
בהצעה המובעת כאן, בלשון הכותרת, מובלעות שתי הנחות־קודמות 
בלתי־מובררות. הנחה אחת, האומרת שאפשר לחנך בעת־ובעונה אחת 
על שני מישורי־זמן שונים: אחד, הנושא בכל עת בע 1 ל של התחייבות 
כלפי המציאות ההווה, ובדוגמה שלפנינו — מציאות של מלחמה; ואילו 
השני נושא פניו לקראת עתיד של שלום. במלים "עתיד של שלום" 
טמונה ההנחה השנייה, לאמור: ההיסטוריה של העמים עוד צופנת 
בחובה את האפשרות — חרף כל נסיון־העבר — לחרוג אל מעבר להפוגות 
בין־מלחמות, כפי שהיה עד כה, ולהגיע אל שלום אמיתי בין העמים; 
לשלום העומד בעינו, לפחות תקופה ארוכה שאין לחזות את קצה מראש, 
אם לא ל״נצח" כפי שהאמין קאנט. 
ננסה לבחון שתי הנחות־יסוד אלה, תחילה לפי גרעין־האמת הטמון 

בכל אחת מהן בנפרד. נתחיל איפוא בחינוך המתייחס לשני מישורי־זמן 

• • 

בעת־ ובעונה אחת. 

עם כל השינויים והתמורות בדרכי החינוך, המתחוללים לנגד־עינינו 
כיום בקצב מוגבר, עדיין נשאר ודבק בו סימן־היכר אחד לפחות, 
המאפיין את החינוך מאז ומתמיד: הוא מתחולל בין שני דורות, בין 
הורים וילדיהם, בין מורים ותלמידים, הווה אומר — על (בין) שני 
מישורי־זמן שונים. המחנכים עולים בגילם על החניכים, בוודאי ברוב 
המכריע של המקרים, אם לא בכל מקרה פרטי. מאחורי המחנך יותר 
שנות־עבר, לפני החניך יותר שנות־עתיד; או, בלשון אחרת: המבוגרים 
מצוידים, בכל פרק זמן מסוים, בנסיון־חיים ארוך יותר, בחינת נכס או 
עול, ואילו לצעירים ציפיית־חיים ארוכה יותר, בחינת תקווה או אימה. 

אכן, זאת טענה באנאלית; אבל אין היא משום כך אמיתית פחות; 
והיא בלתי־חשובה רק למראית־עין. אדרבה: רק אבחנה אמיתית שהיתר. 
אי־פעם נכבדה מאוד, עשויה לחדור ולהתגלגל במרוצת־הזמן לכדי הכרה 
באנאלית מעין זו. כנראה נותר בה עוד משהו ממשקלה הראשיתי. ברוח 

ע״ 8 סיסון ^ הזכות לוזנר 


זו טבעה מריה פון אבנר־אשנבאך (ו 301 כ 1 ת€ו £801 -ז 1€ !נ £1 תס^ 10 זג 1 \) 
את אמרת*הכנף: "מי שמביע דבר מובן מאליו בפעם הראשונה, הוא 
גאון". , במלים אחרות, הוא המציא את ביצת־קולומבוס. 

הפרש־הגילים המציין את תהליכי־החינוך מעלה בעיות חמורות; 
המוקשה מכולן היא השאלה על הזכות לחנך. טולסטוי שלל זכות זו, 
ולפיכך העניק למורה — בניגוד לשימוש הרווח לגבי ׳תארים׳ אלו — 
הערכה יתירה מזו שלמחנך: המורה מקנה רק נכסי־דעת טהורים, שהוא 
מעביר, כאילו, ממקום למקום בדומה לסבל נאמן, אם מותר לומר כך, 
לכאורה מבלי שנפשו נוטלת חלק בדבר; ואילו המחנך מנסה לעצב 
דמות האנשים הצעירים על־פי צלמו המיושן, ומתיימר בזה ליטול על 
עצמו תפקיד השייך לאלוהים בלבד, לא באשר האל מופלג במניין 
שנותיו, אלא באשר הוא נצחי. טענה דומה לזו משמיע רומן רולן, בספרו 
":!!!!בנןתזבז^ג)•• ("קורותיו של מצפון חופשי במלחמת־העולם הרא¬ 
שונה"), נגד שלטון העבר על ההווה והעתיד, כלומר נגד השתלטות 
המתים על גורלם של החיים. 

ואילו דווקא המחנכים הנלהבים ביותר, מצפונם כופה עליהם את 
השאלה על הזכות לחנך; וכשהם שוללים את הזכות הזאת, דוגמת 
טולסטוי, הרי הם נתפסים להטעיה עצמית לגבי טיב המניעים החבויים 
בנפשם־הם. על כך מעידה גם הרפיפות של טיעונם, כאילו קיימת הוראה 
נייטראלית חפה־מחינוך! הלוא בבחירת החומר, בחלוקתו למקצועות, 
ובשיטת הוראתם — בכל אלה מעורבים שיקולים חינוכיים שהשפעתם 
עצומה, דווקא משום שהם כמוסים, ועל־פי־רוב גם אינם נהירים במלוא־ 
ההכרה לאלה העושים במלאכה. 

ובכן מנין לנו, המבוגרים, הזכות להשתתף באורח פעיל ומכוון בעיצוב 
דעותיו של הנוער, וכתוצאה מכך גם בקביעת גורלו; וזאת חרף העובדה, 
שהוא עתיד לשאת בתוצאות־מעשינו בעת שאנו אולי כבר לא נהיה 
בחיים ולא נחלוק עימו את המשא ? מה פשר הדין הזה, אשר בשמו אנו 
עומסים על דל־כתפותינו אחריות שהיא למעלה־מנשוא כמעט, ובתקופה 
של שינויים הרודפים זה־את־זה בקצב מסחרר ? 


.־ 1884 1111 י 301 , 11 <>תוא!* 1101 ק£ ת 0 ז\ 6 ד 13,1 \נ 

על כך ניתן להשיב, אם בכלל, רק תשובה אחת. הזכות לחנך ועימת 
גם החובה לחנך נתונה לנו בתנאי שיש בידנו לשקול — כנגד יתרון 
משקלו הביולוגי של הנוער לפי תוחלת־החיים שלו — עדיטות רוחנית־ 
מוסרית או, אם הדבר ניתן, אף דתית, של הכרעות־דעה אמיתיות או 
אמיתות־ אמונה שעמדו במבחן המציאות, דוגמת העקרון המובע במשפט 
"מוטב שלום צודק ממלחמה צודקת". 

בכך הגענו להנחת־היסוד השנייה: קיים סיכוי היסטורי לעתיד של 
שלום, או בכל־אופן, :תר־שלום בעתיד; ועל זה אנו מוסיפים עתה 
ואומרים, כי בידי החינוך להגדיל או להקטין את הסיכוי הזה. אמנם, 
החינוך אינו אלא גורם אחד מני־רבים, ובשום־פנים איננו הגורם המכריע 
בקבלת־החלטות על מלחמה או שלום. בימינו אין עוד מקום לשגות 
באשליות לגבי מצב־ עניינים זה, שהוא חמור למדי. בשעתו, לפני עשרות 
שנים, נוסד בגרמניה איגוד של "מתקני־חינוך ראדיקליים", אשר בראשו 
ניצבו אישים כפאול אוסטרייך (ו €101 ז] 0£5 3111 ?) וזיגפריד קאווראו 
(! 31 ^ 3 .>!; זו היתד. בשעתה תנועה אמיתית במלוא מובן 
המלה, אמנם של מיעוט בלבד, אך ללא גינונים של כת בדלנית. עמדת 
התנועה היתד. פאציפיסטית, והיא נאבקה נגד הגל־הגואה של הלאומנות 
באומץ ללא־פשרות.־ והנה יום אחד לאחר תפיסת השלטון בידי הנאציונל־ 
סוציאליסטים נמחה זכרה, כבמשיכת־קולמוס, מן המציאות הפדגוגית 
והיה כלא־היה; אמנם מותר להניח כי רוב חברי האיגוד שמרו אמונים 
להשקפתם והמשיכו לדבוק בד. בל בם־ פנימה; אולם, וזה העניין המכריע: 
נאמנותם היתד, רק , או בעיקר: פנימית. בחוץ, בפומבי, לא נותר להם 
כר לפעולה זולת דרך השלילה, או ההימנעות ממעשים; כגון אי־הצטרפות 
למפלגה או לאירגון־המורים הנאציונל־סוציאליסטי, השתמטות מלברך 
בהצדעה ההיטלרית וכיוצא־באלה. בשלוש הדוגמאות שנמנו כאן מיוצגים 
הקשיים בסדר עולה; הם מורים אף על נצחונה של הפוליטיקה, שהדבירה־ 
תחתיה את הפדגוגיה במשך תקופה שלימה וגורלית מאוד של ההיסטוריה. 
ייתכן שזה נבע גם, אם כי במידה מועטת בלבד, מן האופטימיזם הפדגוגי 
המופלג של אי־אלו מתקני־חינוך ראדיקליים; לא לכולם היתה הכשרה 
והשכלה פוליטית מספקת כדי להישמר מפני הרעיון האוטופי המלהיב 


• 1921 ,״ 11161 ״ 80111111 , 0101 10110 ) £111:801116 , 3.11 ״ 01 ז\\ 1££ . 8 :$> 01011 * 0311 8,111 ? צ 

ע״א סימון • 5 > הזכות לחנך 


כי מעשה־ החינוך בתור־ כזה דיו בשביל להפוך מיעוט לרוב, או למנוע 
את הרוב הנוטה־לאלימות משימוש ברוטאלי בכוח שהגיע לידיו. 

בדין שהחינוך־לשלום בעתות מלחמה או קדם־מלחמה לא יחזור על 
אותה שגיאה, ולא יבזבז מלכתחילה את קומץ האפשרויות הצנועות 
שבידו. מתקני־החינוך חייבים לדעת, שכל ההחלטות הפוליטיות הגדולות 
מוכרעות על־פי מאבק בין אינטרסים מאסיוויים של עמדות־כוח ולחצים 
כלכליים, המשתמשים באידיאות בלי בושה, פעמים גם באידיאת־השלום, 
לתועלתם הם, ומשפילים אותן בדרך־זו לכלל סיסמאות אידיאולוגיות. 

מהי איפוא תוחלתו הריאלית של החינוך, שמצד אחד הוא מתחשב 
בעובדה, כי בתנאי־מלחמה מושל־בכיפה היסוד המלחמתי־פוליטי, ומצד 
שני הוא מבקש לצמצם את השפעתו על יסוד זה, כדי כך שתופקע מידו 
השליטה הבלעדית על המציאות הפדגוגית ? 

והרי אם יחול מפנה לשלום, או מפנה כזה ייראה־בשער (כמובן, עקב 
גורמים צבאיים, פוליטיים, כלכליים ואחרים, שכולם כאמור ממשיים 
ביותר), כי־אז מן־הראוי שהדור הצעיר יהא נכון לקראתו ומוכן בנפשו 
לקדמו בברכה. אמנם, המפנה עשוי להתממש גם בלעדי הכנה־מוקדמת 
כזאת, אך הקשיים יהיו חמורים יותר, יידרשו קרבנות מיותרים, ושמא 
אף יואט קצבו במידה כזו, שהרגע ה׳פלאסטי׳ המכריע, הקורא להכרעתו 
של מדינאי בעל שיעור־קומה, יוחמץ ויחלוף לבלי־חזור; ואז שוב 
תתאמת אמרתו הנוראה של שילר: ״מה שהחמצת בן־רגע / לא ישיבך 
אף הנצח". 

ברם, אם התוחלת־להצלחה כה צנועה בערכה, הרי המחנך־לשלום נוטל 
על שכמו אחריות נוספת כשהוא מעז לטעון, כי זכותו היא וחובתו היא 
לחנך לאור האידיאות שלו. הן אפשר שהמפנה המיוחל יתמהמה ויאחר 
לבוא, לא רק לגבי המחנך — זאת הוא חייב ואף רשאי ליטול על עצמו — 
אלא גם לגבי חניכיו. במקרה זה הוא לא דאג להכינם לקראת עתידם 
הממשי, כאשר נטע בלבם אותן תקוות חסרות־שחר שנתבדו, וביקש, 
אך לשווא, למשוך ולזרוע אותן בחיקו של העתיד, המפליג אל־מעבר 
למנת־חייו הקצובה. זהו קונפליקט טראגי, גם לגבי המחנך עצמו, 
קונפליקט שאין ממנו מוצא. מי שבוחר בדרך זו חייב לעמוד במשא־הזה 
של גורלו. כאן לא תועיל שום אידיאולוגיה, רק אמונה יכולה להיות 
לעזר. 

מהו איפוא שהחינוך לשלום יכול לעשות, ושיהיה עימו סיכוי למנוע או 
לצמצם ככל־האפשר את השתעבדותה המוחלטת של הפדגוגיה למצב 
המלחמתי 1 

ראשית, ראוי כי ייצור או יאמץ לעצמו בסיס עיוני־תיאורטי, למשל, 
על־יסוד משנתו של אריסטו ב״פוליטיקה". בביקורת שמותח אריסטו 
על המשטר ועל החינוך של ספארטה (אותו משטר שעמד לנגד עיניו 
של מורו, אפלטון, בעת כתיבת ה״פוליטיאה״ כחזות המדינה האידיאלית; 
והוא נטש אותו רק ביצירת זקונים שלו, ב״חוקים", לאחר שקיעת קרנה 
של מדינת ספארטה) הוא מורה על החסרון שבהעלאת המלחמה למעלת 
אבסולוט והפיכתה מאמצעי פוליטי, שכנראה אין מנוס ממנו, לכדי 
התכלית המדינית עצמה. כשם שהפנאי" הוא תכלית העמל, כך השלום 
הוא תכלית המלחמה. אמנם הסיפא של טענה־ זו נתדרדרה בינתיים לא 
רק לבאנאליות, אלא אף לשקר גס בפי תועמלני־המלחמה, הבוטחים 
בכוחה כדי לכבוש את לב ההמון, בעוד הם עצמם אינם מאמינים במוצא־ 
פיהם. אך למרות גלגולים אלו נשתייר בה גרעין של אמת. הפאציפיסט 
הדוגמאטי, הפוסל כל מלחמה בכל התנאים ללא יוצא־מן־הכלל, לרבות 
המלחמה נגד היטלר, צריך לחפש לו כמובן בסיס אחר, מעבר לאריסטו, 
וללמוד דווקא מתולדותיה של הטענה הנ״ל, כי לא התכלית היא 
שקובעת את האמצעים, אלא האמצעים הם שמגדירים את התכלית, 
כפי שאלדוס האקסליי מציג את העניין בספרו "אמצעים ומטרות". , '׳ 
אבל אדם, כמוני, שאיננו פאציפיסט דוגמאטי, ניצב כאן בפני 
בעיה קשה יותר. אין לי בנדון־זה משען אחר זולת התורה שהביע 
רבי ומורי מרטין בובר ברעיונו בדבר "קו־התיחום". מושג זה אינו מכוון 
לתיחום נתון־מראש, על־פי השקפת־עולם נגזרת־מראש, פוליטית או 
דתית, אלא כוונתו לקו־תיחום שמן־ההכרח למתחו ולחזור ולמתחו 
חדשות־לבקרים, בין השיעור־המזערי של הרע, כשהוא כורח הקיום, 
והשיעור־המירבי של הראוי, שבדין לעשותו, כדי שנהיה ראויים לחיות 
את החיים הטובים במידת האפשר. הריהו צו מאוד לא־קאטגורי, ובכל־ 
זאת צו הוא. 

* ה׳פנאי׳ במשמעו הקלאסי. 

. 1937 1011 >ת 0 ו- 1 , 103118 * 1 1 ) 1111 * 1 ) 11 :* ,^ 1(1118 1111x10 .^ י• 

אם זהו הבסיס העיוני שלנו, שהוא אמנם רופף ושברירי כמו כל קיומנו 
ונסיוננו, הרי נוכל להפיק ממנו מספר הצעות מעשיות, הן על־דרך 
השלילה (נוסח "לא־תעשה"), האומרות מה אסור שיקרה; והן על־דרך 
החיוב, מה צריך וראוי שיקרה. אך לפי שקו־התיחום צמוד מעיקרו 
למצב הסגולי של כל עם ומדינתו, אי־אפשר להבהיר את משמעותו 
והחלתו אלא באמצעות דוגמאות קונקרטיות. הדוגמאות שבחרתי לצורך־ 
זה שאובות כולן, בדרך־הטבע, מן המציאות ההיסטורית והקיומית של 
עמי ומדינתי, ישראל. 

העם היהודי חי מאז ומתמיד בתנאים מיוחדים במינם, למצער במשך 
כל תולדותיו בגולה, ואם מעיינים היטב — גם בתקופת המקרא. בעלותו 
על ארצו היתד. גם אז פרובלמטית, כשנתקיימה בידו, והפכה לאחר־מכן 
מעובדה לתקווה. בכל תקופת גלותו, שנתמשכה כמעט אלפיים שנה, 
חזר והעתיק העם את מושבו פעמים אין־ספוד מארץ קליטה אחת לשנייה 
עקב רדיפות וגירושים, וניטלטל בנדידות המוניות, חלקן מאונס וחלקן 
מאונס־למחצה. לכל מקום ליוו אותנו התנ״ך וספרי־הקודש הרבים 
שנוצרו בהשראתו, אם במישרין אם בעקיפין. משום כך, כנראה, הגיע 
ליאופולד צונץ, מן החכמים המלומדים הדגולים של המאה הי״ט, להג¬ 
דרתו ה״קולעת", אם כי מוטעית, את תמצית ההיסטוריה־היהודית, 
בכותרת: "ספרים וייסורים", והוא תיארה בספריו כהיסטוריה של 
ספרות ומארטירולוגיה. 

דברי־הימים של ייסורי העם־היהודי הגיעו בשנת 1933 לנקודת־שיא, 
שהיתה נקודת־שפל בהיסטוריה הגרמנית. בעקביות דימונית קדמה 
שריפת־הספרים לשריפת בני־אדם. המאורעות של השואה חזרו ואישרו 
את נכונות האבחנה הציונית, ושינו את אופיו של "בניין־הארץ" ממפעל 
של גאולה למפעל־הצלה. שינוי זה הוא שהעניק לציונות את מלוא 
הממד הפוליטי, שהעפיל לשיאו עם הקמת־המדינה בשנת 1948 . בו־בזמן 
הלכו ונתגבשו במחנה הערבי דרכי המאבק, שהחלו בפרעות ופעולות־ 
טרור ספוראדיות, לדפוסי מלחמה סדירה, הנמשכת מאז ועד היום, עם 
הפוגות מעת לעת. אולם אפשר שאנו עומדים עתה לפני הפוגה בעלת 
משמעות איכותית מכרעת, העשויה להוביל — אם־ אמנם המדינות 
המעורבות בסכסוך במישרין ינהגו בתבונה, ושתי מעצמות־העל יפעילו 
מצדן השפעה מרסנת — אל הצעד הראשון לקראת שלום בר־קיימא. 

אבל גם אם .יקרה כן נשארת אקטואלית השאלה, כיצד מתייחם הקיבוץ 
היהודי, שהתקבץ ומתקבץ במדינת־ישראל, לאפשרותו של מפנה מעין 
זה. אם לענות בלשון מכלילה: בתקווה מסויגת ובדאגה מלאת־חשד. 
אנחנו עם שזכרונו ארוך מאוד; אילולא כן, כבר לא היינו קיימים. משא 
הסבל שנאגר בתולדות־עמנו בגלות נחרת על לוח־זכרונות־התמיד שלנו 
ביתר עוצמה מאשר הספרים הקדושים, בהם שמורים לנו הזכרונות 
הראשונים ממין זה, בצד הנסיון להסבירם כצו־גזירה אלוהי וכיעוד־חינוכי 
שהטיל אלוהי ישראל על עמו הנבחר. האמונה באלוהים כריבון ההיס¬ 
טוריה עברה זעזועים קשים פי־כמה מן האמונה באל הבורא־עולם. 
המאמינים חיים עם ספקותיהם, אך הבלתי־מאמינים לא נותר להם אפילו 
הספק ונותר אך לאו מעורטל. זעזוע עמוק ונוקב עוד יותר עירער את האמון 
ב׳רע׳ שאינו כמוני, באדם שאינו־יהודי. כי פעמים רבות־מדי הכזיבנו, 
לא רק כצורר פעיל, אלא גם כצופה סביל מן־הצד. על יסוד כל אלה 
נתגבשה העמדה־הבסיסית, שרגילים לנסחה בסיסמה ״עוד אושוויץ — 
לעולם לאי". 

פדגוג־השלום, גם אם הוא נמנה עם חסרי האמונה, או אף עם 
המאמינים המתחבטים בספקות, חייב להיות מודע לכך, שדורנו התנסה 
לא רק באייכמן אלא גם באנשים אמיצים לא־יהודים בדנמרק ואפילו 
בגרמניה, שסיכנו את חייהם כדי להסתיר ולהציל יהודים. פדגוג־זה 
חייב תחילה וראש־לכל להכיר באותה עמדה־בסיסית, הנוגדת לדרכם 
(של אותם חסידי־אומות־העולם) ושהיא נחלת הרוב, להבינה ולהתנסות־ 
בה בתוכו־פנימה, לפני שינסה בזהירות, קמעה־קמעה, לבנותה. בעניין 
זה הדין עם חכמת־המזרח: "רק הפצוע יכול לרפא". 

על העם, הפצוע ייסורי־נפש שאין להם מרפא, מאיימת עתה הסכנה 
של התמכרות ליוהרת־הנצחון ולהערכה מופרזת של כוחו. מי שמבקש 
לפעול בתוכו, אגב הכרת סכנה זו, מחויב לעשות זאת מתוך עמדה של 
סולידאריות ביקורתית. סולידאריות ללא ביקורת היא חסרת־כיוון; 
ביקורת ללא סולידאריות היא חסרת־שורשים. בכל רגע ורגע בדין 
לחזור ולהגדיר מחדש את קו־התיחום בין השיעור שהוא רב־מדי או 
פהות־מדי לגבי מידת הביקורת הראויה או מידת הסולידאריות הראויה. 
ואם תיחום זה עולה יפה במידת־מה, כי־אז אפשר שנימת־הדברים תלבש 
את הצליל הנכון, ההולם לא רק את אוזנו הפנימית של הדובר, אלא 

גם את האוזניים שאליהן מתכוונים דבריו. שהרי לדבר יודעים הכ 1 ל, 
לתרגם יודעים רק מעטים, ואילו התרגום הפדגוגי זו אמנות נדירה עוד 
יותר ואף הכרחית יותר. תרגום זה פירושו: לכוון את הדברים בכל 
עת אל יכולת־הקליטה הקיימת, באופן שיהיה בו כדי לצמצם את אי־ 
ההבנה עד למינימום ולהעלות את שיעור ההבנה עד למקסימום; אבל 
אין לחרוג אל מזןבר־לזה, היינו, מגבול התרגום והלאה; באשר מרוב 
תאוות־תרגום נעלם המשמע המקורי ואמיתותו משתבשת לבלי־הכר. 

בתחומי הפעילות של הפדגוגיה גופא, במוסדות־החינוך מכל הרמות 
והסוגים, ניתן להורות על מספר יעדים שהם בגדר הישג ובחלקם אף 
הושגו. מערכת, שהחלה לפעול עוד בימיו של מרטין בובר ובהנהגתו 
(את מקומו מילא לאחר־מכן הד״ר חיים אורמיאן ממשרד החינוך), 
הוציאה לאור "אנציקלופדיה חינוכית" בחמישה כרכים גדולים, שבלעדיה 
שוב אין לתאר היום את הכשרת־המורים בישראל, על כל דרגותיה. אף 
שהמלאכה נשלמה רק לפני זמן מועט, ורובה נעשתה איפוא בימים טעוני 
מתח לאומי מאין־כמוהו, לא תמצא בה שום אות־ וסימן של לאומנות 
גואה. מערכת האנציקלופדיה הסכימה פה־אחד להצעתי, וביצעה אותה 
בעקביות נאמנה: להעמיד את האובייקטיוויות המדעית לא על צימצום 
חד־גוני של אמונות־ודעות, כי־אם על "נייטראליות מקיפה ופוזיטיווית". 
פירושו של דבר, שבכל הסוגיות השנויות־במחלוקת, שעניינן דתי, 
פוליטי, סוציאלי או לאומי, יוצגו כ ל העמדות המתייחסות לאותו עניין, 
וכן שורת הנימוקים והסימוכין שלהן. כך לדוגמה מופיע בצדו של מאמר 
על "החנוה הצבאי" מאמר על "הפדגוגיה של שלום". 

מחבר המאמר על החינוך הצבאי הוא יגאל אלון (ז״ל), בשעתו ח״כ, 
ואחר־כך שר החינוך והתרבות. אין זה מקרה שאת הרצאתו הראשונה 
בפומבי כראש משרד החינוך (לפני ציבור מסיימי הטכניון העברי בחיפה) 
הקדיש יגאל אלון לנושא: "חינוך לשלום בעתות מלחמה". בהרצאה זו 
המשיך יגאל אלון לטווית את חוטי הדיון באותו נושא, שנפתח זמן־מה 
קודם לכן באוניברסיטה העברית בירושלים במסגרת קורס השתלמות 
למורים שאירגן "בית־הספר־לחינוך". הרצאת הפתיחה של דיון זה זימנה 
לידי את הזכות להעלות במפורט לפני חבריי־למקצוע, על דעותיהם 
השונות, את הרעיונות המשורטטים כאן. דעותיו של השר בתחום 
המדיני שונות כמובן מדעותיי, גם בתחום־הפדגוגי אנו חלוקים בעמדתנו 

לגבי עניינים רבים, אולם עצם העובדה שבחר השר בנושא הזה דווקא, 
מוכיחה שהוא איננו בחינת ׳טאבו׳ בישראל, וחשיבותו האקטואלית זוכה 
למלוא ההכרה. 

אנו היהודים איננו רשאים לצפות כי הערבים יעשו את הצעד הראשון 
בפדגוגיית־השלום. כשם שעלינו ארצה והתיישבנו בה ויסדנו את מדינתנו 
מתוך יזמתנו־אנו; וכשם שאנו כיום הגורם העיקרי באזור בתחום 
המודרניזציה, ואנו משפיעים בכך, אולי שלא־מדעת, אבל בהכרח, על 
זירוז התהליך והשתרשותו במדינות השכנות; — כך עלינו להיות גם 
הגורם היוזם והפעיל בפדגוגיית־השלום, ובדין להתחיל בה כבר בגן־ 
הילדים ובין כותלי הבית, במשפחה. הדימוי של "ערבי" כאמצעי של 
איום בפי אמהות חסרות־סבלנות להשתקת ילדיהן השובבים אינו אלא 
פיקציה שאין לה שום אחיזה במציאות. זהו דימוי סטריאוטיפי, שנוצר 
מתוך הכללה שטחית ומזויפת. השימוש בסטריאוטיפים מכלילים מ? 5 ין־ 
אלו טבוע במורשת הרדיפות, ההסתה־ והשנאה בין הדתות, הגזעים, 
העמים והמדינות. כשם שה״יהודי" איננו תמיד מתמכר לרווחי ריבית 
ואינו בלתי־מסוגל למאמץ קרבי, כך גם אין ה״ערבי" ניתן־למיצוי בטענה 
שהוא "מבין רק שפה אחת" כביכול, את שפת־הכוח. אכן, הוא מיטיב 
להבין שפה זו אולי יתר־על־המידה, אך לא באותו מובן ולא בלוויית 
אותה תוצאה, שאליהם מכוונת הטענה בפי טועניה. אופן דיבור זה נפוץ, 
לצערנו, בחלקי ציבור נרחבים, מכל רמות־ההשכלה, החל בנמוכה ביותר 
ועד לעליונה שבהן, ונשמע לא־פעם במסגרת הוויכוח הפוליטי ומעל 
במות ציבוריות; המאבק להפרכת הטיעון־הזה הוא הצעד הראשון, 
בדרך השלילה, של החינוך־לשלום. 

בצדו של צעד זה נדרשים גם צעדים חיוביים להשלמתו. כאנשים 
המשתייכים לתנועת־שיחרור לאומית עלינו להכיר בזכות הלגיטימית של 
התנועה־הלאומית הערבית, גם אם אנו פוסלים ומגנים בחריפות את 
שיטות־הלוחמה שלה ומשתדלים שלא להיגרר בעקבותיהם בדרכי־ 
התגובה שלנו. עלינו ללמוד להכיר את הזולת, גם אם היום הוא ניצב 
מולנו כ״אויב". ראייה כזו תפקח את עינינו לראות, כי מה שחוצץ־ 
ומפריד היום בין היהודים ובין הערבים איננו רק השוני, אלא גם, וביתר־ 
חריפות, דווקא המשותף לשניהם. שני העמים מושרשים בתרבות 
עתיקה־קדמונית, וגאים בצדק במורשתם הרוחנית הגדולה; שניהם 

צעירים מאוד מבחינת נסיונם כמדינה לאומית, כך שאפשר לראותם 
כשתיים עדיין בגיל־המרדות. עיסוק רציני בתולדות האיסלאם ובתול¬ 
דות עמי־ערב עשוי לנטוע הכרה זו ולהשתיתה על יסודות איתנים. 

הבנת־ ההיסטוריה היא עניין חשוב בפני עצמו, שאף תורם לידיעת 
ההווה ולהכרתו, אולם אינו עשוי לבוא במקומן. אנו, היהודים בישראל, 
חיים זה־מכבר במחיצה אחת עם ההווה החי והנוכח של חלק מן העם 
הערבי, ועם זה איננו יודעים על אודותיו, ואיננו מכירים אותו אלא 
מעט מאוד. ערבים אלו, שהם אזרחי־ישראל כמונו, דוברים לשון הקושרת 
אותם, על אף הדיאלקטים השונים, עם העמים השכנים. מן־ הדין שילדינו 
ילמדו כולם ערבית, לפחות באותה מידה שתלמידי בתי־ הספר הממשל¬ 
תיים של האוכלוסייה הערבית מחויבים בלימוד העברית. אמנם לשון־ 
ההוראה בבתי־ספר אלו היא ערבית; החלטה עקרונית זו, שהתקבלה 
לאהר יסוד המדינה, היתד. החלטה נכונה, משום שהיא מבטיחה לערביי־ 
ישראל מעין אוטונומיה תרבותית. גם ההחלטה על הוראת הלשון־העברית 
כמקצוע־חובה למן שנת־הלימודים השלישית לא היתה מעוררת התנגדות, 
מה־עוד שגם הוראה זו נתונה היום כמעט ללא יוצא־מן־הכלל בידי 
מורים ערביים. מה־טוב היה לוא הופעלו תקנות דומות בבתי־הספר 
היהודיים והיתר. מתקיימת בכך סימטריה בין יהודים לערבים! ולא כך 
הדבר. בבתי־הספר היסודיים שלנו אין מלמדים ערבית בכלל, וגם 
בתיכונים אין הלשון הערבית מקצוע־חובה. היא נלמדת כלשון זרה 
שנייה בצד הלשון האנגלית, שהיא לשון־חובה גם בבית־הספר הערבי, 
ופותחת אשנב לאירופה לשני העמים, ובמקרים רבים היא גם הלשון 
היחידה להידברות ביניהם; אלא שגם בתור לשון זרה שנייה מופיעה 
הערבית כמקצוע־בחירה אלטרנאטיווי לצרפתית וזו האחרונה זוכה 
במקרים רבים להעדפה ודוחקת את הערבית לקרן־זווית. 

כל מחנך יודע שהקניית ידיעות־גרידא אין בה כדי לגרום שינוי 
בעמדות רגשיות המושרשות עמוק. ואמנם נכון שהידיעה איננה תנאי־ 
מספיק, אך אין ספק שהיא תנאי הכרחי לכל שינוי־עמדה אמיתי של ממש. 

העדר כל ידיעה על הזולת הזר מהווה מקור פורה לאי־אמון וחשדנות, 
המתעצם כתוצאה מאמונות־טפלות, לעתים שטניות ביותר. הוכחה לכך 
היא ההתפלגות הגיאוגראפית של האנטישמיות העממית בגרמניה. זו 
לבשה בעליל את העוצמה המרושעת ביותר באותם אזורים, כגון פומרן 



ד,חינוך לשלום 

(ב״סמגמזס?) ובאוואריה־עילית (תז 0 זל 2 נ 1 ־ 13£1 ס), שם ישבו רק מעט מאוד 
יהודים (מבחינה יחסית), ולפיכך לא נזדמנה היכרות אישית שהיה 
בכוחה לתקן את הדיוקן המעוות והפרוע של היהודי שנצטייר בדמיונם 
של התושבים, בין היתר בהשפעתם של שיעורי־דת מסוג מסוים, ושל 
מחזות הפאסיון בבאוואריה. 

יש להשלים איפוא את הלימוד העיוני, בפגישות ובהיכרות אישיות. 
בכיוון זה כבר נעשים כמה דברים, כגון הג׳אמבורי המשותף שעורכת 
תנועת־הצופים, "כפר־הנוער" היהודי־ערבי המוקם מדי שנה על הר־ 
הכרמל (בימי הקיץ), וכן הפגישות שיזמו אצלנו כמה בתי־ספר כפריים 
וקיבוציים, ואף כמה בתי־ספר בעיר, שהנהיגו ביקורי־גומלין סדירים 
בין ילדי הכיתות המקבילות בבתי־ספר יהודיים וערביים. אבל אין די 
בכל אלה. 

ברמת הלימודים התיכונית ישנם רק תלמידים ערבים מעטים הלומדים 
בבתי־ספר עבריים, אולם שיעורם עולה בבתי־ספר חקלאיים ומקצועיים 
וכן באוניברסיטאות, שם מתחילה לאחרונה גם עלייה בשיעור האסיס¬ 
טנטים והמרצים הערביים. ראויים לציון במיוחד הצוותות המשותפים, 
שבהם צעירים, ערבים ויהודים, אמנם לפי־שעה בהדרכת מדענים יהודים 
בלבד, עוסקים בחקר התנאים החברתיים והפסיכולוגיים של הסביבה־ 
החברתית בה גדלו עורכי המחקרים עצמם. שיטה זו של "מחקר מתקן" 
מאהדת את המחקר האובייקטיווי עם השלכותיו הסובייקטיוויות שמטבען 
ליישר את ההדורים, על־ידי סילוק משפטים־ורגשות קדומים העומדים 
כחן־ץ מפריד בין העמים. 

המוסד החשוב ביותר הקיים בישראל לחינוך ־מבוגרים הוא הצבא. זה 
אולי מצב מצער, ובוודאי שאיננו הפתרון האידיאלי. העובדה שעד 
כה לא נתאפשר להקים מוסד אזרחי בעל היקף פעולה דומה, כרוכה 
בשני גורמים אובייקטיוויים: ראשית, מנע זאת המתח־הבטחוני המתמיד; 

ושנית — ההרכב ההטרוגני של האוכלוסייה היהודית, המתקבצת מארצות 

• • 

ותרבויות כה רבות ושונות זו מזו, שאין לכך דוגמה בשום אומה מתהווה. 
השירות בצבא מ!מן את כולם, דתיים ולא־דתיים, ממוצא אירופי, ישראלי, 
אמריקני ומזרחי, להיי־צוותא, וכתוצאה מכך נחלשים הניגודים ומאבדים 
את חריפותם. אולם בתהליך זה של התוודעות וליכוד יחסי אין אפשרות 
לשתף את הערבים. שכן כל האוכלוסייה הערבית, במובן העדתי־לאומי, 

ע "א סימון ■א■ הזבות להנך 


משוחררת מחובת הגיוס לצה״ל, ובדין, כל עוד נמשכת המתיחות בין 
הצבאות והעמים, משום שכל הסדר אחר עתיד להעמיד את הערבי בפני 
קונפליקט מצפוני שאין לשאתו. לעומת־זאת קבוצות־מיעוטים מקרב 
האוכלוסייה הדוברת ערבית, כגון הצ׳רקסים והדרווים, משרתות ־מרצון 
ביחידות צה״ל; כמו־כן ישנם ערבים בודדים המבקשים להתנדב לצבא 
ונענים בחיוב. אולם בסך־הכל, רובה־ככולה של האוכלוסייה הלא־יהודית 
אינם מגיעים לשירות בצה״ל ואינם נוטלים חלק בנסיון היומיומי בן 
שלוש השנים של חיי חברות וצוותא. חבל שכך הם פני הדברים, אולם 
עובדה זו אינה ניתנת לשינוי, ולפיכך נדרשת גישה פדגוגית מפוכחת 
כדי למנוע שהחייל יראה בכל ערבי וערבי "אויב". המטה הכללי של 
צה״ל וקציני־החינוך מגלים ערנות ופעילות מרובה בעניין זה, ומשתדלים 
מאוד לגבש עמדת־התייחסות הומאנית. ברור שהחינוך־לשלום ניצב 
כאן בפני תפקידו הקשה ביותר, כמעט בלתי־אפשרי. הכרחי איפוא לשים 
את הךגש בהגדרה ברורה של המישור, בו מתרחשת הפעולה הקרבית 
גופא, ולהינתק ממנו מיד עם סיום הפעולה כדי לחזור למישור האנושי, 
בו נוהגים בכל שבוי על־פי אמנת ז׳נווה תוך שמירה קפדנית על זכויותיו. 
כל חייל־לשעבר יודע מתוך גסיוגו, מה גדולה התביעה המוסרית, הדו¬ 
רשת מן הלוחם להסתגל בן־רגע למצב לא־מלחמתי ולוותר בהרף־עין 
על השימוש בכוח. 

כל הדברים אשר מנינו ועוד הרבה אחרים, שצר המקום להכילם, 
דורשים המשך טיפוח שיטתי ומתמיד. אולם לכל זה מוכרח להצטרף 
עוד מומנט אחד מכריע: נקודת־ראות משותפת ליהודים ולערבים המש¬ 
קיפה וצופה לעבר עתיד משותף; הצופה אל יום־מחר או מחרתיים, 
שאמנם לא יהא חף־מסכסוכים, אבל יהא דל־סכסוכים. יש בינינו הרואים 
אותו עתיד בדמות של קונפדראציה בין כמה מהמדינות, אולם לכל 
הציפיות החיוביות קודמת הנחה אחת שלילית: אסור בשום־פנים 
שההכנות הצבאיות למלחמה והחינוך לקראתה, שהם עדיין בבחינת הכרח 
לשני המחנות ונראים מוצדקים, למצער מבחינה סובייקטיווית, יחרגו 
מגבול ברור ומוגדר. 

כל אחד מבין על איזה גבול מדובר: הפצצה, שאחריה אין עוד 


מחר. 



משמעותו הכפולה של המושג 


"©רימיטיוויות 




המדריך: "מה אתם רוצים ללמודד׳ 
התימני: "את הכל". 


זכות נתגלגלה לידי ק׳ פרנקנשטיין, בחייבו שוב את המחנכים ואת 
המורים לחזור־ולהתייצב בפני הבעיות העקרוניות הכרוכות בתפקידיהם 
היום־יומיים ובספקו לנו חומר רב וחשוב למחשבה בדבר העמדה הנכונה 
שיש לנקוט ביחס לעולים החדשים. אך מכיוון שנתונה לנו הרשות 
להעיר ולהשיג, נשתמש בה כפי יכולתנו לגבי מקצת מדבריו (בהמשך 
לשיחה קודמת עימו). 

א 

הקורא במאמרו של ק׳ פרנקנשטיין' לא ימצא בו את המושג "פרימי־ 
טיוויות", ולכאורה חסר זה ליהיר דקזיא. כלום אין כוונתו של המחבר 
להוציא בכך מלב בני היישוב ה״קולט" והמדריך, המארגן והמיישב, 
את הרגשת־העליונות ואת נטיית־ ההשתלטות כלפי עולי תימן, עיראק, 
צפון־אפריקה וכיו״ב? ההבחנה הדקה והמדקדקת הזאת, בין התפיסה 
הקבוצתית (הדתית, החברתית, הלאומית) לבין התפיסה האנתר 1 פ 1 ־ 
צנטרית־הפרטית — כלום לא באה להרגיל את ה״מטפלים" בעולים 
שיתייחסו ביראת־כבוד אל הנתונים לטיפולם ? וכלום אין המאמר כולו 
מוליד ומגיע למסקנה, המפתיעה במקצת להלכה אך רצויה מאוד למעשה, 
שדווקא העמדה האנתר 1 פ 1 צנטרית מחייבת זהירות קיצונית וקצב איטי 

1 קרל פרנקנשטיין, ״למושג הפרימיטיביות״, מגמות, כרך ב׳, חוברת 4 , עמי 
339 — 360 . 


23 



24 


ע״א פיצון הזכות לחנף 


לגבי השינויים העשויים לחול בחיי החברה של העולים האלה ? אכן, אם 
זאת היא המגמה, אין טעם שנשתמש במושג המפוקפק "פרימיטיוויות". 
ולפיכך היטיב המחבר לעשות בהתרחקו ממנו. ברם, יש מקום לחשש 
שאין הדברים פשוטים כל־כך. מי שיבקש לתרגם את הנדרש במאמר 
לשפת המעשה, יעמוד לא רק בפני קשיים שבמעשה אלא גם בפני קשיים 
שבעיון(ושבעקרון), שאין המאמר מציע פתרונות מספיקים כדי להתגבר 
עליהם. הנה, למשל, סחה לי מחנכת אחת, כי בהגיעה בפעם הראשונה, 
יחד עם עוד חברים וחברות, לאחד ממחנות־העולים, סגרום הילדים 
בחדר ולא נתנו להם לצאת, עד שלא נפרצה הדלת בכוח, ולאחר שנפרצה 
הדלת — רגמום באבנים. בוודאי שהילדים היו נרגזים — ואפשר 
שבצדק — בשל איזה מקרה שהיה לפני בואם של המדריכים. בכל־זאת 
מתעוררת כאן לא רק שאלה של מעשה — כיצד להגיב באותו רגע 
הרה־סכנות־וסיכויים — אלא גם שאלה של עיון: כיצד להעריך את 
התנהגותם של הילדים האלה ? אמנם למדנו מן האתנולוגים ומתלמידיהם 
שבין הפדגוגים, כי בכמה־וכמה חברות "פרימיטיוויות" (הנה נפלטה 
סוף־סוף המלה האסורה י), אף כי לא בכולן — נחשבת האלימות כהת¬ 
נהגות ראויה לשבח, והעדרה — כהתנהגות הראויה לגנאי, לבושה־ 
ולכלימה, והוא הדין ליושבי משכנות־העוני בארצות־התרבות. ברם, 
האם מכאן אמנם מתבקשת המסקנה, שגם בחיינו (בחיי מי?) תשלוט 
האלימות? ואם לאו — האם מוטל עלינו (על מי?) לגמול "אותם" 
ממנה — דהיינו, מתוך ההנחה שיש כאן מעין שתי חזיתות, של קולטים 
ושל נקלטים, של מכוונים ושל מכוונים, של בעלי תרבות מפותחת ושל 
בעלי תרבות פרימיטיווית ? 

כל רצון 3 ן, כל לשון נקייה, כל רגש־אחווה לא יצילונו מן הצורך 
החיוני, ואולי האכזרי, להשיב תשובות ברורות ומיידיות על שאלות 
כגון אלו: ריפוי על־ידי הרוק של האם, או על־ידי תרופות של רוקח? 
נישואין לפני גיל־הבגרות, או לאו ? שנאה לכל ערל, או שיתוף עם כל 
הגברא־בצלם ? אסור לנו בתכלית האיסור להתעלם משאלות כגון אלו, 

כשם שאסור לנו לראות בהן את השאלות היחידות שעליית־ ההמונים 

• • • 

מציבה בפנינו. לזכותו הגדולה של המאמר הנדון ייאמר, שהוא גאל 
שאלות נוקבות אלו מבידודן המזייף; אך לא די ביצירת מסגרת מקיפה 
להן: עלינו לקבוע לכל אחת מהן את מקומה ביתר דיוק ופירוט. 



משמעות כפולה ל״פרימיטיוויות" 

ד 

במאה הי״ב קם בפרס "משיח שווא" ודוד אלרואי שמו. "משיח" זה בא 
להמריד את היהודים נגד המלכות, אך השלטונות תפסוהו וכלאוהו בבית־ 
הסוהר, שממנו ברח ונאלץ להסתתר. בזמן שבו נסתתר דוד מפני הרשות 
הפרסית באו לבגדד שני רמאים שהשתמשו לטובתם בקלות־דעתם של 
ההמונים. בידיהם היו מכתבים מזויפים מאת דוד אלרואי ושם נאמר, 
כי הגאולה קרובה לבוא ביום פלוני בחצות הלילה, ובני־ישראל מוזמנים 
להתקבץ באותו לילה על גגות בתיהם בבגדי־צבע 1 נים ולחכות לרוח 
סערה שתביא אותם ירושלימה. יושבי בגדד מסרו לרמאים את כל 
רכושם לחלקו בין העניים, ועלו על הגגות וציפו לרגע הגאולה. רק 
בעלות השחר ראו כי הוליכו אותם שולל. בינתיים נעלמו הרמאים 
עם שללם. עוד שנים רבות היו יהודי בגדד נזכרים באותה ׳שנת 
התעופה"׳. 2 

כך אבדה להם, למאמינים בני־מאמינים ואבות־מאמינים אלה, מרבית 

רכושם, אבל התקווה לגאולה קרובה או רחוקה נשתמרה בלבם ובלב 

אחיהם בשאר ארצות־המזרח, שגם בהן לא חסרים "משיחים" ואכזבות. 

עד שבאו רוחות הגאולה של שנות תש״י ותשי״א, והפעם לא היתה 

הצפייה לשווא. גם מי שאינו חושב את הציונות לתנועה משיחית של 
▼ 

אהרית־הימים אלא רואה בה דווקא תנועה פוליטית מודרנית, שהעירוב 
של יסודות־גאולה בחינת מלחמת־גויג־ומגוג עלול לעוות את דמותה 
הטהורה ולסכן את מוסר האדם והחברה שבה — גם מי שדעתו כך היא 
(וזאת דעתו המפורשת של כותב הטורים האלה) — חייב להודות בעובדה 
הפסיכולוגית־ההיסטורית, כי המוני העולים החדשים מארצות המזרח 
רואים בעלייתם האגדית את מילויה המובטח של תקוות הדורות. ברם, 
תקווה זו נתמלאה אגב ׳קפיצת הדרך׳, שהיתר. להם לא בממד החלל 
בלבד אלא גם בממד הזמן. ׳רוחות הגאולה׳ היו ממוכנות, כביכול, וכנפי 
המטוסים שימשו בתור ׳כנפי השכינה׳. טיסה זו לארץ־הקודש היתד. 
בשביל רוב העולים גם מגע ראשון עם המכונה, וכך דילגו על שלבי 
ההתפתחות הקודמים של התחבורה, על הרכבת ועל המכונית, וייתכן שאף 
על העגלה הרתומה לסוסים. ואין פרט זה בא אלא ללמד על הכלל, והוא: 


2 י ש׳ דובנוב, דכרי ימי עם עולם, כרך רביעי, עמ ׳ 274 . ההדגשה שלי — עא״ס. 

ע״א כיצון # הזכות לחגו־ 


׳סקפצתם׳ של בני שבט זה במסיבות חיים "פרימיטיוויים" אל ארץ 
הנבנית בקצב מודרני, בעזרת הטכנולוגיה החדישה, ארץ אשר היישוב 
הוותיק, השוכן־כבוד בה — זה היישוב הקולט והמארגן, המכשיר 
והמיישב — עלה ברובו המכריע מארצות אירופה דווקא, והוא אשר 
שלח את המטוסים ובניו הם שישבו ליד ההגה, כפי שהם יושבים ליד 
ההגה של המדינה כולה. 

אלו מסקנות לגבי החינוך מתבקשות־מתחייבות מטיבה המיוחד של 
פגישה מהפכנית זו בין שבטי־ישראל, שחלה במדינת־ישראל בשנות 
תש״י ותשי״א ״לבריאת העולם״, שהן אותן שנות 1950/51 של "צנע" 
ו״מעברות״, ואף סימנים אחרים של שנים קריטיות 1 

סכנה, שבתוך היישוב ייווצרו שני תסביכים מנוגדים אך משלימים 
ומגבירים אהדדי: תסביך של נחיתות בקרב העולים החדשים, ותסביך של 
עליונות בקרב הוותיקים המטפלים בהם. מבחינה זו שוגה המצב שינוי 
מכריע מבכל גלי־העלייה הקודמים. אמנם, גם בדורות קודמים קיבל 
היישוב הוותיק את העולים החדשים לא בלי ביטוי עליונות של ה׳אנהנו׳ 
לעומת נחיתות־דרגה של ה׳הם׳ (ותודעת גאוות ה׳אנחנו׳ של אנשי 
׳העלייה השנייה׳ תוכיח). אך העולים החדשים דאז לא הגיבו על כך 
בהכנעה, אלא השיבו מידה כנגד מידה בגלותם רגשות של עליונות 
וגאווה על סגולותיהם המיוחדות שלהם: מעוף של חלוציות, או תרבות 
יהודית מושרשת, או ערכי תרבות של המערב, או הון, או יזמה בתחום 
הכלכלה ויעילות בתחום הטכניקה ועוד כאלה וכאלה. לעתים אף קרה 
ההיפך, נתערבבו הפרשיות או נתחלפו ה׳יוצרות׳, ותסביך־העליונות של 
העולים החדשים גרם מעין תסביך־נחיתות אצל הישוב הוותיק, אבל 
בדרך־כלל השתוו התביעות ההדדיות וההדורים התישרו. העובדה כי 
הניגודים בין השבטים או בין העליות היו שקולים אלה כנגד אלה היא 
שהכשירה את התלכדותם ליישוב אחד, פחות או יותר, שהביאה למיזוגם 
של יסודותיו השונים ללא ׳מנצחים׳ מצד אחד ו׳מנוצחים׳ מצד שני. 
׳מלחמת העליות׳ נסתיימה ב׳תיקו/ ותיקו זה היה לנצחונו של הישוב 
כולו. 

מסקירה זו מתבקשת מסקנתנו הראשונה: אסור שב׳מלחמת 
העליות׳ של ימינו ׳ינצח׳ צד אחד את השני, כי ׳נצחון׳ כזה יהיה למפלתה 

של המדינה כולה. אלא שעתה התפקיד הוא המור לאין־עררך מבעבר, 
ולא רק מבחינת הכמות אלא בעיקר מבחינת האיכות ומבחינת התודעה. 
שכן הניגודים המתנגשים עכשיו אינם שקולים אלה כנגד אלה, אלא 
מצטיירים כניגודים בין ׳התרבות והציוויליזציה/ מזה, לבין ׳הבערות 
והפרימיטיוויות׳, מזה. ברם, פרימיטיוויות זו — מהי משמעותה למעשה ? 
וכלום היא חד־משמעית תמיד ? 


* 

מעשה בנערה תימנית שעבדה כעוזרת־בית אצל משפחה אשכנזית, 
ובעלת־הבית לא נהגה על־פי דיני הכשרות של דת־ישראל. הנערה 
התרגלה מהר לסגנון־החיים החדש ושוב לא נזהרה בכל מאכל אסור. 
לימים הזדמנה במקרה, יחד עם בעלת־הבית שלה, אצל משפחה אשכנזית 
אחרת בשעת ארוחת־הצהריים, ושם ראתה את האב עם ילדיו מסובים 
אל השולחן כשכיפות מכסות את ראשיהם. לפתע נתנה את קולה בצעקה, 
בכתה וקראה: ״איזה חטא חטאתי שאכלתי טריפות ונבלות!״ אהר 
זאת דרשה מבעלת־הבית שלה, שתאכילה אוכל צמחוני בלבד. 

אצל נערה תימנית זו, ומסתמא לא אצלה בלבד, היו מנהגי הדת 
כרוכים בדפוסי־חברה מובהקים. עד שלא ראתה במו־עיניה אותה משפחה 
"שיכנוזית" שומרת־מצוות, היתד. סבורה, או הרגישה־בחוש, שאין דרך 
אחרת לעלייה בחברה בתוך היישוב הוותיק אלא על־ידי פריקה מהירה 
וכוללת של ע 1 ל המצוות. אך משנתקלה באותו מקרה של מזיגה, או 
של נסיון־מזיגה, בין הישן ובין החדש, תקפתה הרגשת־חטא, שכן גילתה 
אפשרות של כניסה אל תוך המעמד הקולט בלי התבוללות גמורה בו, 
ומה שחשבה עד אז להכרח שלא־יגונה הפך לה באותו רגע למעשה 
שרירותי מדעת, מעשה שעליו היא עתידה לתת את הדין. אילו עבדה 
נערה זו מלכתחילה במשפחה אשכנזית או ספרדית ותיקה שומרת־מסורת, 
ייתכן מאוד (אף כי אין כל בטחון בכך) שאף היא היתד. ממשיכה בשמירת 
המסורת. אולם גם במקום־עבודה כזה, אילו אביה ה״מורי" או אמה 
הזקנה היו באים לבקרה, קרוב לוודאי שלא היו משתתפים בסעודת בעלי־ 
הבית. על אף כשרותה היו מטילים בה ספק בשל זרותה. שמירת ההלכה 
בכללותה לחוד — ושמירת לבושה העדתי המיוחד לחוד, והשנייה חשובה 

ע״א סיגזון הזכות לחנך 


על ־הרוב בעיני חסידיה אף יותר מן הראשונה, בחינת "מנהג ע 1 קר 

הלכה". 

▼ 

הבחנה מדויקת יותר בין שתי התפיסות האלו תעזור לנו לעמוד על 
משמעותו הכפולה של המושג ״פרימיטיוויות״. תרגומו המילולי — 
ראשוניות או מקוריות, ומשמעותו בשימוש הרגיל — "נחשלות". במקרה 
שלנו נייחס את המשמעות של הראשוניות לדביקות בהלכה היהודית 
העתיקה, אותו מבע נאמן לקידוש החיים בכל אחד מתחומיהם: אכילה 
ושהייה, לבוש ומלאכה, תפילה והיי־מין, ימי־עמל וימי־מנוחה. ואל 
יטענו כי "מסורת" ו״ראשוניות" תרתי דסתרי הם, וכי על האדם לבחור 
בראשונה ולוותר על השנייה או להיפך; אדרבה! מסורת של אמת 
אנושית גדולה מדברת בשבעים־לשון, מתגלה בשבעים־פנים ודבריה 
חדשים בפי חסידיה כביום נתינתם. כל דור חדש נולד כשהוא מצויד 
באפשרות האובייקטיווית לקידוש חייו, ואם יזכה עשויים הכלים הישנים־ 
הנושנים להתמלא יין חדש. לא בכדי אחזו תנועות החידוש הגדולות 
בהיסטוריה של האנושות — כרפו־רמאציה כרנסאנס, כחסידות כציונות — 
ב״טוב הישן", כדברי גיתה. האם ארץ־ישראל היא ארץ חדשה או ארץ 
עתיקה, והלשון העברית — האם היא לשון עתיקה או חדשה ? ומדוע 
התנגדו לאוגאנדה וליידיש? כלום לא מתוך ההכרה או התחושה, כי 
התחדשות של אמת יש בה תמיד משום חידוש של עתיק ־הימים ? 

ברט, לא כל דבר עתיק משתמר במקוריותו הראשונית, אף לא בכושרו 
להתחדש. תוספות מקריות, פרי תקופות ומצבים שונים, שאין בהן משום 
המשך אורגני, מקשות עלינו את חשיפת הגרעין המקורי עד שלפעמים 
כמעט שלא ניתן להבחין בין הטפל ובין העיקר, בין אמונות־הבל ובין 
האמונה הזכה, בין גופי הלכות־עם ובין מנהגי־עדה. במיוחד בצורות 
הפרימיטיוויות של הדת והנוהג משמשות ה׳ראשוניות׳ וה׳נחשלוית׳ בער¬ 
בוביה, ולפיכך חובה עלינו להבחין בהן, כדי להפריד ביניהן ככל האפשר. 

תמהים אנו על הפרופ׳ ש״ד גויטיין, אשר האיר את עינינו יותר מכל 
אדם אחר על "החינוך היהודי בארץ תימן", שהוא רואה בו "טיפוס של 
חינוך יהודי מקורי״ (מגמות, כרך ב׳, 2 ), ועם־זאת הוא כמו־מזהה, 
בהערותיו המסכמות, את ה״פרימיטיביות" של ילדי־טיפוחיו רק עם 
משמעותה השנייה של המלה, דהיינו עם "נחעזלותם". אולי מסיבה זו 

הוא מגיע לידי מסקנתו הפסקנית, העלולה להפתיע במקצת את קוראי 
מחקרו המופלא, המסקנה כי לא זו בלבד שאין אפשרות להמשיך בחינוך 
זה בארץ, אלא שגם אין להצטער על כך, אף כי "העולים נתיאשו כאן 
קצת יותר מדי מהר מחינוך בניהם והפקירו אותם יתר על הצורך לכל 
הרוחות המנשבות כאן״ (שם, עמ ׳ 179 ). לעומת זאת מעיר בעל "במת 
המערכת" באותה חוברת, שאין לנקוט את העמדה הר 1 וחת כאילו 
"המבנה החברתי והפסיכולוגי של עמנו ומדינתנו על ערכיו, כפי שנקבעו 
בתקופה החלוצית, הריהו נתון קבוע", אלא שיש להחליפה בהנחת־ 
יסוד נכונה יותר, והיא "שהעם מתהווה תוך־כדי קליטת העלית", 
ולפיכך יש צורך חיוני ב״פירוש מחדש (ת 10 :ו 3 :ז£־ 1 ק- £1 ז 111 :>ז) הדרגתי של 
ערכי העבר״ במקום שלילתו לטובת הה 1 וה (שם, עמ ׳ 104-103 ; ההד¬ 
גשות — במקור). 

• הפתרון, שאנו באים להציע לבעיה הנדונה, יושג, אם הוא ניתן להשגה 
מכל־וכל, רק לאחר הפרדת "הראשוניות" החיובית שבפרימיטיוויות מן 
"הנחשלות" השלילית שבה. אמנם, המאמינים בתהליך ההתקדמות 
הישיר — בניגוד לתהליך הדיאלקטי — לא יגרסו הפרדה זו ואף יכפרו 
בעצם אפשרותה. יוצא מכך, לפי שיטתם, כי הפצצה האטומית היא 
"מתקדמת" יותר ממצוות התורה "לא תרצח". ברם, מותר להניח כי 
המטאפיזיקה של ההתקדמות הישירה איבדה הרבה ממאמיניה, התמימים 
והבלתי־תמימים, דווקא בימינו אלה, לפחות להלכה, אף־על־פי שלמעשה 
נוהגים רובנו כאילו היינו דבקים עוד באמונת־הבל זו. בתחום המחש¬ 
בות רבים הם הסבורים והמודים, שגורל העולם, פשוטו כמשמעו, יהיה 
תלוי בכך, שהכרעות ראשוניות, עקרוניות — מסוגו של ״לא תרצח״ — 
ולא הכרעות של טכנולוגיה, ימנעו ברגע האחרון את הדור משימוש 
בלתי־מרוסן במכונות־הרצח, יצירי מ 1 ח 1 וכפיו, המאיימים עתה ליהפך 
אדונים־משחיתים לו, תחת להישאר במקומם המיועד והראוי להם — 
כעבדים משרתים ומסייעים בלבד. כך הדבר להלכה, ולית מאן דפליג, 
אך למעשה עוזרים אנחנו בהקמת הגולם "הפרוגרסיווי" ומפחדים מפני 
השם המפורש "פרימיטיווי". 

אכן, משל זה מגלה את כל הנעוץ בשורשי הבעיה, מפני שאותו שימוש 
של האגדה בשם המפורש הוא פרימיטיווי באמת במאפיות שלו הפשטנית. 
נמצא, שלא בכדי דרות ה״ראשוניות" וה״נחישלות" בכפיפה האחת של 

ע״א ביצון •ל• הזכווז לחנך 


הפרימיטיוויות; זיווגן אינו בגדר מקרה בהיסטוריה, אלא מחויב המצי¬ 
אות, מציאות הנפש והחברה. 

והשאלה חוזרת למקומה: האם ניתן להפריד בין הדבקים ? 


ד 

הרעיון המשותף והגרעין האמיתי, המונח ביסודן של כל השיטות הדיא־ 
לקטיות — דתיות, פילוסופיות וחברתיות — הוא הרעיון בדבר הזהות 
הסובסטנציאלית, הגרעינית, של השלב הראשון, התזיס, ושל השלב 
האהרון, הסינתזיס. ההיסטוריוסופיה של המקרא משרטטת את תולדות 
האנושות מראשית אחדותה הפשוטה, בנוסח אדם שבגן־העדן, דרך דור 
ההפלגה, בעל הריבוי שבפיזור ושבפירוד, ועד לאחדותם המורכבת של 

ד ¥ 

הרבים שתיכון באחרית־הימים; הפילוסופיה האפלטונית מבחינה שלושה 
שלבים בתולדות רוחו של האדם: הידיעה שלפני הלידה, השיכחה בשעת 
הלידה, והזכרת הנשכחות כפרי הבשל של הלימוד הנכון; רוסו, אביהן־ 
ברעיון של מהפכות המאה הי״ח והמאה הי״ט, ומארקס ו־אנגלס, אבו־ 
תיהן־ברוח של מהפכות המאה הכ ׳ , מעמידים אף הם את התפתחות 
החברה על קצב משולש: ראשיתה בתקופת האושר והטוהר הראשונית, 
או בתקופת הישתפנות הקמאית, ה״פרימיטיווית", אחריה בא שוב שלב 
של ירידה — השחיתות של הציוויליזציה או של החברה הרכושנית — 
והיא מסתיימת בימי־המשיח של "האמנה החברתית" או של "החברה 
נטולת המעמדות". הרי שכולם, המאמינים בדת האלוהית, המאמינים 
באידיאות המעצבות, והמאמינים בהיסטוריה המשחררת והגואלת — 
שותפים לתפיסה האחת: הזהות הסובסטנציאלית הגרעינית של שלב 
הראשית ושלב האחרית. תפיסה זאת מוצאת את אישורה גם בהסתכלות 
בהשתלשלות החיים של כל אדם: כלום אין סוד הלידה קרוב לסוד 
המוות, וכלום אין הזקן דומה לילד בכמה־וכמה מבחינות הגוף והנפש ז 
ברם, יש הבדל מכריע בין שלב הראשית לבין שלב האחרית: הראשון 
הוא בחינת נתון שאין לנו כל שליטה בו, ואילו השני הוא בחינת משימה, 
תפקיד, יעוד, שמאמצינו משפיעים על הגשמתם. מקומם של מאמצים 
אלה הוא בשלב־ הביניים: בעולם הבלתי־נגאל של הדת, בתהליך 
הלימוד לשם הזכרת הנשכחות של הפילוסופיה, במאבק על כינון משטר 

צודק של הסוציאליזם, בגיל הנעורים והבגרות שבחיי הפרט. שלב־ 
הביניים הוא השלב המכריע, ולאמיתו של דבר הוא גם השלב המודע 
לנו ביותר, משום שהוא מואר, ולו במקצת, בא 1 ר התודעה, ומכוסה פחות 
מהשלבים האחרים בערפילים של זכר העבר או של דימויי העתיד. אך 
טיב שאיפותינו לקראת שלב האחרית מושפע השפעה מכרעת מץמדתנו 
ביחס לשלב הראשית, ותהא זו עמדה שביודעין או שבלא־יודעין. 

במלים אחרות: שלב־הביניים, שבו מתרחשים לאמיתו־של־דבר חיי 

הדת, הרוח, החברה, וחיי־הפרט שלנו, שומה עליו להתייחס מתוך תודעה 

דיאלקטית אל שלב־הראשית הפרימיטיווי, הראשוני, הנחשל, על דרך 

מישחק־המלים הרציני והמאלף של הגל בקשר לתלת־משמעיו של המונח 

• • ▼ ▼ 

ת:>נ 1 :> £11 טב, שהם: "ביטול", "שמירה" ו״עילוא" ("להתעלות"). את 
"הנחשלות" שבפרימיטיוויות יש לבטל, אך את הראשוניות שבה 
יש לשמור, כדי להעלותה ככל־שניתן. 

אם ניישם הרהורים כלליים ומופשטים אלה בתחום המעשה שלפנינו 
— בעית קליטתם וחינוכם של המוני העולים ׳הפרימיטיוויים׳ — נוכל 
לנסח את שאר המסקנות המתחייבות מהם, מלבד המסקנה הראשונה 
שכבר עמדנו עליה לעיל, האומרת כי ב״מלחמת העליות" אסור שיהיו 
"מנצחים" ו״מנוצחים". אסור כמו־כן שהיישוב הקולט יראה בהישגיו 
בתהומי המדינה, הטכנולוגיה, ההשכלה והמקצוע כאילו היו חזות־הכל. 
עליו לדעת מהו המחיר ששילם ושהוא מוסיף 
לשלם מדי יום־ביומו בעד הישגים אלה: המחיר של אובדן 
ראשוניותה דווקא מפני שבתוך הפרימיטיוויות כרוכות יחדיו שתי השכ¬ 
בות — שכבת הגישה הראשונית, הישירה והבלתי־מתווכת אל אלוהים, 
ואדם, ועולם, ושכבת הנחשלות בציוויליזציה ואף בתרבות — דווקא 
משום כך, המשתחרר מן הנחשלות מסתכן באבדן הראשוניות. רק אם 
יותן ליישוב לקיים מגע מתמיד ולהחליף השפעות עם הכוחות הפרי־ 
מיטיוויים יוכל, אולי, לזכ 1 ת מראשוניותם תוך־כדי תהליך שיחרורם 
מנחשלותם. אי־אפשר להימנע משלב "האנטיתזה" ומקצת תוצאותיו 
ההרסניות, "המבטלות". אך העומד בשלב זה חייב לראות בשלב־ 
הראשית את חלוצו של שלב־האחרית, שאם ישכיל עתיד גם הוא להגיע 
אליו, ואין סכנה גדולה יותר מייחוס החלטיות ליתרונות החיוניים של 
שלב־הביניים. 

ע״א סימון הזכות לחנן־ 


במה דברים אמורים הלכה למעשה ? אמרנו כי הראשוניות היא גישה 
ישירה, בלתי־מתווכת, אל אלוהים, אל האדם ואל העולם. אשר לראשון 
— אמר מי שאמר, כי מעט השכלה מרחיקה את האדם מן האלוהים, 
אבל השכלה רבה — חוזרת ומקרבתו אליו. תפילתו של הגר״א מווילנא, 
תפילתו של פראנץ רוזנצווייג ותפילתו של יהודי תימני פשוט, הן גם 
שונות זו מזו וגם דומות זו לזו: שונות במידת הלמדנות שבהכרת 
מקורותיה, או במידת ההתעמקות והחדירה אל כל משמעויותיה; ודומות 
בדביקותן הנלבבת, בתחושה המופלאה של סוד־הפגישה הכמוס בכל 
תפילה של אמת. וגם בכך יש דמיון, ששלושת אלה — הגאון, הפילוסוף 
והאדם הפרימיטיווי — אותה סכנה אורבת להם, הסכנה של תפילת 
אנשים מלומדה ושל שיגרתיות מכאנית. אך ברגעים של חסד זוכה 
"המשכיל" המתקרב לשלב השלישי, שלב הסינתזה, במעין "תמימות 
שנייה", שהיא מורכבת יותר אך ראשונית לא פחות מתמימותו הראשונה 
של הילד או של האדם־הפשוט. האמונה שלאחר־הספקות רואה באמונה 
שלפני־הספקו־ת את אחותה הבכירה והצעירה גם־יחד, וכל אחת מהן 
עריבה לחברתה. 

והגישה הישירה אל האדם ואל העולם — כיצד ? מעשה בסטודנט שלימד 
עברית במושב הדש של עולים מבולגריה (לא דתיים) וסיפר בשיעור על 
שני מאורעות שאירעו בימים האחרונים לפני ביקורו באותו מושב: על 
שלושת הטייסים שצוינו לשבח על אומץ־לב ומסירות שגילו בשעת 
סכנה עצומה, ועל מיבצע העזרה הנהדר של משטרת ישראל בחיפוש 
אחר שני הילדים שתעו בחוליית. השומעים ■־התלמידים היו קשישים 
בהרבה ממדריכם, אך כושר־ההזדהות עם העלילה המסופרת, האופייני 
לגיל־הנעורים, נשתמר בהם יותר משנשתמר בו: המתח הביאם כמעט 
לדמעות על מ 1 ת אחד הילדים, ושמחתם על הצלת שלושת הטייסים 
כמעט שלא ידעה גבול. כושר־הזדהות זה הוא אחד התנאים הקודמים 
ליצירת אמנות גדולה, אף כי האמן הגדול — כמשכיל המושלם שחוזר 
ונעשה מאמין — אסור לו להסתפק בשלב־ההזדהות הראשון. הוא חייב 
להתגבר עליו דרך ביקורתו השכלתנית ועל־ידי שימוש מודע באמצעי־ 
טכניקה משוכללים, ואחר־כך להגיע אליו מחדש ברמה גבוהה יותר, 
אך על בסיס שארית ההזדהות הראשונה ששמר עליה בלבו מכל ־משמר. 
ה״מודרניזם" המפתיע של אמנות הילדים ושל אמנות הפרימיטיווים מעיד 

על אותו קשר בל־יינתק שבין הגישה הראשונית אל אדם ואל עולם 
ובין מבעם האמנותי המפותח. 

והוא הדין לתחום המוסר בחברה. האפשרות להזדהות הזדהות ישירה 
עם גורל הזולת — כדברי הלל: "אל תדון את חברך עד שתגיע למקומו" 
— היא המקור הן של רחמי־אמת והן של שמחת־אמת. נימוס (התרבות), 
הבלתי־מחייב אך מרסן ובולם, של השלב השני, יתרוקן מתוכנו החיוני 
אם לא ישאב ללא־הפוגה כוח־עלומים ממקור הלבביות הראשונית של 
השלב הראשון (העלולה אמנם ליהפך בכל־ רגע לאלימות ראשונית) — 
עד שתשוב ותגיע, בשלב השלישי, למטרה המשיחית של דברי־ימי אדם, 
שהיא שלום־עולם. 

אמת, גם ״התמימות השנייה״ — בדת, באמנות, בחיים — עלולה להי¬ 
דרדר ל״נחשלות" חדשה: סיכוי הברכה הטמון בקזם־המפודש וסכנת 
המאגיות הכרוכה בדמות הגולם, כרוכים זה בזו, כנראה לעיל. מסכנה 
זו אין מפלט, ואמנם היא מסימניה המובהקים של בעיתנו־האנושית, 
כנתינתה אל־ תוך העולם הבלתי־ נגאל. אמנם היה נסיון להשתמט מסבך 
זה, אך היינו עדים גם לכשלוגו; הכוונה לצמצומן של אפשרויות־החיים, 
מלכתחילה, לתחום השכל. זאת ד״יתה דרכה של המאה הי״ט במערב־ 
אירופה, וזאת דרכה של ארץ־ישראל הצעירה, בחלקה הגדול, עד היום, 
במחצית המאה ה־כ/ הואיל ועודנו סובלים מן האנאכרוניזם שהוא סימנה 
המובהק של ההיסטוריה היהודית הבלתי־תקינה. אך מי שעיניים בראשו 
יכול לראות כבר כיום, לאן הביאו צמצומים אלה את העמים או את 
המעמדות שאחזו בהם: אותם חלקי מציאות שהוזנחו, מפני שאינם 
ניתנים להוכחה מדעית תקפה, גילו את כוחם הבלתי־מרוסן בהתפרצויות 
מרדניות כגון מלחמות, פרעות ושחיטות־המונים, ואותו מנוול שלא 
השכילו לתפסו (כעצת חז״ל) ולהכניסו אל בית־מדרשו של רוחו של 
אדם, השתולל ומוסיף להשתולל מחוץ לכותלי בית־המדרש הזה, מתוך 
כוונה לקעקעו מן־היסוד. הברירה לאדם איננה הברירה בין ההתחשבות 
בכוחות ובמניעים הראשוניים לבין הוויתור עליהם, אלא ברירה בין 
ההשלמה עם כוחות ומניעים אלה לשם ריטונם והעלאתם, לבין כניעה 
בפניהם ללא־תנאי. 

עליית ההמונים ׳הפרימיטיוויים׳ מעמידה את היישוב הוותיק לפני 

הכרעה גורלית זו, ורק החלטה כנה ורצון איתן לקיים אתם יחסי־גומלין 
אמיתיים, עשויים לכוון את שני השותפים בכיוון הנכון. 


ה 

יחס־גומלין זה ישחרר את הקולטים מתסביד־העליונות ואת הנקלטים 
מתסביך־הנחיתות. 

יש לעשות, איפוא, מאמץ מחושב ומכוון כדי להציל את "כתבי הקודש" 
הנמצאים אצל רבים מן העולים החדשים, כלומר את ערכי האנושיות 
הראשונית והיהדות המקורית, מדליקת התבוללותם הקו¬ 
ל ק ט י ו ו י ת בתוכנו. , ' יש להשיב להם, ובמיוחד לילדיהם המתבגרים, 
את הכרתם העצמית הנפגמת־והולכת; יש לדאוג שבתי־הספר הגדולים 
ביותר, העומדים כיום לרשות מפעל הקליטה — הגדנ״ע והצבא — לא 
ייהפכו, חלילה, מכשירים הנוטלים מן העולים את פרצופם היהודי המסורתי 
בדרך של הסתגלות המונית, וולגארית, ללא מאבק־נפש, שאף הוא יכול 
להיות בעל ערך אישיותי ומוסרי רב, אפילו אם יסתיים בפריקת עול 
המצוות. אך כשם שיש מצוות־אנשים מלומדה, כן יש עבירת־אנשים 
מלומדה, והאחרונה היא כיום תופעה שכיחה הרבה יותר ומסוכנת רב־יתר 
מן הראשונה. אמת, "עבירה לשמה גדולה ממצור. שלא לשמה", כדברי 
הגמרא, אך עבירה שלא־לשמה אינה גדולה ממצור. שלא־לשמה, ואפשר 
שהיא נופלת ממנה, ובפרט לגבי אנשים ׳פרימיטיוויים׳, שאצלם ציוויי־ 
המוסר עדיין שזורים לבלי־הינתק בתוך המסכת של ציוויי־הדת. סכנת 
הלוואנטיניזציה איננה נובעת מנושאי התרבות היהודית המקורית, אשר 
ש״ד גויטיין השכיל לתארם לפנינו בדרך משכנעת כל־כך, אלא מבניהם 
ומבני־בניהם, שבקצב המהיר של פריקת העול לא ניתנה להם השהות 
להטיל על עצמם עול אחר, והם נשארים קרחים מכאן וקרחים מכאן. 
כריית תהום של מאות בשנים בין "אבות לבנים", במקום אותו הפרש 
טבעי שבין שני דורות הסמוכים זה לזה, יש בה משום סכנה גדולה 
לשיווי־משקלם הנפשי והמוסרי של הבנים. לא נוכל להימנע לגמרי 

צ אין בכוונתי לקבוע כאן עמדה מסוימת בשאלות הפוליטיות־הדתיות האקטו¬ 
אליות של מציאותנו, שהיא מציאות של מפלגות. מאמר זה מוקדש לבירור 
כמה שאלות־יסוד בלבד. 

מסכנה זו, שהיא מחויבת המציאות של "שנת התעופה" תש״י-תשי״א, 
אך במקום להוסיף שמן על מדורתה, כדאי שנשתדל להקטין את הלהבה 
האוכלת בהם בכל־פה. 

כאן המקום להזהיר מפני סכנה אחת, העלולה להתלו 1 ת דווקא אל 
עמדה נכונה זו: אסור לה, לשכבה הקולטת, החיה בנוחות יחסית, 
להנציח, ביודעין או בלא־יודעין, את תנאי החיים ההיצוניים הפרימי־ 
טיוויים של העולים החדשים. באחד ממאמריו המצוינים של "כלכלן 
בין עולים" מספר א׳ רביב על שיחה עם חבר של קיבוץ־ פלמי׳ ח צעיר 
בגליל, הנעזר בעבודתם של עולים חדשים מסרס: "הקיבוץ מרוצה 
דווקא מפועלים אלה, העובדים לפעמים אף בקבלנות... אנו מתכננים 
עכשיו את משקנו לעתיד, ובתכניתנו לנטוע גם גן־ירק ענק. היגענו 
למסקנה, שעולים אלה הם החומר הטוב ביותר לעבודה פשוטה וחד־גונית. 
לכן נקבע בתכניתנו גן־הירק בצורה, שחברי המשק יעשו את העבודה 
המקצועית, ולעבודות הפשוטות ועבודות עונתיות נוכל תמיד לקחת 
אנשים מכפרי העבודה בסביבה״ (״הארץ״ מיום 27 בפברואר 1951 ). 

הרי זו דוגמה של הפרדה בכיוון הבלתי־נכון בין שתי השכבות 
שבפרימיטיוויות: שמירה על הנחשלות בלי דאגה לראשוניות. אף 
אפשר שבין ה״קולטים" יימצאו מי שיהיו מוכנים לדאוג לראשוניות 
כדי לזכ 1 ת בפרי הנחשלות, ואין צריך לומר שיחס זה הוא פסול הרבה 
יותר. 

התפקיד הקשה שלפנינו הוא זה: ללמד את העולים החדשים שיזרקו 
את הקליפה וישמרו על הת 1 ך של תרבותם המיוחדת; להביאם שילמדו 
(מאתנו) מנהגי־נקיון, דרכי־עבודה ואולי גם יחס בלתי אפקטיווי לאדם 
באשר הוא אדם, ויהיה זה בן־ברית או שלא בן־ברית, במידה שיחס 
מעין זה עומד לנו עצמנו. באשר לנו, אנחנו צריכים ללמוד מהם את 
ראשוניותם ואת זיקתם החיובית לתרבותנו המקורית, במידה שזיקה זו 
עומדת להם. כך נקל עליהם את כניסתם אל העם המתהווה ונוסיף על 
מטען התורה שעלינו לשאתו. 

הכברה מדומה זו דרושה לנו דווקא ברגע זה. אהזנו באידיאל ׳החלוץ׳ 
שהוא כולו דינאמי והגענו עד משבר. עוד רבים וגדולים התפקידים 
העומדים גם היום לפני החלוץ האמיתי (כלומר זה המבטיח מעט ומקיים 

הרבה, בלא שידבר בלשון ׳אנחנו׳ על מעשי אחרים), אך רבים כבר 
עמדו על כך שאידיאל חינוכי זה של נבחרים אין תוקפו יטה להמוני 
הנוער, תוספת משקל סטאטי שבסבל ־הירושה, אפשר שיהיה בה משום 

תרומה חשובה במבוכת הערכים שבה נתון עכשיו דווקא היישוב הקולט, 

• • • / 

בחלק גדול וחשוב של צעיריו מבקשי הדרך. עמדה נכונה אל העולים 

• • ■ • , * • 

החדשים עשויה, אולי, לעזור לקליטתם החדשה של הקולטים עצמם 
במסכת ערכינו; כי שכר מצוה — מצוה. 

״ • זי • זר 

שאלתי (בראשי־פרקים שבכתב) ארבע שאלות וניסיתי לתת עליהן מעין 
תשובה. ארבע שאלות אלו הן: מה נדרש מן החינוך התיכון כיום, 
1 ) נוכה האפשרות הממלכתית של מתן חינוך לכל ילד בגיל תיכון — 
כולו או במקצתו; 2 ) נוכח טיבה של עליית ההמונים; 3 ) נוכה משבר 
הערכים ההומאניסטיים בעולם כולו; 4 ) נוכח משבר ערכי היהדות 
בישראל ובגולה. אין לומר שארבע בעיות אלו ממצות את כל הסבך 
בו אנחנו נתונים; אבל מותר להניח, שאילו היינו יכולים להתקרב במקצת 
לפתרונן הנאות, היינו משיגים דבר־מה. 

תפקידו של בית־הספר התיכון הוא כיום יצירת עילית חדשה, או 
בעברית טובה יותר: בני־עלייה. עצם השימוש במונח זה מעורר בנו 
שאט־רוח. ניסיתי ובדקתי את השפעתו של המונח על חברי הסמינאר 
הפדגוגי שלי. 25 צעירים טובים אלה כאילו לא הכירו עוד את מ 1 רם. 
הם חשבו אותו, בצדק או שלא בצדק, לאדם פרוגרסיווי, אדם שנמצא 
בצד השמאלי של העולם, והנה הוא מדבר על "עילית". היה לי קשה 
מאוד לשכנע אותם שאם־כי השתמשו־לרעה בעניין העילית, הרי למעשה 
אין כל מדינה בעולם שיכולה להתקיים בלי עילית. אנחנו אולי יכולים 
למצוא מונח נאה יותר, שהשתמשו וישתמשו בו פחות לרעה, אבל 
החלפת מלים אינה משנה את המצב. והמקום בו "העילית" צריכה 
להתחנך הוא בית־הספר התיכון, אחר־כך גם האוניוורסיטה, אבל ראשית־ 
כל בית־הספר התיכון. ולפיכך נדמה לי, כי זו אחת השאלות החשובות 
ביותר, שאנו חייבים לברר, באם אנחנו רוצים לעמוד בתפקידנו, על 
כל הסיבוכים החברתיים, הפסיכולוגיים והחינוכיים הכרוכים בו (פרטתי 
בחינות אלו בכתב, כדי לקצר עכשיו בדיבור). 

יוכל להבחין בין עיליתות שונות: א) מצד טיבן; ב) מצד התהוותן; 

ולא תמיד הדברים זהים. מצד טיבן, יש שוב להבחין בין שתי עיליתות. 
ראינו בארצות הפאשיסטיות את הדוגמה של עילית שלילית. אותם 
האנשים אשר השתלטו על גרמניה הנאצית, ובמידה מסוימת, אם־כי 
פחותה, גם על איטליה הפאשיסטית, גם הם היוו "עילית". הצמחתה של 
עילית זו לא באה בלא הכנה עיונית רצינית, בספרים של הוגים גדולים 
כמו פאריטו ואחרים. מה קרה אז בארצות ההן ? לעמדות־מפתח אצל 
הגה־השלטון נבחרו האנשים שהצטיינו בדבר אחד: בחוסר עיכובים 
מוסריים שלהם, ושעם־זה היו בעלי כוח־רצון חזק ועוצמת הכרעה רבה 
ביותר. לא נרתעו־אחור מכל סיכון, גם לא מסיכון עצמם, ולא היו חסרים 
כמה־וכמה תכונות הנהגה או "מנהיגות". והעיקר, כאמור: לא ידעו 
מוסר־ כליות מהו ולא נתנו לשום עיכוב מצפוני לרפות את ידיהם. ראינו 
במו־עינינו אילו גדולות איומות פעלה עילית שלילית זו לא רק לעמנו, 
האומלל ביותר מבחינה זו, אלא גם להרבה עמים אחרים. הם ידעו לשלוט 
ולהשתלט, לכפוף את כל הישגי הטכניקה העצומים ואת כל הכוח 
האינטלקטואלי שלהם, הבלתי־מבוטל, למטרה אחת המכוונת יפה מאוד; 
הם ידעו לחנך חינוך יעיל ביותר. יש שתי דרכים עקרוניות של חינוך: 
חינוך על־ידי מצוד. משותפת, וחינוך על־ידי עבירה משותפת. וככל 
שהדברים יישמעו מוזרים באוזניהם של יהודים, הרי יעיל עד־מאוד הוא 
החינוך דרך עבירה משותפת; והמדובר הוא בשלושת הדברים, אשר 
אנחנו מצווים לגביהם "ייהרג ואל יעבור": שפיכות דמים; גילוי־ 
עריות; ועבודה־זרה (עבודת־אלים זרה למיניה ולצורותיה) וכל־ 
זאת במשותף דווקא. אלה שעברו עבירות אלו במשותף יצרו לעצמם 

פרהסיה של חטא, ורק המוות יפריד ביניהם. זהו דבק אשר הוכיח את 

• • • • 

חוזקו, זוהי עילית שלילית. ובגלל ההשפעה העצומה, באותה שעה 
היסטורית איומה, אשר רק עכשיו חלפה־עברה, אם אמנם חלפה־עברה, 
נרתעים רבים וכן־טובים מן השימוש במושג עילית בכלל. 

אבל ישנה גם עילית חיובית. זו מצטיינת בכך, שהיא מפעילה 
את כל תכונות האדם, את תכונות השכל, את תכונות הרצון ואת תכונות 
המצפון, ושואפת תמיד ליצירת אותו שיווי־משקל רופף, לא־יציב, בין 
שלושה כוחות אלה, שהם, בערכאה אחרונה, שוכנים־כבוד בנפש אחת 
ובלתי־נפרדת. לעילית זו נקרא עילית משרתת. היא איננה רואה 
את עצמה עילית ואיננה מחייבת ללא־כל־תנאי — לא את עצמה ואף 

לא את הקיבוץ האתני שלה, אלא מזדהית עימו הזדהות ביקורתית, 
הזדהות בעלת עין בוחנת ולב פועם־חרד, פן הקיבוץ הזה, שעילית־טובה 
זו משרתת אותו, יסור מצצם דרכו. 

גם לגבי התהוותן של העיליתות יש להבחין בין צורות ותופעות 
שונות, כגון "עילית שיוכית", המבוססת על ייחוס משפחתי, אפשרויות 
כלכליות וכר; "עילית הישגית", המבוססת על הישגים פרטיים, ראשו¬ 
ניים, של אדם או של שכבה, עילית זו נפרשת־צומחת מאליה ללא זכות־ 
אבות או זכות־לידה מוקדמות. האפשרות השלישית היא "עילית מתו¬ 
כנת", שדברי הדור ומחנכיו נושאים אליה נפשם מלכתחילה. נשתדל־נא 
להיות שעה קלה שותפים לעיון באפשרות מעין זאת: שמא תפקידו של 
בית־הספר התיכון, בשעת משבר זו לישראל ולעולם, להתרכז בשאלה, 
כיצד נוכל להעמיד, דרך תכנון, בני־עלייה. 

עמדו לו, לעם ישראל, כמה־ וכמה טיפוסי אידיאלים חינוכיים, מהם 
נזכיר כאן את התלמיד־חכם, את השתדלן, את הצדיק החסידי, את 
ה״משכיל", וכן "בן משה" (חבר האגודה מיסודו של אחד־העם בשעתו), 
החלוץ, חבר הפלמ״ח, העסקן הציבורי, והקצין בצה״ל. כל אלה טיפוסים 
של אנשי עילית, שנזדקרו בתולדות חינוכנו הארוכות. כיום יש לקבוע 
שהללו ברובם נפגעו במשבר קשה מאוד, כמעט אין לנו עוד דמות שלימה 
של תלמיד־חכם מקורי ושורשי. ישנם תלמידי־חכמים מועטים, יחידים, 
ששרדו לפליטה. זקנים שבינינו זכו ללמוד תורה על ברכיהם, אך 
שליטתם נגמרה, אפילו במרבית בתי־הספר הדתיים. זוכר אני, למשל, 
את אחד ממוריי לגמרא, אשר לימד חוו. קטן של בחורים בפראנקפורט־ 
ע/נ מיין. הוא היה חולה מאוד, התקפי־לב הפריעוהו מהלימוד מפקידה 

לפקידה. לימד אותנו בהדר צר בבית־החולים. כשהתקף נחת עליו, עלה 

• ▼ 

על משכבו ואמר בשקט גמור, וללא כל פאתוס, את "השמות", וכשנגמר 
ההתקף ירד ממשכבו והמשיך בלימוד, באותו מקום בו הפסקנו שעה קלה 
מקודם. אז הבנו כי בשביל תלמיד־חכם אמיתי ההלכה ודיניה הם בחינת 
רצינות פרוזאית גמורה, ולא בחינת קישוט, או "תרבות", או "ערך", 
אלא דרך־חיים קדושה כל־כך עד שהיא יום־יומית לגמרי והיא חסרה 
אפילו את פאתוס ההנמקה הדתית ואת האידיאולוגיה של האמונה אשר 
אנחנו, דרך יתומים, זקוקים להם. אכן עבר מעולמנו התלמיד־חכם, 

מ 1 רנו התלמיד־חכם הקלאסי, המפוכח בתוך הפאתוס הנסתר של אמונתו 
הבלתי־מפורשת. 

אנחנו עומדים גם במשבר קשה עד־מאוד של התנועה החלוצית. היחס 
שלנו כאן לתנועה החלוצית היה והנהו יחס חיובי רומאנטי. אין אנו 
חלוצים בעצמנו, אבל שמחנו על כל תלמיד אשר הלך בדרך החלוציות. 
התגאינו בכל אחד ואחד, ולפעמים הבאנו אפילו לידי כך שאף ילד שלבו 
הלך בדרך הזאת. ברם, אפילו באותה תקופה, שעברה מזמן, עורר חברי, 
הפרום׳ דושקין, שאלה (במאמר ב״הארץ"), שלא אוכל לשכוח אותה 
בשל חשיבותה אז ועוד יותר כיום. הוא שאל אז, בערך, האם באמת 
יש לנו הזכות לנסח אידיאל חינוכי, הוא האידיאל החלוצי, אך־ורק 
בשביל מיעוט של הנוער, ולהשאיר את כל שאר הצעירים — כלומר, את 
הרוב, אשר לא התייצב וגם לא יתייצב בדרך טובה זו — בלי אידיאל 
חינוכי כל־עיקר ? בינתיים החריף המצב לאין־שיעור. אמנם תקווה 
ותפילה בלב כולנו, כי התנועה החלוצית תתגבר על המשבר הקשה 
המכרסם בה; וחלילה־חלילה לנו מכל שמץ של "שמחה לאיד", אף 
לא בקרב מי שהם אולי בעלי דעות סוציאליות או דתיות שונות מאלו 
הרווחות אצל חברי הקיבוצים. ואולם, המשבר הזה, ואם גם כתופעה 
חולפת, לימד אותנו דבר־מה שיהיה קשה לשכחו. ידענו ואנו יודעים 
כי רעיון החלוציות לא ימוש עוד מזכרון לבנו ומחוויית נעורינו; ואולם 
גם הכרח הוא לראות־נכוחה כי רוב הנוער הבלתי־חלוצי, שמיעוטו הוא 
עוד בחינת מועמד להכרעה חלוצית — הנה למד־לדעת שאף בעין־חרוד 
עשוי חבר להרים יד על חבר, בריתחה של פולמוס פוליטי, לאחר עשרות 
ישנים של חיי שיתוף. 

כך אפשר להעביר את איזמל הביקורת על כמה־וכמה אידיאלים חינו¬ 
כיים שהיו נרות־לרגלינו. ואולם, אין אנו רק יהודים, וגם כאידיאלי 
החינוך־הכללי אוכל המשבר. כבני ההשכלה האירופית אנחנו ישותפים 
למישבר ההשכלה, ובתלמידי המהפכה הצרפתית או אף הרוסית, נוגע 
בנו מישבר הסוציאליזם בעולם, ולא רק בארצות הפאשיסטיות לשעבר, 
אלא גם בארצות המתוקנות פחות או יותר. אחד הה 1 גים האמריקניים 
החשובים בימינו, בורנהם, כתב ספר, שתורגם גם לעברית, בשם "מהפכת 
המנהלים", ושם הורה על הזדקרותו של טיפוס מנהיג חדיש, שאת 
השפעתו אנחנו חשים גם בארצנו: לא החכם — הוא טוען — ולא הפועל, 

לא בעל הרכוש הגדול, לא ציר הפרלמנט ולא השר, לא בידי אלה מתרכ¬ 
זים עוד החוטים, אלא בידי מנהלי־המשרדים האלמונים, הנשארים תמיד 
על כניהם, גם כאשר מתחלפות הממשלות, המורכבות בדרך פוליטית; 
אנשים שאולי את שמם אין אתה קורא לעולם, שאין אחריות ציבורית 
גלויה חלה עליהם, הם שקובעים היום את גורלנו. אנחנו — כך כותב 
בורנהם — בידיהם של המזכירים, של מזכירי המפלגות והמפעלים, שהם 
גם הבוחרים הממשיים, מפני שהם מרכיבים את הרשימות, שאנחנו 
צריכים לבחור בהן מבלי לבדוק בשמות הצירים. כלומר, צמחה עילית 
חדשה ורחבה, מתוכנת אך סתמית, שהיא חשוכת שם, דמות ואחריות 
אישית. בורנהם כתב את דבריו כאילו תוך אובייקטיוויות עובדתית ללא 
קביעת עמדה מצדו, אבל חושדגי בו כי בלב־לבו־ הוא מברך על תהליך 
זה, על אף הכרזותיו־ברבים. ואולם היו הוגים אחרים, שראו בדיוק אותו 
מצב — תוך דאגה קשה. כך, למשל, ההומאניסט ההולנדי הגדול, יאן 
הויסיגחה ( 10121083 *). באחד מספריו, "בערב יום מחר",' נמצא פרק 
רב־עניין על הטיפוס הר 1 וח של "המומחה הבלתי־משכיל", היודע את 
פרקו על־בוריו והמחשיב את פרקו זה כעולם־כולו. הויסינחה קובע, 
שאותו מומחה בלתי־משכיל מחריב את העולם, מפני שהוא מוכן לעשות 
תמיד את המוטל עליו, מוכן תמיד לציית לכל פקודה, ללא התחשבות 
בתוצאות הכלליות. אם הוא, למשל, רופא נאצי, הרי הוא מוכן למלא 
פקודת מפקדו, הלא־רופא, המצווה עליו לנסות את פעולתו של רעל 
מסוים בגופיהם החיים של יהודים, והריהו מקיים את הצו מתוך "מוסר" 
מומחיותו המקצועית, שאין בו שמץ של מוסר בעל אינטגראציה רחבה 
יותר, המקשרת את המקצועות השונים לידי מסכת ערכים מחייבת ובולמת. 
"המנהלים" של בורנהם וכן "המומחים" של הויסינחה ואחרים אינם 
רחוקים זה מזה כל־עיקר. 

בעניין אחד אנו שותפים למשברי הערכים ההומאניסטיים בעולם 
כולו: בחוסר כל פרופורציה שבין אינפורמציה ואורייבטאציה. עדיין 
לא היה דור שעמדה לרשותו אינפורמציה עשירה כל־ כך כמו לדור 
שלנו, דור היודע כל־כך הרבה והיכול לדעת עוד הרבה יותר. יש לנו 

אינפורמאציה מלאה כמעט על המתרחש ברגע זה בארץ הרחוקה ביותר. 
ועם כל ריבוי האינפורמאציה עומדים אנו בפני גו־עון, עצום לא פחות, 
שבאוריינטאציה. כל עושר האינפורמאציה הזה הריהו שמור לבעליו 
לרעתו. אבותינו, יושבי עיירה, ידעו אולי הרבה פחות, אבל היתה להם 
אוריינטאציה בהתאמה לאינפורמאציה שלהם, ובין שתי אלו היתה שוררת 
פרופורציה מתאימה. בית־הספר התיכון הנותן רק אינפורמאציה מגביר 
את המשבר במקום להילחם בו, מפני שהוא מגדיל את חוסר־הפרופורציה 
המשווע, שהוא הקובע חלק מסוים של המשבר. זהו אחד מיסודות המשבר 
המשותף לנו ולעולם כולו. 

ויש כמובן, גם יסודות מיוחדים רק לנו, כיהודים וכאזרחי מדינת 
ישראל. גם ביישוב הישן וגם ביחס היישוב הוותיק אל היישוב החדש 
וגם מתוך היישוב החדש מזדקר טיפוס חדש לגמרי של עילית, שאין 
מדברים עליו, ה״חברה־מן"... אתה מדבר עם צעירים, אפילו עם 
נוער קיבוצי, ושואל אותם, ״למי, למעשה, ההשפעה — לטיפוס החלוצי 
או לחברה־מן?" לאחר רגע של מבוכה אתה שומע לעתים קרובות 
הודאת בעל־הדין: ״לחברה־מך. מה ההבדל ביניהם? — הטיפוס 
החלוצי איננו מקובל, יש מרחק בינו לבין הקהל, מפני שהוא מעמיד 
את החברה לא על היש, כי־אם על הצריך־להיות. יחס החברה אליו הוא 
תמיד יחס של מרחק מסוים אם־כי ללא איבוד־המגע. אכן גם סכנה 
זו אורבת לאותו טיפוס, אבל רצוננו לציין כאן כי אף המרחק שיש 
ב ו מ ג ע נשאר בכל־זאת מרחק, וכשהחלוץ מצליח למשוך את החברה 
אחריו הרי הוא עצמו כבר מתקדם והולך לקראת איזו מטרה חדשה. 
לעולם אין הוא בונה את הרגשת החברה ואת חברותו בה על היש. ולא 
כן "החברה־מן", הוא מקבל את היש כנתון ראשון ואהרון. הוא מוכן 
לעזור לחבריו, הוא בחור נעים, הוא הראשון ב״הורה", הוא יודע לבדח, 
הוא גם אינו אגואיסט יתר־על־המידה, אבל הוא איננו דורש דרישות 
מחמירות: הוא מפעיל את המכנה־המשותף בלאו־הכי ולא את המתח 
שיש ליצור. והטיפוס הזה כובש לו מקום רב בכל מקום, בבית־הספר, 
בתנועה הקיבוצית, בתנועת הנוער, ואני חושש: גם בצבא. והרי 
לפנינו שתי "עיליתות", לאו־דווקא "טובה" ו״רעה", אך "טובה" 
ו״בינונית״: כי "החברה־מן" הוא הבינוני שהפך להיות אידיאל. 
עד כאן — לגבי טיבן של שתי עיליתות אלו. ולגבי התהוותן: כלום 

ה״חברה־מן" לא "צמח" מאליו, בעוד שלגבי החלוץ היה פועל מעיז 
תיכנון ותיכוון ? 

ומעניין לעניין באותו עניין: אנו עומדים בפני השאלה, כיצד נתייחס 
אל עליית ההמונים. אני מתאר לעצמי, שבציבור המכובד הזה אין כמעט 
אף אחד (ואם ישנו, הרי הוא בחינת מיעוט מבוטל) אשר בא לכאן ממחנה 
העולים החדשים. זו עובדה מעניינת. אנחנו יושבים כאן, מורים בבתי־ 
ספר תיכוניים, ועוסקים באחת השאלות החשובות גם בשבילם, אך 
עושים זאת בלעדיהם. את קולם הישיר לא שמענו, ונשמע לכל היותר 
את הד קולם דרך מתרגם. אנו עומדים בפני סכנה רצינית. סוציולוגיית־ 
ההמונים המודרנית אינה גורסת עוד, כמעשה מדע צעיר זה לפני 
כ ־ 50 — 60 שנה, גירסה שהיה בה משום יחס ביטול לגבי ההמונים. אבל 
גם כיום מודים בכך, שסכנה גדולה אורבת לכל ציבור מצד המון, הנשאר 
"המון בכוח" משך זמן רב, אך ברגע מסוים הוא הופך ל״המון בפועל". 
״המון בכוח״ (״בפוטנציה״) — זו הגדרה לתצרופת אנשים מרובים שכל 
הקשרים האורגניים שביניהם, כגון משפחה, מסורת משותפת, אמונות 
ודעות, מנהגים, מיטשטשים־והולכים, והיסוד המשותף היחידי, שנותר 
להם כגורם המאחדם, הוא מצבם הנחות והמרגיז, הצורך לאכול, לגור 
בבית, ללבוש בגד, והרגשת הקיפוח כלפי אחרים, שמצבם טוב יותר. 
תיאור זה של "המון בכוח" ניתן בידי חוקרים, שלא התבוננו דווקא 
במצבם של העולים במדינת ישראל, והדברים נדונו בלי אפליקציה 
אקטואלית זו ובקוד־רוח גמור. אבל מי ששומע וקורא את הדברים 
הללו ויש לו עיניים לראות, הלא יראה שהתמונה הזאת קרובה למצבם 
של רבבות ואולי מאות אלפים בארצנו. גם אצלם מיטשטשים הקשרים 
החברתיים האורגניים, באשר הם רוצים להתבולל ביישוב הוותיק, בקצב 
מהיר עד כמה שאפשר, רואים בנו "עילית", רוצים להיות כמונו, כשהם 
לא רק חושבים שאנחנו משמשים להם דוגמה ומופת, אלא אף מדמים 
לעצמם ואולי בצדק, כי בהיותם כמונו יעלו בסולם העלייה החברתית 
ויתפסו־את־מקומותינו. כשצעירי עולים תימנים, למשל, מתפרקים מערכי 
המסורת, מקיום המצוות, מעיקרי האמונה — יש לשאול, האם הם עושים־ 
כן בשל אותו משבר, שעבר על כמעט כל אחד מכם והיה לזה ערך 
חינוכי מובהק, או שהם עושים ׳בסיטונות׳ ותוך החשת הקצב ההיסטורי. 
כשאתם נעשיתם לאפיקורסים, או כשאני חדלתי מלהיות אפיקורס גמור, 

הרי דבר אחד היה משותף לנו: רצינו להיות עצמנו. כשהם 
הופכים להיות אפיקורסים, הם רוצים להיות אחרים או כמו אחרים. 
״אחרים״ אלה — רוצה־לומר: אנחנו, ולאו־דווקא בשכבתנו העליונה, 
החלוצית (במובן הרחב ביותר של המלה), אלא אנחנו כ״עילית" בלתי 
מתוכנת ובלתי מכוונת, זו של "מנהלים", "מזכירים", "מומחים בלתי 
משכילים" ו״חברה־מנים", שהזדקרותם הנוצחת מעידה על מפלתם־ 
ירידתם של התלמיד־חכם, מזה, והחלוץ, מזה. 

האספקט השני של שאלת העילית בתוך המון העולים הוא אספקט 
פנימי. יש ביניהם אנשי עילית של־ממש, גם האנשים הפשוטים ביותר 
הם, לעתים קרובות, אנשים מצוינים, וגם מבחינה אינטלקטואלית יש 
ביניהם אנשי עילית. אבל דווקא הם, ברובם הגדול, אינם מוכנים לשרת 
את עדתם, להישאר בתוך הציבור ממנו הם באו, להעלותו ולעלות יחד 
אתו, אלא שואפים להשתמש ב״עיליתיות" שלהם כדי להשתחרר מעדתם 
ולהיכנס אל תחומה של העילית הקיימת ביישוב הוותיק. על זאת עוד 
אין מהקרים, אבל כך התרשמתי משיחות אישיות, והלנאי שאתבדה. 

אם זהו המצב לגבי העילית, מהו תפקידו של בית־הספר התיכון ז 

השר השתמש הבוקר בניסוח זהיר, בהתאם לאחריותו האישית והרש־ 
מית, אבל נתן בכל־זאת זכות־מה להניח כי מדינת ישראל תשאף 
להעניק חינוך עד סוף הכיתה התשיעית, כלומר עד גיל 15 , לכל ילד 
בישראל; ואם אני אומר — לכל ילד בישראל, אני כולל בזה, כמובן, 
גם את ילדי המיעוטים. ושוב: אם זו ההנחה, הרי יש להבחין בין חינוך 
בגיל תיכון ובין חינוך תיכון. אם לא נמלא־תוכן את 
ההבחנה הזאת, לא נעמיד עילית. מיספר חברים דיברו כאן על החינוך 
באמריקה. אפשר ללמוד הרבה גם מאמריקה, שם נתרחש דבר גדול: 
בפעם הראשונה בתולדות החינוך נעשה נסיון לתת ל־ 80% מילדי העם 
חינוך תיכון. החינוך התיכון שניתן ביוון וברומא היה מבוסס על משטר 
עבדים, והחינוך התיכון שאנחנו קיבלנו בארצות אירופה וגם כאן היה 
מבוסס על חוס ר ־חינוך תיכון של שכבות־העם הרחבות המחוסרות 
פריווילגיות. אלא מה ? חינוך בגיל־התיכון ניתן באמריקה, חינוך־תיכון 
לא תמיד ניתן, ואין ספק שאותה הרחבת הכמות הביאה עימד. ירידת 
האיכות (אגב זו הסיבה שבגללה תלמידים שלנו היורדים לאמריקה 
מצליחים שם כל־כך; הם זכו באותו חינוך תיכון של־ממש, אשר שכבה 

בעלת פריווילגיות יכולה לתת לבניה, ועכשיו הם באים למקום בו רוב 
התלמידים קיבלו חינוך של גיל תיכון, אך לא תמיד חינוך תיכון. מאידך־ 
גיסא הם לא תמיד מצליחים לייצג את ישראל כראוי ולהשתתף בקיום 
המצוות המעשיות־הציוניות, וגם זה יכול לשמש קנה־מידה להצלחתנו 
בחינוך העילית. אבל בלימודיהם הם ברגיל מצליחים יפה). אך נשוב 
לבעיותיה של אמריקה גופא. מתנהל שם זה כעשרים שנה (ויותר) 
ויכוח חם וער בין שתי אסכולות, בין האסכולה של ג׳ון דיואי, 
בשעתו, לבין זו של רוברט מ. הוצ׳ינס, שעמד עד לא־מבבר בראש 
האוניוורסיטה של שיקאגו. הוצ׳ינס, מורטימר אדלר ואחרים תובעים 
את עלבונה של הרמה החינוכית בבית־הספר, ובעיקר מבחינה אינטלק¬ 
טואלית, ואת עלבונם של ערכי התרבות הקיימים, הנצחיים. ברם, אין 
הם טוענים נגד היסוד הדמוקראטי שבחינוך האמריקני, וגם הם בעד 
מתן חינוך לכול, אף בגיל התיכ 1 ן, אך מבחינים הם בין חינוך זה לבין 
חינוך־ תיכון של-ממש. 

דבר הלמד מענייני: עלינו בישראל לתת חינוך בגיל התיכון לכל 
ילדי ארצנו, וחינוך תיכון לכל המוכשרים ללא הבדל דת וגזע, אומה 
ומעמד. 

נוכל ללמוד מאמריקה עוד דבר. נעשו שם מחקרים מעניינים למדי 
על הילד המוכשר. משך זמן רב אסור היה לנגוע בשאלה זו, מפני 
שהעניין היה נחשב בלתי־דמוקראטי, והיה צריך להקדיש את כל המאמץ 
החינוכי לילד המקופח, או לכל־היותר לילד הבינוני, ואילו הילד המוכשר 
— מאן ךכר שמיה (מי זכר עליו)? אחד הראשונים שעסק בשאלת 
"הגאון", מבחינה פסיכולוגית (ולא רק מבחינה פילוסופית־ספקולטיווית), 
היה סר פראנסיס גאלטון (בספר שהופיע בשנת 1869 , באנגליה),־ אך 
הוא קשר את הבעיה עם פרשת התורשה. קרוב למלחמת־העולם הרא¬ 
שונה עלה העניין שוב בברלין, שם הקימו כיתות מיוחדות לבני־עלייה. 
אך עיקרו של דבר: במשך 25 שנים רצופות עסקה קבוצת פסיכולוגים 
אמריקניים ב־ 1,000 ילדים, בעלי כשרונות יוצאים מן־הכלל. בדקו אותם 
ראשית־כל בדיקה פיזית ובדקו את לימודיהם, את הישגיהם, את תכו־ 

ע״א כ'״י 1 # תופרת לחנך 

נותיהם המוסריות והאזרחיות, בדקו אותם בשנית בשנת 1930 , ובשלי¬ 
שית בשנת 1947 . הם עשו כך במדינה אחת ובדקו את הקבוצות הללו 
תוך השוואה עם קבוצות רגילות. החוקרים בעצמם אינם טוענים שיש 
לתוצאותיהם תוקף כללי, אבל כדאי יותר לדעת את הדבר מאשר לדון 
בבעייתנו בלי ידיעה זו. 

מה מצאו, איפוא, מ. ל. טרמן וחבריו־למחקר ? הם מצאו שלושה דברים 
עיקריים: א) שיש מיתאם, קורלאציה, בין תכונות־השכל ותכונות 
האופי־הטוב. בדרך־כלל מצאו שהילדים האינטליגנטיים הם גם הילדים 
המתנהגים יפה והם גם משרתים אחר־כך כראוי את המדינה ואת הצבא 
ואת מקצועם. ב) הם מצאו קורלאציה שנייה פחות טובה. הילדים האלה, 
וגם המבוגרים האלה, פעילים באופן סוציאלי לא יותר ולא פחות מאשר 
ילדים שאינם מובחרים מבחינת האינטליגנציה שלהם, כלומר, אינם 
נופלים מהם ואינם עולים עליהם; ומשמע: יש כאן אפשרות וצורך 
להפעילם ולחנכם. ג) וזה הדבר שמעניין אותנו ביותר: הקבוצה המצ¬ 
טיינת בין הקבוצות השבטיות — והם הבחינו בין אירים, איטלקים 
ויהודים — היא הקבוצה היהודית, אף־על־פי שהמחקר לא נערך בניו־ 
יורק, אלא בקארוליינה, ואין זה מרכז יהודי גדול. הקבוצה היהודית היא 
המצטיינת באינטליגנציה, בתכונות־האופי, והיא עולה ביציבות הנפשית 
על שאר הקבוצות. יש בתוכה, למשל, פחות מקרי־גירושין מאשר אצל 
אחרים, פחות מקרים של מחלות-רוח (או נפש) — בדיוק ההיפך מכפי 
שרגילים לחשוב. יש פה, כמובן, כמה־ וכמה נסיבות סוציאליות המופיעות 
בצדן של נסיבות אינטלקטואליות וכד׳. אבל אין זה מבטל כלל-וכלל 
את ערכן של החקירות האלה בשבילנו, וכדאי להאחז בנקודה האחרונה 
דווקא. 

נדמה כי אנו בישראל ממשיכים בפוליטיקה תרבותית, שהיתר• מתאימה 
למצבו של עם ישראל לפני מלחמת־העולם השנייה. אז נהגנו בפוליטיקה 
תרבותית של עם בעל ׳עודף אינטלקטואלי׳. גם מי שקורא חקרי טרמן 
וחבריו בלי ביקורת ומבקש להעבירם העברה ישירה לישראל, עלול לשגות 
כשגיאה הזאת. אך מציאותנו היא אחרת, הפוכה כמעט, בשל השחיטות 
והפרעות באירופה ובשל טיבה המיוחד של העלייה ההמונית. אנחנו 
כיום בישראל עם בעל גרעון אינטלקטואלי ומקצועי משווע. ואם בית־ 
הספר התיכון איננו מתחשב במצב החדש הזה והוא נגרר אחרי שיגרה 



על בעיית העילית 


49 


שהיתה אולי פעם נכונה, אך היא בוודאי אינה נכונה כיום, הרי יבגוד 
בתפקידו. ובכן: יש לעסוק בטיפוח עילית חדשה. שום מוסד אחר 
לא ימלא תפקיד זה. הוא מיועד לבית־הספר התיכון, ובית־הספר התיכון 
מיועד לו. 

אך כיצד אפשר להימנע מן הסכנות העצומות הכרוכות במילוי תפקיד 
זה ? בלאו־הכי נוטה חלק ניכר מילדינו לתסביך עליונות. ומה אם הוא 
יידע, חס־ושלום, שהוא עתיד להיות ׳עילוי׳ ? בלאו־הכי קיים אותו קרע 
בין היישוב הישן ובין עליית ההמונים, האם לא ירחב ויעמיק קרע זה ? 
בלאו־הכי כיתות ה 1 מ 1 גניות, שנטלו מהן את בעלי הכשרונות, לוקות 
בחד־גוניות אפורה, ואיך יהיה המצב אם נהפוך נסיונות אלה לשיטה ? 
אלו שאלות רציניות מאוד, הדורשות חקירה רצינית, יש, למשל, לחקור 
— ואולי יכולה לעשות זאת האוניברסיטה העברית, בשיתוף פעולה 
עם מחלקת החינוך של עירית תל־אביב — מה מלמד הנסיון של בתי־ 
הספר העירוניים התיכוניים, שבהם נתרכזו בעלי סטיפנדיות. יש כאן 
חומר עיוני רב האומר "דרשני". 

אבל לא די בכך. חייבים להגיע לידי קביעת קלסתרה של העילית 
הרצויה, בה יהיו שלושה יסודות: רמה אינטלקטואלית גבוהה, תכונות 
"מנהיגות" (או מוטב "הדרכה") בולטות, ונכונות להיאבק בתוך עולם 
הערכים היהודיים. ניתוק של אחד היסודות האלה מן האחרים לא יביא 
את התכלית המבוקשת. כל מי שתהיה לו הזכות ללמוד על חשבון 
המדינה, יש לדרוש ממנו גם לאחר שנת הלימודים התשיעית שירות נוסף. 
העילית הזאת צריכה להיות עילית משרתת למן רגע היווצרה. כל זכות 
חדשה שניתנת לה צריכה להיות מלווה מילוי חובה חדשה. אין אני 
מתאר לעצמי את השירות הזה דווקא כשירות צבאי, בהחלט לא. אני 
מתאר לי את זה כשירות סוציאלי, במחנה עבודה, בשיכונים עממיים, 
בהוראה לילדים עזובים, נחשלים, מקופחים. בלי פאתום סוציאלי עצום 
נקבל שוב רק עילית שלילית. רק אם נארגן אותה מלכתחילה כך 
שתכונות אינטלקטואליות בלבד אינן פותחות את שער הכניסה אליה; 
רק אם נדרוש גם תכונות הדרכה ונכונות לשירות מתמיד נוסף — נוכל 
לקו 1 ת כי יתממש רעיון ׳העילית המשרתת׳. 

ותנאי יסודי נוסף: היאבקות, או נכונות להיאבק, על ערכי היהדות. 
אני מציע כאן בעצם מאמץ לחדש את נסיונו של אחד־העם, במעשה 

ע״א שימון # הזכות לחנן• 


"בני משה", אבל הפעם לא בצורה נסתרת וסמויה מן העין, אלא בריש־ 
גלי, בדגל מורם. אנו רוצים לגייס את טובי הנוער לעילית־משרתת זו, 
והשערים פתוחים ללא כל סייג סוציאלי; כפי ששום מצב סוציאלי גבוה 
אינו מבטיח את הכניסה או מקל עליה. לא ייכנס בן־עשירים ולא בן־ 
מיוחסים שאיננו ראוי לכך מבחינת שכלו, אופיו ונכונותו לשירות. ואל 
יהיה השער סגור בפני שום בן־עניים שהוא ראוי משלוש בחינות אלו. 
ואותו מיטב־הנוער אנו חייבים להפגיש עם מיטב הירושה התרבותית 
של עמנו. המצב התרבותי שלנו טראגי ביותר. שוחחתי לפני זמן־מה 
עם צעיר טוב מאוד, מתלמידיי לשעבר. הוא בא בשבת לירושלים, ואמר 
לי: "עברתי אמש את רמלה, איזו הרגשה נפלאה! אין להרגיש כלל 
שאתה בעיר יהודית. כל החנויות פתוחות, אין אתה מרגיש את השבת." 
הרב הראשי משוודיה, שביקר בארץ בזמן האחרון, סיפר לי כי הממשלה 
שם ביטלה את חברות־החובה בקהילה היהודית. מקהילת שטוקהולם, 
בת 5,000 נפש בערך, הפקיעו עצמם 26 אנשים, ביניהם צעיר ישראלי 
אחד. הוא טען: "אני ישראלי, אין לי כל חלק ונחלה ביהודים". ואין 
אלה מקרים בודדים. לכן אנו חייבים לחדש בתוכנו ויכוח שיש לו 
מסורת מכובדת, אותו ויכוח על טיב הלאומיות היהודית, אם היא 
צורנית גרידא (ברדיצ׳בסקי, ברנר, קלצ׳קין), ואם בעלת תוכן רוחני 
מסוים (אחד־העם, ביאליק; הרב קוק). 

מותר אולי להזכיר כאן, בהקשר זה, את מאמרו של חיים יוסף ברנר 
ז״ל, שפירסמו ב״הפועל הצעיר״ משנת 1911 . ברנר היה אחד הגדולים 
והישרים שבינינו, ואם הגמרא אומרת "גדולה עבירה לשמה ממצור, שלא 
לשמה", הרי אותו, את ברנר, אפשר להכתיר בכתר של עובר־עבירה־ 

לשמה: בדור שהיה רובו שלא־לשמו עשה ברנר את מצוותיו ואת 

י ▼ 

עבירותיו לשמן. כך הגיע לידי המסקנה העקבית של הלאומיות הצורנית, 
שהיתר, מבוססת, לדעתו, על שלושה עמודי־תווך בלבד: הארץ, הלשון, 
והעבודה, ותו־לא. לכן דרש במפגיע להשתחרר "מן ההיפנוזה של כ״ד 
הספרים". אף הגדיל לעשות והוסיף, שכל ספר מתורגם לעברית יכול 
להיות לחם־חוקנו בדור מסוים: למשל, האיליאס או גם הברית־החדשה, 
כל דור רשאי לבור בעצמו את תוכן תרבותו, אם רק ילבישנו צורה 
עברית. ואתם ודאי זוכרים כיצד התווכחו אתו. אמנם אחד־העם כתב 
מאמר חשוב נגדו, "תורה מציון", אבל התשובה "של־ממש" ניתנה 

על־ידי ועד אגודת חובבי־ציון באודיסה, שהפסיק מחמת־זאת את 
התמיכה הכספית ל״הפועל הצעיר". ברם, על־ידי הפסקת תמיכה אין 
שאלות כאלו נפתרות. וצדק ברנר: אם אין תוכן יהודי לתרבותנו — 
תמשיך היא להתרוקן מכל תוכן סגולי. אני חושב, שגם אחד־העם נכשל: 
נכשל נסיונו ההירואי והטראגי להציל ממדורת העולם והזמן את כתבי־ 
קדשנו באין עוד להאמין בקדושתם. אין מצילים (בחירוף־נפש) כתבים 
מן המדורה, אלא אם הם כתבי־קודש. אין ערכים כבירים, באם אין 
ערכים נצחיים. לפיכך, עלינו לחנך את עצמנו, כמחנכי העילית החדשה. 
ואותה יחד עימנו, לאורו הבלתי־מתעה של נצה־ישראל. 





אידיאלים ומטרות בחינוך 




א. אידיאלים חינוכיים 

אם־כי שאלת האידיאלים החינוכיים קרובה לשאלת מסרות החינוך, יש 
להבחין בין שני אלו. מי שמודה כי נחוצים אידיאלים חינוכיים, גורס 
ממילא גם מטרות בחינוך; אבל לא כל הגורס מטרות גורס ממילא גם 
אידיאלים. בדיון על האידיאלים החינוכיים מן־הראוי להבחין בין שלושה 
מוגהים: אידיאה, אידיאל, אידיאולוגיה. 

1 . אידיאה ואידיאל 

״אידיאה היא, בעיצומו של דבר, מושג של תבונה; אידיאל הרי זה ציור 
(מוצג) של ישות יחידה, שהיא מתאימה (אדקוואטית) לאידיאה" (קאנט). 
האידיאל הוא כעין איוש (פרסוניפיקציה) של האידיאה בדמות אדם. 
לדעתו של קאנט אין בנמצא אידיאלים של פרחים יפים, של רהיטים 
נוחים או של גוף נאה, ואף לא אידיאלים של בתים, עצים, גינות ועוד 
כיוצא באלה, לפי שכולם תלויים במטרה השימושית שמעבר להם. רק 
האדם קובע לעצמו את תכליתו באמצעות תבונתו. לפיכך יצויר האידיאל 
של היופי והשלימות רק לגבי האדם. 

(א) דרכים אל אידיאל האדם 

בשתי דרכים ניסו הוגי־דעות להגיע אל אידיאל האדם: ( 1 ) האידיאה 
הנורמלית; ( 2 ) התבונה המעשית. 

( 1 ) האידיאה הנורמלית. יש לנו מוצגים רבים של אנשים בעלי קומה, 
רוחב והופעה שוגים, ודמיוננו יכול לצרף מוצג למוצג ולהמשיך בתהליך 
זה, עד שתצא מתוך כך דמות ממוצעת של "הגבר היפה". 

עם־זאת אין האידיאה נגזרת מן הנסיון. לאמיתו־של־דבר, כבר לפני 
עריכת כל נסיון היא היתד. קיימת בין התופעות המגוונות, והאידיאל שלה 
(כלומר התגשמותה) לא יושג לעולם במציאות הטבעית על־ידי ישות 

מוחשית. ואפילו יושג בזמן מן הזמנים (דבר שאינו אפשרי), לא תהא 
בהתגשמותו משום דמות מושלמת של היופי. אותו יופי יהיה "נכון" או 
"תקין" בלבד, אבל לא "שלם", מאחר שיהא חסר את היסוד האופייני 
והסגולי. גם הנסיון מלמד כי פנים תקינים לגמרי הם, בדרך־כלל, חסרי 
הבעה מיוהדת, מפני שיש בהם משום הבינוניות הנאה והשיעמום הרוגע. 

מסתבר שהאידיאה הנורמאלית אינה עשויה להתקרב אל אותו אידיאל 
שלם, שקאנט איתר אותו בתחומו של האדם. יתר־על־כן, אידיאה זו 
הסרה את ממד ההחלטיות, מפני שהדרכים לקראת התגשמותה שונות 
בארצות שונות זו מזו ובמציאות של גזעים וציבורים לסוגיהם. יש 
איפוא לבקש דרך אחרת אל אידיאל האדם. 

( 2 ) אידיאל התכונה המעשית. קאנט גוזר דרך שנייה זו מן "האידי¬ 
אות הטהורות של התבונה", אבל הוא נעזר בכך בכוח־המדמה, שבלעדיו 
אין להעתיק את האידיאה הטהורה אל תהום האידיאל, שב 1 היא מיקשת 
להתגשם. 

בדרך זו יוגדר אידיאל האדם היפה בחינת "הביטוי הנראה לעין של 
אידיאות מוסריות, השליטות על פנימיות האדם". לשון אחר: אדם, 
שנשלט על־ידי אידיאות התבונה (כגון: טהרה, חוזק ושלווה) יהיה גם 
יפה, מפני שיסודות המוסרי והטוב יתגשמו בו כבדמות של תכליתיות 
עליונה. תכליתיות זו לא תורה עוד על איזה מוצג של מטרה שמעבר לה, 
לפי שאין בכוונתה תחילה לשמש אחרים, אלא את עצמה בלבד, כשהיא 
אינה תלויה בדבר. אבל דווקא תכלית זו המרוכזת בתוך עצמה היא 
שמשפיעה על אחרים, שרואים בה אידיאל, בחינת "כזה ראה וקדש!" 
יוצא, כי המגשים את־עצמו לאור האידיאלים המוסריים הנשגבים, בלא 
שיהא מוזל בכל רגע להשפעתו של תהליך תכליתי זה על אחרים, הוא־ 
הוא בטווח ארוך המשפיע האמיתי. אותו אידיאל של האדם המשמש 
מחוקק לעצמו(האוטונומי) אינו אידיאל אסתטי בלבד, אף־על־פי שקאנט 
קובע לו את מקומו השיטתי בתורת־היופי. אמנם סוג מיוחד זה של יופי 
לא יעורר גירוי חושי, אלא עניין (אינטרס) מרובה, למשל את העניין 
לחקותו, ואילו קאנט הגדיר את החוויה האסתטית הטהורה כ״קורת־רוח־ 
בלי־התעוררות־האינטרס", הנובעת מהסתכלות שליווה ביפה ללא כל 
דחיפת עשייה או שינוי; באידיאל המעורר את הרצון לחקותו וללכת 
בדרכיו יש משום היסוד האסתטי והאתי כאחד. 

מסקנות חינוכיות. מן ההבחנה בין האידיאה הנורמאלית לבין אידיאל 
התבונה המוסרית משתמעת בראשונה מסקנה חינוכית בכיוון שלילי: 
האידיאה הנורמאלית אסור לה שתיעשה אידיאל חינוכי, אף־על־פי שהדבר 
מתרחש לא־פעם במציאות יומיום. דוגמה לכך מן המציאות הישראלית 
הוא טיפוס ה״חברהזמן" (כמוזכר לעיל), המשמש למעשה מרכז חיקוי 
לחוגי נוער רחבים למדי — גם כשמתכחשים לכך להלכה. ה״חברה׳מן" 
מדגים בהופעתו את המידות ואת התכונות המצויות בין כה וכה בקבוצתו 
או בחברתו. הוא מקובל מאוד על חבריו, דווקא מפני שהרוזזק בינו 
וביניהם אינו מרובה. הוא מייצג אותם בבינוניותם, אף־על־פי שהוא 
עולה עליהם במידת־מה, אבל מידה זו היא קטנה עד כדי כך, שאינה 
יוצרת שום מתח בינם לבינו. אדרבה, ה״הברה׳מך׳ משמש כעין הצדקה 
(אף אידיאליזציה) לרבים, עד כי הווייתם הממשית כאילו אינה צריכה 
שינוי ותיקון, מפני שלבשה בשר־וגידים באישיותו המלבבת. טיפוס זה 
כיוון שנעשה לאידיאל, הריהו מקדש את הקיים ומונע מוסר־כליות 
ושאיפה לתקן את הטעון תיקון. דוגמה אחרת לאותו מישגה כרוכה 
בהערכת מחקריו הסטאטיסטיים של קינסי (ע 50 ת 1 .>! — 1948 , 1953 ) 1 על 
חיי המין בארצות־הברית. הפיכתן של תוצאות עובדתיות לקני־מידה 
בחינוך המיני הוא משגה מתודי ומעשי כאחד; גם כאן החליפו את 
האידיאה הנורמאלית באידיאל התבונתי. 

קאנט עצמו רומז על כמה מסקנות חינוכיות, הנובעות מן האידיאל 
התבונתי. כשם שהרצאתו של קאנט המבססת את האסתטיקה חרגה מתחומה 
שלה וחזרה אל תחומה של האתיקה, כך הרצאתו המבססת את האתיקה 
לובשת צורה אסתטית מובהקת — עד כדי סגנון של שיר־תהילה לייחודו 
של חוק המוסר. לשון זו מעידה על האחידות העמוקה של היפה והטוב 
בתפיסתו של קאנט, שאינו יכול לדבר על היפה בלא לייחד את הדיבור 
גם על הטוב, וכן להיפך. האדם בעל התבונה משעבד את רצונו כדי ציות 
חופשי לחוק, שמצוותו הראשית אומרת: $הב את האל מעל־הבול, ואת 
רעך — כמוך". אולם אף האדם האוטונומי אינו יכול לקיים חוק זה 
באותה שלימות, שכוח תבונתו דורש ממנו. לפיכך הוא מצד אחד שפל־ 

רוח, כשהוא מכיר במרחק שבין התביעה הנדרשת ממנו לבין מידת יכולתו 
למלאה, ומצד אחר הוא חש גם כלפי עצמו משהו מאותה יראת־הכבוד, 
המיועדת לחוק גופו. חלקו של האדם הוא המידה הטובה, כלומר המאבק 
האינסופי להגשמת האידיאל המוסרי בשלימותו. מכאן שתפקידו של 
המחנך אינו לגדל הוזים, המתפארים בשלימותם המדומה, אלא אנשים 
לוחמים, בעלי תודעת־החובה, השואפים להתקרב אל השלימות במידת 
האפשר. 

(ב) חובה כנגד אושר 

( 1 ) איש־חובה לפי הנמקה דתית וחילונית. האידיאל החינוכי, המתחייב 
מאידיאת התבונה, הוא איפוא איש־החובה, ולא אנשי־האהבה והנטיות 
הנובעות מטוב־לב. לאנשים אלו קורא קאנט בלגלוג "מתנדבים במלחמת־ 
חובה", בעוד "אנחנו נתונים למשמעת התבונה". הרי זה מזכיר את דברי 
הגמרא (קידושין ל״א, א׳), שהרמב״ם פסקם כהלכה (הלכות תלמוד 
תורה א/ י״ג): "גדול מצווה ועושה משאינו מצווה ועושה". לפי 
התלמוד והרמב״ם, המצווה אינו האדם י אלא האל; בעוד שבתפיסת קאנט 
(וביתר עקביות בזו של פיכטה) האדם הוא בעת־ובעונה אחת גם המצווה 
והמצווה. המרחק שבין המצווה והמצווה הוא יסודו של המוסר הדתי, 
ואילו זהותם העקרונית היא סימנו של המוסר החילוני. 

עם־זאת עצם האידיאל החינוכי של איש־החובה, של המצווה, ניתן 
להנמקה דתית וחילונית כאחת. אפשרות כפולה זו מעידה על דיאלקטיקה 
פנימית באידיאל גופו. שכן ניתן לשאול, האם איש־החובה מצווה, לפי 
ההנמקה הדתית, לאל ולמצוותו ההטרונומית בלבד, או גם לקול מצפונו, 
ואולי הוא הולך אף אחרי נטייתו הפסיכולוגית. לשון אחר — האם 
איש־החובה הוא מבחינה דתית טיפוס הטרונומי כולו, או אפשר יש גם 
בו אוטונומיה (אם־כי מוגבלת). בזה העניין מתווכח הרמב״ם כאילו עם 
עצמו, כשהוא מעמיד זה כנגד זה שני טיפוסים אידיאליים, שהוא קורא 
להם "המעולה" ו״המושל ברוחו" (שמונה פרקים, ר). "המושל ברוחו" 
נאלץ לעמול קשות, עד שיגביר את רצון חובתו על יצרו ועל נטיותיו, 
ואילו "המעולה" לא התאווה מעולם לעשות מעשה רע. לדעת הרמב״ם, 
המעולה עדיף לגבי המצוות השכליות ("כגון שפיכת דמים, גניבה וכעם 
ורכות־לבב"), בעוד לגבי המצוות השמעיות (כגון איסורי אכילת בשר־ 

וחלב ולבישת שעטנז), שאין טעמן נראה לעין, הכובש את יצרו הוא 
בחינת "גדול מצווה ועושה": קיבל על עצמו את גזירת ד׳ ומשתעבד 
לו מכל־וכל. מסתבר, שבתחום האתיקה עצמה, בו בלבד עסק קאנט, 
משייר הרמב״ם מקום להתגדר בו לאוטונומיה של האדם; העושה את 
הטוב בהתאם לטבעו ותוך הסכמת לבו. 

דומה לכך עמדתו של שילר, שראה עצמו כתלמידו של קאנט, אבל 
נרתע מצמצום תפקידה של השמחה במילוי החובה. דווקא ב״שמחה 
של מצווה" ראה שילר את סימן־ההיכר של האדם המושלם והחופשי, 
שהכרת חובתו ומילואה נעשו לו חלק לא־נפרד מעצם טבעו. רק מי 
שמגיע למזיגה זו, נכנס לתחום ה״חן", שבו עושה אדם את חובתו ללא 
מאמץ נראה־לעין, המעוות את פניו ומעקם את דמותו. 

תשובתו של קאנט ( 1794 ) על טענותיו של שילר שללה את תכונת 
החן מהודו של החוק, המעורר ״(כחוק זה שעל הר סיני) ... יראת 
כבוד ...; ואותה יראת־כבוד היא הרגשת המציית כלפי המצווה, אבל 
במקרה זה, כשהמצווה טמון בעצמנו, היא הרגשת רוממותו של יעודנו 
העצמי, דבר המשלהב אותנו יותר מככל דבר יפה". 

( 2 ) הוויכוח כין הוגי זמננו. שתי עמדות אלו נתגלגלו גם לוויכוחים 
האתיים־הפדגוגיים על ניסוחו של האידיאל החינוכי — אולם תוך הנמקה 
עשירה יותר. הרמן כהן ביקש לבטל כמעט לגמרי את ניגודו של שילר 
לקאגט, אבל עם־זאת ניסח את הטענה החריפה ביותר נגד אידיאל השלי־ 
מות האתית־אסתטית בתפיסתו של שילר: "אסור לכל אדם להאמין 
בעצמו בשום רגע מרגעי חייו". אדם מצווה על ביקורת עצמית ועל 
בדיקה עצמית כל יום וכל שעה (ביקורת, שדמתה אצל כהן הצעיר לעמדה 
הסוקראטית, השכלית־מוסרית, אבל קיבלה גוון יהודי־דתי מובהק בשנות־ 
חייו האחרונות). 

כנגד זה מצויים מבקרי האתיקה הקאנטיאנית מן האסכולה המנומנו־ 

לוגית, בייחוד שלר ־ והארטמן, בשכנות שיטתית לפרידריך שילר, ובמידה 

• • 

מרובה יותר משהרגישו או הדגישו בעצמם. הם אינם יוצאים מן היצר 
הרע שיש לדכאו, אלא מן היצר הטוב שיש לפתחו ולהפעילו. היכולת 
להורות על ערכים חיוביים ולחבבם על הנוער, המתבונן בהם יחד עם 

מדריכם המבוגר, יוצרת דביקות באידיאל, ששלימותו משכנעת בעצם 
הווייתו, עד שאין צורך בהוכחה שכלית (הארטמן). ברוח דומה אומר 
שלר, כי התינוק מרגיש באהבת אמו זמן רב קודם שידע לנסח אהבה 
מהי. יתר־על־כן, אף יכולתו של המבוגר להגיע לניסוח מתאים בעניין 
זה תלויה בחווייתו הישירה הקודמת, ולא להיפך. 

אותו ויכוח קשור לתפקידו של האושר ביצירת האידיאל החינוכי. 
קאנט מוציא לגמרי את האושר מן הגורמים המניעים את "איש־החובה". 
לוא היה האושר האישי מניע לציית לחוק המוסר (כך הוא לועג), הרי 

מצוות־המצוות בדין שתהא מנוסחת כלקמן: "אהב את עצמך יותר מכול, 

• • 

ואת ד׳ ורעך למענך". 


( 3 ) בעיית האושר. כנגד זאת טענו מתנגדי קאנט בפרשה זו כבר 
בזמנו(הפילאנתרופיניסטים) וגם טוענים עד היום (ס׳ אוקו), , '׳ לטובת זכותו 
של האדם להיות מאושר. גם הם שואלים לטיבו של האושר ומסכימים, 
שאינו זהה עם התענוג. בדומה לשלר מגיע יונאס כהן' לידי הגדרה: 
"אושר הוא החוויה הישירה של הערך הטמון בכוללות חייך; ולהיפך: 
החוויה הישירה של חוסר ערכה (של כוללות זו) היא אי־אושר". הגדרה 


זו חולצת את המושג "אושר" מן התקופות המבודדות והנפרדות של 
חיי־אדם ומן מאורעותיו המיוחדים ומקשרת אותו אל כל מערכת החיים 
בחינת יחידה שלימה בעלת משמעות. במובן זה ניתן לומר, למשל, כי 
רבי עקיבא היה מאושר, כשמת מיתת קדושים, מפני שזכה לקיים בפעם 


הראשונה בחייו את הצו: ״ואהבת את ה׳ אלהיך... בכל נפשך — 

• * י י ••• • י • • 


אפילו נוטל את נפשך (ברכות ס״א, ב׳). אפשרות זו, ששמה קץ לחייו, 


נתנה לו את "החוויה הישירה של ערכם", בחינת "אשריך רבי עקיבא, 

^ • • 


שיצאה נשמתך באחד!" 

גם קאנט היה מודה כי רבי עקיבא מת מיתת־אושר, אבל בלא לייחס 


לעובדה זו חשיבות יתירה, ובמיוחד תוך הנמקה אחרת: אושרו לא נבע 
מהרגשת השלימות היחסית של חייו, אלא מהכרת חובתו וממילואה, 

9 ד• 

למרות נטייתו הטבעית להינצל מסכנת המוות. 


3 ס' אוקו, על האושר והסוב, תל־אביב תשי״א. 

בכך חוזר הדיון בהכרח אל קאנט. מי שאינו רוצה לוותר לגמרי על 
הצבת אידיאל חינוכי, חייב לקשור אותו אל אידיאה. אבל שאלות 
אחרות, שנתעוררו בתחום זה, אינן כפופות להוכחה עיונית־הגיונית, 
אלא נתונות הן להכרעה השקפתית־אישית. הוא הדין, בראשונה, לגבי 
בעיית מקורה של האידיאה המצווה והמחוקקת: אם הוא טראנסצנדנטי 
(מ;ןםר לאדם — הרמב״ם) , '׳ או אימאננטי (נטוע ברצון תבונתו שלו — 
קאנט). הוא הדין, בשנייה, לגבי בעיית היחס שבין חובה לנטייה: אם 
הנטייה נתפסת כחובה שנעשתה טבע שני (שילר) אם לאו (קאנט). הוא 
הדין, בשלישית, לגבי הדגשת־יתר של האזהרה מפני הרע השורשי(קאנט) 
או הדגשת־יתר של כוח משיכת הטוב, המופיע לו לאדם במעשי זולתו 
או בנסיונו של עצמו (שלר, הארטמן). כאן קיימות עמדות אחרונות, 
שהמחנך (ככל אדם אחר) חייב בבחירתן. ואמנם מבחירתו החופשית 
הזאת יתחייבו בהכרח תוצאות עיוניות ומעשיות. 

( 4 ) מסקנות חינוכיות. מי שמכריע עם קאנט לטובת תוקפה הייחודי 
של החובה לגבי העמדת האידיאל החינוכי ודוחה את מ 1 טיוו האושר 
לגמרי או כמעט לגמרי, הריהו פטור מן הדיון בשאלה, האם מותר ואפשר 
להעמיד את האושר כאידיאה, המולידה אידיאל חינוכי. אבל החולקים 
כאן על קאנט ומייחסים לאושר חשיבות ניכרת, חייבים לשאול אותה 
שאלה. 

התשובה עליה צריכה להיות שלילית גם לפי תפיסתם של מתנגדי 
קאנט, ואלו טעמיהם: מי שמחנך אדם בכוונה תחילה לקראת אושרו 
מביא לידי כך, שאותו איש יתן דעתו במידה יתירה על אורח חווייתו 
ולאו־דווקא על אורח־חייו. רבי עקיבא לא ביקש מיתת קדושים, כדי 
להיות מאושר. אידיאל חייו לא היה להימנות עם הרוגי־מלכות, אלא 
לקיים את התורה — אם אפשר בשלום, ובלית־ברירה גם במלחמה. 
כשהגיעה שעתו האחרונה הוכח לו (מן־הסתם להפתעתו), כי חינוכו 
העצמי לחיים שלמים בעלי־משמעות הביא כלאחר־יד גם לידי הרגשת 
אושר עילאית, ובתנאים הקשים ביותר דווקא. מפני שלא התכוון לכך, 
זכה; אילו התכוון, לא היה זוכה. או כדברי יונאס כהן: "אושר אינו 
בחינת מטרה, אינו בחינת תכלית, אלא בחינת תוצרת־אגב של פעולה; 

י• רמב״ם, משנה תורה, הלכות תלמוד תורה. 

ע״א סימון ■ 9 הזכות לוזכד 


אינו מטרת החיים, אלא רגש המתוסף אל עוצמתם של חיים, המאוחדים 
בתוך עצמם". 

בכל זאת קיים קשר בין החינוך ובין האושר במובנו המוגדר של מתן 
טעם ומשמעות לחיים כולם. החינוך חייב לאפשר את אושרו של אדם, 
כלומר להסיר במידת־האפשר מדרך חייו אותם מכשולים, המאיימים 
לבטל את אושרו. מכשולים אלה הם ראשית־כל בריאותיים־טבעיים, 
לאחר־מכן חברתיים־מדיניים, ולבסוף מוסריים. האושר הוא פונקציה 
של כוח; החלש הוא אומלל. אולם כוח זה אין דינו שיהא כוח פיזי 
וכלכלי דווקא — ברמות שיאו־ נמצאו ויימצאו תמיד אנשים עניים וחולים, 
שהגיעו לאושרם בכוחותיהם הפנימיים — האמונתיים והמוסריים. שוב 
אין מחנכים לכך לכתחילה. החינוך כמוסד־מקיף אינו מכוון ליחידי־ 
סגולה, אלא לאדם הממוצע. אין החינוך מבקש כי האיש הממוצע יהיה 
או יישאר בינוני, אבל הוא מבקש להעניק סיכויי עלייה לא למועטים 
אלא לרבים. סיכוי זה תלוי אצל הרבים בהבטחת בריאות לגופם ובמילוא 
צרכיהם הראשוניים. 

חינוך, המבקש להבטיח את התנאים ההכרחיים (שאינם זהים עם התנ¬ 
אים המספיקים) לחיי אושר בעתיד, חייב לדאוג לכך שאמנם תהיה לכל 
ילד "פת בסלו". חאת לא רק משום חשיבותה של ה״פת" עצמה, אלא 
גם מפני שחסרונה חוסם בפני רובם הגדול של החניכים את הדרך להגיע 
לקיומו של התנאי השלישי להבטחת האושר הגדול (לאחר מילואם של 
התנאי הבריאותי־הטבעי — ש 1 בע, והתנאי החברתי־המדיני — בטחון), 
הוא התנאי המוסרי. 

יש לשקוד על כך שהילד ישיג את מאקסימום האושר האפשרי בכל 
אחד משלבי התפתחותו; הווה אומר, שום שלב בל יהא אסקופה נדרסת 
לשלבים הבאים אחריו. על כך עמד כבר רוסו׳' , בשעתו וחזר־ועמד ק 1 רצ׳אק ; 
בזמננו. ובכל־זאת הגזים רוסו, מפני שלא הכניס לחשבון חייו של הילד 
את רצונו לגד 1 ל. אדם מבוגר מזקין בעל־כורחו, אבל ילד מבקש להיות 
מבוגר. יש כאן הבדל עקרוני, שהחינוך, ובייחוד אותו חינוך מודרני 
שתחילתו ב־לוק" וברוסו, אסור לו להסיח דעתו ממנו: בעצם עובדת 

6 רוסו, אמיל (קטעים), הילואיזה החדשה (קטע), ירושלים תש״ה. 

7 י׳ קורצ׳אק, כתכים פדגוגיים, עין־חרוד [תש״ך], 3 כרכים. 

הילדות והנעורים נעוץ ממד העתיד, שהוא גם מחויב המציאות וגם מחויב 
הרצון של האדם הגדל עצמו, ומישחקי חיקויים לחיי מבוגרים, הר 1 וחים 
אצל הילדים — יוכיחו. לפיכך דין לכוון את הדאגה לאושר המאקסימלי 
בכל שלב גילי לא רק אל הווהו של הילד, אלא גם אל עתידו. 

החינוך חייב איפוא לקיים את התנאים, המאפשרים את הבטחת האושר 
במובנו השלם. אבל לא הרי קיום תנאים והבטחת תוצאתם כהרי הצבת 
אידיאל. גם להצבת אידיאלים חינוכיים אמיתיים אורבות סכנות, והעיק¬ 
ריות שבהן שלוש: סכנת האוטופיה, סכנת האידיאולוגיה וסכנת ההטרמה. 

אידיאל אוטופי, שגם על דעת מנסחו ומייצגו אינו ניתן להגשמה 
שלימה אף באחרית הימים ושההתקרבות אליו תהיה תמיד בגדר התקדמות 
אינסופית, עשוי לייאש את חסידיו המתעייפים בדרכם הארוכה. יש אפילו 
אשר יאושם יחזיר אותם אל האידיאל הסטאטי, אל חיוב המציאות כמות 
שהיא, כלומר יגרום לוויתור על כל אידיאל. בעוד האידיאל הסטאטי 
מאשר את המציאות שבהווה ללא שינוי כמעט, הנה האידיאל האוטופי 
שולל אותה כמעט ללא תקווה של תיקון לאלתר. שלילה מופרזת זו 
עושה את האידיאל האוטופי (דרך משל, האידיאל הקאנטיאני של יופי 
ושלימות) קשה לשימוש. אותו קושי עשוי להוליד את היפוכו: את 
השימוש באידיאה בטווח קצר, הנקרא שימוש אידיאולוגי. 


2 . אמת ואידיאולוגיה 

(א) אידיאולוגיה — תולדותיה ומשמעויותיה 
הצרפתי דה־טראסי (< 30 ז 7 ^) , טבע מונח זה בתקופת המהפכה הצר¬ 
פתית, והוא שהגדיר "אידיאולוגיה" כ״מדע־האידיאות", בחינת חלק 
בלתי־נפרד מתורת־האדם. נאפוליאון היה הראשון שייחס למונח החדש 
משמעות שלילית, ומאז עמדו לו שני המובנים: יש תופסים אותו (מי 
פחות ומי יותר) במשמעותו הראשונה ומייחסים אותו למכלול מחשבות, 
המאפיין קבוצה חברתית או מפלגה מדינית. המשמעות השנייה של 
המונח מתייחסת לשימוש באידיאות נשגבות לא בשל אמיתותן או ערכן, 
אלא כמכשירי־מלחמה חברתיים, כמעמדיים ממלכתיים. כך הגיע מארקס 

למושג "בניין־על אידיאולוגי", שהמעמדות השליטים משתמשים בו על 
דרך תרמית, כדי לחפ 1 ת על האינטרסים החומריים שלהם על־ידי התקש¬ 
טות באידיאות, המסנוורות את עיני ההמונים־המנוצלים. לפי מארקה 
ותלמידיו חייב החינוך הסוציאליסטי להרוס אמונת־שווא תמימה זו, 
להבהיר להמונים את התפקיד החברתי־ מלחמתי של האידיאות ולהכשירם 
דרך מלחמת־ המעמדות לאותו עתיד, שבו ישוחרר המין האנושי כולו 
עם שיחרור הפרולטאריון. בשעת־רצון זו לא יהיו עוד מלחמות בין 
המעמדות והעמים, ולפיכך לא יהיה עוד צורך באידיאולוגיה. אזי ייחשף 
שוב גרעין האמת שבאידיאות, לאחר שישתחרר מקליפתו האידיאולוגית. 
אבל עד לאותה עת כל חינוך לאורן של אידיאות (שלא כחינוך לאורם 
של אינטרסים ממשיים) מרחיק את העם משיחרורו החברתי והכלכלי 
ומשעבד אותו למנצליו. 

האידיאל החינוכי של הלוחם הסוציאליסטי (לפחות בתקופת המאבק 
להגשמת הסוציאליזם) הוא איפוא אדם, שהצליח להסיר את צעיף האידי¬ 
אולוגיה ולראות נכוחה את המציאות החברתית שמאחוריו. לגבי אותו 
אדם (ורק לגביו) מזדהות אידיאה ואידיאולוגיה, לפי שמלחמתו מתנהלת 
למען המין האנושי כולו, ולאחר נצחונו יתוקן המעוות לכל האדם. 

לאחר מארקס קמו סוציולוגים אחרים (כגון אלפרד ובר, ובמיוחד קארל 

• • 

מאנהיים"'), שהרחיבו את היקפו של היחס החשדני לאידיאולוגיה (שניזון 
בינתיים גם מן הפילוסופיה של ניטשה) על כל היחידות החברתיות הלוח¬ 
מות, לרבות הפרולטאריון המארקסיסטי עצמו. בכך נתנו ניסוח עיוני 
למצב הקיים, בו אידיאות נשגבות ביותר נעשות כלי־זין בידי קבוצות 
בעלות שאיפות מדיניות או כלכליות. מצב זה לא נעלם מעיני הנוער, 
ובפרט בשנות ההתבגרות, ומתעוררת השאלה, אם יש עוד בכלל אפשרות 
לחנך לפי אידיאל, שהוא כבר נהפך ל״אידיאולוגיה" במשמעותו השלי¬ 
לית הקיצונית של המונח. 


10 קארל מאנהיים, דרכה של דימוקראטיה — חירות, שררה ותכנון, תורגם 
מאנגלית בידי י׳ גן־צבי, ירושלים תשי״ח, עמ ׳ 35 — 11,66 ז: 6 ר 111 .? 1 ג 1 ־ 1:11 

(ב) תחייתן של אידיאות 

השאלה בדבר היחס שבין אמת לאידיאולוגיה נוסחה בצורה חריפה על־ידי 
הפילוסוף האנסבארת." הוא הגיע למסקנה, שדווקא המתקדם ללא רתיעה 
בדרך החשד האידיאולוגי המקיף שוב יגיע לידי חשיפת מציאותן של 
שתי אידיאות־יסוד — האמת והצדק. המבקר העקבי של כל אידיאולוגיה 
מטיל ספק גם במערכת האידיאות של עצמו, שעליה הוא מגן ושלמענה 
הוא נלחם. כדי למתוח ביקורת עצמית זו, הוא זקוק לנקודה ארכימדית 
שמעבר לאידיאולוגיה שלו, זו המגנה על האינטרסים ועל השאיפות שלו. 

אמנם נקודה זו יכולה להיות נעוצה באידיאולוגיה של אחד מיריביו, 
בעל אינטרסים אחרים, ובמקרה זה עדיין לא חרג ממעגל־הקסם של 
האידיאולוגיות, ורק החליף אחת בצרתה. אבל יש גם אפשרות אחרת. 
בעל הביקורת העצמית אינו מושפע בעיקר מדברי הפולמוס שהושמעו 
נגדו. הוא מערער על עצמו, בלי לחשוב על התועלת או ההיזק שנגרמו 
לו ולמאבקו האישי משינוי עמדתו או מצמצומה. במקרה זה הב 1 חן שלו 
שוב אינו אידיאולוגי, כלומר שימושי, אלא אידיאוני, כלומר עיוני־טהור. 
הוא מתווכח עם עצמו(כדרך המסורת האפלטונית הדיאלקטית האמיתית), 
אינו מדלג על שום נימוק אפשרי ולא ינוח עד שלא יצליח להרגיע את 
ספקותיו השכליים ולהשתכנע — לפחות בדבר יושרה האישי המוחלט 
של השקפתו, אם לא בדבר אמיתותה האובייקטיווית הגמורה. אין 
בוחן מווסת אחר לאותה מלאכת המדידה והביקורת העצמית אלא האידיאה 
של האמת. 

הוא־הדין לגבי האידיאה של הצדק — אם יועתק העניין מתחום היחיד 
לתחום החברה. כל אחת מן הקבוצות החברתיות, הדתיות, המדיניות 
והמעמדיות, הלוחמות זו בזו, מייחסת לאידיאולוגיה של עצמה תוקף 
כללי, אידיאוני, וסבורה כאילו אתה הצדק הייחודי. אם נמצאים בקבוצות 
יריבות אלו יחידי־סגולה, הרואים את יחסיות עמדתן גם בעצם להט 
הלחימה ומתחילים לבקר את קבוצתם ואת האידיאולוגיה שלה — יגלו 
את מקום הצדק, המאותר מעבר לכל המחנות היריבים ומעל להם, ושאף 

אחד מהם אין לו בעלות עליו. ביקורת עצמית קיבוצית זו אינה חייבת 
ואינה רשאית לגרום (חח מבמקרים קיצוניים ביותר; דרך משל, בנא¬ 
ציזם) לעזיבת המחנה והסתפחות למחנה היריב — כשם שגם בתחום 
הביקורת הפרטית האינטלקטואלית־הדיאלקטית אין האדם עובר מעמדתו 
לעמדת יריבו. בעל הביקורת הקיבוצית העצמית גם לא יחדל מלהילחם 
את מלחמת קבוצתו, אבל ישתדל להשפיע על דרכי הלחימה ועל מטרו¬ 
תיה המוצהרות, שלא יבטלו את השלום כשיושג בעתיד ואף לא יאחרו־ 
את ־בואו ללא הכרח. 

בדרך זו ניצלות מן האבדון האידיאולוגי וקמות לתחייה שתי אידיאות־ 
היסוד — האמת והצדק. האפשרות לאחוז בהן, לתאר אותן, לפתח אותן 
ולמדוד את המציאות החולפת לאורן המתמיד, שייכת למכל 1 ל התכונות 
האנושיות, מן הסוג של מותר האדם מן־הבהמה. אפשרות זו אינה אוטו¬ 
פית, והטיפוס האידיאלי המבקש להגשימה, איש האמת האינדיווידואלית 
והצדק החברתי, קרוב להגשמה אפשרית יותר מ״איש היופי והשלימות" 
ברוח תורתו של קאנט. 

(ג) מסקנות חינוכיות 

מחנך, המשוכנע בתוקפן המתמיד של שתי אידיאות־יסוד אלו, רשאי, 
אף מחויב, לחנך לאורן את חניכיו. אמנם אין זה מן־הראוי להטיף לאידי¬ 
אות אלו בצורה תמימה, כאילו הן ניתנות להגשמה מיידית ומתמדת. 
הגזמות אידיאליסטיות מעין אלו עלולות לעורר תגובות ציניו־ת, במיוחד 
בגיל ההתבגרות. כל המדבר כיום על "אמת וצדק", דין שינמיך את קולו 
וידבר בזהירות רבה ותוך ביקורת עצמית נוקבת, המעידה על ריחוקו 
מתביעותיו וממילואן — עם כל מאבקו להתקרב אליהן. רק בתנאי זה 
הוא נחלץ משתי הסכנות הקרובות זו לזו: סכנת האוטופיה וסכנת 
האידיאולוגיה. אבל גם כשהוא ממלא תנאי זה, עדיין לא ניצל מסכנה 
שלישית, היא סכנת ההטרמה הנובעת מהסחת־הדעת מעקרון ההתפתחות. 

גם האידיאות של אמת וצדק פושטות צורה ולובשות צורה עם חילופי 
הגיל, הנסיונות, כלי־הקיבול השכליים, דרכי־ההבעה, המאבקים והד.כ־ 
רעות המוסריים של האדם המתהווה. שינויים אלה תובעים התאמה בדרך 
ההצגה של אידיאות אלו, ואסור לדגול בהן תוך שימוש בסמלים לשוניים 
או אחרים, שאינם לפי כוח תפיסתם של גילאים מסוימים. הטרמות מעין 

אלו עלולות להפוך את האידיאות החיוניות ביותר ל״מושגים נטולי חיים" 
(וייטהר ־'), עם כל הסכנות הכרוכות בכך. 

3 . התהוותם של אידיאלים חינוכיים 

בתרבות של זמננו, שהיא עדיין טבועה בחותם המציאות המשפחתית 
ונתונה להשפעתה המכרעת בשנות העיצוב הראשונות, נוצרים אידיאלים, 
בדרך־כלל, בשלושה שלבי התפתחות: (א) הפנמת? של דמויות האב 
והאם; (ב) בחירתן של דמויות אידיאליות, הרחוקות אם ריחוק מקום 
(כגון: מנהיגים פוליטיים, אמנים, שחקנים וכיו״ב בקרב גיבורי ההווה) 
אם ריחוק זמן (גיבורים היסטוריים לסוגיהם); (ג) ךה־?רסוגאליזציה 
(נטילת האופי האישי) של האידיאל והעתקתו לתחום האידיאות, שהנוש¬ 
אים האישיים (הפרסונאליים) ביקשו להגשימן או לסמלן, אבל ללא 
הצלחה מלאה. 

השלב הראשון, המשפחתי, קשור דרך־כלל בימי הילדות, השני — 
בגיל ההתבגרות, השלישי (ולא כל אדם מגיע אליו) — בגיל הבגרות. 
המחנך לאורם של אידיאלים ושל אידיאות חינוכיים יתן דעתו לקיומם 
של שלושת השלבים הללו, ולא יקדים את השני לראשון או את השלישי 
לשני. 

(א) אידיאליזציה של ההורים 

מפקידי האב והאם ביצירת אידיאל הילדות הם שונים זה מזה בתרבויות 
שונות. בדרך־כלל מפרנסת האם באהבתה בעיקר את האני הפסיכופיזי 
שבנמצא, בעוד האב ותביעותיו מגיחים את היסודות הראשונים להתהוותו 
של האני־העליון. לרוב נתון האב יותר לחיי מקצוע וחברה, המרחיקים 
אותו מן הבית ועושים אותו לבא־כוהה של הסביבה הרחבה והרחוקה 
בתוך הסביבה המצומצמת והקרובה, אשר שמה משפחה. לאחר שקיבל 
הילד מאמו את הרגשת הנייטחה הראשונה ומאביו את הדחיפה שלא 
להסתפק בביטחה ראשונה זו, אלא פעמים לסכן אותה ולשאוף להגשמתן 
של אידיאות, החורגות מארבע־אמותיו של הבית — הריהו מצויד בכלים 
יסודיים, שהם חיוניים לעיצוב אידיאלים מתאימים לו. האני המודע 


א״נ וייטהר, מטרות החיניד, ירושלים תשי״ח, עמ ׳ 11 — 50 . 

שלו לא יוחלש על־ידי הסתערות היצרים עליו ואף לא על־ידי התביעות 
המוגזמות כלפיו מצד האינסטאנציה המצפונית של האני־העליון. משניסה 
פרויד את המטרה החינוכית במלים: "מוטל על הלא־אני ליהפך אני", 
ניתן לתפוס את המושג "לא־אני" גם מבחינת המצע הביולוגי היצרי 
וגם מבחינת התביעות המצפוניות, שמקורן באידיאות עצמן. שניהם 
(היצרים והאידיאות) צריכים ליעש 1 ת חלקי האני, כדי לחזקו; במקרה 
זה מוגן האני במידת האפשר גם מפני הוללות יצרית לא־מרוסנת וגם 
מפני תביעות סגפנות יתירה. בין האידיאל האמהי של הטבע המגן 
והמרחם ובין האידיאל האבהי של הסביבה התובעת מילוי תפקידים 
ימצא הילד התקין את דרכו. 

(ב) אידיאליזציה של גיבורים 

השלב הראשון מסתיים במשבר, שהוא הכרח המציאות הנפשית. עניינו — 
ספק בשלימותם המוסרית של ההורים, שהאמונה בה נתערערה בתרבויות 
רבות כבר בימי הילדות במידה לא־מועטה על־ידי מה שמכנה פרויד 
׳תסביך אדיפוס׳. 

בגיל ההתבגרות משווה הצעיר את האם ואת האב לדמויות אישים, 
הנראים לו אידיאליים באמת: בראשונה לדמויות מורים ומדריכי־נוער, 
ולאחר שגם אלו אינם עומדים במבחן — לדמויות מנהיגים פוליטיים 
או גיבורים היסטוריים. על־ידי כך חורג הצעיר מן העולם הקרוב, הנתון 
להסתכלות ישירה ולביקורת חריפה, לעולם הרחוק, שאינו נתון להס¬ 
תכלות ולביקורת כאלו. ההתלהבות הלא־מרוסנת עוברת עכשיו לדמות 
של שחקנית, הבאה על־מקום האם, או למנהיג העם או המעמד או 
לדמויות היסטוריות, הבאים על־מקום האב והעשויים ליהפך מיתוס, 
בגלל הריחוק המרובה. 

ילדים נחשלים בהתפתחותם וכן מופרעים־קשות אינם נחלצים תכופות 
מן השלב הראשון; הוא־הדין בילדים תקינים, הגדלים במשפחות פאט־ 
ריארכאליות מן הטיפוס הפרימיטיווי המובהק והמוצק. מכל ־מקום, אנשים 
פרימיטיוויים מכל הטיפוסים אין בכוחם להינתק מן השלב השני, גם 
לאחר שנחלצו מן הפאטריארכאליזם הראשוני; המעבר מן השלב השני 
לשלב השלישי הוא מסימני־ההיכר המובהקים לרמת תרבות מורכבת 
יותר. 

(ג) מן האידיאלים אל האידיאות 

בחברה דמוקראטית יש לכוון את התהליך החינוכי לקראת השגת השלב 
השלישי על־ידי רוב העם, הקובע את עתידו תוך בגרות פנימית. בשלב 
זה ניתק האדם המתקדם מן האישים הקרובים והרחוקים, ששימשו לו 
אידיאות מנחות בשני שלבי ההתפתחות הקודמים. ביקורתו כלפי אביו 
ואמו אין בה עוד ממרירותה הקודמת; אדרבה, הוא חוזר אליהם כמות 
שהם, משום שאינו דורש מהם עוד כי ישמשו לו אידיאל. גם הדביקות 
במנהיגים פוליטיים ובגיבורים היסטוריים מסויגת עכשיו על־ידי ביקורת 
חברתית או מדעית. בתקופה זו של ספקנות לגבי כל האידיאלים שקדמו 
צריך המבוגר הצעיר 341110 ?*חטסץ) לגלות לעצמו שוב את קיומן של 
אידיאות האמת והצדק. הוא יכול למצוא אותן (בכוחות עצמו או בעזרת 
מוריו) במסורת המחשבתית, המוסרית והדתית של עמו ושל המין האנושי 
כולו. אך בסופו של דבר, לבו הוא שצריך לקבוע את ההכרעה האתית 
האישית, המאמצת לה את האידיאות (המסורתיות והנצחיות כאחת) של 
אמת וצדק. 

עכשיו חש המבוגר הצעיר גם ב ת ב י ע ו ת י ה ן של אידיאות מנחות 
אלו וגם בחוסר מילואן. האידיאל האישי שלו, אשר ישמש אותו 
מכאן ואילך ועד סוף ימיו, טמון בו בעצמו — אמנם לא במציאותו הממ¬ 
שית שבפועל, אבל בדמותו האידיאלית שבכוח. בלא לחקות דווקא 
אידיאלים חיצונים בדמות הורים, קרובים, מורים, מנהיגים וגיבורים ועוד 
כיו״ב, הוא מבקש להגיע לידי הגשמתו העצמית, המותנית על־ידי 
הגשמתם המאקסימאלית של אמת אינדיווידואלית ושל צדק חברתי. 

במקום זה נפרדות שוב ההשקפה החילונית וההשקפה הדתית. בעל 
האוטונומיה החילונית המוחלטת רואה בעצמו גם את יסוד מאבקו להג¬ 
שמתו העצמית וגם את מטרתו. ואילו בעל התפיסה הדתית מאמין, כי 
האדם הנברא־בצלם יכול לשאוף לאמת ולצדק, בחינת הגשמת חלקו־ 
ממעל; יש בו־באדם ידיעה על קיום האמת, אבל על אפשרותו להתקרב 
להכרתה הוא מודה למי־שחונן־לאדם־דעת. כן יודע הוא על קיום הצדק, 
אבל על אפשרותו להתקרב להגשמתו הוא מודה למי שציווהו לרדוף צדק. 

המאמין ושאינו־מאמין יהיו דומים זה לזה במידה מרובה בעצם דבי¬ 
קותם באידיאלים של אמת אינדיווידואלית ושל צדק חברתי וישתפו 

פעולה כנה. אבל הבסיס להשקפתם שונה; ש 1 ני זה הוא שמכריע בהנחת 
היסודות למטרות החינוך החילוני או הדתי. 


ב. מטרות החינוך 
1 . אידיאלים כנגד מטרות 

יש חינוכאים הדוחים את השאיפה להגשמת אידיאלים חינוכיים; ואלו 

▼ 

טענותיהם: ( 1 ) כל אידיאל הוא שמרני מבחינה סוציאלית, מדינית ותר¬ 
בותית, לפי שהוא לקוח בהכרח מן העבר; ( 2 ) הוא בחינת סמכות מחנכת 
יתירה, באשר הוא כופה על הצעיר דפוס כללי, שאינו הולם את אפשרו¬ 
יותיו הרבגוניות והנעלמות; ( 3 ) הוא מזיק מבחינה פסיכולוגית, באשר 
הוא מרבה הרגשות אשמה בנפשו של הנאבק להשיג מה שאינו ניתן 
להשגה. 

דחייתם המוחלטת של אידיאלים חינוכיים אף בשלב ההתפתחות השלישי 
נובעת משלילת תוקפן העל־זמני והעל־אישי של אידיאות. יש כאן איפוא 
שוב הכרעה אישית, שאינה ניתנת להוכחה או להכחשה. שוללי האידי¬ 
אלים שייכים, דרך־כלל, לאסכולות האנארכיסטיות, הפאידוצנטרדות 
והפרוגרסיוויות הקיצוניות בחינוך. אולם, לדעת מתנגדיהם, מסתבכים 
השוללים בסתירות פנימיות קשות ביותר, שהרי גם הם אינם מניחים 
לחניכיהם לצמוח כעשבי־בר, אלא כצמחי תרבות המטופחים על־ידי גנן 
מומחה (תיאודוד ליט). 3 , 

על טענה זו עונים שוללי האידיאלים החינוכיים, כי יש להבחין בין 
אידיאלים למטרות, וגם הם גורסים מטרות. מכיוון שהדבקים באידיאלים 
מחייבים ממילא מטרות חינוכיות, הרי שוב נמצא תחום משותף, בו 
יכולים להתגדר בעלי שתי העמדות — אם כי תוך פרספקטיווות שונות. 
למהייבי האידיאלים החינוכיים המטרות הן בחינת שלבי התקדמות. 
במובן זה מידת היושר השכלי, שאינה עשויה לשמש על־מקום אידיאל 
האמת, עשויה לשמש מטרה, כדי להסיר מכשולים בדרך ההתקרבות 
אל האמת; והוא דינה של מידת היושר החברתי, למשל, לגבי אידיאל 

הצדק. ואילו לשוללי האידיאלים — המטרות הן התכלית האחרונה 
של החינוך. 

מיספר האידיאלים החינוכיים מצומצם הרבה יותר ממיספר המטרות 
בחינוך. מועטות־יחסית אידיאות־יסוד, שמהן ניתן לגזור אידיאלים, 
שלא כמטרות חינוכיות שמיספרן מרובה ביותר. כל חברה וחברת־משנה, 
כל תרבות וכל מקצוע, כל תכונה וכל כשרון עשויים לקבוע מטרות לשם 
הגשמתם ולשם הבטחת המשכם. כך גורסים, דרך־משל, ובדין, אף מטרות 
דידאקטיות, שגם להן השפעה חינוכית נכבדה. 

מבחינתו של הגורס אידיאות ואידיאלים חינוכיים יש שתי מטרות־ 
יסוד פורמאליות: ( 1 ) חיברות (סוציאליזציה) של החניך; ( 2 ) אוטונו־ 
מיזציה של החניך הדבק באידיאות ובאידיאלים חינוכיים. החיברות הוא 
ל 1 תנאי להתקרבות אל אידיאת הצדק, והאוטונומיזציה — תנאי להתקר¬ 
בות אל אידיאת האמת. אבל, למעשה, אין כאן ניגודים, אלא הבדלי 
הדגשה בלבד. שכן שום אדם (חוץ מיחידי־סגולה מועטים ביותר) כמעט 
שאינו מגיע לידי חקיקה עצמית או לידי אימוץ אישי של צווים מגבוה, 
אלא הוא חי בחברה השואפת להגשמת הצדק; וחברה מעין זו לא תתקיים 
אלא בעזרתם הפעילה ובשיתופם האחראי של הפרטים, המרכיבים אותה 
והרואים את מצבה המתוקן כתכלית אישית לעצמם. בכל־זאת מן־הראוי 
להפריד בין שתי מטרות אלו ולדבר על היברות לחוד ועל אוטונומיזציה 
לחוד. 

2 . חיברות החניך 

(א) טיבו וחשיבותו של החיברות 

בחייו של כל פרט קודם החיברות לאוטונומיזציה. לפני שיוכל הילד 
להיות עצמאי ולשאוף לתיקון החברה, עליו להיכנס לחברתו ולהרגיש 
את עצמו בן־בית בה. עובדה זו משמשת הצדקה יחסית לאותם חינוכאים 
ומחנכים, המעמידים את ההסתגלות אל הסביבה כמטרה חינוכית — דוגמת 
כמה הו־גים בפסיכולוגיה ובפדאגוגיה האמריקנית. אמנם ההסתגלות לא 
תשמש אידיאל חינוכי סופי, שאם כן היא תהיה זהה עם האידיאל הסטא־ 
טיסטי (או הסטאטי) הפסול; אבל היא רשאית וחייבת לשמש מטרה 
חינוכית ארעית, כראשונה בסדר הזמנים. 

על טיבו הסגולי של תהליך החיברות משפיעה דמות התרבות המיוחדת, 
המתייצבת בפני הילד והצעיר. הרי אין תהליך זה מתרחש בחלל חברתי 
או תרבותי ריק, אלא בחברה ובתרבות מסוימות, שאין בכוח החינוך 
להחליפן או לפחות לשנותן בשיעור ניכר. בתחומה של כל תרבות 
פועלים אידיאלים אישיים מסוימים, במיוחד בלימודי ההיסטוריה והספרות 
וגם בחיי החברה בהווה — בין אם המחנכים גורסים אותם במפורש בין 
אם לאו. אף תרבויות, שנחשבו כסגורות מובהקות (כגון תקופת התלמוד 
בישראל או ימי־הביניים הנוצריים הקדומים), לא היו מרוכזות סביב 
דמות אדם יחיד. הכרה היסטורית זו חשובה ביותר לתודעה הפדאגוגית 
בשלב החיברות. דרך־משל: המורה הנוצרי מדגיש, כי בימי־הביגיים 
הועמדו בפני צעירים נוצריים, בני המעמדות המתאימים, לפחות שני 
אידיאלים אנושיים לבור באחד מהם (האביר והנזיר) והוא, המורה, יודע 
להימנע מלהציג בתקופתו אידיאל מוניסטי ייחודי. גם הטיפוסים של 
תלמיד־חכם היו שונים זה מזה כל־כך (אף בתקופה הקדומה), עד כי 
הם מניחים אפשרויות מרובות בפני צעירים לומדים. בגיל החיקוי ניתן 
לצעירים לשאוף אם אל בעל־הלכה תקיף, אם אל בעל־אגדה חסיד, אם 
אל איש־ציבור לוחם, אם אל יושב־אוהל מעמיק, אם אל בעל תורה 
נגלית, אם אל בעל חכמה נסתרת ועוד כיו״ב. 

נמצא איפוא שאין לדבר על ייחוד (מוניזם) של אידיאלים חינוכיים 
אף במסגרתן של תרבויות סגורות בערך, כל ־שכן לא בתרבות המודרנית. 
ואותו ריבוי (פלוראליזם) של האידיאלים החינוכיים האפשריים, שמצוי 
גם במסגרתה של תרבות אחת, מכין את המעבר מן הסוציאליזציה אל 
האוטונומיזציה. דברים אלה מובנים מאליהם בעיני אותם חינוכאים 
ומחנכים הגורסים מטרות ללא אידיאלים, אף־על־פי שגם הם ייתקלו, 
תוך תהליך החיברות, בדמויות אישיות המשמשות לצעירים מופת. אולם 
אותה אסכולה תשקוד לצמצם את השפעתו של עניין־מצוי זה עד למיני¬ 
מום הכרחי, ולא תעשה אותו לרצוי־שברצוי כמתנגדיה, הדוגלים במפורש 
באידיאלים חינוכיים ולא במטרות בלבד. 

(ב) שלבי החיברות 

( 1 ) קניית מנהגים שתוקפם אוניוורסאלי. החיברות מקיף שאיפות 
להסתגל אל סביבות לסוגיהן. כל מי שאינו רוצה להיות יוצא־דופן גמור, 



אידיאלים ומטרות בחינוך 


73 


חייב לרכוש לעצמו מנהגי־יסוד, שהם משותפים לחברה כולה; את 
מידת שיתופם קובעת מידת בסיסיותם, כגון דרכי היגיינה או הצנעת 
מקומות הערווה והסתרת פעולות פיזיות הכרוכות. בהם. כל זאת יש 
ללמוד וללמד, ולמעשה לומד זאת כל אדם (שלא כבעלי־החיים), ורק 
בקצב הלמידה מזדקרים הבדלים. השוני שבקצב נגרם מקצתו על־ידי 
תכונות אינדיווידואליות ורובו על־ידי הבדלים סוציאליים, כלומר על־ידי 
הדעות הרווחות ברובד אתני או הברתי מסוים. אבל סופם של 
כל הילדים (פרט לאידיוטים ולמופרעים מאוד), שישיגו מסרה 
משותפת זו. כיום היא בעלת תוקף בעולם כולו כמעט וכובשת 
לה אף אותם עמים פרימיטיוויים שעד־עכשיו לא הקפידו במנהגים 
אלה. ולא עוד, אלא לאחר שהוקנו ליחיד, הוא נשאר נאמן להם 
כמעט תמיד, בעיקר משום שרובם נקנו בגיל הרך — אף ברבדים 
חברתיים המפגרים בקצב הקנייתם. סיבה אחרת כרוכה בתוקפם הכללי, 
החוסם את דרכי המפלט מהם. כלל זה יש לו רק יוצא אהד: ימי־שואה, 
מלחמה ומהפכה, זמני פרעות, מחנות־הסגר וגירושים המוניים, שבהם 
חלק מן המנהגים הבסיסיים נופל קורבן להכרח או להתפרקות — 
ולרוב בסדר הפוך לסדר קנייתם על־ידי הילד. אבל עם החזרת המצב 
לתיקנו מתחדשים גם הם, כאילו לא הלה הפרה כלל. 

אל דרכי־הנוהג הבסיסיים של הציוויליזציה האירופית־האמריקנית 
כיום יש לצרף במידה גוברת והולכת גם את השליטה באמצעי הטכניקה, 
כגון: הפעלת אור חשמל, שימוש בראדיו ובטלוויזיה, ואפשר נהיגת 
מכונית ועוד כיו״ב. כיום נעשו הישגים אלה קניינם המשותף של רוב 
העמים, ללא הבדל לשון ותרבות. 

( 2 ) קניית דפוסי לשון ותרבות מיוחדים. עם לימוד הלשון נכנס■ הילד 
אל מעגל האומה ותרבותה, והוא מצווה להסתגל אליו. כל אדם לומד תחילה 
לדבר בלשון אמו, אשר בתחום התרבות האירופית־האמריקנית היא, 
בדרך־כלל, גם לשון מולדתו. יוצאים מכלל זה המיעוטים הלאומיים או 
הדתיים (והיהודים הם אחד מהם), במידה שהם מקפידים במסורתם המיו¬ 

חדת, פעמים אף בניגוד לחברה הגדולה (דירקהיים — בז 11€11 ; 15 ז 11 ס), 11 

המקיפה אותם ומאיימת להטמיע אותם בתוכה. הילד לומד לא רק להביע 
בעזרת הלשון את רגשותיו ושאיפותיו, את רשמיו ומחשבותיו, אלא עצם 
צורת ההבעה (הנלמדת על־ידי חיקוי הגדולים ממנו שבסביבתו הקרובה) 
משפיעה גם על התוכן המובע. השפעה זו גדלה והולכת, ככל שמתפתח 
השימוש בלשון מהבעת רגשות להבעת דרישות ומהבעת דרישות להבעת 
רשמים, עד שהוא מגיע לשיאו בשלב ניסוח המחשבות. בתחום קניית 
הלשון החיברות הוא איפוא חלקי בלבד. ככל שהוא מגביר את התקשרות 
היחיד אל אומתו ואל ארצו (או אל תת־חברת־המיעוט שלו), כך הוא 
גם מקים מחיצות לגבי אופני הבעה והגות לשוניים־לאומיים אחרים. רק 
המועטים, המגיעים בשלב השכלה מאוחר יותר לידי לימודה של לשון 
אחרת, עשויים להתגבר במידת־מה על מחיצה זו שבתהליך חיברות 
שלהם. 


( 3 ) קניית מנהגים ועיקרי־אמונה דתיים. ברוב הארצות מדברים 
לשון־אם אחת, אבל ברבות נוהגים מנהגי־דת שונים, מאמינים בעיקרים 
שונים ומתחנכים בדרכי פולחן ותפילה שונים. במידה שהחינוך הדתי 
מתנהל כשורה, הוא מתחיל בהחדרת נאמנות כנסייתית או כיתתית. הוא 
פותח לרוב במנהגים כגון ברית־מילה או טבילה, שאין להם השפעה 
ישירה על התודעה המתהווית, אבל דווקא מנהגי־יסוד אי־ראציונליים 
אלה מחזיקים מעמד ביתר־שאת ממנהגים מאוחרים יותר גם מבחינת 
התפתחותם ההיסטורית וגם מבחינת מועד הפעלתם בהתפתחות הילד, 
ולא בנקל הם ניתנים לשינוי או לביטול גמור. 

כמו בתהום הלשון חודרת כאן אל חינוכו של כל פרט השפעת מסורתו 
של ציבור מסוים, שאליו הוא שייך בעל־כורחו. שנות התבגרותו ובגרותו 
מעמידות את האדם בפני הברירה, אם לאמץ לעצמו ירושה אובייקטיווית 
זו אימוץ סובייקטיווי, אם להיגרר אחריה בדרך מצוות־אנשים־מלומדה, 
אם להקל בה ולפרוק עולה תוך נוחות, אם למרוד בה תוך החלטה חופ¬ 
שית המקרבת להשקפה אחרת, דתית או חילונית. ארבע אפשרויות אלו 
(ורק שתיים מהן אוטונומיות: האימוץ התודעתי והמרד ההכרתי) הן 
סימני־היכר סגוליים לחיברות הדתי שקדם להן והצמיח אותן, אבל המגיע 
דרכן עד לגבולו. 

בשלב זה גם יוכרע (בדומה לתהליך החיברות הלשוני הלאומי), האם 

המסורת הדתית המיוחדת תחזק את המחיצות בין האדם שחונך על 
ברכיה לבין בעלי דת אחרת, וכן בינו לבין לא־מאמינים, או תחשוף את 
המקור המשותף לאמונתם של אנשים מרובים, תהא אמונה זו מאורגנת 
או לא־מאורגנת, תהא מפורשת או לא־מפורשת, במהותו המיוחדת של 
הנברא־בצלם וביעודו לתקן־את־עולמו. 

( 4 ) קניית דפוםי־חיים. אותם מנהגים ודעות, המיוחדים למעמד או 
לשכבה מסוימים, מהווים מעגל מצומצם יותר, שהילד מצווה להסתגל 
גם אליו עוד לפני גיל ההתבגרות. לתחום זה שייכים מנהגי אוכל, אופנות 
תלבושת וגם רגשי נאמנות כלפי אישים וכלפי רעיונות. ילד בקיבוץ, 
למשל, לא יענוב עניבה, וצבע חולצתו סימן הוא לו להשתייכות מעמדית 
ורעיונית — עוד לפני שיבין את תוכנה ויעמוד על ערכה. באמצעות 
סמלים הוא קולט ערכים והערכתם החיובית או השלילית, כגון: עמל־ 
כפיים בכלל ועבודה חקלאית בפרט, צורות התיישבות שונות, חיי כפר 
ועיר ועוד כיו״ב. דרכו מן החיברות הראשון אל האוטונומיזציה הבאה 
אחריו (אם תבוא) דומה מבחינה פורמאלית לזו של אותו ילד, שחונך 
במסורת דתית מיוחדת או בכל מסגרת מכוונת אחרת. 

גם פה עומדות בפני המתבגר והמבוגר ארבע האפשרויות: אימוץ 
הכרתי, חיקוי שיגרתי, פורקן שבנוחות, מרידה שבהכרה. גם כאן אפשר 
לחרוג מן המסגרת לשם שיתוף האומה כולה או אף המין האנושי כולו 
באידיאה המונחת ביסודו של חינוך נפרד ומכוון זה, היא האידיאה של 
השוויון העקרוני העומד לכל האנשים. ושוב: בלא חינוך בשלב החיברות 
אין שום אפשרות להשיג אוטונומיזציה מיוהדת זו, אבל אין השלב 
הראשון מבטיח כלל, שאמנם יבוא אחריו השלב השני. המחנכים בשלב 
החיברות, המחייבים את שלב האוטונומיזציה כהמשכו, ייטיבו איפוא 
לעשות, כשי#וו לנגד עיניהם את השלב השני, גם כל עוד הם עסוקים 
בשלב הראשון. 

מכאן ואילך מצטמצמים והולכים מעגלי החיברות ממנהגים וממסורות 
אזוריים, אקלימיים, עירוניים וכפריים, עד למסורת המיוחדת לכל מש¬ 
פחה, שגם אליה נדרש הילד להסתגל — ואף ביתר תוקף בשנות חייו 
הראשונות וההיוליות ביותר. כאן אין עוד מקום לתיאורים מכלילים 
בגלל עושר הגוונים הסגוליים, המאפיינים חוגים מצומצמים ופרטיים 
אלה. 

(ג) השפעתם של תהליכים ה י ס ט ו ר י י י פ על ה ח י ב ר ו ת 

( 1 ) ימי משכר. אירופה בפרוס שנת האלף והיהודים לקראת שנת תתנ״ו 
( 1096 ) ציפו לשינויים מהפכניים משיחיים, שיביאו לחורבן העולם או 
לתיקונו ולישועת עם־ישראל. הלכי־רוח אלה וכיוצא בהם לא הופצו 
בדרכי־חינוך רגילות ולאו־דווקא על־ידי מטיפים לסוגיהם שדרשו על 

1 • • • ! ן • 

כך ברבים. עם־זאת היתד, השפעתם על דרך־חייהם של האנשים רבה 
יותר מהשפעתה של איזו רשות חברתית או חינוכית רשמית. הוא־הדין 
המגיפה־השחורה באירופה (בשנים 1348/9 ) או תנועת שבתי צבי (במאה 
הי״ז). הצד־השווה שבמאורעות אלה הוא השתנותה הפתאומית של 
ציפיית היחיד לאורך־ימים. ערכים ומאמצים מקפחים את משמעותם 
המוסרית והחינוכית — אם לרגל קאטאסטרופה מאיימת, אם לאור ישועת־ 
פתע המשנה סדרי־בראשית. קאטאסטרופה קרובה עשויה להחליש כל 
מאמץ מוסרי, בחינת "אכול (שתו כי מחר נמות" (ישעיה כ״ב, י״ג), שהרי 
לא כדאי לכאורה לוותר על סיפוק־יצרים מידי, כשהחורבן קרוב. כנגד־ 
זאת עשויה האמונה בגאולה הקרובה להחריף את תביעות המוסר מעל 
למידה, שרוב הציבור יכולים לעמוד בה (ההטפה על ההר — הברית־ 
החדשה, האוואנגליון לפי מתיה, ה׳). יש גם ששתי תופעות אלו משמשות 
בערבוביה, כגון אצל השבתאים הקיצוניים ובתנועת הפראנקיסטים 
(ג׳ שלום). ג ' 

מאורעות מעין אלה מצויים גם כיום. מלאכת־החינוך, המבקשת לקיים 
את מטרותיה הסגוליות ולקדם אותן בעבודה שקטה ומכוונת, מן־הדין 
שתיתן דעתה לשינויי־היסוד, הכרוכים במאורעות העולמיים. עם־זאת 
אסור לה לוותר על יעודה ולהכריז על פשיטת־רגל; אבל גם אסור לה 
להסיח דעתה מאותן תמורות כבירות, שחלו בא 1 םיה של התקופה כולה, 
באופיין של כל מדינה ואומה ובדרכי־חייהם ובמחשבתם של החניכים. 

( 2 ) תמורות דמוגראפיות כעולם. הסוציולוג האמריקני דוד ריזמן 
(תבת £1€51 ) הכניס את השינויים הדמוגראפיים כגורם נוסף על מערכת 
הגורמים החברתיים החינוכיים. הוא מבחין בין שלושה טיפוסי חברה, 
וכנגדם שלוש מטרות חינוכיות בתחום החיברות: את הטיפוס הראשון 


15 


גרשם שלום, ״מצוד, הבאה בעבירה״, כנסת תרצ״ז, עמ ׳ 347 — 392 . 

מציין שיווי־משקל בין הילודה והתמותה, ששתיהן גבוהות מאוד, וכך 
נשאר מיספר האוכלוסים סטאטי לערך. בחברות (ותקופות) מעין־אלו 
גדלים אנשים נאמנים למסורת (ותהא אשר תהא) ומותאמים אליה. בחב¬ 
רות סטאטיות אלו טמונה אפשרות דינאמית גדולה: משיצליחו (בדרכי 
פוליטיקה או באמצעי היגיינה) לצמצם את התמותה, יהיה בהן עודף 
רב בילודה; לפיכך הן ניתנות להיות מכונות בשם: הברות בעלות 
פוטנציאל־גידול גבוה. 

יצא פוטנציאל זה אל הפועל, מתפתה הטיפוס השני של הברה, שניתן 
לכנותו: חברה בעלת גידול ארעי. גידול האוכלוסייה המציין אותה 
נובע מחוסר־פרופורציה חולף בין המלחמה היעילה בתמותה לבין ההת¬ 
חלה הצנועה של צמצום הילודה. המטרה החינוכית הרצויה להכרה 
מטיפוס זה היא האדם "המכוון פנימה". הוא קלט בבית־הוריו מימי־ 
ילדותו הראשונים מנגנון מצפוני מכוון, המדריך אותו על-ידי עקרונות 
מוסריים מסוימים; תגובותיו על המתרחש, עם שהן נראות ספונטאניות, 
קבועות מראש ואפשר לנחשן בשיעור מרובה של ודאות. אמנם תגובות 
אלו אינן צמודות לדוגמה קבועה שבמסורת, אבל הן מוכוונות מבפנים, 
ובתקיפות מרובה, על־ ידי ההיסטוריה האישית של הפרט. 

כשגובר צמצום הילודה ומשיג את צמצום התמותה וגם מתחיל עולה 
עליו, נכנסת החברה לשלבה השלישי, ומטרת החינוך משתנית שוב. 
החברה מייצרת עכשיו יותר מכפי שהיא צורכת, ולפיכך עולה חשיבותם 
של הצריכה ושל סגנונה על זו של דרכי הייצור שנחשב כמובטח.:המישחק 
והנופש תופסים מקום נכבד, שאינו נחות ממקומה של העבודה המקצועית, 
ואנשים מבקשים להצטיין גם בחיי החברה והבידור. גוברת חשיבותם 
של בני־גילם, השותפים לשעות־הפנאי, והיא עולה, בסופו־של־דבר, על 
זו של הורים, מורים ומדריכים. מכאן ואילך משתקפים חיי־ האדם בעיקר 
בממד ההווה; שוב אינם תלויים במסורת ואף לא באני־העליון שלהם, 
אלא בהסכמת דעת־הקהל, ובמיוחד דעת החברים לנופש ולשעשועים. 
לפיכך מכונה בן טיפוס זה: המכוון כלפי־חוץ. 

( 3 ) תמורות דמוגראפלת כישראל. גם אצלנו בישראל מצויים שלושת 
טיפוסי החברה הנ״ל: מכוונים כלפי המסורת, מכוונים כלפי־פנים ומכו¬ 
ונים כלפי־חוץ. רוב העולים החדשים וגם חלק גדול מן הערביים המום־ 

למיים שייכים אל החברה מן הטיפוס הראשון. אולם, למעשה, חברה זו 
עוברת עכשיו בקצב מהיר אל השלב השני. עדיין אין לפסוק, האם תגיע 
על־ידי כך אל הטיפוס הרווח בחברת המבוגרים והזקנים שביישוב 
הוותיק, שמטרות חייהם מושרשות עמוק בחוויות הילדות והנעורים ומוד¬ 
רכות על־ידי מנגנון פנימי מוסרי ורעיוני. טיפוס זה, השליט כרגע בחברה 
הישראלית, מגלה לא־פעם אותות של חוסר נחת מן הטיפוס השלישי, 
המתגלם בחלק מדור בניו ונכדיו, שאינם רואים במציאות תחום של 
תפקיד חלוצי, אלא קרקע לעלייתם האישית, ומכנים את אידיאלי קוד¬ 
מיהם — "ציונות", ואלו שוב קוראים להם "קאריריסטים". 

אולם הסכימה של ריזמן (שיש חולקים עליה גם בעולם הגדול, בו 
מסתמן שלב חדש של עליית־הילודה) אינה הולמת כמה תופעות בישראל. 
גם בדור הצעיר בולטים, למשל, טיפוסים המכוונים פנימה, שמניעיהם 
מעניקים להם כוח עצום של תנופה ויזמה המופעל כמעט בכל תחומי 
החיים: בתעשייה, בצבא, במדיניות, במינהל, בתחבורה וכיוצא־באלה. 
אין בארץ אותם תנאי שפע, המצמיחים בארצות־הברית את הטיפוס 
המכוון כלפי־חוץ, השואף לחיי הנאה ובטלה. עדיין שאלת הנופש אינה 
מאיימת בישראל, כפי שהיא מאיימת על בני המעמד הבינוני בארצות־ 
הברית, שלא למד כיצד להפוך לברכה את העושר של פנאי ( 0 זט 8 ! 1€ ). 

אבל במידה ששלושה טיפוסים אלה כבר מצויים בישראל, או עתידים 
להופיע בקרוב, צפויים קשיים מיוחדים. חיכוכים שהם בולטים בארצות־ 
הברית (שם המעבר מצורת־חיים אחת לשנייה איטי) עשויים להחריף 
הרבה יותר בישראל, כשמתרחש מעבר זה בזמן קצר ובמסגרת מצומצמת 
של ארץ קטנה. 

( 4 ) מסקנות חינוכיות. המחנך חייב לתת דעתו למציאות חדשה זו 
בעולם ובישראל. יש אף מרחיקים־לכת וטוענים, כי שוב לא נשאר מקום 
למטרה החינוכית השנייה — האוטונומיזציה, שהרי הכל נגזר כבר מצד 
מגמת החיברות. כל עוד היה החיברות מכוון פנימה (ברוח אינדיווידו־ 
אליסטית), היתד. אוטונומיזציה מסוימת משתלבת עימ 1 ; אבל צירוף זה 
חלף, והכל יהיו מחר מכוונים כלפי־חוץ, כלומר נטולי עצמאות אישית. 

כנגד־ זה ראוי לציין, כי ריזמן גורס את סיכויי האוטונומיזציה לא רק 
בתחום הטיפוס השני, הנוטה תכופות לאוטונומיה מדומה בלבד, אלא גם 

לגבי הטיפוס השלישי, המכוון כלפי־חוץ והתלוי בהסכמת אחרים. הסכמה 
זו ניתן להשיג בדרכי התנהגות ומחשבה שונות כל־כך ובהיקף גדול 
כל־כך, עד שגם כאן מתקיימת האפשרות לבחינה עצמית, והיא מסימניה 
המובהקים של האוטונומיה. הבנת הכוחות האובייקטיוויים, הדוחפים 
לקראת חיברות, אינה שוללת איפוא את טיפוח האוטונומיזציה. גם לאור 
הסוציולוגיה החדישה (אם אינה מארקסיסטית) לא בא המושג "סביבה" 
על־מקום המושג "תורשה" בחינת יסוד קבוע וקובע שכביכול אין לשנותו 
כל ־עיקר. גם עכשיו נתונה הרשות לבחור, אבל יש צורך ברצון מוגבר 
לנצל סביבה זו ולדעת בברירות, באיזו מסגרת ניתן להגיע אל המטרה. 

3 . האוטונומיזציה של החניך 
(א) שתי עמדות עקרוניות 

חברות טזטאליטאריות מתכחשות לתפקיד האוטונומיזציה; לדעתן, ניתן 
להתקיים לאורך־ ימים גם בלעדיה. אבל יש להטיל ספק באפשרות קיומן 
המתמיד של חברות, המשתמטות לגמרי ממגמת האוטונומיזציה, שהיא 
נטועה עמוק באדם וקובעת את מותר)־ מן הבהמה. 

בכל־זאת נמצא, שבניגוד למגמת החיברות, שהיא מחויבת־המציאות 
לגבי כל פרט ופרט בתחילת דרכו בעולם, מגמת האוטונומיזציה היא 
עניק להכרעה רצונית. רק מחנך, התופס את מהות האדם בחינת ברייה 
אחראית לאופיר. (אם־כי במסגרת גבולות טבעיים וחברתיים) רואה 
באוטונומיזציה מטרה חינוכית ושוקד להתקרב אליה. 

החינוך מסיים את תפקידו וישיג את מטרתו, משנמצא החניך במצב 
שיוכל לשאוף להגשמתו העצמית על־ידי חינוך עצמו ללא עזרת מחנך. 
ושוב המחנך חייב לראות תהליך ארוך זה בשלימותו — מתחילתו 
שבחיברות עד סופו שבאוטונומיה. אמנם כל עוד עיקר תפקידו של 
החינוך כרוך בחיברות, היסוד האוטונומי של מימוש־עצמי אינו בולט 
לעין. לפיכך יש מקום לטעות, כאילו שלב החיברות ך.?זר 1 נ 1 מי כולו, 
כלומר כפוף לחקיקה חיצונית בלבד, ושרק מעט־מעט מתפתח החינוך 
גם בכיוון החקיקה העצמית, הפנימית. הסבורים כך רשאים לתאר את 
דרך החינוך כהתקדמות מן הטלת עול אל קבלת ע 1 ל. 
אולם יש כופרים בזהות המדומה שבין חיברות והטרונומיה בחינוך 

והם טוענים, כי מחינוך שהוא כולו הטרונומי אין מגיעים לעולם אל 
מטרה אוטונומית תוך התקדמות אורגאנית ומכוונת, אלא רק בקפיצת־ 
דרך, שאינה עניין למלאכת החינוך. הדוגל במגמת האוטונומיזציה ישאף 
איפוא להגשים עוד בתחום החיברות את כל מטרות־הביניים המאותרות 
בדרך כזאת, שלא יסתרו את המטרה הסופית — האוטונומיה, אלא יכינו 
אותה הכנה שיטתית ופסיכולוגית. 

• • • • • • 4 * 

(ב) בעיית הכפייה בחינוך 

החינוך הא 1 ט 1 נומיסטי לא יהיה נטול*כפייה, אבל זו לא תעבור לעולם 
את מידת ההכרח. דרך משל, בפרשיות הגמילה והקניית הרגלי נקיות 
מפעיל גם החינוך האוטונומיסטי (אם אינו קיצוני ביותר) מידה מסוימת 
של כפייה, אבל הוא נמנע מלעשות כך לגבי הרגלי אכילה חיוביים. ילד 
שאינו מורגל לנקיות אפשר שאינו לומד אותה או ילמד אותה באיחור 
ותוך איבוד זמן; אבל גם ילד שאין כופים עליו מאכלים מסוימים לא 
ימות ברעב. העיקר הוא שירגיש הילד עוד בשנות־הייו הראשונות (וגם 
יבין לאחר־מכן), שהכפייה מתמעטת־והולכת לפי גדילתו הגופנית והרוח¬ 
נית, ובמיוחד המוסרית. החינוך לקראת האוטונומיה שואף לעשות את 
החניך בעל־ברית בעניין המשותף של המחנך ושל החניך. 

חינוך זה אינו רך יותר, ובוודאי לא סנטימנטאלי יותר, מן החינוך 
הסמכותי, הרואה בשבירת רצונו של הילד מטרה כשלעצמה או לפחות 
אמצעי שאין לוותר עליו. בניגוד לכך מבקש החינוך האוטונומיסטי 
לחזק את רצונו של הילד ואת כל אישיותו, תוך ההנחה שרק בעל אישיות 
מגובשת עשוי לבחור בערכים מוסריים וחברתיים ולהחזיק בהם גם נגד 
פיתויים ואיומים. 

(ג) האוטונומיה והערכים העל־ אישיים 

אף החינוך האוטונומיסטי מכוון אל ערכים על־אישיים, אבל הוא מבין 
את התנאים ההכרחיים והחיוניים להגשמתו האישית של כל אדם, שאינה 
אפשרית בלעדיהם. "האדם עולה על האדם ללא גבול" (פאסקאל), כלומר 
אינו משיג את עצמו אם הוא משיג את עצמו בלבד, בלא להיות מכוון 
לשלב גבוה ממנו. אותו חינוך אוטונומיסטי תקיף לא יירתע איפוא מעג־ 
שים, כשיסטה החניך אחר פיתויים יצריים או סביבתיים רגעיים. עם־זאת 
קיים הבדל מהותי בין אופיו •של העונש ברוח החינוך האוטונומיסטי 

לבין העונש ברוח החינוך ההטרונומיסטי והסמכותי; האחרון מגיב על 

• • 

מה שעבר, ואילו העונש של החינוך האוטונומיסטי משמש תמיד את 
עתידו של החניך עצמו. הכוונה זו ניתנת שוב להרגשתו של הילד הקטן 
ולהבנתו של המתבגר. במקרה האידיאלי מגיעים לידי כך, שהחניך 
מעניש את עצמו, בעזרת מחנכו המייעץ והמרסן כאחד, ורואה בכך אחת 
הפעולות המוצדקות של שיתופו במלאכת חינוכו. כך אף העונש עשוי 
ליהפך לזכות (מאקארנק 1 ). 16 


סו 


א׳ מאקארנקו, הפואימה הפדגוגית, עברית א׳ שלונסקי, ספרית פועלים תש״ג. 




על השפעה חינוכית 




חינוך ואינדוקטרינאציה 

1 . בסימן משבר הדוקטרינות. — כשמתייחס המונח "איג־ 
דוקטרינאציה" לגיל שלפני הבגרות, הריהו מציין את החדרתן של דוקטרי¬ 
נות, כלומר של מושפלות ומפורסמות, שכאילו אינם צריכים ראיה, 
למוחותיהם הרופסים של ילדים וללבותיהם הרגישים של צעירים, שייעשו 
הנחות־יסוד ראשוניות בכל מבנהו האישיותי והשכלי של האדם כל ימי- 
חייו. 

אין חינוך בלא מידה מסוימת של בטיס אקסיומאטי מעין־זה, באשר 
אין חינוך שהוא כולו "מלכתחילה", אלא תמיד הוא גם בחינת "בדיעבד". 
כשם שאין הילד נשאל, אם ברצונו להיוולד ולאילו הורים, כך גם כופים 
עליו את ארץ־לידתו, לרבות לשונה, מסורתה והווייתה. ביסודות הללו 
כבר טמונות עובדות משפיעות, כגון רשמי טבע, מטבעות־לשון, זכרי 
עבר ומנהגי הווה. הנחות־יסוד אלו נעשות לדוקטרינות, משמעלים אותן 
אל התודעה ומשווים להן צורה של נוסחאות מפורשות. 

מנהיגי הציבור והחינוך, המסתייעים בדוקטרינות אלו, רגישים מאוד 
לכל ספק שמטילים בהן. אבל עצם הניסוח של יסודות הישות בצורת 
דוקטרינות כבר מנבא את בואה של תקופת משבר. בתקופות בוטחות־ 
בעצמן אין היסודות הללו מגיעים, ברגיל, לידי ניסוח מפורש. אולם 
משהגיעו אליו, הם פתוחים לביקורת, מפני שכל מסורת והווי, שנעשו 
עניינים שבתודעה, יוצאים מגדר התופעה המובנת־מאליה ועשויים לעורר 
בבני הדור החדש התנגדות מודעת. לשם הגנה מרבים שומרי הדוקט¬ 
רינות לשנן אותן יפה לחניכיהם, ועצם החזרה המתמדת נוטלת מרעננותן 

ומרוקנת אותן מעט־מעט מתוכנן החיוני. בתקופתנו, שהיא בעלת 
קצב מהיר במיוחד, אורח־חייהן של דוקטרינות קצר ביתר־שאת. 

דוגמאות לכך ישמשו הדוקטרינות הדתיות, הסוציאליסטיות והלאו¬ 
מיות הרווחות בימינו. כמעט כולן העלו־הלודה. ומי שמגן עליהן במליב 
רגילות, שוב לא ישפיע על שומעיו הצעירים, שמתחילים לשים אותן 
במרכאות אירוניות דוגמת "ציונות". 

2 . מסקנות חינוכיות. — תפקידו של החינוך לגבי תהליך זה 
כפול. לראשונה עליו לבדוק, איזה חלק בדוקטרינות היסודיות ערכו 
עומד לגבי קיומה של החברה, ואיזה אינו חי עוד אלא למראית־עין. 
המחנך לא יפטור עצמו ממלאכת בדיקה־הערכה זו, אבל ייזהר ולא 
ייחפז לפסול סיסמאות וסמלים מקודשים. כשם שאין חינוך בלא יסוד 
דוקטרינארי מסוים, כך אין כיום חינוך שיזדהה בלא ביקורת עם היסוד 
הדוקטרינארי, שנמסר לו מן הדור הקודם. במידה שהחניכים מתבגרים, 
נחלש החלק הדוקטריגארי וגובר חלקה של הביקורת, שבאה לרוב לא 
מצד המורים עצמם אלא מצד תלמידיהם. ואילו חינוך, המבקש לקיים 
את השפעתו, חייב לייחד לכתחילה מקום מוכר לספקות שמתעוררים. 

ולא די בכך. לאהר שנשמעו הדעות הביקורתיות ונתלבנו בוויכוח 
חופשי, מגיע תורו של התפקיד החינוכי השני בפרשת האינדוקטרינאציה. 
לא כל הדוקטרינות, שלשונן נתיישנה, קיפחו בכך את חיוניותן. לא 
תמיד הרגשת הליאות לגביהן נובעת משינוי ערכים של־ממש, אלא 
פעמים משימוש־יתר בסמליהן הלשוניים, המוזיקליים או הגראפיים. 
והגה הנוער המשכיל, דווקא, פעמים שאינו יכול לסבול מלים, מנגינות 
וסמלים מסוימים; אבל אותו נוער אינו מבוגר די־הצורך בשביל להבחין 
באופיר. "האנטי־סמאנטי" בעיקרו של תגובתו השלילית. במקרים אלו 
מצווה המחנך לצייד אותו במלים ובסמלים חדשים, שעדיין לא נדושו 
עד כדי איבוד השפעתם החינוכית. 

3 . הצורך לסמא נ טיק ה חדשה. — על מצב משבר זה מעי¬ 
דות שלוש הדוקטרינות הגדולות של ימינו: (א) הדתית; (ב) הסוצ¬ 
יאליסטית; (ג) הלאומית. 

(א) א נ ש י ־ א מ ו נ ה רגישים משתדלים כיום במיוחד, שלא לשאת 
את שם ה׳ לשווא, ומדברים בלשון מפוכחת ואף חילונית במידת האפשר. 
וכנגד זאת מתקשטים תכופות במליצות דתיות אנשים בעלי שאיפות 
ריאקציוניות בתחום חיי־החברה ובעלי שאיפות לאומניות בתחום החיים 
הבינלאומיים. לרעב נותנים "דבר ה׳" תחת לחם, וכוהני כל הצבאות 

4 • 

מתפללים לנצחון אומותיהם. אותו שימוש־לרעה גרם להפחתת ערכה 
של הדוקטרינה הדתית. אמנם זו מסקנה מוטעית, שפן מערבבת היא 
בין מהותה של הדת לבין שימושה־לרעה, אבל מי שרוצה בהשפעה 
הינוכית־דתית, דין שיתן דעתו לטעויות מעין־אלו, בעיקר מפני שסיבתן 
הראשונה תלויה בחטאים ובטעויות קודמים של נושאי הדוקטרינה 
המחוללת. 

ביקורת עצמית דתית דומה הביאה את קירקגור ( 1 >־ 1 בב£:״ 1 ז £10 ) לדרך 
הרצאתו המיוחדת, שהיא בחינת "היגד לא־ישיר", המלביש מחשבות 
דתיות מובהקות במחלצות של סיפורים חילוניים, אף ארוטיים, של 
חילופי מכתבים אירוניים, ישל משלים מחיי יומיום ועוד כיו״ב. משמע: 
משנתכסה פרצופה של דוקטרינה במסווה מזייף בצורת מליצות נבובות 
צבועות, מן־הראוי שלא לחשוף שוב אותו פרצוף ללא מעבר חינוכי־ 
מרפא: בראשונה יש להחליף את המסווה המזייף במסווה שקוף, עד 
שתבוא בהמשך־הזמן שעתו של הפרצוף גופו להיגלות מחדש. 

בעייתיות זו בולטת ביותר בלשון העברית. מסורתה כלשון־הקודש 
כרוכה בה סכנת המליצה הדתית, שאיבה מכוונת להביע־ נאמנה תכני 
אמונה כנים, אלא לייפוי הלשון או לקישוט אידיאולוגי בלבד. גם משום 

כך אין לנו כמעט בעברית מודרנית שום ויכוח דתי רציני. המעוניין 

• • 

בו ינקוט לשון־ חולין ככל האפשר, כדי שתורגש בעלילות כוונתו המפו¬ 
רשת לענייני אמונה באותם מקרים נדירים, בהם הוא מדבר בלשון דתית 
ברורה. 

(ב) אנשי הסוציאליזם נאבקים כיום על קיום סיסמאותיו, 
כגון: שוויון, דמוקראטיד. (בתוספת הכינוי "עממית" או בלעדיו) ועוד 
כיו״ב. גם הם זקוקים לסמאנטיקה חדשה, מטוהרת מזיופים ומשוחררת 
מסבל־ירושה. השפעה חינוכית ברוח הסוציאליזם לא תיתכן עוד בדרך 
חזרה סתמית על מליצות שגרתיות, אפילו מלוות מעשים. טעות גדולה 

היא למדוד את השפעתם החינוכית של מחנכים לאור ההגשמה בלבד; 
הרי מצויה כיום הגשמה חיצונית, שהוסבה על ־ידי לחץ חברתי, שאין 
עימה שיכנוע הלב והעלולה להיכשל במבחן הרציני הראשון. 

(ג) הדוקטרינה הלאומית. המחנך המעוניין כיום בערכי 
האומה יהא נזהר בלשונו לא פחות מן המחנך הדתי והסוציאליסטי — 
אם־כי אינו מגיע לאותה מידת הכרה במשבר כבעלי שתי הדוקטרינות 
הקודמות, מפני שסיסמאותיו זוכות תכופות לעזרה ישירה מצד המדינה. 
אמנם עזרה ממלכתית זו מפוקפקת למדי מבחינת טהרתה של ההשפעה 
החינוכית, ואפשר היא מופרכת מעיקרה. מוטב לה להרגשה הלאומית 
לצמוח צמיחה אורגנית על קרקעיתה של קירבה טבעית לעם, למסורתו 
ולהווייתו, מלהיות כפופה לעול־מלכות. במידה שהלאומיות פורמאלית 
יותר, כלומר מנותקת יותר מערכים תכניים סגוליים של העם עצמו, 
היא דוקטרינארית יותר וסובלנית פחות. מכאן המסקנה הפאראדוקסאלית 
שבמדינות שונות זו מזו רווחות דוקטרינות לאומיות, ובמיוחד לאומניות, 
הדומות זו לזו ביותר. התנגשותן במלחמה עשויה לקרב אותן עוד 
יותר — עד כדי ביטול מהותן הפנימית־העצמית של האומות הלוחמות 
(לכאורה לקידוש מהותן). 

אמור מעתה, שאין הלאומנות מסקנתה העקבית והמשכה האורגני של 
העממיות, אלא היפוכה וסתירתה. עם המושרש בתוך עצמו אינו זקוק 
לדוקטרינה לאומית פורמאלית, באותה מידה כעם נטול מורשה ובסיס. 
לטיפוס תלוש ולא־עממי זה של אומה אין הדוקטרינה הלאומית מועילה 
אלא לזמן קצר, עד שתתגלה בכל ריקנותה לעיני־כול, ובמיוחד לעיניהם 
הפקוחות של הצעירים. הצלחתו החינוכית של הגרעין החיוני שבדוקט־ 
רינה הלאומית בכלל, והציונית בפרט, לא תבוא איפוא אלא דרך הפנייתם 
של הצעירים מן הסיסמאות הפורמאליות אל הערכים העממיים, מן 
המנוסח והמפורש אל ההוויה האילמת. שיבה זו תבקש ותמצא לה גם 
היא ניסוח משלה, וכך תיווצר אותה סמאנטיקה חדשה, שבלעדיה אין 
קיום לדוקטרינות, המשומשות כיום שימוש יתר. 

הינוד ותעמולה 

1 . תעמולה, אינדוקטרינאציד. וחינוך. — המונח 
צ(>״ 2 ע 3 ק 0 זק (שתרגומו העברי — תעמולה) נקבע על־ידי הכנסייה 
הקאתולית בשנת 1622 לרגל יסודו של מוסד, שתפקידו היה להשגיח 
על הפצתה של האמונה הקאתולית. 0 ז 383 קסזק ברומית פירושה "ריבוי 
זרעים", ומשמעותה של "פרופאגאנדה" הפצה מאורגנת של רעיונות 
בין אנשים, בעיקר בין מבוגרים, שאינם גורסים אותם ולא יגיעו אליהם 
מעצמם. 

כמה צדדים שווים לתעמולה ולא׳־נדוקטרינאציה, אבל גם כמה הבד¬ 
לים ביניהן. הצד־השווה שבהן עיקרו: שתיהן משתדלות לעצב השק¬ 
פות ועמדות בטוחות, שלא יחול עליהן ערעור, משנעשו כעין נכסי-צא ן־ 
ברזל של בעליהן. ואילו עיקר ההבדל הוא בכך, שהאינדוקטרינאציה 
פעולתה בתחילת תהליך ההשפעה על יחיד וציבור, ומשהחמיצה את 
מועדה, סיכויי הצלחתה מתמעטים; ואילו התעמולה אפשרית בכל גיל 
כמעט. ועוד זאת: האינדוקטרינאציה עוסקת דרך־כלל במערכת שלימה 
של אידיאות המצטרפות לדוקטרינה עיונית, בעוד התעמולה שואפת־ 
לרוב להבליט מחשבה אחת, שמוליכה במישרים למסקנה מעשית. 

חינוך ותעמולה נחשבים ברגיל כניגודים סותרים זה את זה. לכך 
מתלווה דרך־כלל משפט־הערכה הקובע כי החינוך הוא מעשה טוב, 
ואילו התעמולה היא מעשה רע. ואמנם גרעין של אמת בתפיסה זו, אך 
לא האמת כולה. ההבדל בין חינוך לתעמולה דין שייתפס ראשית־כל 
תפיסה מהותית, עד שבאים להעריך את שניהם זה כנגד זה. כך יתברר, 
שבמקרים מסוימים נעזר החינוך בתעמולה, וחוזר־חלילה, וכן שישנו 
גם חינוך שאינו טוב ותעמולה שאינה רעה. 

2 . ההבדלים העיקריים בין חינוך לתעמולה ניתן 
למצותם בתשעה סעיפים: 

(א) הפנייה אל היחיד או אל ההמון. החינוך פניו אל 
היחיד, גם אם יחיד זה נמצא בקבוצה או אף בהמון, ואילו התעמולה 
פניה אל ההמון, גם כשהיא פועלת רק על איש אחד. הבחנה זו אינה 
בכמות אלא באיכות; ועם־זאת אין השימוש במלים "יחיד" ו״המון" 

מקרי כאן. פנייתו של החינוך אל "היחיד" שבאדם סיכוייה גדולים 
יותר כשהוא אינו נמצא בתוך המון. ולהיפך: פנייתה של התעמולה 
אל יסוד "ההמון" שבאדם סיכוייה מתמעטים כשנמצא אדם בקבוצה 
קטנה או ביחידות. אבל מחנך דגול יכול לפנות אל יחיד או אל יחידים 
אף באסיפה רבת־עם ולמנוע את הפעלתם של הוקי הפסיכולוגיה ההמו¬ 
נית, כגון הידבקות רגשית, צמצום הביקורת, נטייה מופרזת לעמדות 
ולמעשים קיצוניים (כחיוביים כשליליים). ואילו תעמולה יעילה בכוחה 
לעיסות גם את קורא־העתון או המאזין־לראדיו ביחידות חלק אלמוני 
ממין מיוחד של המון, שהוא מפוזר מבחינת המקום, אבל מאוחד מבחינת 
הזמן וההתרשמות הרגשית. ועוד זאת: החינוך פונה גם אל הרבדים 
הנפשיים המיוחדים ליחיד, בעוד התעמולה פונה רק אל הרבדים הנפ¬ 
שיים המשותפים לרוב הבריות. כשם שהפעולה השכלית, בדרך כלל, 
אינדיווידואלית יותר מן ההיפעלות הרגשית, כך פונה החינוך יותר אל 
כושר השפיטה, ואילו התעמולה — אל היצרים ואל הרגשות. 

(ב) נשימה ארוכה או קצרה. החינוך והתעמולה כאחד מספ¬ 
קים צרכים, אבל בממדי זמן שונים. הצרכים, שהחינוך בא לספקם, אין 
החניך רואה את כולם בעלילות ולאלתר, בעוד התעמולה באה לספק 
צרכים חומריים או נפשיים חיוניים. אף אם התעמולה (וכן הפרסומת) 
מעוררת (או יוצרת במישרים) אותם צרכים ממשיים או מדומים שהיא 
מבקשת לספק, ושאינם קיימים בקהל קודם פעולתה המשיאה (הסו־ 
גסטיווית), הרי ההצלחה המדינית (או המסחרית) תלויה בכך שהצורך 
החדש יתעורר לאחר זמן קצר ויבוא מיד על סיפוקו. 

(ג) הסמל ותוכנו. חינוך ותעמולה משתמשים בסמלים, אבל 
משמעותם ותפקידם של סמלים אלו שונים זה מזה. הסמלים החינוכיים 
מרותקים לתוכן המסומל על־ידיהם, והם מקפחים את ערכם החינוכי 
כשיוצא הסמל לרשות עצמו ומפסיד את קשרו אל המסומל. ואילו 
בתעמולה אין כל צורך בק־סר הדוק זה של הסמל אל המסומל, ומשום 
כך יכולה התעמולה ליטול סמלים, שנתקדשו בתחום רעיוני אחד, 
ולהעבירם אל תחום רעיוני אחר, אף מנוגד, בלא שיפחת כוח השפעתם. 
כך נעיסה, למשל, האחד־במאי מיום של סולידאריות פועלית לסמל 
בדלנותו יסל המיסטר הנאצי הלאומני והתוקפני. נצחונות התעמולה 

ממין זה מעידים תמיד על הידרדרותו של החינוך שקדם להם. הוא יצר 
אמנם בעבר את סמליו לפי ערכיו, אבל הניח להם להתרוקן מתוכנם 
וליפול קורבן למסע־הכיבושים של התעמולה. 

(ד) אמצעי־ תקשורת המוניים ( 10311011 ת 11 ב 111 תס 0 3$5 מ 1 
לאמצעים אלה נודע לאחרונה מעמר מיוחד בין הסמלים. הם 
משמשים במיוחד את התעמולה, אולם ניתן להשתמש בהם גם שימוש 
חינוכי, כגון: סרטים תרבותיים או "התוכנית השלישית" בשידורי הראדיו 
הבריטי. סמלי התקשורת משתנים לפי שימושם החינוכי או התעמולתי. 
המחנך מדבר דרך־כלל בקול שקט ותוך הבלטת העיקר בלבד. התעמלן 
נוטה להרים קולו או ללחוש בצורה מלודראמאטית, ולפעמים הוא משתמש 
לסירוגין בשני הסממנים כאחד. המחנך משתמש בנימוקים או בעובדות, 
שניתן לבדוק אותם. התעמלן מביא משלים, השאלות, השוואות ואסוצ¬ 
יאציות, שאינם מוכיחים הרבה, אך מעוררים זכרונות או רגשות־לוואי 
ומשביתים את הרצון ואת היכולת לביקורת שכלית. המחנך מציג את 
העניין הנדון בכל צדדיו, תוך נסיון להיות אובייקטיווי במידת־ האפשר 
גם כלפי אדם שהוא חולק עליו. התעמלן אינו מבליט אלא את זכות 
עצמו או קבוצתו. 

כשמשתמש המחנך בסמלי התקשורת שבדפוס, הוא מבליט את עיקר־ 
דבריו על־ידי מבנה המשפט ועל־ידי בחירת המלים; ואילו התעמלן 
מזדקק לאמצעים גראפיים מרובים, כגון אותיות גדולות ומגוונות וכות¬ 
רות בולטות; ניסוחן של הכותרות אינו מסכם תמיד את תוכן הידיעה 
או המאמר, אלא מעמידו בכוונה תחילה באור הרצוי לו, תוך ההנחה, 
המבוססת למדי, שקוראים מרובים יסתפקו בכותרות בלבד. 

קיים קשר (אם־כי לא מתמיד או מוחלט) בין היקפו של דבר־דפוס 
ובין אופיו החינוכי או התעמולתי. בדרך כלל תופסים ענייני תעמולה 
מקום מועט ומופיעים בצורת כרזות (פלאקאטים), עלונים וחוברות. 
ההשפעה החינוכית יפה לה יותר צורת ספר מפורט. אולם "מלחמתי" 
של היטלר מוכיח כי תחולתו של כלל זה אינה מלאה. 

גם החינוך אינו יכול לוותר על חזרות ועל שינונם של עקרונות השק־ 
פתיים, שהוא מבקש לקרב אותם לחניכיו. יתר־על־כן, עיניו אינן מופנות 
דווקא אל החידוש המדעי, אלא אל גופי־התורה החוזרים־ונשנים. אולם 



הוא משתדל לגוון הזרות אלו, להורות על רבגו־ניותן של אמיתותיו ועל 
האפשרויות השונות להתקרב אליהן ולהביען. ואילו התעמולה אינה 
חוששת לחזור שוב*ושוב על אותן סיסמאות ונוסחאות ממש, שבבר 
הוכיחו את יעילותן. לגביה כל המשנה מפסיד, באשר השינוי מצריד 
הסתגלות חדשה ואינו מעודד הליכה־בתלם. רק השימוש התעמולתי 
בסיכומים סטאטיסטיים (אמיתיים או מזויפים) מנצל את החידוש־ 
שבדבר, אבל תוך השוואה עם מיספרים קודמים. כשמפרסמים מיסמכים 
לשם תעמולה, מסתמכים על פעולת המפתיע־שבדבר, ואף אותה הפתעה 
תושג תוך הבלטת הניגוד שבין הנתון החדש לבין הרקע הקודם, ניגוד 
שמובא לציבור אגב הדגשות וחזרות מרובות. 

סמלי תקשורת א 1 ריים ניתנים גם הם להפרדה בין חינוכיים־יותר 
לתעמולתיים־יותר. בדרך־כלל פחותה השפעתו התעמולתית של הרישום 
מזו של התמונה, בעלת הצבעים החזקים והמועטים. הקאריקאטורה 
עשויה להיות אמצעי חינוכי, אבל תכופות יותר היא משמשת את התע¬ 
מולה, מפני נטייתה להדגיש יסוד מופלג אחד על־חשבון שאר יסודות, 
המצויים גם הם במושאה האישי, המוסרי או הרעיוני. 

גם באמצעי תקשורת מוזיקליים פועל אותו הבדל. השפעתו התעמו¬ 
לתית של הלחן פחותה מהשפעת הקצב, שזה האחרון מעורר מיד תהליך 
חיקוי ועושה את המשתתפים בצעידה לחברה מהודקת, לפחות זמנית. 
במארש עשויה המטרה להיות סמויה מן העין, באשר עצם הצעידה־ב 5 ך 
נעשית מטרה לעצמה (ביאליק, ׳בממשלת המארש׳). 

השפעתו התעמולתית של המארש מסתברת מן ההבחנה (קלאנ. 0 ) 

בין מיקצב (ריתמוס) לקצב (טאקט). , המיקצב אינדיווידואלי ביותר, 

י • 

והריהו משתקף באורח נשימתו של כל אדם, בפעימות דופקו, בדרך 
הילוכו, בחיתוך דיבורו, ועוד בכמה פעולות ראשוניות (מהן ביולוגיות, 
מהן רוחניות), שרובן אינן מודעות. כל אותם מיקצבים אינדיווידואליים 
ניתן לתרגמם, בנסיבות קולקטיוויות מסוימות, לקצב משותף. הקצב 
חיצוני הוא, כפי שמשמיע אותו למשל המטרונום; ואילו המיקצב עניין 


1 ראה ; , 1921 218 < 011 י- 1 י זי) 1 .)ו.ו 1 ת 1 ג 011 1 ) 1111 114 ז 011 ^ 1 ממ 11 

יעמ׳ 32 — 36 . 

פנימי הוא, ולכל מוזיקאי־מבוגר מיקצב משלו, אליו הוא כופף את הקצב 
הקבוע־ועומד. קהל שלם אינו יכול לצעוד בצוותא אלא בקצב משותף, 
המצרף בחדג 1 ניותו את המיקצבים האישיים ומכריע אותם. הטמעה זו, 
המופיעה גם בבעלי אינדיווידואליות מובהקת ביותר, אפשרית, מאחר 
שהיא הולמת דחף פנימי עמוק. 

דחף זה הוגבר במיוחד כיום, בתקופת הדמוקראטיה הבסיסית (ק׳ מאג־ 
היים־) או ההמונית. מצד אחד זוכה האדם המודרני לזכויות מרובות, 
כגון זכות הבחירה, התובעות ממנו הכרעה אישית לפי הכרתו, אחריותו 
המוסרית והרגשת המיקצב המיוחד שבו. אך מצד אחר אין אותו אדם 
מודרני מרגיש את עצמו מוכן להכרעות אלו ואינו חש בטיבן המהותי. 
לפיכך הוא נמלט אל (תחושת) המון אוניפורמי, המניח לו את זכות־ 
ההכרעה למראית־עין, אבל משחרר אותו מבובדה האישי (א׳ פר 1 ם' ; ). 

כיום אין האדם האינדיווידואלי מגיע איפוא להגשמתו המלאה. אף־ 
על־פי־כן יש בו תכופות משום שאיפת־שווא ומשום כיסופים למימוש־ 
העצמי בנפרד מן החיים הממוכנים ומן ההמון החדגוני. אדם, שהיה חש 
במיקצבו הסגולי בכל תופעות חייו, היה מעצב את חייו כאילו הם יצירה 
של אמנות. אין זה ניתן לאנשים בשר־ודם, ואף הגאונים אינם מגיעים 
לכך אלא בשעות־חסד. לפיכך העדר השלימות, שהאדם סובל ממנו 
בנסיונו הכושל והמחודש תמיד להזדהות עם מיקצבו הפנימי, מוצא לו 
תיקון חולף בקצב המשותף שאינו אלא ויתור כאילו־מרצון על המיקצב 
האישי. אילו היו הבריות מגיעים לאינדיווידואליותם המושלמת, לא 
היו צועדים לפי קצב המארש ונופלים־קורבן לכוח משיכתו התעמולתית. 

(ה) מודע או ל א ־ מ ו ד ע. תהליכים אלה אינם מודעים. לפי 
פרויד מחזירה הסיטואציה ההמונית את האדם למצבים קדם־היסטוריים 
פרימיטיוויים מבחינה קולקטיווית ולמצבים של ימי הינקות והילדות 
הקדומה מבחינה אינדיווידואלית. מעשים שהמבוגר לא יבצע אותם 
ביחידות או בקבוצות קטנות, מפני שהצנזורה של תודעתו אוסרת אותם, 
ייעשו על־ידיו כשהוא נמצא בתוך המון. יתר־על־כן: עצם עשייתם 

צ ר׳ כאן, עט׳ 64 , הערה. 

אריך פרום, מנוס מחופש, תירגם מאנגלית אדן גרץ, תל־אביב תשי״ח. 

תעניק לו פורקן נפשי, כי מעולם לא השלים עם "אי־הנחת שבתרבות" 
(פרויד), הכופה עליו ויתורים על סיפוק .יצרי מלא, שהם תנאי־ קודם 
לצמיחתה ולקיומה של התרבות האנושית. התעמולה מנצלת (לרוב 
ביודעים, פעמים אף תוך דיוק מדעי ממש) אותו מצב של האדם המודרני, 
שלא השלים עם הוויתור התרבותי, ומשחררת את הלא־מודע שלו שיח¬ 
דור ארעי. חישוב זה בולט ביותר בפרסומת: בתי־חרושת לסיגריות 
או למכוניות, למשל, פונים אל לקוחותיהם בתמונות של נשים ערומות־ 
למחצה. אין כל קשר ענייני בין אותן תמונות ובין הסחורות המוצעות 
לקנייה, אבל הכוונה היא לעורר או לקיים בלקוח מצב יצרי לא־מודע. 
הליבידו, שנתעורר עם ראיית התמונות ושאינו יכול למצוא אותה שעה 
סיפוק ישיר, יועבר אל המוצרים אשר בשירותם פועלת הפרסומת. החינוך 
פוגה יותר אל המודע. 

(ו) מדריך ומנהיג. דמותו של מנהיג תופסת מקום מרכזי בכל 
מערכת תעמולתית. תכונותיו השכליות וכשרונותיו המקצועיים אפשר 
חשובים הם, אבל אינם מכריעים. אף תפקידיו הציבוריים הענייניים 
ניתנים למילוא בידי אנשים אחרים, שאינם מנהיגים אלא פקידים מנוסים. 
אבל לתכונותיו הסגוליות של המנהיג מהות אחרת. התנאי לשימושו 
כדמות מרכזית הוא הקשר הנפשי העמוק שבינו ובין משאלותיו הנס¬ 
תרות של ההמון, המבקש להזדהות עם מנהיגו ולראותו מקיים את כל 
מאווייו(של ההמון), שלא נתגשמו ושאולי גם לא יתגשמו לעולם. לפיכך 
אף חסרונות מוסריים בולטים אינם מזיקים למנהיג בעיני חסידיו. אדרבה, 
יש והוא קונה עולמו בחטאיו, באשר בני ההמון מבקשים לעשותם בעצמם, 
אך אין להם העוז או האפשרות לכך. הפופולאריות העצומה של מנהיגים 
מסוימים מסתברת במידה מרובה בחיי־היצר הגלויים שלהם, שהוצגו 
לראווה לעיני העם ושימשו לו פורקן. עוד פחות מזיקות למנהיג סטיותיו 
הנפשיות. אם מצליח הוא לעלות על אותה מידת הנוורוזה, המצויה 
כוחנית כמעט בכל אדם מודרני (הסובל מלחץ החברה הרעשנית והשסו¬ 
עה) ולשמש לה שסתום ציבורי — כי־אז נאומיו אינם צריכים להגיון 
או לכוח שיכנוע. 

ואילו למחנך תכונות מנוגדות־לאלו. הוא עומד כל־הומן לביקורת 
קפדנית של חניכיו, המונים בו ללא סלחנות כל חסרון מוסרי וכל סטיה 

נפשית. משום כך מיטשטשים בחינוך ההבדלים בין המחנך לחניך, בין 
הנותן למקבל, בעוד המנהיג התעמלגי מורם מעל ההמון. מצב זה 
פאראדו־קסאלי למדי, מפני שמבחינה מהותית המנהיג הוא חלק לא־ 
נפרד מן ההמון ואינו נבדל ממנו אלא מבחינה דרגתית, ואילו המחנך 
הוא ברגיל בעל רמה רוחנית גבוהה יותר מרובם המכריע של תלמידיו. 
בעוד המחנך, המבין כראוי את תפקידו החינוכי, משתדל למעט את הרוחק 
האובייקטיווי שבינו לבינם, שוקד התעמלן להבליט דווקא את ההבדל 
הסובייקטיווי שבינו ובין ההמון. 

(ז) עידוד הוויכוח או השתקתו. בתחום הדידאקטיקה יש 
להבחין בין התעמולה להוראה המחנכת. מטרתה של התעמולה להחדיר 
דעה קבועה־מראש, ויהי־מה. ואילו מטרתה של ההוראה ללבן דעה, 
השערה או ידיעה ולעשות אותה קניינם הרוחני והעצמאי של התלמידים. 
לפיכך משתמט התעמלן מן הוויכוח החופשי, בעוד המחנך מעודד אותו. 

תהליך החינוך עובר דרך אוטונומיזציה אופטימאלית של החניך והש¬ 
פעה חוזרת של החניכים־לשעבר על מחנכם־לשעבר, והוא מסתיים 
בשלב החינוך העצמי. כך הולך־ומיטשטש ההבדל המהותי בין מחנכים 
לחניכים ותיקים, שהגיעו לעצמאותם הרוחנית. ואילו בתהליך התעמולתי 
היחס הפוך: לא זו בלבד שהמרחק בין מנהיגים ומונהגים גדל־והולך, 
אלא גם בין המנהיגים עצמם נוצרת הירארכיה בולטת. כקנה־מידה 
משמשת ההצלחה התעמולתית כלפי ההמונים, עד שהמשפיע על ההמון 
הרב ־ביותר עומד ביחידות בראש הפיראמידה. אכן גם לסוקראטס היה 
בסופו־של־דבר רק תלמיד מובהק אחד — אפלטון. 

(ח) צמצום עצמו או התפשטות ללא־גבול. לתעמולה 
יש מגמת התפשטות ללא־גבול. בחברה המודרנית, ובמיוחד בחברה הטו־ 
טאליטארית, היא חודרת אל כל פינה, ואין מפלט ממנה. כנגד־זאת נוטה 
החינוך לפעול בגבולותיו ולא לחדור אל נשמת החניך, בלא להיקרא 
לכך; אפילו נקרא, לא יעסוק בצפוניה אלא בזהירות יתירה ומתוך מירב 
אחריות. 

(ט) ערכו של הכשלון החינוכי. קיים בחינוך המושג "נש־ 
לון־יוצר". פסטאלוצי הלך מכשלון לכשלון, אבל חייו ופעלו הם הצלחה 

התמדת, שעודנה מתפשטת וגוברת. חשבון זה לטווח־ ארוך אינו קיים 
בתחום התעמולה, המצווה להצליח הצלחה קרובה ומוחשית. 

3 . מסקנות חינוכיות. — סעיפי אבחנה אלו עשויים לאמת 
לכאורה את ההנחה הרווחת על קיומה של סתירה מוחלטת וערכית בין 
חינוך לתעמולה, כאילו החינוך כולו טוב והתעמולה כולה רעה; ולא היא. 

(א) הצורך לחינוך הריגוש. חינוך, השואף לעצב את האדם 
תוך אפשרות כי יממש את הטמון בו, לא יהיה חינוך שכלי בלבד. משיצ־ 
טמצם בתחום זה, אין לו סיכוי להתחרות־בהצלחה בפתיון התעמולה. 
לפיכך חייב גם החינוך בהשפעה ריגושית, אלא שתהא מרוסנת ומכוונת 
על־ידי המצפון והתבונה. עם־זאת קיים, למעשה, תחום משותף לחינוך 
ולתעמולה, ששניהם מצווים להיאבק על כיבושו. 

(ב) חינוך כנגד תעמולה טובה. בתביעה הטוטאלית של 
החינוך, המבקש להשפיע על אישיות האדם כולה, טמונה סכנה שהיא 
פעמים גדולה מסכנתה של התעמולה. דווקא מפני שקצרה נשימתה של 
התעמולה, היא עשויה לחלוף ולפנות את מקומה לתעמולה בכיוון אחר — 
לפחות במשטרים דמוקראטיים. אפשרות זו עשויה להחליש את השפעתה 
וליצור מעין ברירה בין כיוונים סותרים. כנגד־זאת מלווה החינוך את 
האדם משך שנים מרובות, והחניך נתון זמן רב להשפעתם של אותם 
אנשים עצמם — הורים, מורים, מדריכים. נמצא כי השפעה מתמדת 
זו, כשהיא רעה, עשויה להזיק יותר מהשפעתה החולפת של התעמולה. 
אסור איפוא, מבחינה מתודית, להשוות את החינוך האידיאלי, שאינו 
משיג ברגיל רמה עליונה זו, אל התעמולה כפי רמתה המציאותית. 

מצוי חינוך שהוא רע, כשם שמצויה תעמולה שהיא טובה, אף נחוצה. 
יש מצבים של שעת־חירום לכלל, שאינם מניחים לחכות להשפעתה 
האיטית של מלאכת־ החינוך. פרצה דליקה באולם — הגיעה שעתו 
של מנהיג, המשתמש לאלתר בכל האמצעים שבידו, כדי להציל את 
האנשים הנתונים בסכנה. גם מדינאי אחראי רשאי, פעמים אף מצווה, 
לנצל שעות הרות־גורל מעין־אלו גם כשאינו טיפוס של תעמלן. הוא־ 
הדין לא רק לגבי עתות־סכנה, אלא גם לגבי עתות־סיכוי, שאסור 
להחמיצן, שמא לא יחזרו עוד. 

(ג) המחנך כ ת ע מ ל ן. המחנך, הנתון במצב של תעמלן, לא 
תמיד בן־חורין להיחלץ מן הכפייה הכרוכה במצב זה. יש אפילו שחז־בה 
עליו להשתתף השתתפות פעילה במפעלי תעמולה — אם לזמן מוגבל 
(כגון שבוע נקיון בבית־הספר או שבוע בטחון־בדרכים, המשמשים 
מטרות רצויות, לכל־הדעות) ואם לזמן ממושך יותר (כגון בימי מלחמה, 
בתנאי שלבו שלם עם מטרתה או שהוא משוכנע בהכרח הטראגי שבה). 
מצבים מעין־אלו מצבי־גבול הם, המטילים על המחנך סכסוכי מצפון, 
סכסוכים קשים עם עצמו ועם זולתו. גם אם יכריע לטובת הפעולה 
התעמולתית וישתתף בה, עליו לדעת כי חרג מתחום החינוך ועליו לחזור 
אליו בהזדמנות הראשונה. 

חינוך כללי בעולם של תמורות 


עברית: יהושע עמיר 





שיקולים כלליים 

מי שמדבר על חינוך כללי, מסווג את החינוך כעשייה הומניסטית. ואם 
זאת היא תכונתו, חייב החינוך להגן על עצמאותו המתודולוגית כנגד 
הסגות גבול מצד מדעי הטבע, שמבלי מתוד משלו לא יוכל החינוך 
לשמור על תחומו. 

במשך מאת השנים האחרונות חלו שתי הסגות גבול גדולות מעין 
אלו: האחת בידי המחשבה הנומותטית של המארקסיזם, והאחת, בימינו, 
בידי תורות ההסתברות החדישות. בשני המקרים ירדה נחת־ זרועו של 
המדע על הסוציולוגיה תחילה, ורק באמצעותה גם על החינוך. מארקס 
ואסכולתו שאלו מן המדע את תורת "חוקי הברזל" ויישמו אותה על 
החברה האנושית, ומכאן הועתקה על החינוך, למשל בצורת החינוך 
הפוליטכני. לאחר שנתערערה דקדקנותה של הסיבתיות ואת מקומה 
ירשה ההסתברות, מתחילה עכשיו, בכמה הוגים רבי־השפעה, תורת 
המישחק להשפיע על המחשב הסוציולוגי והחינוכי, במיוחד בתחום החי¬ 
נוך המדיני ובאימון לקראת קבלת החלטות, אם סטראטגיות ואם אזרחיות. 
מומחים מתקינים מצבי מישחק מיוחדים, שבהם צעירים מתאמנים, דרך 
משל, באומדן מידת עצבנותו של אויב משוער (שתפקידו מתמלא על־ 
ידי הצד־שכנגד). באחד הפרסומים נתקלתי במשפט, שמישחקים כאלה 
יעמדו לחניכים כדי להכריע "האם כדאי או לא כדאי לפתוח במלחמה 
אטומית". נמצא כי הכרעה של חיים ומוות לאומה שלימה, ואפשר 
לאנושות כולה, עלולה להיות פועל־יוצא מתחזיות פסיכולוגיות מדויקות 
פחות או מדויקות יותר, מבלי שיהיו כרוכות בשיפוט ערכי־מוסרי כלשהו. 
אם זוהי דרך המחשבה והמעשה שתתקבל, שוב לא יהיה מקום ולא 
תהיה משמעות לחינוך הומניסטי בכלל. אם כן, שומה עלינו לתור 

אחרי יסוד חדש לחינוך הומניסטי — או כללי — לאחר שהחינוך הישן 
אינו הולם עוד את העולם המשתנה הזה. 

אותו יסוד לחינוך כללי, המתמוטט עתה, הוא הרומנסיציזם המאוחר 
של האידיאולוגיות הלאומיות; מסד לבניין הדיס תוכל לשמש אך 
׳השכלה׳ חדשה. 

היה זה וילהלם דילתיי שניסח, בשנת 1888 , את שאלת "האפשרות 
של מדע פדגוגי בעל תוקף כללי". 1 תוך פיגור אנאכרוניסטי, שהוא 
אופייני כל־כד לרובו של המחשב הפדגוגי, הסיק את המסקנות החינו¬ 
כיות מן ההיסטוריזם הרומנטי של ראשית המאה הי״ס, בעת שמאה 
זאת קרבה אל קצה. מאמצם הגדול של מייסדי מדע הדידאקטיקה הכל¬ 
לית, ראטקה וקומניוס, לבסס את החינוך על מערכת טבעית של מדעי 
הרוה, נכשל לדעת דילתיי, ואם כן, צריך יסכל אחת מן המסורות הלאו¬ 
מיות והתרבותיות תבנה לה פדגוגיה משלה לפי יכולתה. בכתביו המאו¬ 
חרים הוא מיתן את עמדתו הקיצונית, אך ללא הועיל: הניסוח הראשון 
הוא שעשה את הרושם העיקרי. 

עתה עלינו לפתח ׳השכלה׳ חדשה ולנסות להציל את עולמנו בעשותנו 
אותו לעולם־אחד — באין, כנראה, דרך אחרת להצילו. ואולם האוני־ 
וורסליזם הפדגוגי של העתיד לא יהיה כזה של ה׳השכלה׳ נוסח המאה 
הי״ח: הוא יהיה בעל תכולה היסטורית מלאה יותר, עשיר יותר בערכו 
הסגולי, הלאומי והתרבותי, ואפשר אף עמוק יותר בשיתין הדתיים 
שעליהם יעמוד. אך עם כל זה יהיה בו משום תנועה אוניוורסלית של 
׳השכלה׳, ובתוך ומעל לכל יסודות השוני אשר בו — יודגשו בו אותם 
יסודות זהים העושים את האדם לאדם, בטרם הוא יהיה רוסי או אמריקני, 
ואם תמצא לומר, בטרם יהיה נוצרי או יהודי. 

יסודות כאלה של זהות קיימים לרוב, אך כאן נציין רק שניים מהם, 
אחד שאופיו מעשי ואחד שאופיו עיוני. 

חשיבות מעשית גדולה ביותר נודעת לפעולתו של א ו נ ם ק " ו בתחום 
החינוך היסודי: שלפי מיטב ידיעתי, כאן לפנינו היזמה הבינלאומית 

הראשונה, בדברי ימי החינוך בכלל, הבאה לחבוק מיגזר של אוכלוסיית 
העולם באשר־היא־שם, עם כל הבדלי הגזע, הדת והלאום. 

ואילו ערך עיוני גדול ביותר לגבי החינוך נודע לאנתרופולוגיה הפילו¬ 
סופית, באשר היא, שלא באנתרופולוגיה האתנולוגית והסוציולוגית, 
מדגישה לא את החילוקים האתניים והמעמדיים אלא את הקווים המשו־ 
תפים של האדם באשר־הוא־אדם. אין אנו יכולים לפרוש כאן את 
יריעת החינוך היסודי, אבל נעמוד על שלושה כישורים אנושיים עיק¬ 
ריים, שאולי יזכו לחשיבות מכרעת לגבי חינוך כללי בעולם משתנה. 

המישור הכלל-אנושי 

ראשון בכישורים אלה של האדם הרי זה — לתכנן את חייו־שלו וחיי 
ילדיו. לימוד הוא תהליך מתוכנן החורג מן ההווה הרוחני. אמת, צריך 
שכל לימוד יהיה בעל־משמעות גם לגבי הרגע שבו הוא מתקיים, אבל 
עיקר הוא שבלימוד אתה שולח את ידך לקראת העתיד, 
כדי להשתמש בנוסחתו המוצלחת של הארטמוט פון האנטיג: יש בו 
משום הטרמה לחלק של העתיד. עתיד זה אינו ידוע־כולו, ודבר זה חל 

זז י י 

בימינו יותר משחל בזמן מן הזמנים, משום שקצב השינוי מהיר כל־כך 
ומשום שנפתחים אופקים חדשים, ועימם כפי־הנראה שוב הקיץ הקץ על 
תמונת־העולם שעמדה־בעינה, פחות או יותר, לגבי אבותינו או אבות 
אבותינו, לאחר שמהפכה דומה כבר הלה בימיו של אמריג 1 וספוצ׳י. 

׳ ז ז :• 

בכוונה הזכרתי את אמריגו וספוצ׳י ולא את קולומבוס. שכן קולומבוס 
עדיין שייך לימי־הביניים. הוא ביקש דרך חדשה אל יעד, שהיה ידוע 
לו: את הדרך המערבית להודו־המזרחית; והרי על טעותו זו מעיד עדיין 
שמם של האינדיאנים האדונזים. ואף־אילו ניחש פעם קולומבוס שהוא 
מצא יבשת הדשה — בכל־אופן היה רחוק בזה מבטחון־גמור, ומכאן: 
לא הוא אשר שינה את תמונת־עולמו של איש־הרנסאנס. 

איש זה היה אמריגו וטפוצ׳י, באשר גילה את בראזיל, וצדק ההומניסט 
הגרמני רינגמן שקרא את היבשת החדשה לא על שמו של מי שהגיע 
אליה ראשונה בפועל, אלא על שם האיש שהפך את התגלית הזאת לאחד 
מנכסי צאן־ברזל של תודעת אנוש. בלשון ימינו יכולים אנו לומר: 
קולומבוס היה טכנאי בעל שיעור־קומה, ואילו וספוצ׳י, שמצד אישיותו 
לא הגיע אל־קרסוליו של הלה, היה מחלוציה של הטכנולוגיה, היינו 

חלוצי הדעה מה עשויה הטכניקה לחולל לו־לאנ 1 ש. ורק בכך הונחתה 
מכת־המוות על הסכז־לסטיקה, אם נגדיר את זו: א) כמחשבה באופק 
סגור, בה המטרות נתונות, ואין כל גמישות אלא מצד האמצעים להשגתן, 
ו־ב) כמערכת של רצף מלאכותי, בו כל דבר חדש חייב להתחזות כאילו 
ישן הוא וידוע מכבר, 

עכשיו, מקץ 400 שנה, נעשתה הדעת החדשה דאז ידועה ושגורה 
לחלוטין, וברוחותינו ובחשיבתנו פשתה סכולסטיקה חדשה. באה המה¬ 
פכה הטכנולוגית שבימינו וקימה קץ לאשליה זאת. המחר, אשר לקראתו 
חייב להתכוון התכנון שבהוראתנו, יותר משיש בו מן הידוע יש בו מן 
הנעלם, והמפתיע מרובה בו מן החזוי. 

כישורו השני של האדם, בעל חשיבות יתירה לגבי החינוך, הלא זו 
יכולתו לשמור על טאבו. לא היתה ולא תהיה לעולם חברה או תרבות, 
בין ׳פרימיטיווית׳ ובין היפר־מודרנית, שלא ינהגו בה עיקרים מסוימים 
של טאבו משלה. 

נמסר כי תיאודורוס, הפילוסוף הקירנאי, אמר: "לאדם החכם הכל 
מותר, לרבות הניאוף. אבל האדם החכם לא יעשה את הכל, יען כי הכם 
הוא." אם מבקש מין האדם, "החי המדבר", לחיות ולא למות, צריך הוא 
ללמוד מחדש שלא לעשות את כל הדברים שהוא יכול לעשות. את הכי¬ 
שור הזה נוכל לקרוא גם בשם ׳אסקזה חלקית׳. זהו כישור המשלים את 
כישור התכנון בממדיו החדשים לנוכח עולמו של הלא־ידוע או הלא־ 
סופי. שימת־סייג או נזוינות, ולוא חלקית, עשויה ל#ית גבולות־שמרצון 
לאפשרויות הטכניות הבלתי־מוגבלות כמעט. 

הכישור האנושי השלישי עליו מבקשים אנו לדבר — נוכל לכנותו: 
יכולת המשיחיות הלא־אוטופית. את המשיחיות האוטופית היינו מגדירים 
כתקוה לעולם נגאל עד־תום; ואילו משיחיות לא־אוטופית תהיה היכולת 
לקוות ולפעול לקראת עולם של מחר או של מחרתיים שיהא טוב יותר 
מן העולם של היום. את הגישה הזאת נקרא בשם צנוע יותר, ׳מליוריזם׳ 
(חתירה לשיפור). זו קרובה יותר לביקורתו של וולטר על לייבניץ מש¬ 
קרובה היא לתזה של לייבניץ כי עולמנו הוא "הטוב שבכל העולמות 
האפשריים", זו שכנגדה התקומם וולטר בצו הבלתי־קאטגורי שלו: 
עלינו לטפח את גינתנו. אבל אם קאנדיד של וולטר עוד יכול היה להח¬ 
ליט לטפח את גינתו מבלי להתמכר לחלומות מיותרים, הרי כלל־מעשי 

זה שוב אין בו די לגבי צרכינו; עלינו לאחוז בזה וגם מזה לא להניח 
ידינו: לנטוע ולהגות, להגות ולנטוע. בובר ביטא זאת כך: זה שנטע את 
האילן הראשון, הוא האדם שיצפה למשיח. על־שום מה? על־שום 
שהנוטע לא יראה את הפרי ולא יאכלנו; בנו, ושמא רק נכדו, עתידים 
לאכול מפרי האילן שנטע הסב. אבל כדי שיאכלו ממנו, צריך שיהיו 
בחיים. כל המרמה של העתיד באה מכלל שעתיד זה היה־יהיה. כישור 
שלישי זה — יסודו בראשון: יש בו משום תכנון, אבל במישור גבוה 
יותר ממישורו של הפרט ובני משפחתו. אם מכוח אסקטיקה חלקית 
נישמר מהשמדה־עצמית, כי־אז זכאים אנו להטרים לפחות את האפשרות 
של עתיד טוב יותר. מן האפשרות הזאת יוצא הצו אלינו לחנך את עצמנו, 
את ילדינו ואת תלמידינו — להקדשת ימי־חיינו להכנתו־כיאות של 
העתיד. משלוש עמדות אלה ניתן להסיק כמה מסקנות פדגוגיות. 

מסקנות פדגוגיות 

כלל גדול הוא: לא תכנון, לא מעשה ׳טאבו׳ ולא הטרמת עתידו של 
אנוש יוכלו לשמש כעקרונות טוטאליים, כל־מקיפים. עצם העובדה 
שעל שלושתם לחבור־יחד, מגבילה כל אחד מהם. לפיכך מדברים אנו 
על תכנון חלקי, אסקטיקה חלקית, והמרמה חלקית. 

בעולם משתנה, תכנון טוטאלי סותר את עצמו עוד יותר משהיה סותר 
עצמו בעולם יציב פחות או יותר. היום עלינו לתכנן ולחנך, להכין ולאמן 
לא לקראת מציאות מגובשת־היטב הנתונה להיסט איטי עם חילוף 
הדורות, אלא לקראת ריבוי לא־ידוע של אפשרויות שנוכל אך לנחשן. 

אפשר ישובו עתה ימי חכמתו הנושנה של פסטאלוצי, שאמר כי יותר 
משיש לנו להעביר הטיבה נוקשה של ידיעות, עלינו לפתח כישורים 
דינמיים; אף־כי נתעוררו ספקות חמורים, האם תיתכן ׳העתקה של 
אימון׳. אבל דומה שכעת ניטל משהו מכוח המעצור שבספקות אלה. 
הינוך כללי טוב, שכלולים בו יסודות מיספר שהם משותפים לכמה מדעים 
ונושאים ספציפיים־יותר — יש בו ערובה טובה למתן הגמישות הנדרשת 
מפאת מהירות השינוי וההמצאות והתגליות החדשות שאין לחזותן 
מראש, יותר משיש בכל מקצוענות שאנו מקנים שלא־בעתה. מקצוענות 
מוגזמת — יש בה אפילו כדי לעוור את עיני תלמידינו מלראות תופעות 
בלתי־צפויות. 

אם אמת הדבר שהטכנולוגיה הסובייטית, דרך משל, נעשתה למתחרה 
מסוכנת של הטכנולוגיה האמריקנית, אחת הסיבות לכך היא מן־הסתם 
זו, שבברית־המועצות טופחו כנראה כמה מדעים בסיסיים, כגון מתמטיקה 
טהורה, בבתי־הספר התיכוניים הטובים, יותר משטופחו במוסדות אמרי¬ 
קניים מקבילים. זהו, לפחות, מה שטוען נמרצות האדמירל ה. ג׳. ריקובר, 
שהוא עצמו איש־מדע חשוב, בספרו ״חינוך וזהירות״ (ע״ע 197 — 199 , 
247 ). אם נאמר זאת בלשון הגמרא: יש דרך קצרה שהיא ארוכה ויש 
דרך ארוכה שהיא קצרה, ומסתבר שהנחת היסוד הכללי האיתן היא 
הדרך הארוכה־וקצרה. 

תכנון טוטאלי ייכשל גם מבחינה אחרת. שום תוכנית אינה יכולה 
להיות מחוכמת יותר מצירוף חכמתם של בעליה. אפשר שכמה מהם, 
ואפילו רובם, יהיו מאנשי־המעלה, אבל לעולם ייתכן שנמצא גאון בודד 
שהעלימו ממנו עין או שלא היה מסוגל או מוכן לשתף עצמו בעבודת 
צוות. וכי יכול אדם לתכנן את איינשטיין ? וכי בראשית ימיו של זה 
מן־האפשר היה שוועדה כלשהי תהיה מסוגלת לצפות מראש את התוצאות 
המעשיות של תורת היחסיות ? אפילו אדם כערכו של רוד׳רפורד שלל 
את האפשרות לשחרר אנרגיה גרעינית ולעשות בה שימוש, בין לשלום 
ובין למלחמה. לכך היה צורך בליאו סילארד ובאינשטיין, כשזה האחרון, 
דרך אגב, לא שש כלל באחרית־ימיו לדבר על איגרתו המפורסמת אל 
הנשיא רוזוולט. 

דבר אחד ברור: תכנון טוטאלי עלול להחניק באבר. יצירתיות מקורית. 

אמ 1 ר מעתה שהדין עם קארל מאנהיים: התכנון צריך להצטמצם בד׳ 
אמותיו ולהותיר זמן ומקום לספונטאניות ולחירות. את הללו צריך להב¬ 
טיח על־ידי כמה איסורים: הרשות המתכננת תהיה רשאית להביא 
לפני המדענים, החוקרים והמורים אחדות מן הבעיות שבהן הם 
נדרשים לדון אך בשום אופן לא את כולן. ושנית: לעולם בל תנסה 
החברה להפעיל השפעה או לחץ בדבר כיוונן של התשובות, בין התשו¬ 
בות הצפויות ובין אלה שכבר ניתנו. דבר זה נראה שהוא מובן מאליו, 
ואף־על־פי־כן צריך שנדגיש אותו. 

ואשר למעשה הטאבו — אם זה נעשה בצורה טוטאלית, הרי שהוא 
סימן לפרימיטיוויות או שהוא סימן לנוור 1 זה כפייתית, אם אינדיווידואלית 

ואם קיבוצית. בהכרעות מוסריות ניתן ממש רק כשהן באות במסגרת 
העבירה — אם לנקוט מונחי הסט 1 אה — ב־אדיאפו־רה, בדברים שהם 
לא מצווים ולא אסורים, שמלכתחילה אינם לא טובים ולא רעים. 
ערכם המוסרי משתנה עם ייחודן של הסיטואציות שבהן הם מופיעים. 
אבל בכל מצב צריך שיהיו כמה דברים הנדרשים וכמה דברים המנועים: 
מקרה כזה הוא הצורך למוסר מיני חדש וחינוך לקראת היי משפחה 
בזמננו ובעולמנו. רק קורטוב ממוסר כזה היה לחברות פרימיטיוויות, 
על־פי רוב, על־אף נוהגי הטאבו המרובים לגבי אקסוגאמיה או אנדו־ 
גאמיה, וזה משני טעמים: תכופות הם לא עמדו על הקשר הסיבתי בין 
המגע המיני לבין הריבוי, ושנית, הם נהגו לקצר את התקופה הקריטית 
של ההתבגרות על־ידי אותו משבר מלאכותי, שהוא הצד־השווה ברב¬ 
גוניות מנהגי האיניציאציה, ׳הכניסה־לברית׳. והנה החברה המודרנית 
מאריכה, מצד אחד, את ההתבגרות בהרחיקה הלק גדול והולך של 
הנוער מן המאבק הכלכלי במשך זמן רב ככל־האפשר — מה שקרא 
אריקסון בשם "ארכה חברתית".־ מצד שני איפשרה אותה חברה מודרנית 
לחלק גדול־והולך של הנוער להיכנס לחיי־מין מבלי שיצטרך לחשוש 
מתוצאות בלתי־רצויות. ואף־על־פי שדבר זה חשוב, אולי, משום שהוא 
מגביל את הסכנות הכרוכות בהתפוצצות אוכלוסין, הוא מעלה בעיה 
חדשה: את הסכנה שבקרב ציוויליזציה טכנית מפותחת־ למהדרין תקום 
פרימיטיוויות מחודשת. אם יש פרימיטיווים החסרים את הידיעה התיאו¬ 
רטית על הקשר הסיבתי בין הזיווג והריבוי, הרי האדם המודרני מסוגל 
לנתק את הקשר הזה למעשה, ולנתקו משני קצותיו של התהליך: על־ 
ידי אמצעי־מניעה כימיים מזה ועל־ידי הזרעה מלאכותית מזה. וכן יש 
לחשוש שתאווה בלא אהבה ובלא אהריות כלפי האדם האחר המעורב 
במעשה תהיה לקו־ולמשקולת מקובלים בתרבות של צרכנים־גרידא. 
לכן יש צורך, צורך חברתי ומדיני כאחד, לקבלה מודעת ומצפונית של 
טאבו: יהיה זה קרקע חינוכי טוב לאימונו של נוער שצריך ללמוד, 
עוד בטרם יהיה מאוחר מדי, לא לעשות כ ל ־ ד ב ר שהוא יכול 
לעשות — כגון לא להשתמש בפצצה האטומית, אפילו נמצאת פצצה 
זו בידו. 

ילדות וחברה, עברית אורי רפ: ספרית פועלים, הדפסות מתחדשות. 

׳״׳א כידזן •"> דזכוז לתנך־ 


בולאס אוקודז׳אבה, משורר סובייטי ממוצא קאזאכי, כתב שיר קטן: 
המלחמה הראשונה — איש אינו אשם בה 
המלחמה השנייה — מישהו אשם בה 
המלחמה השלישית — אני אשם בה 
צריך להיות איזה ׳אני/ העשוי לקבל את האחריות על עצמו, כדי 
שיימנע משגה גורלי כזה; ואחריות אישית — צריך לאמנה תחילה 
בכמה ממעגלי החיים האינטימיים והחיוניים ביותר. 

הכישור האנושי השלישי שהזכרנו, היתד. הטרמת עתידה של האנו¬ 
שות. נמצא, שגם זו, בצורתה הטוטאליטארית, היא דו־גמאטית־להחריד, 
אך בשמשה בתפקיד חלקי עשויה להיות לברכה. הטרמה טוטאלית 
נוטלת צורה של אידיאולוגיה ונעזרת באמצעי כפייה כגון תעמולה־ 
להמונים, שטיפת־מוח ואינדוקטרינציה חינוכית. מבחינה מתודולוגית 
היא לובשת צורה של משמעת מדעית, באשר מסקנותיה נתונות ברובן 
כמעשה ׳תחזי 1 ת׳; ולא עוד אלא שדבר זה מוישג בחלקו על־ידי הצגת 
העובדות העגומות, שעליהן היא מתבססת, כהכרח בלתי־נמנע. ולעומת־ 
זאת, הטרמה חלקית היא מדעית פחות אבל אנושית יותר. היא לא שכחה 
את משמעותה של אותה מילתא־זוטרתא (מלה קלילה) אולי. בתחום 
החינוך אין היא מרבה בדמויות אידיאליות של גיבורים מן העבר ומן 
ההווה, ומקום שהיא מציגה כאלה אינה מטיפה להערצתם העיוורת אלא 
מעדיפה לדבר בדרך־הסשערה על אידיאות שאינן מגולמות באדם 
פלוני, על מטרות אובייקטיוויות ואמצעים שעשויים להביא לידי 
השגתן. אקלימה של ההטרמה החלקית הוא האווירה המפוכחת של 
אמונה מאופקת אך פעילה בהשתדלותך־אתה, הזדהות ביקורתית, אך 
נאמנה עם עמך, מעמדך או דתך, ואוטונומיה יחסית, אך מעוגנת היטב 
של אישיותך. הגבלות אלה שהגבלנו את האגואיזם האידיאוני, האישי 
והקיבוצי שלנו עשויות לחנך אותנו ואת תלמידינו לקראת הגישה החיו¬ 
נית של שיתוף־קיום, ואפשר — אף של שיתוף־פעולה. האווירה של 
שיתוף־קיום היא תנאי־קודם לשלום אך אין היא מוציאה מלחמות מכלל 
אפשרות מלכתחילה. כל עוד לא נגיע לידי פירוק־נשק כללי, נראה 
שיהיה הכרח בצורה כלשהי של חינוך צבאי. רק צורה קיצונית של 
משיחיות אוטופית יכולה להרשות לעצמה הכרזה מוחלטת שלעולם לא 
ייתכן כי תפרוץ מלחמה במקום כלשהו. 

ועתה, כיצד יכולים אגו להנך לקראת השלום בעולם המכין מלחמה, 

או לכל היותר, מכין שלום ומכין מלחמה בעת־ובעונה אחת, כדי להיות 
מוכן לשתי האפשרויות ? אינני רואה כאן כל דרך אחרת אלא שנצא 
וננסה ניסוי מסובך מאוד: שנעבוד בד־בבד בשני מישורי־זמן שונים. 
מלחמה יכולה לפרוץ מחר, חס־ושלום, אבל מחרתיים צריך שיהיה שלום. 
תלמידינו, אף בהיותם חיילים, צריכים להתנהג לאו־דווקא כ׳אזרחי שני 
עולמות׳ נוסח קאנט, אבל, אם תמצא לומר, כאזרחים־לעתיד של שני 
זמנים: זה של יום המחר וזה של יום המחרתיים. גישה כזאת אינה 
מוציאה מן־הכלל אימון לנכונות צבאית, אך מוציאה היא מישחק של 
שימוש בפצצה, שכן, לאחר שנשתמש בה מחר, לא יקום עוד כל מחרתיים. 

אסיים — אם־כי יש בכך משום אנטיקלימאקס — בשתי הערות קצרות, 
מאופי דידאקטי: האחת על הוראה מתוכנתת ועל מכונות־הוראה, והאחרת 
על קיברנטיקה ועל תקשורת־המונים. הוראה מתוכנתת בתור כלי־עזר 
יכולה להיות מועילה מאוד, בפרט בארצות ובשטחים תת־מפותחים, 
ומכונות־ההוראה יכולות לשמש עזרה חלקית כדי להתגבר על המחסור 
במורים טובים. ואולם, עד כמה שידיעתי מגעת, אין ביכולתן, לפחות 
לעת־עתה, לחולל אחד מן המניעים הגדולים ביותר בהוראה חינוכית 
ובלימוד חינוכי, היינו את מניעי ההפתעה. מכשירי־עזר אלה פועלים 
כל־אימת שעל בעיה־נתונה קיימת רק תשובה אחת נכונה או קיים 
מספר מועט של תשובות נכונות, כגון בתורת הכתיב, בדקדוק ובארית־ 
מטיקה פשוטה. אך ככל שמטפסים ועולים בסולם הדעת, ככל שעולה 
רמת הטקסטים שבהם אנו עוסקים, ככל שנוקבות יותר השאלות שאנו 
שואלים את עצמנו יחד עם תלמידינו — כן לא יהיה די עוד בתשובות 
מוכתבות מעטות. ספר קלאסי אפשר להגדיר כספר שניתן להפיק מתוכו 
בכל דור חדש משמעויות חדשות ומתחדשות, אף למעלה מכפי שהיו 
בדעת מחברו, ושהלה היה סומך עליהן את ידו אילו יכול היה להתערב 
בשיחתנו על ספרו. זהו אחד הטיעונים של ד 1 סט 1 יבסקי ב׳אינקוויזיטור 
הגדול׳ שלו, וסיפור דומה, אכן אנושי רב־יתר, יש בתלמוד על־אודות 
תורת־משה ומפרשיה האחרונים. אין אני רואה כיצד הוראה מתוכ¬ 
נתת ומכונות־הוראה יכולות להיזקק לאפשרויות כמוסות כאלה. גם 
בתהום זה יש מקום ויש ממש רק בתכנון חלקי. טיעון דומה מעלה 
נורברט וינר בספר לא־מקצועני על קיברנטיקה בשם "אנשים ומוחות־ 

מכונה״ [בו הוא אומר (עמ ׳ 21 ) : "כגודל ההסתברות של תמסיר, כן מיעוט 
האינפורמאציה שהוא נותן. שיגרות־לשון נדוש 1 ת, למשל, הן פחות־מאלפות 
משירים גדולים"]."' הערה זו מחזירה אותנו אל העיקר הגדול שבו אנו 
מדברים. שירים גדולים שייכים לרמות־הסדר הגבוהות ביותר. סדר 
כשהוא־בעצמו פחות סביר מאי־סדר, והיקום פחות סביר מן האנטרופיה 
שלו המביאה לידי מיתת־החום הצפויה לו באחריתו. אבל בקרב מגמה 
כללית זו של הטבע קיימים איים אנטי־אנטרופיים, כגון גידולו של אילן, 
חינוכו של ילד. נראה כי אנו, בני־התמותה, אין לאל־ידינו לשנות את 
גורלו הסופי של הטבע, אך שומה עלינו לעשות את המעט שביכולתנו 
כדי שכוכב־הלכת שלנו יגיע לפחות אל קצ 1 ה׳טבעי׳ ולא יושם למשואות 
זמן רב קודם־לכן בידי אווילי תושביו. 

מנקודת־מבט זו, חינוך משמעותי הוא אחת היזמות האנטי־אנטרופיות 
ההכרחיות והמבטיחות ביותר. כולנו מצווים להירתם אליה, כדי לתת 
לאלוהים להציל את עולמו, על־דרך מימרתו של אינשטיין: "ריבון 
העולם הוא מתוחכם, אך אינו מרושע". 


| ,; נורברט ויגר, אנשים ומוחות״מכונה, עברית יעקב רבי, ד.וצ׳ ספרית פועלים/ 
דעת־זמננו, 1960 .] 



טוטאליות ואנטי־טוטאליטאריזם כקווי־אופי 

של יהדות המסורת 




א 

טוטאליות היא מערכת ערכים וסדר־חיים הנוהג על־פיה, והם א 1 פפים 
את כל תחומי־החיים הגדולים וטובעים עליהם חותמם. טוטאליטאריזם, 
פירושו מערכת שלטון הדוגלת באידיאולוגיות מסוימות, מבטיחה את 
ההסכמה עליהן ועל כל אפני ההתנהגות הכרוכים בזאת, והיא מדכאת 
ועונשת כל אופוזיציה. 

הגדרות אלה שאני מציע — ליקוין בכך שטמונות בהן הערכות. 
כאשר מעמידים אנו זה לעומת זה: טוטאליות כמערכת ערכים וטוטא־ 
ליטאריזם כמערכת־שלטון, כנוסח שמו של פרקנו זה, משתמע מכך 
שבעל הגדרה זו נכון לתאר את הטוטאליות של חוקת היהדות, של 
ה׳הלכה׳, לנמקה אף להיות לה כ׳מליץ־יושר׳, ועם־זאת הוא טוען שבאותה 
׳הלכה׳ יהודית טוטאלית טמונים קווי־יסוד אנטי־טוטאליטאריים. תזה 
זו, הנשמעת פאראדוקסלית־מעט, צריכה רא,יה. 

ועד שלא אצא להביא ראיה, מבקש אני עוד להוסיף כי המושגים 
׳ערך׳ ו׳שררה׳ אינם תרתי־דסתרי מכל־וכל, אינם בבחינת הפכים זה 
לזה. גם ערכים מבקשים להם כוח־ ועוז. מורי* ורבי בובר היה מדבר 
על ה׳עוצמה׳ כדי לתחום את כוח־הפעולה הלגיטימי של ערך־כאמיתו 
כנגד השררה המדינית והממלכתית ושימושה האפשרי של זו לרעה. 
נאמר ברוחו: ערכים מבקשים להם עוצמה, אלא שזו צריכה לעמוד 
תחת פיקוחם הביקורתי הרצוף של אותם ערכים עצמם, שהיא נכונה 
עליהם. ומאידך־גיסא: שלטון, אפשר לו שיהיה בבחינת ערך, אבל 
ערך עליון לעולם לא יהיה. כל־אימת שנהפך שלטון לערך עליון, 
נוצרת אחת מצורות הטוטאליטאריזם. בצורתו הפאשיסטית על־העליונה 
היא יד האינטרס הלאומי, אמיתי או מדומה, על־העליונה מלכתחילה 

ע״א כינןון # הזכות ריחנף 


בכל קונפליקט אפשרי בינו לבין ערכים אחרים, כגון דתיים או חברתיים, 
ולא למעשה בלבד, במקרה זה או אחר, אלא עקרונית ולעולם. בחברה 
מעמדית טוטאליטארית הוא* הדין ביחס לשיטה השוררת בה לגבי נושאיה 
החברתיים; בקלריקליזם טוטאליטארי — לגבי הכנסייה וכלי־הקודש 
הנוהגים בה; במדינה גזענית — לגבי החבורה המלוכדת על־ ידי ׳שות¬ 
פות׳ של מ 1 צא ביולוגי ׳טהור׳ משותף. 

כאן יש לדבר על אלילים. יחזקאל קויפמן, בעל "תולדות האמונה 
הישראלית", תופס את האליל כערך יחסי שנטל לעצמו את מקומו של 
המוחלט. בדרך־כלל, רק ערכים אמיתיים עשויים ליהפך לאלילים: 
כגון האהבה, העבודה, ההגנה־העצמית, המדינה. אף אלה מקפחים את 
ערכיותם כשהם קופצים ממקומם הראוי להם בסולם הערכים אל דרגת־ 
הערך העליונה ומנשלים משם את הערך שהעליונות יאה לו — אם 
בלשון תיאולוגית: האלוהים, ואם בלשון פילוסופית — אולי חוק המוסר 
המוחלט. גם השלטון עשוי להיות ערך אמיתי, כל עוד הוא מודע לכך 
שצריך הוא לפיקוח, לגידור, לוויכוח מתמיד, לבירור־וויכוח, כדי לאשש־ 
ולאשר חדש 1 ת־לבקרים את לגיטימיות דרישתו ומילוי דרישתו. 

נמצא כי ערכים נתונים לסולם דרגות, מצטרפים הם לפירמידה או 
לאי־אלו פירמידות. אם עיקרו של סולם זה עומד איתן — הערך העליון 
תופס את מקומו באין עוררין, והתפתחויות והכרעות היסטוריות נוגעות 
רק לחלוקת החווקים הנמוכים יותר והתגוששות הערכים החלקיים על־ 
דבר מיקומם. כאן עניינה של היחסיות. ואולם, אם וכאשר זו־עצמה, 
היחסיות, קופצת־בראש ותופסת את המקום־העליון — הרי ממנה־ובה 
נתפס מקום זה שלא־כדין, וכשחו־מס־המקום פושט את הרגל נוצר חלל 
ריק, אלא שמיד קופץ אחד מן הערכים הנמוכים ומתיימר למלא־אותו: 
כי־אז רפיפותם־ ניידותם של ערכים אלה חלה גם בערך העליון, ומתקפה 
תפקידו המנווט והשופט של זה. והוא שמתחולל בעידן ההיסטורי 
שלנו. ואם מנסים אנו להחזיר קצת סדר באנארכיית הערכים, מורשת 
התמוטטותן של המערכות הטוטאליטאריות, מגיעים אנו אל הגדרה א 1 פ־ 
ראטיווית של מושג הערך: "ערך" הוא קנה־מידה המאפשר הבחנות 
במצבים של התגוששות. הגדרה זו תופסת, החל ביחס הכלכלי שבין 
ערכה של סחורה לבין מחירה, התלוי ביחסי היצע וביקוש, סמשך באופנות 
שהזמן גרמן ובטעם אישי, והלאה־הלאה עד למעלה ראש הפירמידה. 

איש־איש מאתנו מכריע הכרעות תדיר, מדעת ושלא־מדעת, כשמעדי־ 
פים אנו אפשרות אחת על־פני אחרת או אחרות המתחרות עימה. במעשה 
ההעדפה או הבחירה — ערכים ננקטים במודע, או מנחים שלא־מדעת 
את האדם המכריע הכרעה. הווה אומר, תפקידה של מערכת ערכים הוא 
ללמד את מה שכינה פאולוס: ׳כושר ההבחנה׳. ואילו מערכת שלטון 
טוטאליטארית מחסלת את הסיטואציות שבהן יכולים היו בני־אדם להו¬ 
ציא אל־הפועל את בחירותיהם הטבעיות להם, שאולי קיימות עדיין, 
בין להלכה ובין למעשה. ובכדי להמתיק מעט אותו קיצוץ חמור של 
חירות האדם — משטרים אלה מתירים יוצאים־מן־הכלל מסוימים ברבדי־ 
הערכים התחתיים של צריכת המזון ותענוגות; בחינת "לחם ושעשועים". 

בשמו של פרקנו טמונה עוד בעיה נוספת. וכי רשאים אנו לדבר סתם 
על ׳היהדות המסורתית/ כאילו יש כאן מושג מובן־מאליו, שסימנו 
החד־משמעי יהיה האם פלוני חובש כיפה לראשו או לא ? מסתבר 
שלא־כן. אם אמרנו ׳יהדות מסורתית/ כוונתנו לתנ״ך, לתורה שבעל־פה 
המפרשת ומפתחת אותו ופוסקת הלכה, ולאורח־החיים היהודי המסתעף 
מכל אלה. 

בטוטאליות של היהדות נודע למקרא המעמד והתפקיד של המסד 
שהכל עומד עליו. בלא המסד אין בית, אלא שהבית אינו זהה עימו. 
מתוך עצמו אין לפרש את המקרא כספר יהודי. כשאתה מנתק אותו מעם 
ישראל החי המשמש לו פירוש, הוא נעשה ל׳ברית ישנה׳. אם אין אנו 
טועים מכל־וכל, נכון הוא לומר כי בהשוואה עם התלמוד המקרא בכללו 
הוא הטקסט הדתי הסמכותי יותר. אך לא פחות נכון לומר: היהדות 
המסורתית, שהפכה־והפכה במה שתיקן המקרא, היא צורת־החיים הסמ¬ 
כותית יותר. אין לך יהודי — ובעצם אין לך גם נוצרי, ולפחות נוצרי 
קתולי, שיכול כיום לחיות על המקרא לבדו. ואילו ברוח יהדות המסורת 

חיים אפילו היום (תקופת 'שחיקה, שקיעה ומשבר מתמיד, בכל גילויי 

• ■ 

החולי, האקוטיים והכרז־ניים, הכרוכים בכך: כשלעומתם מצויים אמנם 
גם סימפטומים של הבראה והתאוששות) מאות־אלפים ואפשר מיליונים 
של יהודים. כיצד ייתכן דבר זה ? 

אחת הסיבות לשינוי־הצורה היוצר והרצוף, זה שרק במקרא יכלה 
להימצא לו נקודת מ 1 צא אך נועד מאז לחרוג ממסגרתו, הלא היה בכך 
שהתורה מרמזת אל מעבר לעצמה. בשני אב־דמויות הרי־עתיד המשלי־ 

מים זה את זה, דמויות הנביאים והאבות: שלערמתם, ביחס רב־מתחים, 
ניצבים שני אב־דמויות אחרים, סטאטיים־בעיקרם — הכהנים והמלכים. 

הכהן והמלך, שמציינים אותם כיריבים היחידים של הנביא, אינם 
שווי־דרגה את 1 מבחינה דתית. ולא הקורא של ימינו בלבד חש בכך; 
את זאת ביטאו כבר העורכים הסופיים של סדר המקרא, אשר את ספרי 
ההיסטוריה (יהושע, שופטים, שמואל, מלכים) כינו ׳נביאים ראשונים/ 
אף־על־פי שהנביאים המוזכרים שם משפיעים רק במעט על מהלך 
ההיסטוריה המסופרת בהם. חז״ל רואים את הנביאים כמחבריהם של 
רוב ספרי ההיסטוריה המקראיים. בזה נקבעה באורח חד־משמעי עדיפות 
לדמות הנביא על־פני כהנים ומלכים. 

אבל קיימת דמות מקבילה לזו של הנביא, דמות שהתיאולוגיה, לרבות 
התיאולוגיה היהודית, התעלמה ממנה: אבי האומה. ההקבלה האמיתית 
אינה מצויה בצמדי הניגודים נביא-כהן או נביא-מלך; בשני מעמדים 
אלה הדין הוא לעולם עם הנביא, ודווקא בפרקים כשעל־פי קנה־מידה 
ארצי הוא המפסיד. בממדי הזמן שלו, הבוקעים ועולים על הארציים, 
אין הוא יכול להפסיד לצמיתות. הניגוד האמיתי, או ליתר דיוק: חלוקת 
התפקידים הדתיים הלגיטימית נעשית בין הנביא לבין האב. 

ראשון האבות היה אברהם; הינ 1 אביו של עם ישראל. עם־זה הוא 
הראשון שהתורה מכנה אותו ׳נביא' (ברא׳ כ 7 ). בדמות־ראשית זו 
עדיין מאוחדים התפקידים של נביא ואב, שנתפרדו לימים, כשם שגם 
משה, שהמסורת מכנה אותו ׳אדון הנביאים׳, היה עם־זאת גם שליט 
וכעין מלך. כן משמש שמואל הנביא גם בתפקידי כהונה: הוא מביא 
קרבנות. ועם־זאת, משה הנביא־המלך נופל בנקודה מכרעת אחת מכל 
שאר מלכים: אין הוא יכול להוריש את מעמדו־ זה לבניו. כמו־כן אין 
הנביא־הכהן שמואל יכול להוריש לבניו את תפקידו אצל המזבח. אולי 
המקרא בא להגיד לנו בכך כי הנביאות, שניתנה הן למשה הן לשמואל, 
מטילה את אי־מו־רשתיותה העקרונית אף על מלוכה ועל כהונה, כשהללו 
כרוכות עימה באותה אישיות אחת. ואילו אברהם, שהיה גם נביא וגם 
אב, יוצא מכלל זה; מן הסתם באשר האבהות, כמ 1 ה כמלוכה וככהונה, 
יש לה אמנם שורש ביולוגי, אך לא עליו לבדו היא עומדת. 

הנביא הוא עד אמונה; הוא זכה להתגלות אישית שמתחילה היתד. 
מופנית אליו ורק באמצעותו עשויה לעבור אל העם כולו. גם האב יש 

שמתנסה בהתגלות אישית כזאת (אברהם הוא הדוגמה הראשונה לכך), 
אלא שאפשרות זו אינה מן הקודם המכוננים את דמותו. ייחודו בכך, 
שבדרך ההוראה הוא מעביר הלאה את ההתגלות, הנועדת בס 1 פה לאומה 
כולה, אבל מתחילה מנחיל אותה, בדוגמתו ובהוראתו, רק לבניו 
ובני בניו. וכן עומד אברהם בראשה של שלשלת המסורת המתמשכת 
עד היום, וש׳בעזרת השם׳ לא תסתיים בשום זמן ארצי. 

לדעת קצת חכמים אין דברים אחרונים אלה אמורים בעולם־הבא, 
שאז אפשר יתבטלו רבות ממצוו־ת עשה ולא־תעשה. ניחא להם ימעל־ 
מקום נשימתה הארוכה של יהדות המסורת יבוא אז הנצח של האחרית 
הנבואית; אז, אבל לא קודם־לכן. 

אין אתה יכול להנך אדם על־מנת שיהיה נביא; ואם מנסים כן, 
על־הרוב יהיו התוצאות הרות־אסון. ואילו לחנכ 1 שיהיה לחוליה בשר¬ 
שרת המסורת — זה התפקיד, הצנוע רב־יתר אך תשתיתי לא פחות, 
היינו תפקיד האבהות, המוטל על היהדות המסורתית. כל אב יהודי, 
המזקיק בנים ובני־בנים בדרך חינוכו אל התורה ואל לימודה, אם־כי 
עדיין אין חלקו עם אבות־האומה, הוא עומד בטור אחד עמהם. דבר זה 
ניתן לומר בלא יומרה יתירה. ובכך נעשה האב נושא קלאסי של אותה 
עוצמת ערכים של הדורות, שמימי אברהם ואילך ועד היום הזה ערבה 
היא לרצף של עם ישראל, ׳עם הבחירה׳. אלוהים ברא את הרצף הזה 
בפוטנציה, והאב הוליד אותו בפועל. ואילו הנביא הוא מכשיר ההשגחה 
ביד אלוהים, השומר על הנאמנות לערכים ברצף הזה ובמוסדותיו: על 
המשפחה המלמדת״מנחילה, על פולחן הכהנים ועל שלטון המלכים במדינה. 
בכך הבהרנו, ואם רק ברמז, את ההנחות הסמויות אשר בשם פרקנו כאן. 

ואולם הנחה נוספת תלויה באישיותו של המחבר, ב׳משוואה האישית׳ 

שלו, אם לפי מינוחו של ספנסר. למען העניין יש צורך שאדבר בקצרה 

• • 

גם על זאת. 

האחריות שקיבלתי על עצמי, כשאני מייצג כאן את היהדות המסור¬ 
תית, רובצת עלי במשנה־כובד, באשר אני נמנה עימה רק על־תנאי. 
אמנם רואה אני בהלכה, באורח־החיים היהודי, את היסוד המרכזי המייחד 
את ישראל ייחוד מהותי הן מכל האומות והן מכל העדות הדתיות. ברם 
גישתי האינדיווידואלית אל ההלכה אינה זו של צייתנות מלאה בכל 

מקרה ומקרה, אלא זו של מבחר, הנעשה אמנם ברוח שמרנית למדי; 
מנסה אני לקיים וליישם את החוקים במידה שיש באפשרותי הפנימית 
לקיימם. פירושו של דבר: יש חוקים שאני, מטעמים טובים או רעים, 
עובר עליהם. הטענה נגד עמדה זאת, דהיינו, כי חוק שאתה ב 1 רר ממנו 
כפי בחירתך, ואם גם במירב הזהירות, חדל להיות חוק מחייב — טענה 
זו נשמעת משכנעת, אך אינה מכרעת. היות ההלכה היהודית, בזמן הזה 
לפחות, לא טוטאליטארית, אם כי טוטאלית, היינו כל־מקפת, היא עובדה 
המתבטאת ראשית־כל בכך שמזה זמן רב שוב אין מענישים על עבירות 
מעין־אלה, וכמעט שאי־אפשר לחזות התפתחות בה הענשים, כפי שמורה 
אותם התורה ואילו התלמוד כבר מגביל אותם במשהו, ישובו להיות 
בני־ביצוע. עם־זאת החוק נשאר בבחינת קיים־ועומד, דבר שקל לעבור 
עליו וקשה לשנותו. אין אני אומר כי תוצאותיו של מצב זה חיוביות 
כולן — אבל זהו המצב. 

ועם שיש מן המתמיה בדבר, א 1 מר: משל למה הדבר דומה ? לעניין 
תשלום מסים. אכן, מי שמסרב עקרונית, סירוב מנומק, לשלם למדינה 
מסים, מכריז על חוקה של מדינה זו או על חוק פלוני שלה כבטל־ 
ומבוטל — וכן עשה, למשל, הפוריטני וחבר בית־הנבחרים הבריטי 
ת 30 >קבת 13 ל ח 011 !, דודנו, ידידו ובן־בריתו של אוליוור קר 1 מוול, כאשר 
מיאן לשלם את מס־הספינות־החדשות שנכפה על־ידי המלך צ׳ארלס 
הראשון ( 1637 ) ; וכן עשו, מקץ 136 שנים ( 1773 ), הפוריטנים בבוסטון, 
כאשר העלו באש בנמל את קופסות התה, שבית־הנבחרים האנגלי 
שהללו לא הכירו בו עוד, הטיל עליהן מס. בשני המקרים היה זה האות 
לפריצת מהפכה. ואילו מי שפעם מעלים מס או משהה את פרעונו ככל־ 
האפשר, אמנם אדם נקלה הוא לעומת גיבורי המצפון הללו, אך במוסד 
החוק ובריבונותו של זה לא פגע פגיעה עקרונית. אפשר לנןסח זאת על 
דרך־התיאולוגיה על־ידי דוגמה אנגליקנית: גם בעל דעת רחבה, 
ובמיוחד בעל "רוחב־דעת אורתודוקסי", כפי שהגדיר את־עצמו אחד 
מהם ( 1697 י ץז 611 שט 11 ז•!.^), היה לו מקום בכנסייה, אם־כי אולי רק 
מקום צנוע. 

אפשר לצעוד עוד צעד אחד ולומר: סימן־ההיכר השלילי של החוק, 
המבדיל בינו לבין עעזייה מתוך חופש רצון (בחירה), הוא בכך שאי־ 
קיומו הוא בגדר עבירה או פשע, ואם בחוק דתי מדובר — בגדר חטא. 

כידוע ראה פאולוס (איגרת אל הרומיים, ז׳) את עצם יעח־ו של החוק 
היהודי בכך שהוא מעורר את תודעת החטא, ולעומתו העמיד את 
החירות הנוצרית (לגבי חוקי הדת) בסימנו של החסד. ודאי שאין זאת 
דעתי, אבל ניתוחו של פאולוס היה יכול להתכוון (גם) לכך שיהודי 
העובר על חוק — אין הכרח שיהיה גם כופר בו. לפיכך רשאי גם אני 
להעז ולנסות התוויית קווים עיקריים בנדון כאן. 

ב 

ראשית אידרש אל השאלה: מאיזו בחינה יהדות המסורת היא טוטאלית 1 
את התשובה אתן באמצעות ארבעה מרעיונותיה המרכזיים: 

1 ) אסקיזה חלקית, המשתרעת על כל תחומי־החיים, כיחס אל העולם 
הנברא; 

2 ) משיחיות לא־אוטופית כקנה־ מידה לכל משפט על ההיסטוריה הבלתי־ 
נגאלת, ואולי אף כל משפט על־אודות פעולה בה; 

3 ) הזדהות ביקורתית עם עמנו כמשימה של עמדה פוליטית בסימן 
האמונה בבחירת ישראל; 

4 ) אנטי־אינטלקטואליזם ראציונלי כמכשיר להכרה דתית. 

ראשית איפוא: האסקיזה החלקית. עמדה זו, בהיותה מושרשת עמוק 
ביהדות המקראית, פותחה לימים כעמדת־ביניים בין הדת העממית של 
יוון לבין האנטי־יודאיזם הפאוליני־מארקיו־ני. אפשר לקרוא לה גם 
עמדה־שבתווך, אבל רק על־דרך השיכתוב*הניסוח המודרני שנקט מ 1 ריץ 
היימן בשעתו לגבי ההכרה הישנה שבאה מאריסטו וחודשה על־ידי 
הרמב״ם: "האמת שוכנת בין הקצוות, אבל לעולם לא באמצע בין 
שניהם"; משמע, היא קרובה תמיד יותר לאחד משני הקצוות, והכל 
לפי הזמנים והמקרים והאישים המכריעים את הכרעותיהם. 

לא תורת המסתורין של האורפים ולא "אורח־החיים" האסקטי של 
הפיתאגורים, "ההולך בעקבות האל", ואף לא הפילוסופיה של אפלטון, 
אלא רק דת־העם היוונית חייבה את היצרים בטבעיותם, כפי שהם 
מתבטאים ללא־מעצור ונעשים על־דרך המיתוס לאלים ועל־דרך הריקוד 
האקסטאטי והחג נעשים לפולחנים. 

ומן הקצה השני: מסתבר כי לא ישו, אבל כבר יוחנן המטביל, ולהלן 
(לגבי המקרה האידיאלי) פאולוס, ומארקיון, בתור תביעה לכנסייתו, 

והגגוסטיקנים, מינזרי הנזירים והנזירות הראשונים וכן אי־אלו מיסדרים 
קתוליים הטיפו לקיצוניות ההפוכה וחיו על־פיה: הבשר נשחת; אפילו 
הגוף — שיש להבדילו ממנו — אינו אלא הכרח לא־יגונה, והעולם דומה 
לאותה תמונה נוסח ימי־הביניים, שדמותה מכאן היא דמות אשת־פלאים 
ודמותה מכאן רימה ותולעה ופקעת צפעונים. 

שלא כשני קצו 1 ת אלה היהדות אין בה לא אמירת־הן כולה לחושים 
ולא אסקיזה־כולה: היא אסקטית־בחלקה, 

אסקיזה חלקית — עניינה ראשית־כל: לא לעשות כל מה שאתה יכול 
לעשות; כלל שבעידן הגרעיני הוא הרה־משמעות הרחק מעבר ליהדות. 
אפשר־ ואפשר כי האנושות תחריב את עצמה, אם לא תהיה בה עוד 
המשמעת המלמדת ילדים וצעירים לא לעשות כל מה שמבחינה פיזית 
יכולים הם לעשות. 

ביהדות יש לאסקיזה זו ארבעה תחומי יישום עיקריים: תזונה, חיי 
מין, כלכלה, חברה ומדינה. 

אנו היהודים איננו אוכלים כל מה שניתן לאכילה, גם לא כל מה 
שמן־הסתם הוא טעים ומביא תועלת בריאותית. אין אנו אוכלים בכל 
עת שיכול אדם לאכול: יש לנו תעניות. לצום, הרי זה שייך למותר־ 
האדם. שום בעל־ חיים אינו מסוגל לצום, כשם שגם אינו אוכל למעלה 
מתאבונו, אלא אם־כן האדם מכריח 1 לכך. לצום — הרי לך נסיגה זמנית 
מן העולם, הנעשית מרצון: סב אתה על עקביך, רואה עצמך ורעיך 
מנגד. מגביל אתה את צרכיך, ותוך כדי־כך מרחיב אתה, לשעה לפחות, 
את יכולתך הרוחנית והמוסרית. 

הסקפטיקנים ביוון היו מכנים צעידה־לאחור כזאת: א פ ־ א ו כ ה, 
ובאותה מלה השתמשו גם בשביל השעיה־לשעה של השיפוט. הגדול 
שבחגינו, יום־הכיפורים, בו מתפייס אדם עם ק 1 נ 1 , מבקש לו בדרך 
התענית 'שעות בדין־של־מעלה. מאותו מונח ספקני ׳אפוכה׳ נגזרה 
המלה האירופית ׳אפוכה׳ במשמעה ׳תקופה׳, היינו שצעידה־לאחור ברצף 

ההיסטוריה יוצרת פסק, הבא לחתום פרק של ההיסטוריה ובכך מפנה 

• • 

מקום לפרק אחר שיעלה. יום־הכיפורים הופך כל שנה חדשה לראשית 
חדשה. הפעולה המתבטאת ביטוי סמלי בתענית ושרק מכוחה נעשית 
זו בעלת משמעות, נקראת ׳תשובה׳. חירותו של אדם לפני המקום נוסח 

היהדות היא ביכולתו של החוטא לפתוח שוב ושוב תקופה חדשה של 
חייו. והאמצעי לכך מוגש לו על־ידי ההינזרות החלקית. 

זו חלה גם בתחום המוצנע שבכולם: באהבת איש ואשתו. אפילו 

ד 

בחיי האישות הוקבעו סייגים ליחסים בינו־ובינה, מדאורייתא רק לימי 
הווסת של האשד. (מיספר ימים בחודש); ואילו מדרבנן נוספו עוד 
אילו ימים של הינזרות. 

ואמנם אפשר שתקנות אלה פועלות כאמצעי מגן לבריאותה של האשה, 
ואולם אין ספק שמוצאן ממושג ה׳טומאה׳ הסאקראלית של הנידה. וככל 
שאפשר שגם היום מושג זה עדיין מושרש בתשתיות נפש עמוקות, יש 
להודות כי האדם של ימינו אינו מסוגל עוד לקיים את המושג בלב 
שלם. מיושן רב־יתר הוא ז־״קשר מיני־סוציולוגי אחר: הפוליגמיה לגבר 
(שאמנם כבר בימי התלמוד כמעט שלא נהגה הלכה־למעשה, אבל רק 
במאה הי״א בוטלה, לגבי יהדות אירופה, על־־ידי תקנה מפורשת), יתד 
עם מונוגמיה קפדנית ביותר לאשה. כאן עולות בעיות שקשה לפותרן 
תוך דביקות במסורת, ואפילו דרך רחבות והעזה מירבית בפרשנות לשון 
התורה. ואולם אסור שביקורת זאת תביא לידי ויתור על היסודות הדתיים 
של ההינזרות היחסית בתחום המין. ראשית־כל עלינו לשאת ברמה את 
ההבחנה בין צמד המושגים ט ה ו ר - ט מ א לבין הצמד נקי-מלוכלך, 
ולא לגבי חיי האישות בלבד אלא לגבי מכלול החיים, ודווקא בימינו 
אלה. מקום שאובדת יכולת ההבחנה הזאת, וצריכת הסבון נעשית 
למדד של רמת המוסר, יש חשש — ולא אעצור בלשוני מלומר זאת — 
שתבוא שררה של חמס ותייצר סבון מגוויותיהם של יהודים או של 
שאר בני־אדם נרצחים. 

העיקר הזה, שטהרה היא תנאי לקדושה, אינו נהפך ביהדות לנזירות 
מלאה (חיץ למעט יוצאים מן־הכלל). 

דין זה של הינזרות חלקית אנו מוצאים לגבי דמות ה׳נזיר׳ בהלכה. 
שמו של זה נגזר מלשון ׳נזר׳, שהוא כתרו של מי שהוכתר לקדושה. 
לגבי נזיר בלשון המקרא נזר זה הוא שפע השיער שלא סופר, כמו אצל 
שמשון, שהוא ׳נזיר־עולם׳ ראשון. גם מי שמקבל עליו נדר של נזירות 
לזמן קצוב אסור בהנאה מן השכר ומן הגפן. הנזיר לזמן קצוב חייב 
בקרבן־אשם בתום עת נזרו (במדבר ו׳), ומסתבר שבנזירותו כיפר על 

אשמה מסוימת. אש□ זה נתקבל על־ידי הכהן המשרת בקודש והובא 
במקדש, ורק אחר־ כך גזר הנזיר את שערו ושתה יין: הוא נפטר מנדרו 
והכהן אכל מבשר הקרבן. 

מעשה בכהן תלמיד־חכם וגדול ביראת־שמים, שמעון הצדיק (כנראה 

לעת מאתיים לפה״ס): "אמר שמעון הצדיק מימי לא אכלתי אשם 

נזיר חוץ מאחד בלבד: מעשה באחד שבא אלי מן הדרום וראיתיו יפה 

עיגים וטוב רואי וקווצותיו תלתלים. נמתי (אמרתי) לו: בני, מה 

ראית לשחת שער זה? נם לי: רועה הייתי בעירי ובאתי למלאות 

▼ 

מן הנהר מים ונסתכלתי בבואה שלי ופחז יצרי עלי וביקש להעבירני 
מן העולם. נמתי ליצרי: רשע, לא היה לך להתגאות אלא בדבר שאינו 
שלך והדבר שעתיד להיות רמה ותולעה. הרי עלי לגלחך לשמים. 
המכתי את ראשי ונשקתיו על ראשו. נמתי לו: בני, כמותך ךרבון 
עושי רצון המקום בישראל, ועליך נתקיים: איש או אשה כי יפליא 
לנדור.״ 1 

כדי להבין מסורת זו, צריכים אנו לתת דעתנו על שני דברים: ראשית, 
כנראה סבור שמעון הצדיק שעצם נדר־הנזירות הוא החטא ולא איזה 
מעשה משוער שקדם להחלטת הנזירות, כפי שרמז לכך, כמדומה, אחד 
מאחרוני התנאים, ר׳ אלעזר ה_קפר 2 ; ושנית, שזאת־הפעם הוא ניאות 
לאכול מבשר הא#ם של הנזיר, כיוון שהוא עצמו מרמז לקשר בין מעשה 
הנזירות לבין התחום המיני, הגם שנזירים חלקיים אלה לא חויבו לנדר 
של הינזרות מינית. ואילו אותו צעיר חש ואומר שבהכפלת האני, כפי 
שנשתקף לו במים, נתגלתה אהבה עצמית גנדרנית, ומן־הסתם מותר 
לנו להוסיף שזו חסמה לפניו את הדרך לאהבת זולתו. הקשר בין 
ההינזרות לבין התאווה הנרקיסית, שהובהר על־ידי הפסיכואנאליזה, 
נגלה לעין ממש בסיפור זה — וכן במקבילתו ב׳מטאמורפוזות׳ לאובידיוס. 

המדיר עצמו מכל הנאה — אין לו מעמד לגיטימי ביהדות. מבין 
מאות התנאים והאמוראים הידועים לנו בשמותם יש רק אחד, בן עזאי 
(מאה שנייה לס ׳ ) שלא נשא אשה. אף־על־פי־כן — ושמא משום כך 

1 תוספתא נזירות פ״ד ה״ז; בבלי נזיר ד׳ ע״ב. 

2 בבלי תענית י״א ע״א; נדרים י׳ ע״א והמקבילות. 

דווקא ? — הוא משבח הנשים המובהק בין התנאים. בשיחה עם ר׳ 
אליעזר ועם ר׳ יעקב הוא טוען נמרצות גם למצוות פרייר.־ורבייה. הוא 
כורך יחד את טענותיהם של בני־שיחו ואומר: מי שאין עוסק בפריה 
ורביה, כאילו שופך דמים וממעט הדמות. על כך אמרו לו: יש נאה 
דורש ונאה מקיים, נאה מקיים ואין נאה דורש, ואתה נאה דורש ואין 
נאה מקיים. אמר להן בן־עזאי: ומה אעשה שנפשי חשקה בתורה! 
אפשר לעולם שיתקיים על־ידי אחרים. 3 

בן עזאי, ידיד ובר־פלוגתא של ר׳ עקיבא, הינ 1 דמות שולית בעלת 
שיעור־קונזה, אך דמות שולית מכל־מקום. 

התחום השלישי שבו מיושמת ההינזרות החלקית היא הכלכלה. יהודי 
שהוא באמת שומר־מצוות אינו מנצל כל יתרון כספי המוצע לו. ואם 
הוא מנצל, אין הוא יהודי דתי לאמיתו, ואפילו ישמור שבת ומועדים 
ויקיים דיני מאכלות אסורים ודיני אישות לכל דקדוקיהם. בימי התורה, 
בעוד שכן ישראל על אדמתו, נך.ג איסור ריבית חמור. איסור זה אמנם 
לא תפס אלא בין יהודים, ונבין את הסייג הזה אם ניתן דעתנו על כך 
שבעולם העתיק היה ישראל העם היחידי שהגביל עצמו בהגבלה זו. 
הנצרות שקיבלה את התנ״ך שלנו קבלה חלקית בתור ׳ברית ישנה׳, 
השביתה את רוב החוקים שנקראו בפיה חוקי־פולחן, ואילו על המצוות 
המוסריות־סוציאליות שמרה מכל משמר ובימי־ראשית שלה אפילו ניסתה 
להתעלות עליהן, ומה־עוד בימים שנצטיירו לה כפסק־זמן קצר בין 
תחיית הגואל מן המתים לבין שיבתו אל האדמה. בין תקנות אלה 
שנתקבלו בה היה גם איסור הריבית. בגירסת הכנסייה חל איסור זה 
עתה על הנוצרים בלבד, באשר הם "ישראל האמיתי", ולא על היהודים. 
וכאשר עם שחר הקאפיטאליזם שוב לא היתד. אפשרות לנהל כלכלה 
בלא הון ואשראי־הון, נכפתה על היהודים "הזכות המעוררת שנאה", 
להחזיק בידם את מונופולין (הנהגת) הריבית; והרי לכם דוגמה קלאסית 
לטראגיקה שבתולדותיה של גלות! 

גיתה אומר ב״הרהורים ברוח המשוטטים״ גא : "פעלתנות מוחלטת, 

3 בבלי יבמות ס״ג ע״ב. 

בסחףך ; * 1161 8111116 1111 £611 1101111111 * 611 15 , 0061116 . 1 י 

01829 . 

ותהיה באשר תהיה, סופה להביא לידי פשיטת רגל". ההינזרות היחסית 
של היהדות סייגה סייגים מפני פעילות כזאת (מוחלטת), ודווקא בתחום 
החברתי־הפוליטי, שהוא מעצם־טבעו עלול ליהרס על־ידי פעילות בלתי־ 
מרוסנת. אין תלמוד לומר שהיהדות היא פאציפיסטית. היא מכירה 
את המלחמה ובנסיבות מסוימות אף מחייבת אותה, אך מנסה למצוא 
שיטה משפטית אף בשבילה; עד כמה שידוע לי, השיטה הראשונה 
שהוצעה בדברי־ימי התרבות. התורה מדברת על זכויותיהם של שבויי 
המלחמה, ובפרט של השבויות, על הגבלות בדיני מצור על עיר, אבל 
מצד שני היא יודעת גם את המלחמה הטוטאלית, בפרט המלחמה ב״שבעת 
העמים" ילידי ארץ כנען. כמו במקרים רבים, כגון ביחס למסעות הכיבוש 
של יהושע, 1 המתיקה התורה־שבעל־פה גם כאן פרטים רבים בדרך 
הדרש. ר׳ יהושע, תנא גדול בן המאה השנייה לס׳, בפולמוסו עם נשיא 
הסנהדרין, הממונה עליו, רבן גמליאל, מסתייע בקונסטרוקציה היסטורית 
נועזת המעוגנת בעובדה קיימת, כדי לבטל במחי־יד את כל הוראות 
ההשמדה הנאמרות בתורה: ״כבר עלה סנחריב מלך אשור ( 705 — 681 
לפה״ס] ובילבל את כל האומות".'־ ואכן דעתו נתקבלה, והרמב״ם 
( 1135 — 1204 לס׳) קבע אותה דין במשנה תורה שלו, 6 בשני מקומות. ואין 
צריך לומר שכל מדינה יהודית העתידה לקום, בין דתית ובין לא־דתית, 
תנהג על־פי דין זה. 

וכן יכול היה מייסד משפט־העמים הבינלאומי, ההומניסט ההולנדי 
הגדול הוגו גרו־טיוס ( 1583 — 1645 ) לבסס את ספרו הקלאסי, "על משפט 
המלחמה והשלום", במידה מרובה על מקורות יהודיים בתר־מקראיים. 
הוא קרא עברית שלמד אצל רבה של אמסטרדם ר׳ מנשה בן ישראל, 
שגם שפינוזה היה מתלמידיו. גרוטיוס הביא מן הגמרא בין־ השאר את 
מה שנאמר על "חסידי אומות העולם" ועל "צדיקי אומות העולם", שני 
מושגים תלמודיים 7 שנקבעו דין בתורת־המדינה של הרמב״ם. 8 הם 

י; ירושלמי שביעית פ״ו ה״א. 

משנה ידים פ״ד מ״ד; בבלי ברכות כ״ח ע״א. 

" רמב״ם, משנה תורה, איסורי ביאה פרק י״ב הלכה כ״ה; מלכים פ״ה ה״ד. 
ך תוספתא סנהדרין פרק י״ג ה״ב; בבלי סנהדרין ק״ה ע״א. 

רמב״ם, מלכים פ״ח הלכה י״א; השווה איסורי ביאר. פרק י״ד ה״ז. 


מ 

הוגדרו כנכרים המקיימים את "שבע מצוות בני נוח", כמצוות אלוהים 
שעליהן נתחייב נוח בשבילו ובשביל כל זרעו־אחריו שניצלו מן המבול, 
ולא בגי שם בלבד (בראשית ט/ 4 — 7 ). מצוות אלה אינן כוללות כמעט 
שום הוראה פולחנית, ועל־פי תוכנן, אם גם לא על־פי השתתן הדתית, 
יש לראות אותן כיסוד למשפט הטבעי הסטואי־הנוצרי שלומים קם מהן. 
נמצא שגם בנוגע לתוקף חוקתה הדתית במובנה המצומצם שמרה 
היהדות על הינזרות יחסית. בחזקת דת מוחלטת אין היא אלא לגבי 
ישראל בלבד ולא לגבי שאר האומות; מכאן מסתברת גם הקלות היח¬ 
סית בה ויתרה על פעולות גיור, אם־כי במאות הראשונות לתקופת 
הקיסרים הרומיים קצרה בזה הצלחות ניכרות מאוד. כלפי־פנים הלכה 
וגבהה חומת ההלכה יותר ויותר, ודבר זה לא היה תמיד לברכה, ואילו 
כלפי־חוץ היא פינתה מקום לחירות עבור אותם צדיקים וחסידים של 
אומות העולם שיש להם "חלק לעולם הבא". צמצום ורחבות התנו כך זה 
את זה; יש לראות את שניהם בראייה אחת בכדי לעמוד על פאראדוקס 
ההינזרות היחסית. 

כל זה חל על העולם הבלתי־נגאל ועל הזמן הבלתי־נגאל, העומדים 
בסימנה של ההפרדה בין הדתות והעמים השונים. כבר בעידן זה פועלת 
אותה "משיחיות לא-אוטופית", שצעו אותה כעמוד השני שיהדות המסורת 
עומדת עליו. 

׳אוטופיה׳ היא כידוע מלה יוונית מלאכותית, שטבע אותה תומאס 

׳ ד 

מ 1 רוס, עת כתב בשביל מלכו הצעיר, הנרי ה־ 8 ( 1491 — 1547 ) את 
ספר־המדינה המפורסם שלו המכונה בשם זה. בשנת 1935 , ארבע מאות 
שנים לאחר שאותו מלך הוציאו להורג על סירובו למרוד ברומא יחד 

עם מלכו, הכריזה אותו כנסייתו לקדוש. ספרו ׳אוטופיה׳ ( 1516 ) הוא 

# 

ספר שיאה היה לו השם ׳אנטי־מאקיאוולי׳ הרבה יותר משזה יאה לספרו 

• • •* 

(בשם זה) של פרידריך הגדול שכתבו בה״ותו יורש העצר. הרי בשנת 
1512 כתב מאקיאוולי את ספרו ׳הנסיך׳, שהעלה על־נס את דרכי ממשלתו 
של נסיך בלתי־מוסרי; סמוך לכתיבתו הגיע ספר זה לאנגליה והתחיל 
להשפיע שם את השפעתו הרת־האסון. מורוס פנה בספרו נגד סילו¬ 

ף" עברית א׳ שמואלי, ספרית פועלים, מהדורות מתחדשות.! 

ע״א כינזון הזכור. לרנד 

סופיה ממלכתית העומדת על מדיניות־כוח, כשבאיצטלה של אוטופיה 
גינה את נגעי ארצו־שלו. 

דבר זה יכול היה להעז לעשות באשר התחכם ותאר את האי האנגלי 
כאילו הוא ארץ־לא־ארץ שאינה שוכנת ב״שום מקום״ (= או־טו־פיה). 
למראית־עין היו הצעות הרפורמה שלו אמורות בארץ מרחק־אין-קץ, 
אך כוונתן היתד. אל ההווה שלו ואל העתיד הקרוב. 

בשורת המשיח של נביאי ישראל מדברת בזמנים רחוקים, אך את 
מקום ההגשמה הראשון והמרכזי קראו הנביאים בשמו ללא כסות־עיניים: 
המקום הוא ארץ־ישראל. לאור היפוך זה של זמן וחלל לעומת האו¬ 
טופיה הקלאסית, שכמוה נהגה עוד בעת־העתיקה, ימים רבים קודם 
שהמציא לה מורוס את שמה, מותר לקרוא למשיחיות היהודית משיחיות 
"לא־אוטופית". אבל לא די בנימוק פורמלי זה כדי להצדיק תואר זה. 
אופק העתיד של הנביאים אינו בבחינת הגדת עתידות שבוא ־יבואו 
ויהי־מה. המקרא שומר לנו מקרים של נבואות שלא נתקיימו, ואפילו 
מפי הגדולים שבנביאים, כגון נבואתו של ירמיהו על־אודות המלך 
יהויקים (ירמ ׳ ל״ו, 30 ). אבל ייתכן כי הנבואה שלא־באה היא אמיתית. 
גבואת־אמת היא על־הרוב בחזקת איום־על־תנאי של פורענות מתקרבת, 
ובמיעוטה הגדת ישועה בימים רחוקים. ואולם ישועה זאת מן־האפשר 
היה שתהיה קרובה, אילו ׳שב ישראל אל אלוהיו׳. ר׳ יוחנן מנסח פעם 
דבר זה בתלמוד בזו הלשון: "כל הנביאים כולן לא נתנבאו אלא לבעלי 
תשובה. 9 

פוליטיקאים בלתי־פוליטיים או לא־פוליטיקאים פוליטיים אלה מבק¬ 
שים היו שיתבדו נבואות־פורענות שלהם, שלא בהן רצו, אלא באלוהים 
ובעמ 1 . היוצא־מן־הכלל הגדול היחידי מכלל זה הוא יונה הנביא וערא 
מהשפעתה של הטפת־התשובה שלו בעיר הנכרית נינוה. כאשר בכל- 
זאת אלוהים עושה את שלו ומביא שם לידי תשובה, יונה מבקש־את־ 
נפשו־למות. אלוהים דן לכליה מהירה את עץ הקיקיון שבן־לילה היה 
ובן־לילה אבד ושך.צל לו מן החמה ובכך הוא דן את דינו של הנביא 
הלא־אמיתי, דן אותו לחיות ולראות: גם נכרים עשויים לעשות תשובה, 


8 בבלי ברכות ל״ד ע״ב. 

ואלוהי ישראל אחד הוא ואדון הכול הוא.׳" יש בעולם זכות מסוימת 
לפארטיקולאריזם היהודי, אך אין הוא קנה־המידה היחידי למשפטם של 
נביאים ולפעולתם המסייעת לתהליך האיטי של גאולה. תהליך זה ראשיתו 
היא היום, בכל ׳היום/ ולא רק באחרית־הימים; מקומו הוא בכל אתר 
על־אדמות. ולגבי היהודי מקומו הוא ראשית־כל על אדמתו. 

מכאן אך כדי צעד אחד אל האידיאה המרכזית השלישית. הנביאים 
והחכמים, הפילוסופים והמשוררים מזדהים היו עם עמם הזדהות לוהטת, 
אלא שהזדהות זאת ביקורתית היתה. הם מתחו כאן ביקורת חריפה 
ביותר, אך לעולם מבפנים, מתוך ההזדהות. כאשר ההיסטוריון היהודי 
צבי גן־ץ תאר במפעל־ההיסטוריה הגדול שלו את אחרית ימי הבית השני 
ואת ימי המצור על ירושלים, הוא דן־ברותחין את התנהגותו של היס¬ 
טוריון אחר, קודמו יוסף בן מתתיהו, שלפי הודאתו־הוא (מלחמות היהודים 
ה׳, ט/ ר, סעיף 416 ) קרא למגיני העיר, ימים ספורים לפני החורבן, 
להניח את נשקם. בכך הסתמך, בין־השאר, על נאום של ירמיהו אשר 
כ־ 650 שנים לפניו, לפני חורבן הבית הראשון, יעץ אותה עצה (ירמיהו 
ל״ז, 3-2 ). לאור מצב־עניינים זה נשאלת השאלה: על שום־מה שמר 
עם ישראל בזכרונו את ירמיהו כנביא ואילו את יוסף בן מתתיהו כבוגד ז־ 
מן־הסתם, התשובה היא: משום שירמיהו אמר את מה שאמר, בתוך 
העיר הנצורה ושגם לאחר נפילתה לא עזב אותה בשלב הראשון, ואילו 
בן מתתיהו דיבר מן החוץ, בעומדו לפני אוהלו של המצביא הרומי המנצח 
ובדברו על־פי יזמתו של זה." 

רק מתוך הזדהות ביקורתית ניתן להצדיק ולקיים את האמונה בבחירת 
ישראל. רק עליה נכונים גם סימוכיו המקראיים (עמוס ב׳, 5-4 ; ג׳, 2-1 ). 
ואולי רק מכוח אמונה זו בבחירת ישראל יכול אדם להוציא אל־הפועל 
את הסינתזה הקשה הזאת בין ההזדהות, הבאה, אם לנקוט לשונו של 
פאסקאל, מ׳מערכת הלב׳, לבין הביקורת הבאה מ׳מערכת השכל׳, שאילולא 
אמונה זו, מאין יבוא הכוח לעמוד במתח זה ? לא מן האדם לבדו; ואם 

10 יתד. ד׳, ו׳—י״א. 

11 השווה : צבי ג.ךץ, דברי ימי ישראל, וארשה תרס״ה, כרך ב׳, עם׳ 126 . 

ע״א סימון וזזכומ לחנך 


יש אי־אלו נבחרים שיעמדו בכך, הרי ודאי לא יעמדו בכך לאומים. כאן 

קיים־ועומד מה שאמר בובר: אם אין לנו אלא להיות "ככל הגויים", 

גם גוי ככל גויי הארץ לא נהיה. יש מחיר לבחירה; מחירו של כל 

ה;תר הוא הנטול. על חסד משלמים בוויתור, ומי שמדבר על האמונה 

בבחירה והופך זאת מחובה לכדי זכות־יתר, הרי זה חוטא בהונאה, בין 

בדברי־ימי העולם ובין בדברי־ימי הישועה. מעולם לא הניח בובר 

לבריות לקרוא לו קוסמופוליט, והעדיף לקרוא לעצמו אדם בין־לאומי. 

כמו־כן סירב להיקרא מיסטיקן, או אינטלקטואליסט, ואילו עם הכינוי 

׳ראצי 1 נליסט׳ הוא הסלין, אם־ גם תוך חיוך קל. הקוסמופוליט שולל 

את השוני הפורה של העמים ומדהה את ססגוניותם הפורחת לכדי 

אפרוריות דלה. הן המיסטיקן והן האינטלקטואליסט מפיגים את המתח 

הקוטבי בין הקצוות, וכל אחד מהם בדרכו מעדיף במקום־ זאת ׳מוחלט/ 

כשמוחלטו של המיסטיקן הוא הסוד, ושל האינטלקטואליסט — כושר 

הניתוח הראציונלי. ואילו הראציונליסט נוסח־בובר אינו נוטש קודם 

זמנו את מאבקם של שכל ותבונה על תפיסת האדם והעולם; אין הוא 

עוצר בדרכו, וכל־שכן איננו חוזר־על־עקביו מפני מחסום כלשהו שמחמת 

קביעה דוגמטית. ואילו כשהוא נתקל במחסום של הממשות עצמה, 

שלעובדתיותה האיתנה לא יוכל כל הסבר, כל ניתוח וכל ניסוח, מתנסה 

הוא בפגישה, בדושיח של ׳אני ואתה׳. ׳אנטי־אינטלקטואליזם ראציונלי׳ 

זה הוא כלי אומנותה של ההכרה היהודית־הדתית. בלא השימוש בכלי 

זה תדיר לא היה עולה בידנו לתפוס את שאר שלוש האידיאות שנכונה 

▼ 

עליהן היהדות; תוך שניעזר בו, נוכל עתה לנסות לפתור את משימתנו 
השנייה ולהראות, כיצד מבנה טוטאלי זה מצויד בקווי־פנים אנטי־ 
טוטאליטאריים מובהקים. 


ג 

סדר־חיים על יסוד דתי, שאינו שולל כל תחום חיים שלילת הינזרות 
ואינו מפקיר כל תחום חיים הפקרה אנטי־הינזרותית, אלא מעצב את 
כולם וטובע בהם חותמו, צריך לסמכות. והנה נשתדל להוכיח כי סמכות 
זו של ההלכה בישראל — אופיה אנטי־טוטאליטארי, ונעמיד טיעוננו על 
הנקודות העיקריות הבאות, שנדגים אותן בדוגמאות: 

1 . אופיר, של הסמכות והאלטרנאטיוות שלה; 

2 . הדרכים למציאת האמת; 

3 . צורות ההכרעה ואפשרויות הערעור עליה; 

4 . בעייתה של דוגמטיקה יהודית. 

נושאיה של הסמכות המסורתית הם תלמידי־החכמים, היינו אנשים — 
כמעט רק גברים ולא נשים — השולטים שליטה גמורה בכל חומר המסורת, 
למן המקרא עד לימינו, ואשר אורח־ החיים הדתי והמוסרי שלהם עשוי 
לשמש דוגמה ומופת. כך הוא, לפחות, האידיאל המשמש קנה־מידה 
לשיפוט. 

המקורות מעידים על התנגשויות עם תביעות סמכות של רשויות אחרות, 
ועל ־הרוב ידם של החכמים — שדרכם לקרוא לעצמם ׳תלמידי חכמים׳ 
בלבד, משמע: לא ס 1 פ 1 ס (חכם) אלא יותר פיל 1 ס 1 פ 1 ס (אוהב חכמה) — 
נשארת בהן על־העליונה, אך לא בלי התמודדויות קשות. והרי כמה 
דוגמאות לכך: 

החכם והמלך: בתחילת המאה הראשונה לפה״ס נטוש קרב דמים 
בין שמעון בן שטח, ראש המפלגה העממית הדבקה בתורה (אלה המכונים 
׳הפרושים׳) לבין המלך הכובש הגדול אלכסנדר ינאי ( 103 — 76 לפה״ס) 
משושלת החשמונאים. ומעשה בשמעון, בהיותו אב־בית־דין, שתבע 
את המלך לדין, כשאחד מעבדיו הרג אדם. האדון היה אחראי למעשה 
עבדו. בא המלך ש ז יךש גם את משלת הכהן־הגדול, והתיישב. "אמר לו 
שמעון בן שטח: ינאי המלך, עמוד על רגליך ויעידו בך; ולא לפנינו 
אתה עומד אלא לפני מי שאמר והיה העולם אתה עומד... אמר לו 
(המלך): לא כשתאמר אתה אלא כמה שיאמרו חבריך (אקום רק אם 
גם חבריך ידרשו זאת). נפנה לימינו, כבשו פניהם בקרקע; נפנה 
לשמאלו וכבשו פניהם בקרקע. אמר להם שמעון בן שטח: בעלי מחש¬ 
בות אתם! יבוא בעל המחשבות (ריבונו־של־עולם) ויפרע מכם. מיד 
בא (המלאך) גבריאל והבטן בקרקע.״ עד כאן סיפור המעשה, שמן־ 
הסתם הוא מגמתי. 2 , 

האינטרפרטאציה צריכה, כמו תמיד, לנהוג זהירות רבה. אלוהים 


12 


בבלי סנהדרין י״ט ע״א ו־ע״ב. 

ע״א סיצון # הזב י ת לחנו־ 


מעניש ביד מלאכו את חברי בית־הדין שחסרים היו, כפי שהיינו אומרים 
כיום, אומץ אזרחי. עם־זאת נתקבלה אצל החכמים, בהקשר לאותו 
מעשה, ההכרעה המחייבת: "המלך לא דן ולא דנין אותו". לכאורה 
ניצחה כאן איפוא סמכות המלך, אבל מצב זה לא היה בר־קיום. נעלם 
מ 1 סד המלוכה, ואילו החכמים נשארו קיימים ועומדים. וכדוגמה עמד 
להם שמעון בן שטח ולא חברי בית־דין שלו. 

החכם והכהן: יריביהם של הפרושים, הצדוקים, נאמנים היו לאות 
הכתובה, אך לא נאמנים לתורה, שכן לא קיבלו את המסורת, את התורה 
שבעל־פה. מן־הסתם סמוכים היו אל הכהונה ובמיוחד אל הכהונה 
הגדולה ושאר שכבות אצולה; מהם לא היה לצפות לאופוזיציה אל 
המלך. הם חלשו על הסנהדרין עד שכבשו להם שמעון בן שטח וחברו 
יהודה בן טבאי מקומותיהם שם ולבסוף הפכו אותו לרשות פרושית. 
ואולם הכהונה נשארה עדיין צדוקית ברובה, ומי שעמד בראשה, הכהן 
הגדול, עדיין עמד בחזקת השתייכות אליהם בחשאי. מקור אחד מספר: 
ערב יום הכיפורים באו זקני בית־דין אל הכהן הגדול המשרת בקודש 
ואמרו לו: "אישי כהן גדול, אנו שלוחי בית־דין ואתה שלוחנו ושליח 
בית־דין; משביעין אנו עליך במי ששיכן שמו בבית הזה, שלא תשנה 
דבר מכל מה שאמרנו לך." והמשנה מוסיפה ומספרת: "הוא פורש 
ובוכה והן פורשין ובוכין." 13 

דיו סגנונו השקול של המשפט המסיים כדי להראותנו שכאן עומדים 

אנו על קרקעה של טראגדיה, כפי שהגדיר אותה הגל: מחלוקת בה 

• ■ 

צודקים שני הצדדים. כאן מתנגשות שתי השקפות גדולות; מצד אחד 
קשה היה להעלות חשד על הכהן הגדול שיהא צדוקי, כפי שלומים פירשה 
המסורת התלמודית את המשנה דידן, ולא פחות קשה היה עליו על הכהן 
הגדול שכך חושדים בו. ידם של חכמים נשארה על־העליונה, אפילו 
בתהום זה שלפנים היה רשות־היחיד של הצדוקים, תחום עבודת בית־ 
המקדש; או אם נרצה לומר, נשארה על־העליונה לפחות בעיצוב 
תמונת ההיסטוריה כפי שנמסרה, זו שהביקורת החדשה אמנם חולקת 
עליה, אלא שהיא־היא אשר בכל־אופן עיצבה את המשך ההיסטוריה. 

משנה יומא פ״א מ״ה. 


13 

מנקודת־ראות סוציולוגית יש לומר שכאן מאבק בין שתי עיליתות 
חברתיות: העילית השושלתית של הכהונה והעילית האינטלקטואלית 
הצולחת של חכמי התורה. העילית השושלתית חייבת היתד. לעמוד 
בדרישות מיוחדות מבחינת טוהר מוצאה. כשם שבראשה עמד הכהן 
הגדול, כך בשפל המדרגה עמד ה׳ממזר׳, אדם שנולד מזיווג אסור (אם 
מתוך נישואים בין בני קירבה משפחתית יתירה ואם מתוך מעשה ניאוף 
של האשה). הממזר ״לא יבוא בקהל ה׳״ (דברים כ״ג, 3 ), פסוק שלפי 
הפרשנות התלמודית אינו מוציא אותו מבית־הכנסת או מבית־המדרש, 
אבל אוסר עליו להנציח פסול־משפחה שלו בעמו על־ידי נישואים עם 
יהודיה. 

אלה הן ההנהות העומדות מאחורי הטקסט הבא, הכתוב במקום בולט 
במיוחד, שכן הוא מסיים אחד מששת ׳סדרי׳ המשנה, את סדר נזיקין: 
"כהן קודם ללוי(בבית־הכנסת, בעזרה לנזקקים וכיו״ב), ישראל לממזר... 
אימתי ? בזמן שכולן שדן. אבל אם היה ממזר תלמיד חכם וכהן גדול 
עם הארץ — ממזר תלמיד חכם קודם לכהן גדול עם הארץ." 14 

במשפט זה, שנתקבל להלכה, ניצחה העילית האינטלקטואלית, שבכל 
דור נצטרפו אליה מבני שכבת התחתית שבעם, את נצחונה הסופי על־ 
פני עילית־המוצא של הכהנים. 

החכם וראש הסנהדרין (ה׳נשיא׳). גם את הנשיאים בארץ־ישראל, כמו 
את אבות־האומה, נוהגים לקרוא בלועזית ׳פאטריארכים׳, ואמנם יש קשר־ 
מה ביניהם. לא תמיד היה ראש הסנהדרין גם הגדול בחכמה בין תלמידי־ 
החכמים, אם־כי הוצרך להיות אחד מביניהם. השקיעה האינטלקטואלית 
של מוסד זה גבעה מאופיו המורשתי, שנהג, כפי שראינו, גם בין האבות, 
אלא שלעולם צריך היה מוסד זה לעמוד בפני תביעות רוחניות ומוסריות, 
שלא כמלוכה וככהונה הגדולה. והנה נתקבל כמנהג שהנשיאים במשך 
כ־ 450 שנים נתמנו מבני משפחתו של הלל (מאה אחרונה לפה״ס וראשונה 
לס׳), שמגדולתו האישית המופלגת נהנה טור ארוך של צאצאים. אחדים 
מהם היו אישים בולטים באמת, אבל לא כולם. ומכאן, שלא חסרו סכסו־ 


*■ו 


משנה היריות פ״ג מ״ח. 

כים בין נושאי המשרה הגבוהה ביותר לבין החכמים שעלו עליהם 
בחכמתם. נביא כאן אחד מסכסוכים אלה לשם הדגמה. 

רבן גמליאל הנשיא ור׳ יהושע הגיעו למסקנות סותרות זא״ז בחשבון 
קביעת ראש־השנה, שבכך תלוי גם התאריך של יום־הכיפורים ושאר 
החגים. ר׳ יהושע לא הסתיר את דעתו שהנשיא טעה טעות חמורה 
בעניין דברי העדים למולד הלבנה. ואף־על־פי שלגופו־של־עניין הסכימו 
עימו כמה מן החכמים, איש מהם לא ראה להתקומם על סמכותו של 
הנשיא, ולא משום חנופה, כמו חברי בית־דיגו של שמעון בן שטח 
בשעתם בעומדם בפני ינאי המלך, אלא משום שסבורים היו שבעל 
המשרה באותה שעה הוא לבדו רשאי לקבוע בנדון זה. לפיכך דיברו 
על לב ר׳ יהושע שיציית להוראתו של הנשיא ששלח אליו וציוהו: 
"גוזרני עליך שתבוא אצלי במקלך ובמעותיך ביום הכיפורים שחל 
להיות בחשבונך", יום שלדעתו של ר׳ יהושע היה אסור עליו לשאת 
את מקלו ואת מעותיו. אולם הוא קיבל את עצת גדולי החכמים. הוא 
"נטל מקלו ומעותיו והלך ל!בנה אצל רבן גמליאל ביום שחל יום הכיפו¬ 
רים להיות בחשבונו. עמד רבן גמליאל ונשקו על ראשו, אמר לו: בוא 
בשלום, רבי ותלמידי! רבי בחכמה ותלמידי שקיבלת את דברי.״ 15 

סגנונו של הסיפור מזכיר את קו הטראגיקה שבסכסוך החכמים והכהו־ 
הגדול. גם כאן צודקים שני הצדדים. זכותו של הנשיא מיוסדת על 
אחריותו לאחידות קצב־ החיים היהודי, המתבטא בלוח היהודי יותר 
משמתבטא הוא בכל מוסד אחר, וכל־שכן אחר חורבן הבית. הרב הגדול 
בפראנקפורט במאה הקודמת, שמשון רפאל הירש, מייסדה של מה שקרוי 
׳האורתודוקסיה־החדשה׳ שחייבה עקרונית את הצירוף בין תלמוד תורה 
לבין השכלה כללית וניסה לבצעו ביצוע פדגוגי הלכה־למעשה, מציין 
היה את לוח־השנה כ׳הקאטכיזם היהודי׳. המריבות על קצב אחיד זה 
הלכו והחריפו, ככל שנתרחבה התפוצה הטריטוריאלית של היהודים. 
בשנים 922-921 ניטשה מחלוקת דומה בין "ראש המדברים בכל מקום" 
בכל ענפי החכמה בדורו, הן בתלמוד והן בפילוסופיה, ר׳ סעדיה גאון, 
שמושבו היה בבבל, לבין הנשיא בארץ־ישראל שבאותו זמן, בן־מאיר. 


ג 1 


משגה ראש השנה פ״ב מ״ח ו־מ״ט. 

הפעם ניצחה סמכותו התלמודית הגבוהה יותר של ר׳ סעדיה אפילו 
במאבק נגד המונופולין של ארץ־ישראל על קביעת הלוח, שנשתמרה 
מאות־בשנים. אחדותו העל־מקומית של עם ישראל נתקיימה בקצב 
הזמן עד היום הזה. אם תמצא לומר, רב סעדיה תיקן את מה שקופח 
בו ר׳ יהושע בשעתו, אבל הוא עשה מה שעשה מתוך אותו עקרון, שרבן 
גמליאל בד 1 ר 1 שמר עליו בכל ע 1 ז. 

מד. שנוטל את העוקץ מהתנגשויות טראגיות אלה, היא העובדה שבכל 
המקרים לא ׳פולחן אישיות׳ יש כאן. לבסוף הושעה רבן גמליאל לזמן- 
מה מנשיאותו, כאשר רטנו עליו החכמים, אך מיד הוסיף להשתתף בהת¬ 
ייעצויות הסנהדרין. 16 

חכם ונביא: הנבואה היא מקור חשוב גם לגבי ההתפתחות ההלכתית, 
והנביאים מובאים, שלא ככהנים, כחוליה בשלשלת המסורת הבאה ממשה, 
אך אין היא, הנבואה, מקורה העיקרי של ההלכה. בנוגע לאפשרות שיפ¬ 
רוץ סכסוך בין החוק לבין השראת הנביא, העז התלמוד לפסוק: "חכם 
עדיף מנביא". אין פירושו של דבר, שהחכם יהיה נעלה מן הנביא 
בשיעור קומתו האישית; החכמים ותלמידיהם זכו לכל־היותר לתואר 
׳בני נביאים׳, משמע תלמידיהם. אך משמע הדבר הוא שאף גדולי 
האישים, ואפילו יהיו סבורים שזכאים הם לסמוך על השראה־מגבוה, 
חייבים ליתן זכות־קדימה לרצף המסורת. והנה עוד עדות אחרונה לכך. 

בבית־המדרש התנהלה מחלוקת, שוב בין ר׳ יהושע, אחד הנציגים 
העיקריים של בית־הלל, שבדרך־כלל היה מקל, לבין ר׳ אליעזר, שקנא 
היה ונטה לבית־שמאי המחמיר, על נקודה שהיא שולית לכאורה אבל 
חשובה לקביעת ההלכה, על תנור של עכנאי אם מקבל טומאה אם לא. 
הפעם דווקא ר׳ יהושע היה המחמיר ור׳ אליעזר המקל, כל אחד לפי 
המסורות והנימוקים שהוא קיבל, לא לפי שייכותו המפלגתית. שני 
החכמים לא יכלו לשכנע זה את זה. נמנו וגמרו ור׳ אליעזר נשאר בודד 
בדעתו שהתנור טהור. והנה הוא ביקש להסתייע בניסים, ואכן על־פי 
קריאתו באו אותם ניסים: עץ חרוב שינה את מקומו, אמת־מים סטתה 
ממהלכה, וקרו עוד אי־אלה מעשים יוצאי־דופן, אלא שכל אלה לא 

עשו כל רושם על ר׳ יהושע. לבסוף ביקש ר׳ אליעזר אות מן השמים, 
ובאמת — נשמעה בת־קול שאמרה: "מה לכם אצל ר׳ אליעזר שהלכה 
כמותו בכל מקום". ואולם ר׳ יהושע לא נכנע אלא טען נגד הקב״ה 
בהביאו פסוק מן התורה (שלו!) האומרת על עצמה: "לא בשמים היא" 
(דברים ל/ 30 ). 

ואחד ממצדדי ר׳ יהושע, ר׳ ירמיהו, הגדיל לעשות בהוסיפו עוד פסוק 
אחד. אמר: "אין אנו משגיחים בבת־קול, שכבר כתבת בהר סיני: 
אחרי רבים להטות״ (שמות כ״ג, 2 ). עקרון ההכרעה הדמוקראטית 
בענייני מחלוקת, כפי שנרמז בתורה, אמנם מתוך ההסתייגות, שלא 
תהיה ההכרעה "לרעות", נעשה כאן טענה חותכת לטובת האוטונומיה 
היחסית של עם ה׳ אפילו כלפי ריבונו. 

כך הוכרעה ההלכה על ־פי ראיותיו של ר׳ יהושע והלכה אחרי הרבים, 
מבלי לשעות לנסים שעשה ר׳ אליעזר ולבת־קול שהוא גייס לטובמו. 
וכיצד קיבל ריבונו־של־עולם את תבוסתו י הוא ״חייך״ — מספר באותו 
דף של הגמרא חכם אחר ששיח־ושיג היה לו עם אליהו הנביא שמצוי 
היה אצל מה שקורה מאחורי הפרגוד, "חייך ואמר: ניצחוני בני, ניצ¬ 
חוני בני". 17 

באירוניה אלוהית זו העימות בין אדם לאלוהים מוצא מן הכורח ע(ל 
הכרעות טראגיות המציין את ההתנגשויות בין בני־אדם, אל אורה של 
הרמוניה עילאית, שיש בה משום רמז לקץ הגאולה: אפשרותה של זו 
מקרינה אל תוך המציאות שלנו. ואילו ר׳ אליעזר ספג נידוי מידי גיסו 
רבן גמליאל על שלא נכנע להחלטת הרוב. 

הסיפור מן התלמוד מספק לנו עוד היבט אחד הנוגע לענייננו. אחד 
מן הנסים שהתרחשו על־פי השבעותיו של ר׳ אליעזר היה זה, שכותלי 
בית־המדרש נטו ליפול כדי להעיד לטובתו. אז גער בהם ר׳ יהושע 
ואמר: ״אם תלמידי חכמים מנצחים זה את זה בהלכה, אתם מה טיבכם ?״ 
לא נפלו הכתלים מפני כבודו של ר׳ יהושע ולא זקפו מפני כבודו של 
ר׳ אליעזר, ועדיין מטין ועומדים. 


17 


בבלי בבא מציעא נ״ט ע״א ו־ע״ב. 

האם העזה יתירה יש בכך אם נראה בזה שוב משום הינזרות חלקית, 
והפעם הינזרות משלטון־היחיד של היופי ? בתי־התפילה הישנים שלנו 
לא תמיד יפים הם, ולא כנגדם היה המשורר לודוויג שטראוס שואל את 
שאלתו הרטורית, העולה בקובצו ׳זעקה מתוך הזמן׳ אל אלוהים: 

מקדשים הם בונים לך, 

נעולים ביופןם, 

האתה הוא זה, ה׳ במקהלה, 

האתה הוא זה בנוי שלהם ? 

גס הגרעון האסתטי הניכר, עתים עד־להכאיב, מתוך תרבות האמונה 
ומתוך החינוך המסורתי של היהדות, הינו, בחלקו לפחות, פועל־יוצא 
של הכרעה ערכית. והכרעה זאת אומרת: אמת ויופי — אמת עדיפה. 
ואולם האמת — כיצד נמצאנה ? 

מציאת האמת באה ביהדות־המסורת של התקופה הקלאסית, התלמו¬ 
דית, בדרך הוויכוח. יש אמנם אי־אלו שאלות שאסור לשאול אותן — 
כגון, אם יש אלוהים, אך לא־כן השאלה על צדקותו של אלוהים, ויבוא 
איוב ויוכיח — אבל אין כמעט, מלכתחילה, תשובות שאסור להשיבן. 
ניתן לדבר על אוטונומיה יחסית של האדם, המתבטאת בוויכוח על 
שאלות־יסוד של הדת ועל יישומן. מי שרוצה להשתתף בוויכוחים אלה, 
צריך שיידע משהו; ואין הדעת נקנית אלא בדרך הלימוד. לפיכך 
תלמוד תורה הוא מצוד. מן־המובחר בעיני היהודי. "אין עם־הארץ חסיד", 
אומרת משגה שמצטטים אותה יותר משמקיימים אותה.'" אפילו מרטין 
בובר, שהמערב רואה בו את מחדש החסידות, תנועה אשר בשלבה 
הראשון היתד. גם תנועה למען זכויותיו הדתיות של העם־ארץ, אכן אפילו 
בובר, עם כל הימנעותו משאר מצוות ההלכה, הדגיש וקיים את חובת לימוד 
התורה, ובכך הגדיל לעשות ככל שהזקין. וכדי להיזקק שוב למשל 
מענייני חולין: כשם שאיש אינו יכול להיכנס כאזרח בבריתו של 
ארצות־הברית מבלי שיעבור תחילה בחינה בתולדותיה ובפרט בידיעת 
חוקתה, כן יהודי אינו יכול להשתתף בגיברש ההחלטה הדמוקראטית 

יי משנה אבית פ״ב מ״ה. 

בתוך המסורת, עד שלא יהיה בקי לפחות באושיתה החוקתית של זו, 
היינו בחמישה חומשי התורה. 

מי שבא לבית־כנסת מסורתי לפחות מדי שבת בשבתו, שומע שנה־ 
שנה את התורה כולה, כשהיא מחולקת לפרשות שבועיות. אולם לא 
יצא ידי חובתו עד שלא קרא פעמיים מקרא ואחת תרגום אונקלוס או 
פירוש רש״י. השולט בחומר זה, אמנם (לפי הגירסה המקובלת) עדיין 
אינו נחשב תלמיד־חכם, אבל מכלל עם־הארץ ;צא. לכך מת 1 ספות 
הפטרות מן הנביא, הקשורות על־הרוב במוטיוו מסוים אל פרשת השבוע, 
בין על־דרך ההשלמה ובין — אף זה קורה — על־דרך הניגוד. לבד 
מזה כולל סידור־התפילה כ־ 80 מזמורי תהילים מבין 150 שבכל הספר 
ועוד אי־אלה פרקים בתר־מקראיים. בחמישה ימים, מהם חגים ומהם 
ימי־זכרון, קוראים חמש מגילות מן ה׳כתובים׳: שיר השירים, רות, 
איכה, קוהלת, ואסתר. 

זהו המינימום. מי שיודע משהו יותר, לומד לא פחות אלא יותר מזה. 
כמו סוקראטס בשעתו הוא עומד על כך שאינו יודע מאומה. 

לא רק הקהילות הגדולות אלא גם הבינוניות, ולפנים גם הקטנות, היו 
מקיימות רשת של מקומות לימוד למבוגרים, שכל אוניוורסיטה־עממית 
מודרנית יכולה היתד. להתקנא בה. מן־הסתם לא היה איש שלא יכול 
למצוא חוג לימוד ההולם את רמתו ואת האינטרסים שלו. ההשתתפות 
היתד. חינם אין־כסף; הבדלים סוציאליים, שתפקידם בחברה היהודית 
הבורגנית אינו נופל, לצערי, מתפקידם בעולם־הסביבה, נעלמים בשעת 
הלימוד או לפחות מיטשטשים בהרבה, כמו שהם מיטשטשים רק עוד 
בשעת ההלוויה הנעשית ללא פאר או אפילו ללא ארון מתים. 

רק לעתים רחוקות לובשת ההוראה צורה של הרצאה; על־הרוב לומ¬ 
דים טקסט שנותן־השיעור מציג אותו ופותחו לוויכוח. לכל אחד הזכות 
לשאול שאלות ולפצות את פיו, והרוב עושה זאת. כאן נוהגים על־פי 
הכלל התלמודי: "אפילו מה שתלמיד ותיק עתיד להורות לפני רבו 
כבר נאמר למשה מסיני". 19 לפי הפירוש האדוק, שאינני מקבל אותו, 
משמעותה של אימרה זו היא שהתורה אמנם אינה מוסיפה להתפתח. 
אבל היא פותחת עצמה, כמו שנפתח הניצן ונעשה לפרח, לאותו פרח 


״' ירושלמי פאד. פ״ב ה״ו; בבלי פאה י״ז ע״א. 

שכלול כולו בניצן מלכתחילה. בתהליך זה של פתיחה יכול ומצווה 
כל יהודי הלומד תורה להשתתף השתתפות פעילה, וכך עד סוף כל 
הדורות. 

אולם יש מימרות המניחות לפעילות זאת מירווח רב יותר של עצמאות. 
אחד התנאים אומר לפי התלמוד: "מקום הניחו לי אבותי להתגדר 
בו; מכאן לתלמיד חכם שאמר דבר הלכה שאין מזיחין אותו. (מאן דאמר 
מזיחין... מאן דאמר מזניחין...)". 20 

כן, שעה שלומדים אנו תורה, יושבים אנו ומשתתפים בשיחה אין־קץ 
הרואה את ראשיתה במשה רבנו ומימיו אינה נפסקת בשום זמן ובשום 
מקום. לניגונה של תפילה מתלווה ניגונו של תלמוד תורה; זהו אותו 
"רעש בית־הכנסת של היהודים", עליו מדבר פתגם הנכרים לאו־דווקא 
באהדה. 

עד כאן על הוויכוח כשיטה למציאת האמת. כאשר לא בהלכה מדובר 
אלא בשאלות פילוסופיות ובעניינים המסורים לכוח המדמה והמשורר, 
יכול ויכוח זה להימשך בלי פ ס ק ־ ד י ן, ולוא ארעי, ולמצוא את 
תכליתו בתוך עצמו. מה שאין כן בגרעינה החוקתי של המסורת הקובע 
את אורח־החיים היהודי. שם צריך שיימצאו כללים מחייבים, כדי 
שאורח־ חיים זה יישאר, בעיקרו, אורח משותף. פסק הושג, כפי שראינו, 
ראשית על־ידי החלטתו של רוב בין החכמים מורי ההלכה. אולם מאז 
המאה החמישית לס׳ אין קיים עוד מרכז מחייב, וכל הנסיונות שנעשו 
מאז להקים רשות כוללת ומוסמכת נכשלו שוב ושוב, לאחרונה במאה 
הט״ז בימי ר׳ יוסף קארו ( 1488 — 1575 ), בעל ׳שולחן־ערוך׳. ומכאן 
שעתה יש לנו ספר, או יותר נכון, ריבוי ספרים, הבא תחילה בצד 1 של 
מוסד ולהלן במקומו. 

הספר הראשון מסוג זה היא המשנה, עליה נכון התלמוד, המורכב 
ממנה ומן הדיונים המפורטים המשתלשלים ממנה. המשנה נחתמה לעת 
שנת 200 לס׳; עורכה היה ר׳ יהודה הנשיא, מצאצאיו של הלל. 

דרך עבודתו היתד. כך, לערך: על־סמך אספים־מכינים של חכמים 


20 


בבלי חולין ז׳ ע״א. 



138 


ע״א סימון הזכוו־נ לחנך 


אחרים הוא בחר בחומרים שנראו לו בעלי משקל. בששת הסדרים של 
מפעלו הגדול הכנים גם חלק מוויכוחי ההלכה או האגדה. אחר־כך פסק 
את דינו להלכה, לא בשמו־הוא ואף לא בשם חבריו שדעותיהם נתקבלו 
עליו, אלא בכך שהביא את פסק 1 שלא בשם אומרו. "הלכה כסתם 
משנה", שהיא, על־הרוב, דעת ר׳ מאיר; זהו כלל חשוב שנמסר בשם 
ר׳ יוחנן.' 2 כאן לא נותר מקום לפולחן האישיות; ה׳תהילה׳ היתה בכך 
שנתקבלה ההלכה ולא נזכר שם הפוסק. 

יעקב ואסרמן אומר במסה שלו ׳איש הספרות׳: "כל תרבות של אמת 
עומדת על עילום השם". מבחינה היסטורית הוא טועה, אמנם, כפי 
שנמצאנו למדים על־פי החקר המודרני בשיר־העם עלום־השם ובשאר 
״נכסי תרבות ששקעו״ (ה׳ נאומן); אבל כאמצעי הננקט במודע, לא 
כאשליה־עצמית במודע, לא כאשליה־עצמית רומנטית, נתגשם דבר זה 
הלכה־למעשה ביהדות. ומה נעשה באותו חומר שעורך המשגה לא קלט 
אותו בספרו ? האם הושמד או נשמר ברשלנות כזאת שסופו היה לאבוד, 
כפי שאבד, כנראה, חלק מן הכתובים שלא נקלטו בשעתם במקרא ן 
מעשה זה לא חזר על עצמו הפעם, ולפחות לא בקנה־מידה גדול. ה׳בריי־ 
תות׳ (המסורות ש׳נשארו בחוץ , ) נקבצו במיספר גדול בספר שנספח 
למשנה ונקרא על־שם תפקיד זה בשם תוספתא. ובוויכוחי התלמוד 
שחזרו והתנהלו מיד עם גמר חיבור המשנה, בלא כל הפסק, הן ןארץ־ 
ישראל והן בבבל, חשובות הן המובאות מספר זה המשמשות השלמה. 

אפשר להכליל דוגמה זאת ולומר: בעלי קבצי ההלכה נהגו, ביוצא־ 
מן־הכלל אחד שעוד נדבר בו, לא בדרך טוטאליטארית, אלא כדרכה 
של סנלופה שבאגדה, שמדי לילה פרמה את התכריך שבמשך היום היתד. 
אורגת לחמיה ושהעיסוק בה מיועד היה לספק לה מנוח מן המחזרים 
שלה. אילו נגמר מעשה הלבוש, נמצאת היתד. היהדות הטוטאלית עטופה 
בתכריך טוטאליטארי. 

התרה חלקית זאת של החוק שכבר היה מקובץ נהגה בכוונת־מכוון. 
התוספתא מעמידה את הנושא לוויכוח מפורש. נאמר בה: "משנכנסו 
חכמים ביבנה אמרו: עתידה שעה שיהא אדם מבקש דבר מדברי תורה 

21 בבלי שבת מ״ו ע״א והמקבילות. 

ואינו מוצא, מדברי סופרים ואינו מוצא.""' החליטו החכמים לאסוף 
את כל הוויכוחים ולמסור אותם בשם אומרם. ועל סמך אלה צריך היד. 
לפסוק אחרי הרבים. אבל אם־כן, הוסיפו ושאלו, על שום־מה נשמרו 
גם דעות המעטים ואפילו דעות יחיד 1 יש אומרים שדבר זה נעשה רק 
כדי לבטל דעות אלה על־ידי הזכרתן והכחשתן. ואילו ר׳ יהודה בר 
עילאי(רבו של ר׳ יהודה הנשיא, עורך המשנה) טען: "לא הוזכרו דברי 
יחיד בין המרובין אלא שמא תיצרך להן שעה ויסמכו עליהן". הדעת 
נותנת שזאת היתה גם כוונת הגדול שבתלמידיו. 

שמע מינה שהעורך עצמו דאג לכך שספר החוקים שלו יישאר בחזקת 
מערכת שתהא פתוחה לקראת העתיד. 

אפשר שבכך הונח כבר היסוד לכלל שנוהג היה, מתוך סייגים מסוימים, 
ביהדות הבתר־ תלמודית: "הלכה כבתראי" (ההלכה הולכת אחרי חכמים 
אחרונים). כלל זה מת 1 עד מאז תחילת המאה השביעית ובספרות המסורת 
הוא ניתן שוב ושוב עניין לוויכוח עקרוני ומת 1 די על היקף חלותו. כדי 
לתת דוגמה: ר׳ יוסף קולון בן שלמה, שחי היה לעת 1450 בצפון איטליה, 
מנמק עקרון זה בשיקול, שהאחרונים ידעו את דברי הראשונים והראשו¬ 
נים לא ידעו את דברי האחרונים. כמאתיים שנה לאחר־מכן, ב׳מריבה׳ 
המפורסמת ׳בין הקדמונים לבין המודרנים/ שפתחה תקופה חדשה בתול¬ 
דות הספרות הצרפתית, הושמעה הטענה הדומה מאוד: אנו המודרנים 
הננו הזקנים, שכן מוכרות לנו חכמתם ואומנותם של אבותינו הצעירים, 
והללו לא הכירו את שלנו (דיקארט). 

מכל־מקום דבר מתמיה הוא ששיקול מעין זה יכירנו מקומו בתוך דת 
של התגלות, אף כי זו:ייעדה מלכתחילה מקום־בכורה לתורות שקרובות 
היו בזמנן לראשיתה האלוהית. 

עם כל־זה מסכים מקום אחר בתלמוד, שם נחלקים על כך, כאיזה 
׳בית׳ תהיה ההלכה בדרך־כלל: אם כבית־הלל הנוטה לקולא אם כבית־ 
שמאי הנוטה לחומרא. לאחר ששלוש שנים התנצחו שני הבתים על 
מעמד הבכורה, נשמעה שוב בת־קול שהכריזה: "אלו ואלו דברי אלוהים 
חיים והלכה כבית הלל". וכשהוסיפו ושאלו שאם אלו ואלו דברי אלוהים 

22 תוספתא עדויות פ״א הלכה א׳—ד׳. 

חיים, מפני־מה זכו בית־הלל לקבוע הלכה כמותן, נאמר: "מפני שנ 1 חין 
ועלובין היו ושונין דבריהן ודברי בית שמאי, ולא עוד אלא שמקדימין 
דברי בית שמאי לדבריהן." 23 

דווקא משום שבית־שמאי הכיר בדבריו־שלו בלבד והעלים דעת זולתו, 
מן־הנמנע היה שבמערכת הפתוחה של ההלכה ייקבע הדין כמ 1 תם. 

חופשיות מרחיקת־לכת זו של הדיאלקטיקה התלמודית מעידה על 

קירבתה אל זו של אפלטון ועל הבדלה העקרוני מזו של הגל ושל המארק־ 

סיזם. אין היא חולשת על הזמן כמו הדיאלקטיקה המארקסיסטית. לדידם 

• • 

של הגל ומארקס לא ייתכן שעמדה פלונית, מש׳בוטלה׳ על־ידי תהליך 
המחשבה וההיסטוריה תחזור אי־פעם כצורתה; אחת־לתמיד אבד עליה 
כלח ושוב אין היא חיה אלא במטאמורפוזות שלה, בין האנטיתטיות ובין 
הסינתטיות. ומי יודע אם לא ׳חיסול׳ רעיוני הכין את הקרקע לכך שלאחר 
זמן מסוים בא חיסולם הפיזי של נושאי דעות שהיו (או שהוחזקו) מיו¬ 
שנות. בניגוד לכך, הן אצל אפלטון והן בתלמוד לעולם תיתכן חזרה 
אל טענה שכבר הושמעה קודם־לכן, בין (אצל אפלטון) שיובאו לה 
ראיות חדשות ובין (אצל ר׳ יהודה הנשיא) שתבוא שעה ו׳תיצרך׳ למה 
שנדחה בשעה אחרת. אם נחבר את הקונסטרוקציה הזאת עם התזה 
שהוכחה לעיל, שבכל התמודדויותיהם עם רשויות אחרות (כהונה, מלוכה, 
בת־קול) יד החכמים היתד. על־העליונה, נמצא שלפחות ראוי לשקול 
שמא נערוך השוואה בין רעיון הפילוסופים־המלכים של אפלטון לבין 
שלטון חכמים נוסח חז״ל. ולטובת הפתרון היהודי יש לומר כי מדינתו 
של אפלטון, בהיותה אוטופיה הקורמת עור וגידים, שוב אינה ניתנת 
לשינוי, בעוד המדינה היהודית, הנשואה בידי החכמים ובידי עם ההולך 
בעקבותיהם, בעומדה על משיחיות לא ־אוטופית, עדיין היא בדרך. 

ועוד גם העובדה כי ׳תורה שבעל־פה׳ אשר סופה הבלתי־נמנע היה 
להיכתב אף היא — עם שהדבר סיבן ומיעט את חיותה הדינמית, מכל־ 
מקום לא החניק אותה. לכך דאגה מלאכתם הבלתי־נלאית של המפרשים. 
על חיות זו מעידה כבר צורתו של הספר היהודי המודפס, הטבוע 
במטבעה של מסורת: פיסת הטקסט שבאמצע הדף עומדת, כביכול, 


28 בבלי ערובין י״ג ע״ב. 

במאבק נואש על מירווח המחיה שלה, כשמימינו־, ומשמאלה מעיקים 
ומצרים עליה פירושים ופירושי פירושים. 

והנה קם יהודי גדול, אפשר הגדול שביהודי ימי־הביניים, הרמב״ם, 
פוסק ופילוסוף, והחליט לכתוב ספר ׳חלק׳, מסיים, שיעשה את הפירושים 
למיותרים. לפיכך קרא לקובץ־ההלכה המקיף שלו בשם ׳משנה תורה׳,. 
שהוא שמו העתיק של ספר דברים; אם תמצא לומר: תורת ההלכה 
על־רגל־אחת. הוא היה הראשון והאחרון בין הפוסקים שלא הביא עוד 
את המקורות לפסקיו. מעשה זה עורר התנגדות לא פחות משעורר נסיונו 
— שאמנם לא היה חסר תקדים מכל־ וכל — ליצור דיגסטיקה יהודית. 
דוגמות של אמונה היו מן־הסתם מצויות ביהדות תמיד, כמו שישנן בכל 
דת שהיא, אם־כי גם על כך יש חולקים מימי מנדלסון ואילך, במיוחד 
מבין התיאולוגים היהודים הליבראליים, כגון אברהם גייגר וליאו ביק; 

ואילו דוגמטיקה, משמע שיטה, סיסטמה, של עיקרי אמונה, ספק אם היתד¬ 

• ▼ 

בנמצא. והרי הרמב״ם הפילוסוף בנה לעצמו סיסטמה כזאת, והרמב״ם 
הפוסק שילב אותה בחלק הראשון של הקובץ המקיף שלו. לפי ת 1 כנ 1 
היה ניסוח הדוגמות שלו ראציונליסטי, ואם תמצא לומר, היה בכך 
משום הוראת דרך לעתיד; ואילו קביעתן־להלכה היתד, ריאקציונית 
כלפי השיטה הפתוחה של היהדות, ואף היה בה משום השוואה אל 
שיטות דומות של האיסלם והקתוליציזם שבאותו דור, שאותם היו הול¬ 
מות יותר. הוא ביקש להתקין כעין ׳סומה׳ יהודית, ואין אנו יכולים שלא 
להתברך בזה שבכך הוא נכשל. שאילו הצליח, היה חודר אל היהדות 
הטוטאלית גורם טוטאליטאריסטי מבחוץ. נדגים מגמה זו של הרמב״ם 
בדוגמה אחת בלבד, שדווקא עליה נתלקחה מחלוקת חריפה ביותר. 

הרמב״ם דוחה היה בשתי־ידיו כל ׳אנתרופומורפיזם׳ דתי. אולם את 
השאלה, האם יש לאלוהים גוף וצורת הגוף, לא הניח לוויכוח חופשי 
ולהכרעה אישית, כפי שראוי היד, לפי רוח היהדות, אלא הפך את דעתו־ 
שלו לחוק־ קיים וגינה כ׳מין׳ כל מי שסטה מכך במחשבתו או באמונתו. 
הראשון בין הפירושים המרובים, שנספחו לספרו ועד־מהרה שיוו לו את 
המראה האופייני לספר של מסורת יהודית, כיאה לו בהחלט לפי אופיו — 
או, מוטב לומר, הפרשן הראשון שלו, ר׳ אברהם בן דוד (הראב״ד), לא 
הסתפק בהערות פולמוסיות, אלא כיון שחכם מופלג היה וגדול היה מן 
הרמב״ם כעשר שנים לפחות, היו אלה הערות חריפות ביותר; שלא 

ככל הפירושים שלאחריו — והחשוב בהם זה של ר׳ יוסף קארו, בעל 
׳שולחן־ערוך׳ — שכולם נהגו במידת דרך־ארץ ויראת־כבוד כלפי 
הרמב״ם. ביחס לעניין שהזכרנו, מעיר הראב״ד: "ולמה קרא לזה ׳מין׳ 
וכמה גדולים וטובים ממנו הלכו בזו המחשבה [חיינו בדרך האגתרופו־ 
מורפיזם] לפי מה שראו במקראות, וי 1 תר ממה שראו בדברי האגדות 
המשבשות את הדעת." מי שנדרש כיום לספרו של הרמב״ם אינו יכול 
ימלא להיתקל באותה הערה עוקצנית של יריבו. רבים מביאים את 
דבריו אלה, אך, כדרך הבריות, אין טורחים להביא אותם עד גמירא. 
שכן, לאחר שעמד הראב״ד על כשרות אמונתם של גורסי האנתרופו־ 
מורפיזם, הוא מסביר כיצד מגיעים הללו אל דעותיהם: "לפי מה שראו 

במקראות ויותר ממה שראו בדברי האגדות המשבשות את הדעות". 24 

י״י 

נמצא שאין פער תיאולוגי בין הראב״ד לבין הרמב״ם: שניהם גרסו 
שאין גוף לאלוהים ושאין לקבל את האנתרופומורפיזמים של המקרא ושל 
האגדות כפשוטם. ולא נזף הראב״ד ברמב״ם אלא בשל נטייתו של 
ר׳ משה בן־מימון להציג כסטיות של מינות דעות שונות־משלו, גם 
כשאינן מעלות ואינן מורידות לגבי קיום המצוות. 

בהערות אלה מבקש אני לסיים סקירתי. התמונה שציירתי הינד. 
תמונה אידיאלית. מצאתי עצמי, בזאת, אחראי לשרטוט הקווים של 
סטרוקטורה היסטורית גדולה, שהיא חיה ופועלת עד היום הזה, ושביחסי 
אליה שרוי אני בקירבה שיש בה משום שירות ומשום הבנה ואי־הבנה. 
ניסיתי לרשום סטרוקטורה זו, כפי שעשויה להיות. לא תמיד היא כזאת, 
ומסתבר שמעולם לא היתה כזאת על־דיוקה. הסכנה כי בפראגמאטיקה, 
במעשה, של חיים אלה — טוטאליות תיהפך לטוטאליטאריזם, תמיד 
קיימת היתד, בכוח ומדי פעם גם יצאה אל־הפועל. די אם אזכיר רק את 
החרם על שפינוזה, שסיבות היסטוריות טובות הן שגרמו לו, ועם־זאת 
כיום שוב אינו נראה לנו נסבל. לדידי, בלתי־נסבלים גם דברים רבים 
המתארעים כיום הזה. 

ואולם, לעומת כל סכנות אלה עומד בטחונו הגדול של היהודי המקורב 
לחוק ולקיומו. החוק אינו בבחינת עונש, כפי שסברו פאולוס ומארקיון, 


י 2 • רמב״ם, משנה תורה, תשובה פ״ג ה״ז. 

מוחמד והארנאק. עבתו של ישראל היא א 1 רה ושמחה. כמעט שאין אתה 
יכול לשמור אותה מבלי שתר?ה בזמרה, ובפרט בבית מסביב לשולחן. 
יהודים ונוצרים עדיין אינם מכירים זה את זה, רואים הם איש את רעהו 
רק מבחוץ. פשיטא: את צדו החיצוני מפנה אדם כלפי־חוץ ואת צדו 
הפנימי כלפי־פנים. מה יודעים אנו היהודים על חגיגות סילווסטר 
הנוצריות לבד מן הרעש ברחובות ? על תפילות ליל ראשית השנה אין 
אנו יודעים מאומה. ומה יודעים הנוצרים על קדושתו של בית בישראל 
ביום השבת ? הבית מסתגר כלפי צופים, כמו כל דבר פנימי־שבפגימי. 

אבל לדבר עליה מותר, ומה־עוד בנסיבות פגישה כפי שאנו מקיימים 
אותה בזמננו. עצם משמעותה של שבת היא ההצטרפות אל מיקצב 
הבריאה; לימוד מקורותיה של התגלות; הטרמה של גאולה. בשבת 
חי היהודי את הגאולה, חי אותה בצורה לא־אוטופית, בביתו הפאטרי־ 
ארכלי, לעצמו, לילדיו ולקרואי ביתו• ׳.קץ׳ הגאולה הוא שבתו של עולם. 
וכל שבת היא אות לקראת ׳הקץ׳. 

החוק הוא כולו א 1 ת. א 1 ת למה? לכך שהעולם הוא בלתי־נגאל. 
"מכלל לאו אתה שומע הן", הוא אחד מכללי הדיאלקטיקה התלמודית. , '" 
ואולי מותר לפרשו פירוש תיאולוגי, חופשי מאוד. בהיסטוריה הארוכה 
שלה הרבתה היהדות לומר לאו, היהדות כעדה, ומתוך ניגוד אל יהודים־ 
פרטים רבים. לאו אמרה לכל גאולות שהוצעו, שהוצעו גם לה כחלק 
מן האנושות. לאו אמרה לנצרות, לאיסלאם, לקומוניזם. רעים שביהודים 
וטובים שבהם אמרו לאו. רעים, על־שום ששוב אינם יכולים להאמין 
בגאולה כלשהי; טובים, על־שום שמדדו את העולם במבט הבוחן 
והביקורתי של הספקנות היהודית הבאה מן האמונה; כמעשה אותו 
צדיק ששמע את קול השופר מעל הר־הזיתים שבירושלים, שעתיד 
לבשר את הגאולה, יצא מביתו הקטן, הביט סביבו אל העולם השרוי 
בלא שינוי ושאל: "וכי זוהי הגאולה?" ולאחר שפעם בפעם הטחנו 
לאו שלנו אל כל תורת־גאולה שהוצעה, המשכנו בדרכנו הארוכה, 
כשעול המצוד. על כתפנו ועל גבנו, כדי להישאר מתחת למשאו האהוב 
והמעיק, בתוך העולם הבלתי־נגאל, העם הבלתי־נגאל שהוא עם הגאולה 

ועד לבואה. 

•* ▼ 


25 בבלי נדרים י״א ע״א. 

מראי״מקומות נוספים 
לע׳ 114 , שורה 7 : 

י׳ קויפמן, "נפש ורוח בחנוך", בקובץ ח״י ר 1 ת (עורך), על החינוך התיכוני 
העברי בא״י, ירושלים 1939 , 245 — 274 . 

לע׳ 119 , ש׳ 11-10 מלמטה: 

,( 3 ץ 850 פ!) 1111116 ־ 461 מ 1 016111 116£1 ; 11611 ־ 01 ^ 1 016 , 13010100 112 ־ 101 ג 

. 19662 1 ג/.מ 1 ת 11£11 ת^זיע 

לע׳ 138 , ש׳ 8 : 

, 611 ) 110111 ת 30 ־ 61 י 1 1 ) 110 108 ו 4 { 111 ,־ 0461 ; 0,1 ־ 13161 • 61 ( 1 , 111 זגממ ¥£1336 \ . 3 

. 1910 ^ 21 ([ 61 ^ 1 



על החופש האקדמי 




א 


לפני מאתיים שנה ומעלה <ב־ 7 בפברואר 1766 ) ענה עמנואל קאנט 
למשה מנדלסון על בקשתו לסייע בידי הסטודנט היהודי ליאון, שמצבו 
היה דחוק. קאנט העניק לאותו תלמיד במה זכויות ואולי אף חסדים, 
ועם־זאת ביקש ממנדלסון להורות לו, לאותו צעיר מתמשכל, שידקדק 
יותר בשמירת המצוות המעשיות, הואיל והוא תלוי בתמיכת הקהילה 
היהודית בקניגסברג. עליו איפוא לנהוג "כפקודת הפיכחות" (צס 
" ז £11 < 8€1 : 1011811611 1116 ). 

באותו יום שלח קאנט למנדלסון את ספרו הקטן "חלומותיו של חוזה 
רוחות",' שהופיע בראשונה בעילום שם המחבר. אותו חיבור עוסק 
בעמנואל סווידנבורג (^זסנ 1 ת 10 )€׳\\ 5 ; 1688 — 1772 ), המקובל הספירי־ 
טיסטי השוודי המפורסם. 

בספר זה דן קאנט לראשונה בבעיית חופש ההוראה, כלומר מידת 
השימוש הפומבי באמיתות שהוכרו על־ידי הפרט. קאנט מודה שיש 
להיזהר מהפצתה הבלתי־שקולה של האמת, פן תפגום בבריאות הפיזית 
או הרוחנית של שומעיה־מקבליה, שלא הוכנו לכך מראש. 

תגובתו של מנדלסון על הספר היתד. בה הסתייגות ניכרת, הן מן הטון 
הקל שנקט קאנט והן מדברים שבתוכן. על כך השיב קאנט, במכתבו 
מ־ 8 באפריל 1766 , במשפט מאלף, עליו יחזור עוד לאחר 30 שנה כמעט 
מלה במלה, לאמור: ״אמנם אני הוגה תוך שכנוע ברור ביותר, ולשבי־ 
עות־רצוני הרבה, דברים רבים שלעולם לא יעמוד לי העוז לומר אותם; 
ברם, לעולם גם לא אומר דבר שאין אני חושב אותו". 

. 1766 , 8 ז 6 נ 861 ז 6 * 0618 011168 ?מטוזת 1 ? ,;) 111 !>! .רז 1 

לאור עמדה עקרונית — אם־כי פשרנית — זו, מובנה קצת יותר אותה 
עצה מעשית אשר קאנט, למרות ביקורתו החריפה על היהדות, יעץ 
לסטודנט ליאון, כפי שאמנם פורסמה שנים רבות לאחר־מכן. בדבריו 
כינה קאנט את היהדות "דת סטאטוטארית", כלומר: הלכתית בלבד. 
( 1793 , £1 ח 011 ־ 01 ^\ 105500 ( 1 : 0101 011200 ־ 01 11011 111 0118100 ^ 1 10 ( 1 ; הוצאת 
מיינר, לייפציג 1919 , ענד 113 ועוד). 

יתירה מזו: קאנט לא נמנע מלגנות את מנדלסון אישית, בגלל "עקש¬ 

נותו ההלכית" (- 00501:205 " - 364 , ¥11 ,• 01 ־ 035511 . 1 ) 0 י 0 ^ז ¥0 \ 3015 .>! 

" 11011 ־ 1 ־ 5131 ). 

בשנת 1784 , שמונה-עשרה שנה לאחר המעשה באותו סטודנט יהודי, 
שוב עמדו שניהם, קאנט ומנדלסון, על בעיית חופש ההוראה, כאשר 
ענו בפומבי על השאלה "השכלה מהי". 

תשובתו של קאנט מתחילה, כידוע, בהגדרה: "ההשכלה היא יציאת 
האדם מן האפוטרופסות שהטיל על עצמו באשמתו־הוא". השימוש 
בעזכל שוב אינו עניינו של השכל עצמו, אלא עניין של מידה מוסרית 
— היא אומץ־הלב, כרוח מימרתו של הוראטיום, עליה חזר גם מונטיין: 

״! 1110 !.^ — 0 ־! 0 ק 83 ״ (״לדעת — ה 7 ןז!״). 

בדומה לכך קבעה שיטתו הפילוסופית של הרמן כהן, ראש האסכולה 
הניאז־־קאנטיאנית במארבורג, את מקומה של האמת, באתיקה, בעוד 
שבלוגיקה יש מקום למושג הנכונות בלבד. 

לדעתו של קאנט, רק מיעוט יעז לדעת ולחשוב בעצמו. אך אפילו 
אותו מיעוט חייב להבדיל בין "השימוש הציבורי" לבין "השימוש הפרטי" 
בע 1 כל (או בתבונה — שני מונחים אלה, שקאנט מבחין ביניהם בכתביו 
הפילוסופיים המדייקים, משמשים לעתים בערבוביה בכתביו הפופו¬ 
לאריים). בכן, השימוש "הציבורי" מותר ואף מצווה, ואילו השימוש 
"הפרטי" אסור. אין כאן פאראדוקס, אלא עניין סמאנטי; קאנט מכנה 
"שימוש ציבורי" את גילוי דעתו של אדם מלומד, בעל מקצוע מסוים, 
בתור סופר ובפני קהל־קוראים אנונימי; ואילו במסגרת "השימוש 
הפרטי" הוא כולל, למשל, את דרשותיו של כוהן־דת בפני צאן־מרעיתו, 
כלומר בפני ציבור מוגדר, שכלפיו הוא התחייב לשמור על עיקרי־אמונה 
ועל קיומם של סמלים טקסיים מסוימים. במקרה זה חייב כוהן־הדת 

ללמד אותם עיקרים ולהשתמש באותם סמלים בין כותלי הכנסייה, 
דהיינו בתחומו ״הפרטי״ שקבעה לו משרתו; ועם־זאת רשאי הוא למתוח 
ביקורת על העיקרים והסמלים הללו גם־יהד בכתביו המדעיים, המגיעים 
לידי פירסום "ציבורי", פומבי. 

מותר להניח, שהפרדה זו בין תחומים לא רק השפיעה על התנהגותם־ 
למעשה של הרבה ממשכילי גרמניה, ובמיוחד בשעות משבר וחירום, אלא 

אף מוסיפה־ ומהדהדת בהפרדה דומה, שניסח מאקס ובר בנאומו הגדול 

• • 

״פוליטיקה בחינת מקצוע״ ( 1919 ). ובר הבחין אז בין "מוסר המצפון" 

• • 

(הדומה ל״שימוש הציבורי" של קאנט) לבין "מוסר האחריות" (הדומה 
ל״שימוש הפרטי" של קאנט). 

קאנט דבק כל־כך בגירסתו, עד שהוא מפליג בשבח סיסמתו של 
פרידריך ה־ 2 , בהיותו עדיין מלך פרוסיה: "בקרו־נא כאוות נפשכם, אבל 
צייתו!" לדעתו של קאנט, רק לאט־לאט ובדרך ארוכה תביא המחשבה 
החופשית אל הפעולה החופשית; אך אותה מחשבה חופשית אפשרית 
יותר בתוך מלכות נאורה מאשר במסגרת דמוקראטית. ושוב לפנינו 
פאראדוקס, אבל הפעם לא סמאנטי בלבד: קאנט היה מודע אל הלחצים 
המיוחדים, הסגוליים לשלטון־עם, כאשר הרוב דואג רק לביצוע רצונו, 
אך אינו שומר באותה מידה על זכותו של המיעוט להשמיע את התנגדותו. 
לנגד־עיניו עמדה הדוגמה של הדמוקראטיה היוונית העתיקה, וג׳ון 
סטיוארט מיל עמד אחריו על אותה בעיה בתחומה של הדמוקראטיה 
המודרנית, בספרו על החופש ( 1859 ), בו הוא מתרה מפני העריץ 
החדש שעלול לצמוח בדמוקראטיות, היא דעת־הקהל הר 1 דנית. 2 

מתעוררת השאלה, היכן כאן מקומו של החופש האקדמי. הרי הפרו¬ 
פסור פונה גם אל ציבור מוגדר, הם הסטודנטים, וגם אל ציבור אנונימי, 
הם קוראי חיבוריו; וכלום אפשר שידבר אל שניהם בשני קולות, יציע 
לפניהם שתי השקפות שונות, ואולי מנוגדות ? 

קאנט איננו נוגע בשאלה זו באותו מאמר, והעדר זה אומר דרשני. 
אבל בעל־כורחו הוא נתקל בעניין זה, שלא עסק בו עד אז תיאורטית; 
והיה זה המשבר הגדול היחידי שחל בחייו "הפרטיים". 

ב ג׳ון סטיוארט מיל, עד החירות, תורגם מאנגלית בידי אריה סימון, ירושלים 
תש״ו. 

ע״א בי״יו • 9 ■ הזכות לחנד 


עם מות פרידריך ה־ 2 (בשנת פטירתו של מנדלסון, 1786 ) הפכה 
העריצות הנאורה שבפרוסיה לעריצות פיאטיסטית־קלריקאלית. הכול 
הרגישו בשינוי האווירה, וקאנט בתוכם. דווקא בשנים אלה, לאחר 
שסיים בשנת 1790 את כתיבת ספרו השיטתי השלישי, "ביקורת כוה 
השיפוט״, הוא נפנה לשאלות אקטואליות. בשנת 1793 הופיע ספרו 
"הדת בתוך תחומה של התבונה בלבד". קצת מפרקי הספר נתקלו בקשיי 
הצנזורה כשהופיעו בצורת מאמרים בכתבי־עת, אך בשביל הספר כולו 
השיג קאנט רשות הדפסה — אמנם לא מן הפאקולטה לתיאולוגיה 
באוניוורסיטת קניגסברג, אלא מן הפאקולטה לפילוסופיה. בכל־זאת 
התערב בדבר השלטון הריאקציוני, וב־ 1 באוקטובר 1794 שיגר אליו 
המלך החדש, פרידריך וילהלם ה ־ 2 , איגרת נזיפה והתראה. קאנט נתבקש 
לחדול, כמורה נ 1 ער, מנוהגו הלא־אחראי להשמיע באוזני תלמידיו דברי 
כפירה, אף הוזהר כי אם יוסיף לעשות כן יהיה צפוי ל״הוראות לא־ 
נעימות". 

הפילוסוף התגונן בתשובה ארוכה, המסתיימת בהבטחה חגיגית להי¬ 
מנע להבא מכל הרצאות פומביות בענייני דת, הן בעל־פה והן בכתב, 
ואחת־היא אם תהא זו הדת הטבעית או הדת הנגלית; וכל־כך באשר 
הוא "נתיבו הנאמן ביותר של הוד מלכותו". 

מלים אחרונות אלה בחר קאנט בכוונה תחילה. עם מות המלך ( 1797 ) 
הוא כתב ספר חדש, "ריב הפאקולטות", המוקדש בחלקו 
לבעיות החופש האקדמי. בהקדמה־לספר הסביר קאנט אותן מלים, 
לאמור: "נזהרתי בביטויי, פן אקפח את החופש לגלות דעתי בענייני דת 
לתמיד, ולא בלבד כל עוד יהיה הוד מלכותו בין החיים" (ההדגשה 
במקור). 8 

ראוי לציין כי בדומה־לכך הסביר הרמב״ן באחת מתשובותיו את 
מאמר שמואל ״דינא דמלכותא דינא״ (בבא בתרא נ״ד, ע״ב): "ודייקא 
לן מדאמרינן דינא ד מ ל כ ו ת א ולא דינא ד מ ל כ א דינא. אילמלא 
דינא דידוע לכולהו קא אמרינן, ולא מה שהמלכים עושים מעצמם 
באונס" (תשובות הרמב״ן, ספרן של ראשונים, מהד׳ ש. אסף, תרצ״ה, 
עמ ׳ 88 ; וראה מאמרו של א״א אורבך "השימוש בספרותנו המסורתית 


. 1798 * 161 } 611 ־ 811 • 61 ( 1 ,;) €2111 ! .פ! 

בחינוכו של האזרח", תש״י, עכשיו בקובץ על יהדות והינוך, 

בהוצאת ביה״ס לחינוך של האוניברסיטה העברית ומשרד החינוך והתר¬ 

•• 

בות, ירושלים תשכ״ז, עמ ׳ 115 ). 

על אף ההקבלה המעניינת הזאת יש לציין, שבעניין שקר שלל 
קאנט רק שקר מפורש, שלילה מוחלטת ותקיפה, ואילו לגבי גניבת־ 
הדעת לימד לעצמו היתר במצב של אונס; ואילו חז״ל הזהירו: "שבעה 
גנבים הן; הראשון שבגנבים — גונב דעת הבריות" (מכילתא, משפטים 
יג; תוספתא, בבא קמא ז, ח). ושמא ניטיב עע) 1 ת אם נבוא להפוך את 
דבר האוואנגליון ליוחנן, ״האמת תעשה אתכם בני־חוריך (ח, 32 ), 
ונגרום לעומתו: החירות תעשה אתכם אנשי־אמת. המתח שבין לחץ 
פוליטי או כלכלי לבין האפשרות להודות באמת ולהכריז עליה מתבטא 
בסכסוך שבין קאנט ומלכו. 

כך נגמר העניין הזה, שהיה לכאורה דתי בעיקרו, אף שכבר התערבו 
בו ענייני הפוליטיקה הפנימית בפרוסיה. 

בדוגמאות הבאות ילך ויתבלט היסוד הפוליטי יותר ויותר. 


★ 

בדיוק באותו פרק־זמן כיהן יוהאן גוטליב פיכטה, תלמידו־לשעבר של 
קאנט, כפרופסור צעיר לפילוסופיה ביינה (משנת 1794 עד שנת 1799 ). 
"מיניסטר הפולחן וההשכלה" בדוכסות ויימאר היה אז גיתה, וענייני 
האוניוורסיטה ביינה היו כפופים לו במישרין. 

גם פיכטה נתקל בהתנגדות חריפה מצד כוהגי־הדת הפרוטסטאנטיים. 
בכתב־העת שלו ״הג׳ורנאל הפילוסופי״ (כרך 8 , 1798 ) 4 הוא פירסם 
מאמר של פילוסוף בינוני ותיאולוג מתמשכל, פרידריך פורברג ( 8 ש€נ 1 ז 0 ?, 
1770 — 1848 ), בשם "התפתחותו של מושג הדת". פיכטה, העורך, לא 
הסכים לעמדתו הראדיקלית של המחבר, אבל סבר כי ראוי להעמיד את 
דבריו לוויכוח פומבי. על השאלה ״האם יש אל ?״ השיב פורברג: "הדבר 
בלתי־ידוע, ויישאר בלתי־ידוע", ואילו על השאלה "האם ייתכן 
יושר־לב ללא דת?" הוא ענה: "לא!" חיוב זה של הדת הוא איפוא 
תועלתני בלבד, בדומה להיוב־הדת של וולטיר, אבל תוך זיקה אל כמה 


►( 1798 ) 8 . 01 ז\ ,©!!!ס! , •! . 0 . 7 . ו 01 ז \ .״ 8 * 111 , 0111 * 10111 > *סןןס&גוןןןסייסהן! , ! > 

ע״א פיסון הזכווז לדזנר 


ניסוחים של קאנט, שהאנס וייהינגר (■ 01 ^מ 1 ב( 1 ב'׳\ 5 ״ב 3 , 1852 — 1933 ) 
פיתח אותם בזמנו לידי "הפילוסופיה של ה?אילו", 5 בעוד פיכסה עצמו 
היה שולל בחריפות רבה כל תפיסה פיקציונלית (השווה מכתבו אל 
ריינהולד משנת 1799 ). 

ועדיין לא היה זה הכל. אלו מהרצאותיו שהיו מיועדות לסטודנטים — 
שכן, הרצאות אחרות שלו היו פתוחות גם לקהל הרחב — פיכטה היה 
משמיע אותן דווקא ביום א׳. כוהני־הדת ראו בכך "חילול שבת" והתלוננו 
אצל המיניסטר גיתה, הן לגבי תוכנן ה״אפיקורסי" של ההרצאות ודין 
לגבי עיתוין. אנשי ויימאר ביקשו להשיג פשרה, ויעצו לפיכטה שייזהר 
"לפחות במשך חצי שנה ולא יגע בפוליטיקה". הם התכוונו להרצאותיו 
על "משפט הטבע", אבל לא לתוכנן בדיעבד אלא יותר לתוכנן המשוער, 
וזאת על סמך כתביו הקודמים, שפיכטה שוב לא גרס את כל הכתוב 
בהם: הכוונה היא לחיבורים "תביעה מנסיכי אירופה 
להחזיר את חופש המחשבה״ ( 1793 ), ובמיוחד לספר "תרו¬ 
מה לתיקון דעותיו של הציבור לגבי המהפכה הצר¬ 
פתית" ( 1793 , מהדורה שנייה 1795 , שתיהן יצאו בעילום־שם). פיכטה 
עצמו הרגיש יפה ביסוד הפוליטי שבמחלוקת: "המניע ברור... אני 
בשבילם יעקוביני, זהו הדבר. הם מוכנים לייחס לאיש כזה כל תועבה 
שבעולם, ללא בדיקה... האתיאיזם המדומה שלנו נתפס על־ידי אחד 
המיניסטרים [כאן הכוונה איננה לגיתה — עא״ס] כאמצעי חדש שהדמו־ 
קראטים הללו משתמשים בו." 

פיכטה דחה כל פשרה בשצף־קצף. באחד ממכתביו לוויימאר (מ־ 24 
ביוני 1794 ) הוא כותב: "אין לי מוסר־קיץ לחוד ומוסר־חורף לחוד". 
הוא לא היה מוכן איפוא להסכים למעין שביתת־נשק מחשבתית, להסכים 
להפוגה, בה לא ישמיע את דעתו בשלימותה. ההיפך הוא הנכון: פיכטה 
שאף לכפות על השלטון הכרעה עקרונית בזכותו של החופש האקדמי. 

קשה שלא להעלות לעניין הזה מקבילות מימינו אנו. זכור היטב 
הסכסוך בין הרב לואי ג׳ייקובס בלונדון לבין הרב הראשי של התאחדות 

בתי־הכנסת באנגליה, ד״ר ישראל ברודי. ברודי סירב לאשר את מועמ¬ 
דותו של ג׳ייקובס לראש בית־המדרש לרבנים באנגליה ( 0011080 ' 5 *י 0 [), 
ואחר־כך גם שלל ממנו את כהונתו כרב באחד מבתי־הכנסת הרשמיים 
של ההתאחדות. במארס 1964 ניסה ברודי להגיע לידי פשרה עם ג׳ייקובס, 
והציע לו לשגר אליו (אל ברודי) מכתב־חרטה. המשפט הראשון של 
המכתב שהציע הרב הראשי לד״ר ג׳ייקובס, וביקשו לחתום עליו, היה: 
"ת 01160 ׳\ 0 ׳\\ 0 ץרד 1 31 ץ 01 ת 0011 ־ 101101 11115 8 ת 111 ז׳\\ 1 3x0 " (לפי מאמרה 
של הסופרת 110x0 סחס! [המשתתפת ב־ 0111-001010 010x11 [], בכתב־העת 
היהודי < 0 ת 1 ס? ׳ ¥1011 , מונטריאול, סתיו 1966 , עבד 15 ). אין צריך לומר, 
שהרב ג׳ייקובס לא חתם על אותו מכתב שהוכתב לו, והקרע התעמק ללא 
תקנה. 

★ 

חליפת־מכתבים מוזרה זו בין שני רבנים אנגליים בימינו יש בה משום 
אנאכרוביזם, שכן בדרך־כלל עדים אנחנו לתזוזת הרגישות לגבי חופש־ 
המחשבה האקדמי מתחום הדת אל תחום הפוליטיקה. 

אין זה מקרה, אלא כלל, שכוחו יפה לגבי כמעט כל משברי־החירות 
האינטלקטואליים: הסובלנות גוברת ברגיל לגבי אותם נושאים שקיפחו 
את חשיבותם, כולה או מקצתה, בעוד היא מתמעטת לגבי נושאים אחרים, 
אלו שחשיבותם מתעצמת. אפשר לומר שהסכום הכללי של הסובלנות 
נשאר פחות או יותר בעינו, ורק חלוקתו משתנה בין התחומים. 

על כך מעיד הסכסוך הגדול שנתעורר באותה גרמניה 40 שנה בדיוק 
לאחר פרשת פיכטה. הכוונה ל״שבעת אנשי גטינגך ( 06160800 ) המפור¬ 
סמים, ומעשה שהיה כך היה: 

בשנת 1837 מת וילהלם ה־ 4 , מלכן המשותף של אנגליה ושל האנובר 
שבגרמניה. באנגליה ירשה המלכה ויקטוריה את כס המלכות, אבל 
בהאנובר עוד עמד בתוקפו הוק־הירושה הסאלי העתיק, השולל את 
זכות הגשים לירושת אחוזות ומשרות ממלכתיות. המלך החדש של 
האנובר, ארנסט־אוגוסט, התנגד לחוקה הליבראלית שנהגה עד אז 
במדינה, ולה נשבעו שבועת־אמונים כל הפקידים, לרבות מורי האוניוור־ 
סיטר. הממלכתית שבגטינגן. החוקה הוחלפה באחרת, ריאקציונית, וכל 

נושאי־המשרות נדרשו להישבע לה שבועת־אמובים. בין הפרופסורים 
היתה תסיסה, ושבעה מהם סירבו להישבע והגישו למלך כתב־מחאה 
נמרץ. ביניהם היו כמה חוקרים מובהקים, כגון ההיסטוריון פרידריך 
דאהלמן, היסטוריון־הספרות גיאורג גרווינוס, הגרמניסטים יעקב ווילהלם 
גרים והתיאולוג היינריך איוואלד. האחרון היה מראשוני חוקרי־המקרא, 
שהדגישו את ערכם הדתי הרם של נביאי ישראל. בחייו האקדמיים 
הסתבך איוואלד פעמיים בסכסוכים קשים: יחד עם שאר ששת ה״מסר־ 
בים״ נאלץ אף הוא לעזוב את האוניוורסיטה ואת המדינה בשנת 1837 , 
אבל הוא חזר אליה בשנת המהפכה, 1848 ; ואולם, כאשר כבשה פרוסיה 
של ביסמארק בשנת 1866 את האנובר ושמה קץ לעצמאותה, שוב סירב 
איוואלד להישבע שבועת־אמונים הדשה, הפעם למלך הפרוסי, ושוב 
קיפח את רשיון־ההוראה שלו. יש הטוענים, כי הרב האורתודוקסי 
הקיצוני של קהילת החרדים בפראנקפורט ע״נ מיין, שמשון רפאל הירש, 
הגיב באופן דומה על כיבושה של העיר, באותה שנה. עוד בימי לימודיי 
בפראנקפורט סיפרו שם, כי במשך כמה שנים לאהר ביטול עצמאותה של 
העיר, שהיתה חופשית עד אז, סירב הירש, יליד האמבורג — רפובליקה 
עירונית גם היא — להסב בבית־הכנסת של "עדת ישורון" את תפילת 
"הנותן תשועה למלכים" על שמו של המלך הפרוסי. 

איוואלד והירש — מקריהם דומים, ולקחם שווה: כאשר הפוליטיקה 
משמשת מוקד חדש לחוסר־סובלנות, יש ואנשי־דת, שבתחומם המיוחד 
אינם מצטיינים כל-עיקר בסובלנות יתירה, מפעילים מידה זו בתחום 
הפוליטי; וההתנגדות להיטלר מצד אנשי "הכנסייה המודה־באמת" 
(ש 11 :>־ 1£11 צ 1 ת:ות 1 ז 0 ^ 8 ) תוכיח. 

ונחזור לשבעת אנשי גטינגן. בין הפרופסורים המפורסמים בגטינגן 
היה אז גם יוהאן פרידריך הרבארט — פילוסוף, פסיכולוג ואיש־חינוך. 
השבעה פנו גם אליו וביקשו שיחתום על כתב־המחאה, אך הוא סירב, 
וכנראה לאו־דווקא מטעמי מצפון. התנהגותו הפחדנית הרחיקה ממנו 
לתמיד את הטוב שבין תלמידיו לפדגוגיה: אדולף דיסטרווג 

© 11 ) 1 ) 1111 י 6111 , 61 ״ 11 * £111 11111 £ ) 1$11 * £11 * 1 © 15 ©¥\£©¥\^ .? 1 ׳* 

. 1835 ת £550 ,ת© 011 ^\ 11 © 1 )׳ 1 ©**\ • 01 * 171 ^ 1 

עד אז היה דיסטרווג חסידה הנלהב של תורת הדידאקטיקה המקורית של 
הרבארט, 7 בעלת "השלבים הנורמאליים" או הפורמאליים, אבני־הבניין 
של כל יחידה דידאקטית, ולרוב אף של כל שיעור ושיעור. דיסטרווג 
הסיק מסקנה עקבית מכשלונו המוסרי של רבו: מחנך שהוא בעל אופי 
מפוקפק, מן־הדין שגם משנתו אינה כשורה — והוא פנה עורף לשניהם, 
להרבארט ולשיטתו. הוא עבר לברלין, סיים שם את חוק־לימודיו, ואחר־ 
כך היה למנהלו של אחד מבתי־המדרש המתקדמים למורים, בו נתן 
מקום — לראשונה בתולדות הכשרת המורים בפרוסיה — גם לתלמידים 
יהודים. 

בימי הנאצים לא יכלו מתנגדיהם הפעילים להישאר בגרמניה מבלי 
שיסכנו את חייהם, אולם לפני התאחדותה של גרמניה יכלו פליטי שיעבוד 
אקדמי למצוא מקומות הוראה או מחקר חשובים באחת המדינות האחרות 
שבגרמניה גופה. והרי שוב פרט היוצא ללמד על הכלל: הריכוז הטרי¬ 
טוריאלי הלאומי־תרבותי אינו גורם תמיד לריבוי החופש הפנימי, בצמצמו 
את האפשרות לשמור על הזהות הלשונית־רוחנית של מי שמתגרש 
ממולדתו ובכסותו על מבקשי החירות נדידה למרחקי־הנכר. 

★ 

גם מדעי הטבע סיפקו חומר לסכסוכים חריפים; לפנים התלקחו אלה ביך 
חוקרים מחדשים נועזים ובין אנשי־דת, וכיום בני־הפלוגתא של החוק¬ 
רים הם אנשי־מדינה. על־פי מסורת עתיקת־ימים, שאמנם קשה להוכיח 
את מהימנותה," ערכה אתונה בימי פריקלם משפט לפילוסוף אנאקסא־ 
גודאס בשל גירסותיו בפיזיקה ובאסטרונומיה. קשייו של גאליליי ומיתת־ 
הקדושים של ג׳ורדאנו ברונו ( 1600 ) הם מן־המפורסמות. בעת־החדשה 
שימשה תורת ההתפתחות של דארווין כסלע־מחלוקת, ועוד במאה שלנו 
התנהל "משפט הקופים" הנודע־לשמצה נגד מורה־לטבע בבית־ספר 
תיכון באחת מערי־השדה בארצות־הברית, שהורה את עקרונות תורת 

ראה : . 1123 * 6115 ;§ 0311 ז . 015 ע 19 83014110110 , 13311 * 101 * .י?נ .!י 

ע״א סימון הזסווג לחנד 


דארווין לתלמידיו. כל זה קרה מטעמים דתיים וביזמת ארגונים 
■כנסייתיים. 

יש משום אירוניה בכך שהקונפליקט האחרון בפרשה זו נשא את 
שמו של דארווין לשווא, בעוד שלמעשה, מבלי להודות בכך, הוא עמד 
בסימנו של ניאו־לאמארקיזם. אני מתכוון כמובן לטענתם של מיצ׳ורין 
ואחריו ליסנקו, שלפיה תכונות נרכשות אמנם ניתנות להורשה, נגד 
מימצאיהם של מנדל ווייסמן. כאן נפלה ההכרעה בשל מעשה־כפייה של 
השלטון הסובייטי בתקופת סטאלין, ועם מותו של "שמש־העמים" חזרה 
הגנטיקה הקומוניסטית אט־אט לדרך־המלך המקובלת כיום בקרב הרוב 
המכריע של החוקרים הרציניים. קריאת הפרוטוקולים של "האקדמיה 
הסובייטית למדעי החקלאות ע״ש לנין״ מן השנים 1943-1942 מותירה 
אחריה טעם־לפגם מר ביותר. חוקרים בעלי שם עולמי, שעוד אתמול 
הגנו על הגנטיקה המדעית, הודו בפה־מלא — לאחר קבלת החלטה 
נגדם מטעם הוועד המרכזי של המפלגה הקומוניסטית — כי בלילה שבין 
אתמול להיום עבר עליהם זעזוע מצפוני קשה מאוד ועיניהם נפקחו. 
אחד גדול שלא נצטרף להם, ניקולאי ואווילוב (בנבדל מאחיו סרגיי, 
שהתנכר לו ולאמת), הוגלה לאחד "המקומות הרחוקים", ועקבותיו אבדו 
לעולמים. ואילו ליסנקו עצמו סולק סופית מכל משרותיו בשנת 1965 , 
"מאה שנה לאחר פרסום עבודתו הראשונה של גריגור מנדל", כפי 
שהטעים ישעיהו לייבוביץ. 

מותר לשער כי הסכסוך הזה לזחריף במיוחד בשל המצב הפוליטי 
והצבאי בשנות ה־ 40 ההן. הימים היו ימי מלחמת־העולם השנייה, 
והיטלר תקף את ברית־המועצות על אף הברית שנכרתה בין שתי 
המדינות ועל אף חלוקת־פולין המוסכמת ביניהן. "הביולוגיה הנאצית" 
הדגישה מבין שני הגורמים "תורשה" ו״סביבה" רק את היסוד הראשון 
ופיתחה אותו לתורת־הגזע הנפשעת. תורה זו היא אשר שימשה יסוד 
"עיוני" לרציחות עצומות־הממדים שביצעו הגרמנים; שכן אם אמנם 
ישנם הבדלים מהותיים בין גזעי האדם, ועמים שלמים — כגון יהודים 
וצוענים — אינם בגדר המין האנושי, הרי שמותר להשמידם כחרקים 
מזיקים. כן הורו הנאצים וכן עשו. לעומת זה הודגש במשטרים הקומו¬ 
ניסטיים היסוד השני, זה של הסביבה, ושוב בחד־צדדיות קיצונית: 

אין שדם השפעה לתורשה, אלא הכל תלוי בסביבה, וסביבה זו ניתנת 
להשתנות שינויים מהפכניים על־ידי הסוציאליזם המהפכני, עד כדי 
שינוי חוקי התורשה עצמה. 

* 

1 

דוגמה זו מעידה על הסיכון העצום לחופש המחקר וההוראה האקדמיים, 
שהוא תוצאה הכרחית מהיזקקותם לכל אידיאולוגיה, תהא אשר תהא. 

לפני שנסיים, הבה נחזור שוב אל קאנט. בשנת 1795 הוא פירסם עוד 
ספר בעל נושא ציבורי מובהק, "אל השלום הנצחי". בספר 
זה הסתייג קאנט מגירסתו של אפלטון ב"המדינה" בדבר הפילו¬ 
סופים המולכים, או המלכים המתפלספים; וכה כתב: "אין תקווה 
שהמלכים יתפלספו, או שהפילוסופים ימלכו, וגם אין להתפלל על כך; 
כי השלטון מעצם טבעו מסלף את משפטה החופשי של התבונה. אולם 
מלכים או עמים המולכים בעצמם בהתאם לחוקי שוויון חייבים שלא 
להחליש את כת הפילוסופים ולא להשתיקה, אלא להניח לפילוסופים 
לגלות את דעתם בפומבי; שהרי נחוץ הדבר הזה לאלה ולאלה, כדי 
להפיץ אור על תפקידיהם." 9 

כאשר מורנו החכם, מרטין בובר ז״ל, נשא ב־ 8 בפברואר 1938 את 
הרצאת־הפתיחה שלו כפרופסור לסוציולוגיה של התרבות באוניברסיטה 
העברית, שנושאה היה "תביעת הרוח והמציאות ההיסטורית" (היא כלולה 
בספר עם ועולם, ירושלים תשכ״א), הוא הביע בדבריו הסכמה 
לדעה הזאת של קאנט. בובר הוסיף והטעים, שקאנט לא דרש כי מנהיגי 
המדינה יורו "הלכה כהפילוסופים", אלא רק כי ייאותו לבקש את חוות־ 
דעתם. בובר נתנסה בחייו באי־הצלחת הפילוסוף במישור הפוליטיקה, 
אבל לחם לחופש בלתי־מוגבל של הבעת דעתו, ולוא מן הטעם שכשלון 
בהווה עשוי להפוך ראש־פינה לבניין עתיד טוב יותר. 

ניתן להביא אסמכתא לתפיסה זו מדברי הז״ל. #גינו(כפי שהזכרנו כבר): 
״משנכנסו חכמים בכרם ביבנה, אמרו: עתידה שעה שיהא אדם מבקש דבר 

״ ע׳ קנט, לשלום הנצחי — שרטוט פילוסופי, תירגמו מגרמנית שמואל הוגו 
ברגמן ונתן רוטנשטרייך, ירושלים תשל״ו. 

מדברי תורה... ואינו מוצא... לעולם הלכה כדברי המרובין, לא הוזכרו דברי 
היחיד בין המרובין אלא לבטלן. ר׳ יהודה אומר: לא הוזכרו דברי יחיד 
בין המרובין אלא שמא תצטרך להן שעה ויסמכו עליהן" (תוספתא 
עדויות, פרק א׳, הלכות א, ד; והשווה במשנה א, ד). 

בימינו הפכה המדיניות לתחום המובהק ביותר של חוסר־סובלנות. 

לא בכדי אמר נפוליאון, בשיחתו היחידה עם גיתה: "הפוליטיקה היא 
הגורל". בידי המדינאים נתון הגורל, והם פוסקים וחורצים את מהלכו. 
ההחלטות המדיניות עומדות על־פי־רוב בסימן המיידיות: יש להכריע 
עכשיו על מעשה או על אי־מעשה, וכל שעה שהחמצת לא תחזור 
אליך לעולם באותו שלל סגולי של אפשרויות ונמנעויות. לעומת זאת 
מציג הפילוסוף את ממד העתיד הרחוק יותר. אמת, הוא דומה לאדם 
שעיניו לוקות ברוחק ־ראות, אבל פגם זה שבראייתו משלים את הפגם 
ההפוך שבראייתו של איש־המדיגה, הוא קוצר־הראות. אך אם זה 
האחרון, המדינאי, הוא איש חכם, יידע להעריך את האוצר של נשימה 
ארוכה, השמורה לו ולכל העם בחכמת מבקרו ומוכיחו הלא־נוח. וגם 
המבקר והמוכיח ייטיב לעשות, אם יגייס את כל הכוח־המדמה שברשותו 
כדי להיכנס לעורו של יריבו, שמעמסת ההכרעה המיידית ואחריותה 

העצומה מוטלות עליו. הפעלה זו של אמפאתיה לא תבוא כדי לשנות 

• • 

את תוכן דברי התוכחה, או האזהרה, או העצה, שהקול שבלבו דוחפו 
לומר אותם, אלא כדי לכוון את עוקצם החריף אל העניין הנדון בלבד, 
תחת לטפול האשמות אישיות, ויהיו אפילו מוצדקות, על איש־המדינה. 

ריסונם־העצמי ההדדי של איש־המדינה ואיש־העיון ישמור על הבסיס 
לחופש אקדמי בעידן המידון (פוליטיזציה) המקיף, ויגן על החופש הזה 
פן יבולע לו. כך עשויה חולשתו של הפילוסוף בתחום המדיניות להפוך 
ליתרון בתחום החינוך, לרבות החינוך הפוליטי. אין כל תועלת במחנך 
הוזה־הזיות המתעלם מקשיי ההווה; אבל ייתכן שאם יציירו המחנכים 
של היום לפני עיניהם של בני הדור הצעיר את סיכויי יום מחר ומחרתיים, 
יכשירום בכך להיות מוכנים מבחינה אינטלקטואלית ומוסרית לקבל 
את פני העתיד הזה, כאשר יבוא — עתיד שמחנכי הדור הזה לא כולם 
יזכו להגיע אליו. 

לי' החופש האקדדי 


ב 

לפני כמאתיים שבה כתב ג״א לסינג לידידו פרידריך ניקולאי, סוחר 
ספרים בברלין ואחד הלוחמים הנלהבים ביותר ל״השכלה": "אנא, 
אל תוסיף לומר לי דבר על אודות חירות־המחשבה־והביטוי הברלינאית. 
לאמיתו של דבר, אין חירות זו מגעת אלא כדי השמעת דברי־הבל רבים 
נגד הדת ככל אוות־הנפש. אדם ישר, מן־הדין שייב 1 ש לעשות שימוש 
בחירות מעין זו.״ 1111 

לדברים אלה נודעת משמעות גם כיום, ואף משמעות משולשת. ראשית, 
דברים אלה, בהיותם קטע מתוך דיון בין שני אנשי־ספרות שלא נמנו 
עם חברי הסגל האקדמי, מעידים על שאלת היחס ההדדי בין החופש 
האקדמי לבין חופש הביטוי בכללו; בקצרה רשאים אנו לקרוא לכך: 
הבעיה של זיקת־הגומלין. בשנית, המכתב מעמידנו על העובדה שכבר 
אז, לפני מאתיים שנה, התחילה הדת — אותו שדה־קרב במאבק על 
הרחבת החירות — להידרדר ולפנות מקומה לנושאים חדשים שנכנסו 
למרכז הפולמוס; זו היא בעיית חילופי־התחומים. בשלישית, מעמידנו 
המכתב על ההבדלים המיוחדים שבין החופש האקדמי במאה הי״ה 
ובתחילת המאה הי״ט לבין מצב החמוש האקדמי כיום; זוהי בעיית 
טבעו המיוחד של הנושא בו אנו דנים. 

אולם לפני שאנו באים לעסוק בשלוש הבעיות האלה, מן־הדין להציע 
הגדרה שימושית למושג "חופש אקדמי", לאמור: חופש אקדמי הוא 
החופש לחקור ולהורות בהתאם לכללי־פעולה מתודולוגיים מוסכמים, 
בפיקוחו הבלעדי של גוף חברים־למקצוע שגם הם חייבים להקפיד על 
אותם כללים עצמם. מכאן, שהחופש האקדמי נבדל מן החופש בכללו 

[' 1 התכתבות זו התחילה (לפי ההנחה) בעקב "מסה על חזיון־החוגה" שפירסם 
פ. ניקולאי ( 1757 ). השתתף בהתכתבות גם משה מנדלסון — וחליפת־האגרות 
נחשבת כהכשרת־קרקע ליסוד השבועון "מכתבים בנוגע לספרות היותר־חדשה", 
בעריכת לסינג וניקולאי, שתחילת הופעתו ביאנואר 1759 . 

ור׳ לאוקואון, מאת ג״א לסינג, עברית דוד ארן, סדרת ״טעמים — מבחר 
כתבי־מופת באסתטיקה", הוצ׳ ספרית פועלים וד>וצ׳ הקיבוץ המאוחד, אחרית־דבר 
מאת מ. פזי; (קיץ) 1983 .] 

ע״א פי״ךן הזכות לחנן־ 


באשר לשני מרכיבים: אחידות מסוימת במתו־ד, וקיומו של איגוד — 
או קהילה — המבטיח את החופש ומפקח עליו. מושג מיוחד זה של 
חופש אקדמי יש עימו מעלות נודעות ואף חסרונות שאינם נודעים כל־ 
צרכם. 

אחד מן היתרונות העיקריים הוא האפשרות לבקר ולהיות מבוקר 
באופן חופשי והדדי, אפשרות שאינה מוגבלת אלא בתלות הירארכית 
מסויגת, וכן — כתוצאה מהירארכיה זו — במיספר חששות מסוימים 
הנופלים בחלקם של חברי־הסגל הזוטרים. זו ואף זו: קיימת הפריה 
הדדית בתחום שיטות־המחקר המתקדמות ובתוצאות החדישות של המח¬ 
קרים, הן בין מדענים בני אומה אחת והן בין מדענים בני אומות שונות. 
מצד שני, ישנן כמה מגרעות, או, לפחות, כמה סכנות אפשריות האורבות 
לחופש זה. לדוגמה: כל התאגדות סגורה עלולה לפתח בקרבה רוח־ 
צוות בשיעור המגיע לידי אנוכיות קיבוצית. במקרה זה נוטה הקהילה 
האקדמית לראות את חירותה המוגנת כזכות־יתר בלבד, ושוב אין היא 
נותנת את דעתה לחירותה של החברה כולה. אמנם, החירות החברתית 
או הפוליטית אינה זהה עם החירות האקדמית, אבל שתיהן תלויות זו בזו, 
אף בהיותן שונות זו מזו. שעה שהבלתי־אקדמאים מסיחים דעתם מתלות 
הדדית זו, הריהם טועים טעות חמורה בשיפוטם; שעה שחברי הסגל 
האקדמי עושים כן — חטא הוא בידם. 

מתוד והתאגדות הם תנאים הכרחיים לקיומו של החופש האקדמי, אך 
הם בלבד אינם מספיקים. שתיים אלה הן מסגרתו העיונית והאירגונית 
של החופש האקדמי, אבל לא תוכנו ולא תכליתו. נושאי החופש האקדמי 
אחראים במידת־מה לרמת החופש הכללי השורר בחברה ובין החברות. 
אין הם יכולים להתעלם מאחריות זו בלא להעמיד בסכנה, בסופו־של־ 
דבר, את זכות קיומם החברתי, המוסרי והאינטלקטואלי. ההתאגדות או 
הקהילה האקדמית מפקחת על עצמה, אולם אין דבריה צריכים להיות 
מכוונים לעצמה בלבד. אם אמנם תנהג כך, הריהי עשויה לפתח עד 
מהרה אופן־דיבור מיוחד במינו; אנו נהא רשאים לכנות את לשונם 
הנבדלת והמלאכותית בשם "שפת־סתר של קוסמים", כדרך אותם כוהנים 
ומגידי־עתידות רומאיים, שמעולם לא גילו את סודותיהם להמון־העם 
והיו מברכים זה את זה לשלום בחיוך קורץ סוד משותף. שפת־סתר 

על החופש האקדמי 

מעין זו היא הכרח טראגי במשטרים טוטאליטאריים, אולם בדמוקראטיה 
אינה אלא בחינת מותרות מעוררות־גיחוך. 


החופש האקדמי והחופש ה כללי 

אחד מתפקידיה העיקריים של האוניוורסיטה מתחיל שעה שרעיונותיה 
ומימצאיה, ואפילו המתודים הנהוגים בה, מגיעים אל החברה בכללותה. 
אותו תפקיד אינו יכול להתבצע אלא בחברה חופשית באופן יחסי, 
ובחברה כזו הוא חייב להתבצע. בנקודה זו, מתלכד החופש האקדמי 
עם החופש הכללי. 

עם־זאת יש לציין, כי קני־המידה להערכת החופש האקדמי והחופש 
בכללו משתנים במהלך ההתפתחות ההיסטורית, אולם לעתים תכופות 
אין הם משתנים בקצב אחיד. באירופה של המאה הי״ח ותהילת המאה 
הי״ט גבר חופש דתי, או אף חופש מדת, בחיים הרגילים במידה רבה 
יותר מאשר בחיים האקדמיים. סבור אני, שקביעה זו כוחה יפה גם לגבי 
ארצות־הברית. אנו רשאים להזכיר, בהקשר זה, את הכנסייה שליד 
האוניוורסיטות ואת הלחץ החברתי שהופעל על פרופסורים וסטודנטים 
כאחד להשתתף בטקסי־התפילה, לפחות פעמים אחדות בשנה. כאן אחד 
המניעים להתנגשויות ולמאבקים הדראמאטיים בין האוניוורסיטות לבין 

מורים דגולים, לא רק תיאולוגים כגון דה ונזה ש 0 ) בברלין, אלא 

• • • 

גם פילוסופים כקאנט ופיכטה — התנגשויות ומאבקים, שהועטה עליהם 
מעטה תיאולוגי אפילו בעת שתוכנם נעשה פוליטי. רוב האוניוורסיטות 
נוסדו על־ידי הכנסייה, ועדיין היו נתונות לפיקוחה. לעובדה היסטורית 
זו נשמרה עדיין, בדרך אנאכרוניסטית, מידת־מה ממשקלה הראשון שנים 
רבות לאחר שנתמוטט שלטונם הכל־יכול של אירגוני הדת בחיים 
הכלליים. 

ואז, לכל המאוחר באמצע המאה הי״ט, נטלה באירופה המדינה את 
האוניוורסיטה לידיה. הפרופסורים חדלו להיות "כלי קודש" והפכו להיות 
מעין פקידים. מן הנחשול הגואה של הסקולאריזציה הצילו רק את גלי¬ 
מותיהם הכנסייתיות, שהציגון לראווה בהזדמנויות חגיגיות. עתה נתחוור, 
כי דבריו של לסינג לידידו ניקולאי נכונים הם גם לגבי האוניוורסיטה. 

ע״א סימון הזכור. להגר 


רות בנדיקט ( 800011101 ) ניסחה זאת מחדש, כנראה בלא־ לדעת שכבר 
הקדים אותה אחר, בספרה "דפוסי תרבות",־ 1 ואלה דבריה: "בבעיות 
הממשיות והחיוניות של תרבותנו, עדיין רחוקים אנו מאותה מידה של 
הינתקות אובייקטיווית שהצלחנו לרכוש לעצמנו לגבי השאלות שבתחום 
הדת״. האנתרופולוגית המנוחה כתבה דברים אלה בשנת 1934 , שנה 
לאחר תפיסת השלטון בידי היטלר. באותו הקשר היא ממשיכה ואומרת: 
"לכל הפחות, השתחררנו מאותה הפלות מוזרה (של חוסר הסובלנות 
הדתית והקנאות העיוורת) והשלמנו עם החקר המשווה של הדת. אולם 
אם אנו נותנים את הדעת על מידת התפשטותה של עמדה דומה בתר¬ 
בותנו, בצורה של משפטים־קדומים בענייני הגזע, למשל, אנו רשאים 
להתייחס בספקנות מסוימת לשאלה, האם ראייתנו המפוכחת בשאלות 
הדת מקורה בעובדה שהתגברנו על הילדותיות התמימה, או, פשוט, 
בעובדה שהדת שוב אינה תחום־ההיים שבו נערכים המאבקים המודרניים 
החשובים." 

אכן, כאן התשובה לבעייתנו השנייה, בעיית חילופי התחומים. אפשר, 
שחירות וסובלנות מצויות בדורנו לא פחות ולא יותר משהיו מצויות 
בדורות הקודמים; ייתכן ששיעורן הממוצע לא נשתנה מעיקרו, אולם 
דרך התפלגותן נשתנתה. דומה, כי מידות טובות אלה באות לידי גילוי 
בעיקר לגבי נושאים שעדיין לא הגיעו לכלל חשיבות או שהספיקו 
בינתיים לאבד מתנופתם הראשונה. השאלות השנויות ביותר במחלוקת 
כיום הן: שוויון הגזעים, מיעוטים לאומיים וזכויותיהם, בעיות הבטחון, 
במיוחד בתחום החקר הגרעיני וההתכוננות הגרעינית, וכן יכולתן או 
אי־יכולתן של מערכות אידיאולוגיות שונות להגיע לכלל שיטה גמישה 
במידת־מה של דו־קיום. האם לא תימצא תכלית ראויה לחינוך ולחינוך־ 
עצמי בעתיד בפיתוח גישה של סובלנות וכיבוד החירות כלפי אנשים 
המחזיקים בדעות שונות משלנו, בתחומים שבהם יש לנו עצמנו עניין 
ממשי ורב ? אולם, לפני שאנו מנסים לדון בשאיפה זאת לעתיד טוב 
יותר, הבה נתבונן מקרוב בה 1 וה ובקווים המיוחדים המאפיינים אותו, 
בעיקר באלה שיש להם חשיבות לגבי שאלת החופש האקדמי. 


. 1934 6081:00 01 8 ו 11611 ג? , 600601101 ו 1 ;)ט,מ צ ז 

האלמוניות של המחקר המודרני 

בראש ובראשונה, מן־הראוי שנתבונן באותו שינוי־מיבנה נודע המתחולל 
כיום במיספר גדל־והולך של אוניוורסיטות במדינות רבות: מוסדות 
ששירתו בעבר אליטה אינטלקטואלית או רוחנית מצומצמת באופן יחסי, 
שחבריה היו בעלי רקע דומה ונסיונות משותפים, נהפכים במהירות למעין 
קונפדראציות רופפות של בתי־ספר מקצועיים העומדים כמעט לחלוטין 
ברשות עצמם. בד בבד עם תמורה זו, גדל גם מיספרם של הסטודנטים 
לא רק באופן מוחלט אלא אף יחסית לאוכלוסייה הכללית, והוצאות 
ההוראה ובעיקר הוצאות המחקר על כל תלמיד נמצאות גם הן בעלייה 
מתמדת. מציאות משולבת זו של סטודנטים רבים יותר ומעוטי־אמצעים 
משהיו בעבר ושל הוצאות עולות, טומנת בחובה תלות גוברת במענקים 
ובמילגות. סכומי כסף גדולים מתקבלים מגופים בינלאומיים, מן הממ¬ 
שלה, מקרנות פרטיות־למחצה או מתורמים פרטיים. התלות במקורות 
אלה, להוציא אולי את המקור האחרון, עשויה להגביר את השפעתם של 
מוסדות לא־אקדמיים, ובעיקר של מוסדות פוליטיים ואידיאולוגיים, 
ולהחליש את השפעתה הסגולית של הקהילה האקדמית גופה. 

התוצאות המתחייבות מתהליכים אלה לגורל החופש האקדמי הולכות־ 
ומתבהרות יותר ויותר. אמנם דומה כי מיספרם של מאבקים דראמאטיים 
בין אנשי אוניוורסיטה רבי־מוגיטין לבין גופי המימשל מועט היום 
משהיה בעבר (אם גם פרשת המדען האמריקני־יהודי ד״ר רוברט אופנ־ 
היימר המנוח התרחשה לעינינו בשנים האחרונות ממש). מכל־מקום, 
הירידה במיספרן של ההתנגשויות ממין זה אינה מעידה על עלייה בחופש 
האקדמי. להיפך, היא מעידה על פגימתו. ואין פירושו של דבר, שהמורה 
באוניוורסיטה בימינו או החוקר המודרני אינם אוזרים־עוז בשיעור 
הדרוש כדי לעמוד על דעתם במאבק־של־ממש, אלא שהם נטולים לרוב 
אותה יכולת אינטלקטואלית לראות את התוצאות העקיפות או המרו¬ 
חקות של תחום־העבודה המיוחד שבו הם עוסקים. בדרך־כלל עוסק 
החוקר רק בחלק זעיר של יחידה שלימה, שמשמעותה האמיתית נסתרת 
הן ממנו והן מחבריו לעבודה. מסתבר, שהתמחות והתפצלות־לענפים 
הגוברות־והולכות יש בהן הכרח מבחינה טכנית, אולם אין ספק שנובעות 
מהן מסקנות מרחיקות־לכת לגבי מידת האחריות, ומכאן אף מידת 

החירות, שאיש־המדע כפרט צריך להתמודד עימה. צורת אירגון זו היא 
בעלת משמעות רבה לגבי המממנים הפוליטיים, בין שהם יודעים על כך 
ובין שאינם יודעים, משום שהיא מגבירה באופן ניכר את מידת צייתנותם 
של היחידים הנוטלים חלק בתהליך הכולל. אפשר להשוות מכאניזם 
זה למכאניזם הפועל אצל כיתת חיילים, המצווים להוציא להורג שבויי־ 
מלחמה, למשל. כאשר היורים כולם שותפים למעשה־ההריגה, אין איש 
מהם געשה רוצח של־ממש, לפחות לא בתודעתו שלו. בשעותיי הקודרות 
מחרידה אותי המחשבה, כי האנושות מניחה כיום לכמה קבוצות אלמו¬ 
ניות של מדענים להכין בצוותא את התאבדותו של המין האנושי. 

האנונימיות היחסית של המחקר והניסוי עושה את ההשתמטות משא¬ 
לות נועזות ומסוכנות קלה הרבה יותר משהיתה אי־פעם בעבר. אפשר 
להניח, שהרבה מן ההכרעות המוסריות־אינטלקטואליות שלפנים היו 
מגיעות אל תחום תודעתנו, נחנקות כיום באיבן בעודן בתחומו של 
התת־מודע. ובלשון הפסיכואנאליזה: ה״אני" אפשר לו לשקר פחות, 
מפני שב-סאס מובלע עתה פחות 1 > 1 . ודאי, יש גם יוצאים מן הכלל. 
אולם מה מתרחש ברגיל בשעה שהוגים או אנשי־מחקר מגיעים למסקנות 
העומדות בניגוד לציפיותיהם של המממנים הרשמיים או הפרטיים? 
במקרים כגון אלה, ייתכן שמותחי־הביקורת על המימצאים, ואפילו 
מותחי־הביקורת מבין חבריו האקדמאים של המבוקר, יסתמכו על מתודו¬ 
לוגיה תקינה לא כאמת־מידה עיקרית בלבד, אלא כאמת־מידה יחידה 
לחריצת־דינם. גם אם אדם זה, שעליו חלוקות הדעות, העלה שאלה 
בעלת־משמעות והציע תשובה שהגיע אליה בדרך לא־שיגרתית — 
תשובה בלתי־נוחה שאפשר שהיא נכונה או מכל־מקום נתונה־לוויכוח — 
הרי שיטילו על כף־המאזניים רק את המישגים שעשה, ואילו על עצם 
הבעיה ועל הקאריירה האקדמית של אותו ביש־מזל יסתמו בלב קל את 
הגולל. תחת לעודד מחקר מחודש בבעיה שנויה במחלוקת השקפתית, 
למשל בבעיית השפעתם של דפוסי־קבע אתנוצנטריים על החשיבה 
הצלולה, גוזרים הם את דינה של הבעיה עצמה לגניזה למשך זמן רב 
למדי. אמנם ניתן לומר, שהחוקר המעז לעסוק בנושאים בלתי־אהודים 
נושא באחריות גדולה יותר מזו של מבקרו. אולם אין זו אלא מחצית 
האמת. מחציתה השנייה בכך, שהרשויות האקדמיות או הלא־אקדמיות, 
ההופכות את עקרון המתודולוגיה התקינה לנשק קטלני נגד שאלות 

טורדניות, גם הן נושאות באשמה להשתקתן. אפשר שאיני רשאי לצטט 

את פרופ׳ רובר מרטון ( 01100 ^ 2 ) כתנא דמסייע לדבריי, אולם הוא 

% • ▼ ▼ 

שהבחין בחריפות בין שני טיפוסי מלומדים. הרי קבע, שקבוצה אחת 
מהן עשויה לטעון: "אין אנו יודעים אם אמנם אמת בדברינו, אולם 
לפחות יש בהם חשיבות", ואילו הקבוצה האחרת היתד, טוענת: "יש 
הוכחות בידינו שאמנם כך הוא הדבר, אבל אין אנו יכולים להורות על 
חשיבותו״. מאקס ובר (• 01 נ ¥01 \) כינה את הקבוצה הראשונה של מרטון 
;!• 01 נ £1111 חח 81 , מגבבי משמעויות, ולקבוצה השנייה קרא 5 ז 0 כ ££11111 ס 51 , 
מגבבי עובדות. אין ספק שהאידיאל הוא מזיגה אמיתית בין שני הטיפו¬ 
סים הללו. למרבה הצער דומה שההתקרבות אל אידיאל מעין זה קשה 
היום הרבה יותר משהיתה אי־פעם. מדוע זה כך ? 

שורש האשמה הוא בשתי מגמות אחרות המסתמנות בחיים האקדמיים 
המודרניים: הגברת התלות בוועדות־תיכנון, המחליטות על חלוקת ההק¬ 
צבות, עוד לפני שניתן להתחיל בפעולה רבת־היקף, וההכרח להסתמך 
על עבודת־צוות בשעת הביצוע. 

משער אני, שכל אמצעי הקולקטיוויזציה האלה מעלים את רמתו של 
המדען הממוצע, אבל עם־זאת חוששני, שהם עלולים לפגום ברמתו של 
המדען המעולה. שיעור נבונותה של ועדת־תיכנון מגיע, במקרה הטוב 
ביותר, לסך־הכל המצורף של הנבונות של כל אחד מחבריה. בדרך־כלל 
הוא מועט מסך־כל זה, כדברי הפתגם "הסנאטורים אנשים טובים הם, 
אבל הסנאט — חיה רעה״ (" 0$113 נ! 11313 ! ;! 501131:11 י 1 ז 1 ׳\ 1 ת 0 נ 1 0$ ־ 50031:01 ״), 
שהיה מצטט בהזדמנויות מסוימות מורי ורבי המנוח מרטין בובר. הבה 
נשער בנפשנו מה היה מתרחש, אילו היו פלאנק, פר 1 יד או איינשטיין 
תלויים בחסדיה של ועדת־תיכנון, שהיתר, מורכבת בדרך־הטבע מאנשים 
הנופלים הרבה בשיעור־קומתם מן היוצרים הגאונים הכפופים לשיפוטם. 
אריסט 1 י ' מציג שאלה רטורית המתייחסת כפי־הנראה לאפלטון: "כל אדם 
רשאי להטיל בו דופי, אולם למי מותר לדבר בשבחו?" כלום לא היו 
חברי הוועדה הדמיונית שלנו מעדיפים למצוא מומים בחבריהם הנעלים 
מהם מתוך ענווה — אם לא מתוך צרות־עין ? 


.( 1905 1011 ) £011 ,; 1101 ־ £111 137 1 ) 111:0 ) 0 ) ■ • • 11 0411/1011 ^(£ 011 1810116 ת 4 . 

אכן, נאמנים דבריו של קארל מאנהיים (ת 11 :>ו 1 תת 3 ^ן): ככל שתגבר 
יד התיכנון בחברה המודרנית — תהליך הנראה כבלתי־נמנע — כן ילד 
ויגבר הצורך לערוך תיכנון גם למען החירות, לבל נמצא עצמנו בסופה 
של אותה "דרך אל העבדות"—על משקל ספרו הידוע של האייק €10 ץ 13 ל). 11 
ברם, תיכנון למען החירות אין משמעו תיכנון החירות עצמה — מושג 
הסותר את עצמו — אלא הקצבת זמן, מקום ומשאבים לקיום החירות, 
ובעיקר לשם העלאת שאלות־ותשובות בלתי־מוכנות מראש. 

קביעתה של דרך זו לעבודה המדעית תהיה לא רק ליבראלית יותר, 
אלא תימצא, בטווח ארוך, אף יעילה יותר. נזכיר שוב את איינשטיין. 
מספרים עליו, שאמר פעם: "הדבר היחידי שאני נזקק לו, כדי להוכיח 
את התיאוריה שלי, הוא עפרון וגליון־נייר". לאמיתו־של־דבר, נערכו 
תצפיות אסטרונומיות מסוימות כדי להוכיח, או להפריך, את טיעוניו. 
אירע שהתצפיות אמנם אימתו אותן. אולם השמועה מספרת, שאיינשטיין 
עצמו ישן באותו לילה שנת־ישרים כתמיד. אינני יודע, אם יש ממש 
בדברים אלה או שהם דברי אגדה בלבד. עניין אחד ברור־בתכלית: הן 
איינשטיין והן ראתרפורד ( 1 }־ £01 ז€ו 11 ט* 1 ) לא האמינו במשך שנים רבות, 
שהנוסחה המפורסמת המעמידה מאסה ואנרגיה במשוואה אחת, וכך 
מייחסת אותן זו לזו, תביא באחד הימים להפיכתו של החומר לאנרגיה 
וכך תוליד את המהפכה הטכנולוגית של זמננו. 

ועדות־התיכנון בעולם כולו חייבות להסיק מכך מסקנה אחת: ארוכה 
הדרך המוליכה מניסוחה של אמת תיאורטית חדשה אל יישומה המעשי. 
אם רוצים אתם לראות את פרי המחקר, אל־נא תדחקו את הקץ! אם 
יש בכם ענווה במידה הראויה, אל־נא תציגו את כל השאלות בעצמכם; 
השאירו־נא מקום ליסוד־ההפתעה, שהוא־הוא פריו של המוח הגאוני 
היוצר י ואם אמנם דמוקראטים טובים אתם, כפי שאתם מתיימרים להיות, 
אל־ נא תרמזו מראש מהן התשובות הרצויות לכם! 

התביעות שצריכה הקהילה האקדמית לתבוע מעצמה 
עד כאן באשר לכמה מן התביעות העיקריות, שהקהילה האקדמית רשאית 
להציג בפני החברה כולה, כדי להבטיח קורטוב של חופש אקדמי בימינו. 


. 1944 0 ^. 011103 ,מ 101 } 4 ז 80 40 11 ג 0 ׳ 11 16 !ז׳ .י? 4 ז 

אולם מה מהותן של התביעות שהקהילה האקדמית חייבת לתבוע מעצמה, 
בנוסף על השימוש במתודים בדוקים ? 

י התביעה הראשונה קשורה אל המתוד עצמו. אפשר שיהא כשר מכל 
הבחינות הפורמליות, ואף־על־פי־כן יהא לקוי באופן חמור מבחינות 
אחרות. אין אנו נותנים את הדעת אלא לעתים נדירות על ה מיג בל ו ת 
המוסריות בתחום המחקר והנסיון. נביא כאן דוגמה תמימה למדי: 
לפני שנים מרובות פורסמה בארצות־הברית עבודת־מחקר בשלושה 
כרכים עבים שנחשבה בזמנה תקינה — "מחקרים על התרמית"( 011£$ ג 1 :ז 5 " 
"אסססס ת 1 ) מאת הרטשורן (£תז 5110 ד 1 ב 0 ) ומאי אחת מן התח¬ 

בולות לגילוי שקרים, שנקטו המחברים, כדי לקבוע את שיעור האמיתיות 
או התרמית האופייני לטיפוסי בתי־ספר שונים, כך היתר: נתנו לתלמי¬ 
דים רשימת ספרים וביקשו לציין את מידת העניין שמצאו בכל אחד 
מהם. רשימות אלה כללו ספרים שמעולם לא־היו ולא־נבראו. פירושו 
של דבר, כי נעשה כאן שימוש בגניבת־דעת לשם גילוי שקרים; אכן, 
לא כדי להעניש את הפושעים הקטנים, אלא כדי לשרת את המדע הטהור. 
אך האומנם מדע מעין־זה כה טהור הוא ? כלום אין מידת־מה של האר־ 
מוניה חייבת לשרור בין האמצעים שאנו משתמשים בהם לבין המטרה 
שאנו חותרים אליה? לא רבה היתה הפתעתי כאשר נוכחתי לדעת, 
זה־לא־מכבר, כי מדענים־ממדענים שונים עודם משתמשים בשיטות 
דומות ואף גרועות מהן. אם לא ילמדו נושאי דגלו של החופש האקדמי 
להגביל את עצמם — שעה שקיימת הצדקה להגבלה עצמית מעין־זו — 
קרוב לוודאי שהגבלות קשות מאלה וסבירות פחות מהן יוטלו עליהם 
מבחוץ. 

תביעה שנייה, שמן־הדין להציגה לעצמנו, ובמיוחד לאנשי מדעי־הרוח, 
היא זו: ככל שהערכים בהם אנו דוגלים ולמענם אנו נאבקים נעלים 
יותר, כן מצווים אנו על מישנה־ זהירות בשימושם בין כותלי האוניוור־ 
סיטה. שמורה לנו הזכות, ותכופות אף מוטלת עלינו החובה, להגיד בגלוי 
את הדברים שאנו מאמינים בהם, ולא רק את הדברים שאנו יודעים; 
אולם מן־הדין הוא שנעניק לסטודנטים שלנו אותן זכויות עצמן. אם 
נקפח אותם, עתידים אנו ליצור לא אנשים הדבקים ביושר־לב ברעיונות, 
אלא אנשים הגורסים אידיאולוגיות על דרך הציניות. טבעם של אנשים 
צעירים, שהם לומדים עד־מהרה על־פי איזו אמת־מידה שופט אותם 

המורה — אם על־פי טיב השקפתם או על־פי כשרונם להוכיח או לטעון 
לזכותה של השקפה זו או אחרת, גם אם היא עומדת בסתירה לתפיסתו 
המוצהרת של המורה. אכן, בעניין זה המתויד הוא אמת־המידה היחידה. 
יאמר התלמיד מה שבלבו, אבל יאמר זאת כראוי — ויזכה בהערכה 
חיובית; ישמיע את דעתו של המורה, אבל בגמגום — וצפוי לו כשלון. 
דרך טובה לשמירת החופש האקדמי של התלמידים היא להימנע 
לגמרי מלהציג בשעת מצבי־להץ, כגון מיבחנים, שאלות הנדסאות אופי 
אידיאולוגי. 

התביעה השלישית אל חברי הקהילה האקדמית היא בתחום היחסים 
עם הרשויות הלא־אקדמיות, בעיקר עם רשויות המימשל. קודם לכן 
ביקשנו מרשויות אלה להעמיד לרשותנו את הזמן הדרוש, כדי להגיע 
לפתרונות נאותים. עכשיו עלינו לדרוש מעצמנו להבין לקשייהם הגדו¬ 
לים של אנשים הנושאים באחריות למצבים חמורים והחייבים לקבל 
הכרעות אשר, לדעתם לפחות, אין אפשרות להשהותן. כמלומדים, אין 
אנו צריכים להיכנס־לעודם, אך לעומת־זאת חייבים אנו, כמלומדים, 
לחוש היטב מהם הקשיים העומדים בפניהם ומה בדיוק תובע מהם תפ¬ 
קידם המיוחד. אם יעלה בידינו לנהוג בדרך זו, ייעשה שיתוף ־הפעולה 
בינינו לבינם נוח יותר ויתרבו האפשרויות להתרחבותו־מחדש של 
החופש האקדמי. דומה הדבר, כאילו נתחברו יחד שתי מחלות־עיניים 
וכל אחת משתיהן מרפאה את חברתה. מלומדים נתברכו מטבע־בריאתם 
בראייה למרחוק; הם שואפים לתכליות רחוקות מהם, אם בזמן ואם 
בחלל, ואם בשניהם כאחד. אנשי המעשה הם קצרי־ראות; חלק לא- 
מבוטל מהצלחתם או כשלונם תלוי בשעה העוברת ללא־שוב. אם כל 
אהד מאתנו יכיר בחולשתו ובכוחו — בסדר זה ממש, תחילה בחולשתו 
ולאחר־מכן בכוחו — ותוך כך יכיר בכוחם ובחולשתם של האחרים (בסדר 
זה ממש, תחילה בכוחם ולאחר־מכן בחולשתם), אולי נגיע, למרות כל 
המכשולים, לכלל פשרה סבירה. 

1 . הנסיונות למצוא בסיס מוצק לפדגוגיה כמדע עסקו ועוסקים, במיוחד, 
בשאלת מקומה השיטתי במסכת המדעים. זמן רב הסתפקו בציון תפקידן 
של שתיים לגבי הפדגוגיה — הלא הן תורת־המידות כמציבה את מטרות 
החינוך, ותורת־הגפש כמכרעת בבחירת האמצעים הנאותים והיעילים. 
ואולם, מצד אחד בא חקר האידיאולוגיות, שהטיל ספק בקיומם של 
ערכים עצמאיים ומוחלטים, בלתי־תלויים במצבי החברה המשתנים, 
ומצד שני באה הפסיכולוגיה המודרנית, שבאחרים מזרמיה המשפיעים־ 
ביותר הפכה להיות לפסיכולוגיה בלא פסיכי, והללו עירערו את היסוד 
המוצק לתפקיד הנ״ל של תורת־המוסר ותורת־הנפש. לאחר שאלה 
לא הניחו כל שיור של־קיימא בתוך תחומי הפדגוגיה, לא יכלו עוד לבסס 
ביציבות את המדע הזה שביקש להסתמך עליהן. אמנם ניסו להמיר את 
האתיקה בסוציולוגיה כמציבה מטרות (שונות ומתחלפות) לחינוך, ולהש¬ 
איר את הפסיכולוגיה, כתפיסותיה החדשות, בתפקידה לברור לו־לחינוך 
אמצעים (שונים ומתחלפים); אך עצם המרה זו ושינוי תפיסה זה אף 
הם צריכים בדיקה קפדנית. 

2 . תורת־המוסר הקדם־סוציולוגית, שהניחה את קיומם של ערכים 
קבועים ומדורגים, ותורת־הנפש המסורתית, שהניחה את קיומו של יש 
המכונה נפש, כוחן לא הגיע כדי להסביר את התמורות הגדולות שחלו 
בקביעתם העיונית ובהשפעתם המעשית־חברתית והאישית של ערכי 
המוסר, ושבעקבותיהן שונתה תכלית־שינוי גם התנהגותו של האדם — 
"גופו" ו״נפשו". לכן אך־מובן הדבר, שתקופה דינאמית כזו־האחרונה 
נטתה ליתן תשובה שלילית על שאלתו הרטורית של ו. דילתיי, האם 
ישנה אפשרות ל״מדע פדגוגי בעל תוקף מוחלט״ ( 1888 ). 

3 . יש סימנים לכך שתקופת היחסתנות (רלאטיוויזם) המוחלטת 
מתקרבת לקצה. המבוכה ההרסנית שירדה לעולם שורשים לה, לדעת 
רבים, במבוכת הערכים שהשתלטה בו, תהילה בתחום המדע העיוני 
ואצל המועטים, וסופה בתחום חיי יום־יום ואצל ההמונים. מורגש הצורך 
לערכים מתמידים, אף נצחיים, וצורך זה מותר לו, ואף מצווה הוא, להוליד 
שאלה ולעורר חיפוש, אם־כי אסור לו לספק עצמו את התשובה ואת 
הפתרון, כדרך הפראגמאטיסטים. אפשר אין כלל סיפוק של אמת לאותו 
ביקוש, אבל גם ייתכן כי ישנו. על־כל־פנים, הפעם תעמוד השאלה 
בצורה אחרת, לאמור: מהו היחס בין היסודות הקבועים (אם מצויים 
כאלה) ובין היסודות החולפים, המשמשים שניהם במלאכת החינוך 
ובתורתה, ואילו הם המדעים שמספקים להן את היסודות הללו ? 

4 . יש אפשרות וצורך להבחין כאן הבחנה נוספת, דהיינו בין דרגות 
שונות שבממד הקבע ושבממד החל 1 ף. זה כנגד זה, ב ק י ר ב ת ־ מ ה, 
נמצאים ממד־הקבע היחסי וממד־החלוף היחסי, ואלה הם הממדים המציי¬ 
נים את תחומה של הפדגוגיה בזמן מסוים ובמקום מסוים — והמהווים 
את גבולותיה הצרים; וכמו־כן נמצאים זה כנגד זה, במרחק אין־ 
סופי, ממד־הקבע המוחלט (אם ישנו) וממד־החל 1 ף המוחלט, והם 
מהווים את הגבולות הרחבים של הפדגוגיה במסכת שאר המדעים. התורות 
העוסקות בארבעה ממדים אלה הן: 

א) התיאולוגיה — ותורת־המוסר הדתית בכלל־זה — העוסקת בממד־ 
הקבע המוחלט; 

ב) האנתרופולוגיה הפילוסופית העוסקת בממד־הקבע היחסי; 

ג) תורת הזמן הנמשך, הבלתי־מחולק, העוסקת בממד־החולף המוחלט; 

ד) תורת הזמנים המחולקים, הנקראים תקופות — דהיינו פילוסופיית 
ההיסטוריה ופילוסופיית התרבות — העוסקת, ליד הסוציולוגיה, 
בממד־החלוף היחסי. 

כאן ועכשיו נעסוק רק בקיצור נמרץ בממדים ובתורות הנקובים בסעי¬ 
פים א—ג, ונייחד את הדיבור על המוזכר אחרון. אמנם גם זה לא יובן 
בלי קביעת מקומו במסכת כולה. 


5 . מי שמייחס את ממד־הקבע המוחלט לתחום התיאולוגיה אומר בזה, 
בין השאר, כי בלי אמונה באל המעיד על מציאותם של ערכים נצחיים 



בין פילוסופיית ההיסטוריה לפדגוגיה 


173 


ומוחלטים, ומצווה את האדם לקיימם בפועל, אין אפשרות להגיע לתורת־ 
מוסר שהיא גם בעלת החלטיות גם בעלת תוכן. משפט זה אין בו, כמובן, 
משום כוה שיכנוע או משיכה לצד האמונה: כוונתנו רק לציין את 
התנאי העיוני, שבלי מילואו אין תורת־המוסר הנ״ל בגדר אפשרות. 

תורת־המוסר החילונית, המוותרת מלכתחילה על ביסוס בהתגלות 

דתית, שתי דרכים גדולות לפניה: דרכו של קאנט, או דרכו של שלר. 

י • • 

הדרך הראשונה מגיעה למטרתה, לההלטיות, אבל כידוע, תוך ויתור על 
כל תוכן מסוים. החלטיותה היא צורנית גרידא, כי המחיר המתבקש 
תמורתה הרי הוא תוכנו — העיוני — של המוסר, על־כל־פנים: תוכנו 
המפורש (לדעתי, יש לעמוד על התוכן הסמוי, אף מעיני קאנט עצמו, 
שבתורת־המוסר שלו; וזאת, בדרך אינטרפרטאציה מדויקת של הדוג¬ 
מאות המובאות בה; אבל אין זה מענייננו הקרוב). ומאידך: תורות־ 
המוסר המאטריאליות מגיעות אמנם גם הן למטרתן, היינו לתוכן מסוים 
המתבטא לרוב בסולם־ערכים, אך המחיר המתבקש תמורתו — הרי הוא 
ויתור על החלטיות, באשר הערכים השונים מוצאים את מקום גישומם 
בטיפוסים שונים, טיפוס טיפוס וערכיו. מי שבא לאחד את שתי התכונות 
המנוגדות — החלטיות ותכניות — על־ ידי דירוג טיפוסים אלה (דוגמת 
שלר, המעמיד את טיפוס "הקדוש" בראש הסולם של ערכיו הפרסונאליים), 
מסתבך במאמציו למצוא לדירוג זה הנמקה אימננטית (כגון מידת תלותם 
של הטיפוסים הללו זה בזה, עד שהטיפוס הבלתי־תלוי ביותר הוא הטי¬ 
פוס העליון), שכן בהנמקה האימננטית אין תשובה על השאלה, מדוע 
פחות־מכולם תלוי דימוי הקדוש בשאר הטיפוסים. יתר־על־כן: שמא 
עצם קנה־מידה זה הוא מופרך מעיקרו, וייתכן למשל, כי "החכם" הסטואי 
יהיה דווקא בלתי־תלוי רב־יתר מאשר הקדוש 1 אין זאת אלא נסיון 
לחפות על קנה־המידה החיצוני, הפועל כאן והמודד את הטיפוסים השונים 
על־פי יהסס אל ערך טראנסצנדנטי עליון שבכוחו, ורק בכוחו, לצרף־יחד 
את תכונות ההחלטיות והתכניות שבשיטות המוסר; ומבחינה זו תופס 
הקדוש אל־נכון את המקום בראש. לכן עוסקת התיאולוגיה, ותורת 
המידות הדתית כחלק בלתי־נפרד ממנה — בממד־הקבע המוחלט, והרוצה 
באותו ממד אין לו ברירה אלא להיזקק לאותו מדע. 

6 . ונשאלת השאלה: אותו יסוד מתמיד הדרוש לנו, האם אינו טמון 
במהותו של אדם באשר הוא אדם ? האדם, בחינת נברא ־בצלם או שלא 

מבחינה זו — הרי שאלות הנצח טמונות בחובו ומתעוררות בו מדי דור 
בדורו, אף שמצליחים להשתיקן לשעה. התשובות המטאפיזיות פושטות 
תוכן ולובשות תוכן — אבל השאלות הדתיות עומדות בעינן ומבקשות 
בתמידות פתרון לחידות־נצח שנולדו עם אדם־הראשון ושלא תחלופנה 
לפני חלוף האחרון באדם. חידות אלו, כחידת הלידה והמוות, הרי הן 
נצחיות כפי שהן כרוכות בעובדות־הגבול הגדולות, הנוגעות בחיינו 
הנסיוניים ועם־זאת חורגות ממסגרתם. כך תוכל האנתרופולוגיה הפילו* 
סופית לטעון ולתבוע לעצמה, בכעין הוכחה אונטולוגיה מחודשת, את 
תחום ממד־הקבע המוחלט — על־מקומה של התיאולוגיה. 

אך טענה־ תביעה זו אינה מוצדקת, לדעתי, כי עצם העובדה, שיש 
כאן טענה מדעת ובמתכוון, סותרת אותה מניה־וביה ומשמיטה את הבסיס 
מתחתיה. לא הרי היסטוריון הפילוסופיה, הרושם את השאלות שנשאלו 
ואת התשובות שניתנו, כהרי אדם השואל היום את שאלותיו, החוזרות 
אולי מבחינת תוכנן, אך הן חיוניות בשבילו ברגע זה: הוא דורש עליהן 
תשובה, למען ילך באורה ויחנך את ילדיו בכיוונה. ההיסטוריון יוכל 
י^קבוע, לאחר מעשה, כי התשובות נישנות־וחוזרות ללא תקווה לקבל 
עליהן תשובה בעלת תוקף, ולכן יש לחפש את היסוד הקבוע לא בתשו¬ 
בות בנות־ תמורה אלא בשאלות המתמידות. אבל השואל בעליל לא 
היה מגיע כלל לידי שאלת שאלותיו, אילו היה בעל הידיעה המפוכחה 
של ההיסטוריון. מידת התודעה שבאותה אנתרופולוגיה פילוסופית חילו¬ 
נית, מטאפיזית אך לא תיאולוגית, המבקשת לה את תחומו של ממד־ 
הקבע המוחלט, היא־היא העלולה לשים־לאל את המשך תולדותיה, 
דהיינו את חידוש השאלה האנתרופולוגית כיום, כמו "ובכל עת ובכל 
שעה". בעל השאלה של היום יוכל לחשוב אמנם שעד כה לא ניתנה 
תשובה מספקת לשאלותיו, שנשאלו כבר מפי קודמים מדור־ודור; אך 
מבלי התקווה שמצב זה עשוי להשתנ 1 ת דווקא עכשיו — הגם שאין כל 
בטחון לכך — הרי שאלתו תחדל מלהיות שאלה של אמת ותרד לדרגת 
מישחק פילוסופי, שיש לגנ 1 ת 1 בגלל נושא 1 הךם־וניע 1 א. 

והתשובה מנין תבוא אם לא ממקור שמעל לאדם ל כל השאלות 
האנתרופולוגיות הן, שלא כשאלות הפסיכולוגיה, שאלות גבול; כיוון 
שהן עוסקות בטעמם של לידה ומוות, במשמעותם של החיים גופם, 
בעמדת האדם בתוך הקוסמוס. האדם באשר הוא אדם יוכל להציען 

חדשות־לבקרים, אבל אין הוא יכול לחרוג מתחומיו־הוא. לא יגיע עד 
גבול תחומיו, לא ישאל; יגיע עךיו, ישאל; אם כה ואם כה — תשובה 
על מה שמ?יבר לתחום האדם לא תבוא לו מתחום זה. 

יוצא, אם כן: רק אנתרופולוגיה פילוסופית־חילונית תתבע לעצמה 
את ממד־הקבע המוחלט, אגב ייחוס החלטיות מדומה לשאלותיה ותוך 
יאוש (המבטל את השאלה האמיתית) מלקבל תשובה בזמן מהזמנים. 
״ושוטה מחכה לתשובה״ (כדברי ה׳ היינה) — רק כל־עוד בל ידע כי 
אמנם שוטה הוא. 

ברם, מידה של קבע עומדת לה־ לאנתרופולוגיה הפילוסופית, אך לא 
קבע מוחלט, אלא יחסי. שאלותיה השוות או הדומות מאז היות אדם 
על־אדמות מכוונות תמיד אל אותה תשובה, שהיתר. בעלת קבע מוחלט, 
אם תינתן פעם או באשר ניתנה כבר — כאמונת חלק המאמינים. הקשר 
המסוים, שיש לדור מסוים במקום מסוים אל שאלת מהותו של האדם 
וטעם חייו ואל התשובות האפשריות להן — הרי הוא מציין את הגבול 
האחד, הקבוע באופן יחסי, למלאכת החינוך ולתורתו באותו דור ובאותו 
מקום. בתחום זה קובע הדור, דור יצירת האידיאל החינוכי שלו, את 
יחסו אל ערכי הנצח של האדם באשר הוא נברא בצלם. 

7 . אך כיצד נוכל לקבוע קשר ה״דור" אל שאלות הנצח וערכיו, אם 
לא נדע "דור" מהו י כלום אין הזמן עובר־חולף לו, ללא קצב במרוצתו 
וללא כל סימני היכר המרשים לנו להבחין בין חלקיו הקטנים עד אין־ 
סוף, שאינם ניתנים למדידה ? אמת: כך עובר אותו זמן של הפילוסוף 
שעליו אומר, כידוע, אוגוסטינוס: ״כי מהו הזמן ? מי ידע להסביר זאת 
על נקלה ובקיצור ?... ובכל זאת אין לך דבר שאנחנו מזכירים כעניין 
מובן־מאליו וידוע יותר מאשר את הזמן... מה, איפוא, הזמן ? איש אינו 
שואלני עליו, הרי אני יודע מהו, אך אם עליי להסבירו לשואל, אין 
אני יודע מהו"." הזמן על־פי תפיסתו של קאנט, כצורה טראנסצנדנ־ 
טאלית של ההסתכלות, כצורתו של החוש הפנימי — אין הוא עשוי 
לשמש לנו מכשיר מחשבתי לשם קביעת "תקופה" מסוימת או "דור" 
מסוים. אך אין זה אומר שנוכל להסיח את דעתנו ממנו; הרי הוא 
קובע את הגבול הרחב השני לאדם באשר הוא בעל הסתכלות טראנס־ 
צנדנטאלית — ולא "ספינקס". גבול זה "נמצא" בכיוון ההפוך מהגבול 
הרחב הראשון, עליו מדובר לעיל, מבעל ממד־הקבע המוחלט. פה אנו 

עוסקים בהיפוכו הגמור של ממד זה, במידת החלוף המוחלט, הוא הזמן 
החולף ללא מעצור, ללא קצב וללא חלוקה. בין הקבע המוחלט והחלוף 
המוחלט משתרעים חיי אנוש. 

8 . ברם, כשם שבלי מדע התיווך, בעל הקבע היחסי, שבתור־ כזה 
הגדרנו את האנתרופולוגיה הפילוסופית, לא היינו יכולים לדבר על 
קשרי האדם המשתנים אל שאלות הנצח השוות או הדומות בכל זמן, כך 
ניזקק לעוד מדע־מתווך, לפחות, העוסק ביחסיו של האדם, החי את 
זמניו השונים, אל הזמן החולף ללא שינוי. הרי כל אדם מתעורר מדי 
בוקר ואם זכה עבר לילו כבהעלם אחד, והרי הוא מוציא שנה עתירת 
חוויות בקצב מהיר מאוד, ושנה ריקה מחוויות, לערך, בקצב איטי יותר, 
והרי ימי הילדות עוברים כבסערה וימי הזיקנה מתנהלים בכבדות. מהו 
מושג "הזמן" בתוך תופעות פסיכולוגיות אלו שרק בהן האדם עשוי 
להתנסות? ברור שיש בו, בזמנו הנסיוני הזה, משום קצבים שונים, 
המחלקים אותו תקופות־יום, תקופות־שנה ותקופות־חיים, המוגדרות 
זו כנגד זו הגדרה מסוימת, אם־כי לא מוחלטת. ומבחינה זו דומה דינם 
של חיי הציבור לדינם של חיי היחיד. גם הציבור חש בקצב התפתחות 
מהיר או איטי, חש בצעירות תקופתה או בזיקנותה, בסופה או בהתחלתה, 
והרגשות אלו — שרבות הדוגמאות והעדויות להן, אלא שאין כאן המקום 
לפרש בהן ולפרטן — מתגברות אף על הקצב המיוחד של חיי כל פרט 
ופרט ותכופות משעבדות אותו למרותן במידה ניכרת. אמצעי כפיפה 
זה הוא החינוך. בתקופות "זקנות", כגון בימי־הביניים, מזקין החינוך 
את ילדי הדור לפני זמנם, ובתקופות "צעירות", כגון בתקופתנו, הוא 
׳מיילד׳ את המבוגרים שלא כגילם הביולוגי. אולם דוגמה זו שוב אינה 
אלא אחת מרבות, ועלינו כאן לענות על השאלה העקרונית: מה הם 
המכשירים המחשבתיים לתפיסת אותו מושג־הזמן, המונח ביסודם של 
חוויות, נסיונות, והבחנות אלה ? 

באותו ספר י״א של וידויו בו שואל אוגוסטינוס על מהותו של הזמן, 
הוא מציע גם תשובתו, ובזו הלשון: יש שלושה זמנים: "ההווה ביחס 
לעבר, ההווה ביחס להווה, ההווה ביחס לעתיד". אם מותר לנו להמליץ 
מושגים אלה על העניין שלפנינו, נוכל לומר: בהווה ביחס לעבר עוסקת 
הפילוסופיה של ההיסטוריה, בהווה ביחס להווה עוסקת הפילוסופיה של 

התרבות (והסוציולוגיה, בה לא נוכל לעסוק במסגרת זו), ושתיהן ביחד 
משמשות מדע־יסוד לפילוסופיה של החינוך, בספקן לה את ממד־החלוף 
היחסי, באשר פילוסופיה זו מעוצבת על־ידי קצבי התקופות, המחלקות 
את קו הזמן האין־סופי לקטעים סופיים. ממד זה הוא המאפשר למלאכת 
החינוך ולתורתו לעסוק בהווה־ביחס־אל־העתיד. 

ב 

9 . (:>[>) (ההווה־ביחס־אל־העבר) או הפילוסופיה 

של ההיסטוריה — כיצד י ברגיל מחלקים מדע זה לחלק הצורני, המכונה 
תורת ההגיון ההיסטורי, העוסק במיוחד בשלוש שאלות גדולות: א) מהי 
עובדה היסטורית, שלא כעובדות לאין־ספור שלא זכו לטיפול ההיסטוריון, 
אלא נידונו לשכחה 1 ב) הישנם חוקים היסטוריים, שטיבם החוקי 
משתווה עם זה של חוקי־ הטבע ? ג) אם לאו, במה מתבטא המבנה 
המיוחד של מדע־ההיסטוריה, בתוך שאר מדעי־התרבות, ובניגוד אל 
מדעי־הטבע ? חלקה התכני של פילוסופיית־ ההיסטוריה עוסק במתן טעם 
ומשמעות להיסטוריה, או לכל מהלכה, או לחלק מתקופותיה, לאחדות 
מהן או גם לאחת מהן, הכל לפי השקפת המשקיף. יש מייחסים טעם 
ומשמעות להיסטוריה בתור תהליך אחיד ומכוון מראש, שכוונתו לחנך 
את הדור האנושי, אם הדרכה אלוהית ברורה (דניאל, אוגוסטינוס, אוטו 
לבית־פרייזינג, ויקר, רנ״ק) אם על־ידי מגמה אימננטית, המקופלת בו 
מראשיתו בכוח והמתגלה ויוצאת־אל־הפועל בדרך התפתחותו (לסינג), 
או גם על־ידי צירוף סינקרטיסטי של שני רעיונות אלה (הרדר). 

יש קובעים את התפקיד המיוחד שלכל תקופה ותקופה בתוך אותו 
תהליך (פיכטה, הגל, מארקס), וכולם כאחד מייחסים את מהלך ההיס¬ 
טוריה אל ערכים משותפים ומרכזיים (למשל: קיום רצון האלוהים, 
הומניות והשכלה, שלטון התבונה, חופש, שוויון סוציאלי), ומוצאים את 
משמעותה של ההיסטוריה במידת גישומו של אותו ערך מוחלט או מרכזי, 
גישום הולד ועולה, או גם גישום הולך ויורד, בחינת "דור הולך ופוחת". 

לא־כן מחשבת ההוגים המוותרים על ניסוח ערך משותף ומרכזי שהוא 
תקף לתולדות הדור האנושי כולו, אלא מחפשים ערכים שונים, אמנם 
מרכזיים, אך לא משותפים, המכוננים ומאפיינים את התקופות השונות 
של ההיסטוריה (טרוילטש). יש גורסים מעין חוקיות של חילופי קצב, 

כלומר קיום תקופות של איגודיות בהן שליט הציבור על היחיד, ותקופות 
חופשיות ואינדיווידואליות יותר (ק, יואל, א. דמפס); והיא דעה היכולה, 
אד אינה חייבת, להיות חופפת עם מתז טעם להיסטוריה כולה. רק מי 
שסבור כי הדמויות ההיסטוריות השונות צומחות, פורחות ונובלות ללא 
כל השפעת גומלין ביניהן — רק הוא מקפח כל טעם אחדותי בקורותיו 

של האדם (שפנגלר). 

• • • 

הצד־ השווה שבין כל ההשקפות השונות הללו הוא, כי יש בכולן קשר 
מיוחד בין ההווה שבו הוגה הפילוסוף, ובין העבר שאת משמעותו הוא 
מבקש לגלות. יש כאן עניין של "ה 1 וה לגבי העבר" לא רק בכוונתו 
המקורית של המושג האוגוסטיני על הזכרון, הזוכר עכשיו מה שהתרחש 
מקודם, אלא גם במובן המושאל, שנקטנו כאן, כשהמלצנו דברי אוגוס־ 
טינוס על פילוסופיית־ההיסטוריה. מובן הדבר כלפי אותם הוגים הגור¬ 
סים משמעות אחידה לכל תולדות האדם, לרבות זמנם הם. ומה ביחס 
לאלה שמייחסים לתקופות העבר אופי של דיסקרטיות, של סגירותן כלפי 
קודמותיהן וכלפי הבאות אחריהן, בקובעם ערכים מרכזיים המכוננים 
ומאפיינים תקופות אלו ? בכן, וכאמור, הם אף־הם מעריכים את הערכים 
הנדונים בהגותם, אם הערכה חיובית אם שלילית — ולא היו יכולים 
למצוא ולגלות אותם בעבר בלי מציאותם של קרני אורם או של צלליהם 
בתודעת־עצמם. זאת ועוד: אף תורת התקופות הדיסקרטיות (שפנגלר), 
המחלקת כל תקופה לשלוש תקופות־משנה עיקריות (צמיחה, פריחה, 
קמילה) ומוצאת לה תקופה מקבילה בין תקופות־הגידול המתאימות 
שבזמנו של הוגה־הדעות עצמו — אף כאן, בלי ידיעה מן־הנסיון צמיחה 
היסטורית מהי, לא יוכל הפילוסוף לגלותה בתקופת־עבר איזו־שהיא, 
ואף־אילו תהא זו סגורה כלפי ההווה מכל־וכל. מסתבר איפוא, שכל 
ראייה היסטורית והיסטורית־פילוסופית היא בכלל "הווה־ביחס־אל־ 
העבר", על־פי אחת משלוש אפשרויות אלו: א) על־פי דרך ההדרכה 
התכליתית בכיוון המטרה האחרונה שסופה קבוע מראש, אך היא הקו¬ 
בעת בעצמה לכל תקופות ההיסטוריה, ולהווה בכלל־זה, את מקומן 
המדויק או המשוער באותו תהליך; ב) על־פי דרך ההשפעה הסיבתית, 
שמאותותיה הנוכחיים מקישים על גורמיה הקודמים; ג) על־פי דרך 
האנאלוגיה. לכן יש בכל פילוסופיה של ההיסטוריה גם משום יסודות 
של פילוסופיית־התרבות, העוסקת בהווה מתוך ההווה. 

10 . 115 נ 111 ת 3£5€ זק$ת^ 2 תק (ההווה־ביחס־אל־ההווה) — כיצד? 
פילוסופיית־התרבות מבקשת לשוות טעם ומשמעות להווה ולחלק, על־פי 
שיקול חברתי־פסיכולוגי, בין הגורמים השונים, הפועלים בתוכו, את 
התפקידים שמילואם נדרש לשם גישומו של אותו טעם. 

הצדדים־ השווים שבינה ובין פילוסופיית־ההיסטוריה הם: 

א) התייחסות אל ערכים מסוימים שעמדו בתוקפם בעבר ומוסיפים 
לעמוד בתוקפם בהווה. 

ב) ברוב המקרים: חלוקת ההיסטוריה לתקופות, שהאחרונה בהן 
היא ההווה. 

כנגד זה ההבדלים בינה ובין פילוסופיית־ההיסטוריה הם: 

א) גבולות התקופה המכונה "הווה" מוצקים פחות, במידה ניכרת, 
מאלה של תקופות העבר. 

ב) שיעור־חלקו של הגורם הרצוני בולט הרבה יותר לגבי מתן טעם 
להווה מאשר לגבי העבר, ואין כמעט אפשרות לאדם שירמה את עצמו 
בנדון־זה. כל מה שיאמר על אופיה של תקופתו, ולו מבחינה "אובייק־ 
טיווית" לגמרי, הרי זה עלול להשפיע על אופיר. זה, לכן עצם האמירה 
הופכת להיות גורם, ברב או במעט, בכיוון שינויו של המצב הרופס 
והבלתי־קבוע. 

ג) נמצאנו למדים שיש כאן קשר ישיר יותר ומהודק יותר בין מדרש 
ומעשה מאשר בתחום פילוסופיית־ההיסטוריה, וקשר מהודק זה גורם 
לכך שאין לך כמעט אדם, משכיל או לאו, החסר איזו־שהיא השקפה על 
טיב תקופתו, דהיינו איזו־שהיא פילוסופיית־תרבות דילטאנטית, מה 
שאין כך באותה מידה לגבי פילוסופיית־ההיסטוריה. נראה להלן, כיצד 
עשויות תפיסות־הווה אלו להשפיע על מלאכת החינוך ותורתו — העוס¬ 
קות בהווה־ביחס־אל־העתיד. 

11 . 15 ז! £1111 (? 6 ) 5 ת 3€5£ זק (הה 1 וה־ביחס־אל־העתיד) — כיצד? החי¬ 
נוך הרי הוא נסיון מכוון ומתוכן, להכין ולהכשיר את החניך לחייו 
בעתיד, בלי לקפה את חייו בהווה. הגדשת סאת הרי^א שבהגדרה זו, 
עניין ההכשרה לעתיד, עוררה כנגדה את הגדשת סאת הסיפא — טיפוח 
חיי הילד בהווה — אך למעשה לא היה קיים חינוך שהסיח את 

דעתו לגמרי מהדרישות החינוכיות הנובעות מגיל החניכים, דהיינו מן 
ההווה שלהם. וכמו־כן לא יקום לעולם חינוך שיסיח את דעתו לגמרי 
מן העתיד המקופל בהם ובתקופה כולה. כל חינוך, טוב או רע, היה 
ויהיה תמיד בכלל של מזיגה נאה או פשרה מרגיזה בין שני העקרונות 
הללו: שימת־לב להווה ולעתיד. אפילו תס 1 , שממנו ואילך רגילים 
למנות, ובצדק, את ימי תורת החינוך החדש, האינדיווידואלי, דהיינו זה 
"של ההווה", אף הוא אינו מתכוון לחינוכו המבודד של "אמיל", חח 
מבתקופת המעבר, הטרם־מהפכנית, בה ערכי התרבות ירדו עד־היסוד, 
ואילו במדינת "האמנה החברתית", ספר שפירסמו לא בכדי במשך אותה 
שנת 1763-1762 כמו "אמיל", שוררת שיטת חינוך סוציאל ־פדגוגי תקיף. 
חיוב ההווה ההתהוותי של אמיל־הפרט מלווה שלילת ההווה הציבורי 
של תקופתו וחיוב העתיד האוטופי שתוכן על־ידי מחברו. 

במילוי תפקידו זה, עיצוב ההווה לגבי העתיד, עוסק החינוך — לפחות 
בתקופתנו, שאינה מכירה עוד במעמד בטלנים לשם חיי־ הנאה הדורים 
או בזכות תלמוד־תורה לשמה — במיוחד בשלוש פעולות אלו, שאין 
להפריד ביניהן הפרדה קפדנית למדי: 

א) מתן כיוון מוסרי, סוציאלי ופרודוקטיווי לתכונות האופי (הנייט־ 
ראליות כשהן לעצמן); 

ב) בחירת הידיעות (מערכי תרבות העבר) וההכשרות, המועילות 
למתן כיוון זה ולמילוי הזמן הפנוי ביופי ובכבוד, ושגם מסייעות 

ג) להתכוננותו האמצעית והישירה של הצעיר לחוג המקצועות המת¬ 
אימים, מצד אחד, אל כשרונותיו, ושיהיו דרושים, מצד שני, 

באותו עתיד משוער כשיגדל ויגמור את חוק־לימודיו. 

נוסחאות מזיגתיות אלו מכסות, כמובן, על המתח הסוציאלי הגבוה 
המקשה על גישומן המאוחד, הסימולטאני, של, נאמר, בחירת מקצוע 
מבחינת הכשרונות ומבחינת הסיכויים כאחד, וכמו־כן מכסה על הניגו¬ 
דים ההשקפתיים והדתיים המגיעים לידי פירושים־ מפירושים שונים 
של ערכים כגון ה״מוסרי", ה״סוציאלי", ה״פרודוקטיווי" ועוד. אך 
לענייננו כאן חשובה רק זאת, שכל שלוש הפעולות הללו מתייחסות 
לאיזה צירוף משולש של: א) שמירת ערכים קבועים — נצחיים או 
מרכזיים בשביל תקופה נתונה — והעברתם אל הדור החדש; ב) מתן 

טעם מסוים לתקופות העבר, שמתוך אוצרו בוחרים בחלק הערכים הנ״ל; 
ג) מתן טעם לתקופת ההווה שבו מתנהלת מלאכת החינוך, אגב הטו־מתה 
של פרספקטיוות העתיד. ניסוח זה מעיד על הקשרים הכלליים ביותר 
שבין פילוסופיית־ההיסטוריה ופילוסופיית־התרבות כמדעי־יסוד של הפד¬ 
גוגיה ובינה עצמה. באחדים מהקשרים המיוחדים נעסוק בפרק הבא. 

ג 

12 . תורת ההגיון ההיסטורי בוררת את העובדות ההיסטוריות מבין 
שאר העובדות על־ידי שמייחסת להן ערך. עצם פעולה זו נייטראלית 
לגבי טיבו של ערך זה, שיוכל להיות חיובי או שלילי, הכל לפי מסכת 
הערכים שעליה הוא נמנה. יש ייחוס ערך בלי הערכה (על־כל־פנים, 
בלי הערכה מפורשת), אך אין הערכה בלי ייחוס ערך שקדם לה, ושיש 
בו משום אובייקטיוויזציה הגיונית לשרירותו של ההיסטוריון, המוצא 
עניין אחד לחשוב והוא מטפל בו, ועניין שני לבלתי־חשוב והוא מזניחו. 
כמובן, קשה מאוד להפריד לגמרי בין ההערכה התכנית מצד ההיסטוריון 
לבין ייחוס־הערך הצורני שהוא נוקט. התפקיד, שבפני כל היסטוריון 
הנאבק עם יצר 1 והמבקש להגיע לכדי אובייקטיוויות מירבית, הולך 
ומחמיר כשהמצע קצר מלהשתרע וכשקנה־המידה הבורר והמואס מצווה 
להיות קפדני ואכזרי ביותר. וכן להיפך: כשהמצע רחב, יכולות להשתרע 
עליו רוב העובדות שיש לייחס להן ערך, חיובי או שלילי, מבחינת 
הערכים המרכזיים השנויים־במחלוקת באותה תקופה היסטורית: כך, 
למשל, הסוגיה מארטין לותר בתקופת הרפורמציה — ואחת־היא האם 
ההיסטוריון, כפרוטסטאנט, מעריך אותו הערכה חיובית ביותר כמתקן 
אמונת הנוצרים, או שההיסטוריון הוא קאתוליקן ולותר הוא לדידו כופר־ 
בדת וגורם פוליטי מזיק ששם קץ לאחדותו הלאומית של העם הגרמני. 
אם ההיסטוריון יגיע לשיא אובייקטיוויותו המדעית הוא יבחר ברובן־ 
ככולן של אותן עובדות שיש בהן משום סימנים מייצגים לתקופה, 
בחינת פרטים היוצאים ללמד על הכלל כולו. 

ראייה זו את הפרטים המייצגים והיקש מהם על המבנה כולו — הרי 
זה דומה עד־מאוד לאותה ראייה הנדרשת מהפדגוג האמן. גם הוא 
אינו מכיר את חניכו בכולו, אבל מוטל עליו לתפסו בכללותו, ולא רק 
בצד אחד שבו, כמו הרופא את החולה, השופט את הפושע, הסוחר את 

הלקוח, וכר. אמת, גם הללו מצווים להקיש מפרטים על כללים, אבל 
מפרטים מכוונים מראש, מסימפטומים רפואיים, משפטיים, מסחריים, 
על כללים חלקיים וצרים. יש והם חורגים ממסגרתם המקצועית ומרפ¬ 
אים את האדם כולו — ולא רק את מחלתו, חטאו או מחסורו; ואכן 
במקרה זה הם מתייחסים אל לקוחותיהם יחס פדגוגי מקיף, דבר שהמחנך 
נתבע לו תמיד. כוח־הדמיון הרקוינסטרוקטיווי, שהוא עיקר מידתו של 
ההיסטוריון, צריך לעמוד גם למחנך, ולא רק להלכה אלא למעשה 
(חשיבות יתירה לכוח־מן־מה זה בפדגוגיה הרפואית והסוציאלית המצווה 
להחזיר לחניך הסובל את אשר החיים נטלו ממנו, ראשית־כל דרך אותו 
כוח־דמיון ורק אחר־כך דרך מעשה העזרה והישועה). כללו־של־דבר: 
האינטואיציה הפדגוגית הולכת באותה דרך בה נוצר המושג ההיסטורי 
בתורת ההגיון ההיסטורי. 

השאלות האחרות שבהן מטפל הגיון־ההיסטוריה הצורני, כגון שאלת 
החוקים ההיסטוריים והבדלי המיבנה שבין מדעי התרבות ומדעי הטבע — 
חשובות, כמובן, לדידאקטיקה, לתיכון תוכנית הלימודים ולהתאמת היח¬ 
סים והקשרים שבין קבוצות־ המקצועות השונות, אך לא לפדגוגיה העיונית 
במובן הצר של המלה. 

13 . פילוסופיית־ההיסטוריה התכנית, מבקשת הטעם והמשמעות להיס¬ 
טוריה כולה או לחלקיה, כשהיא נוגעת בתקופה מסוימת ובמלאכת 
ההינוך ותורתו שבתוכה, הרי היא תופסת ומתארת אותן כנסיון להגשים 
את הערך המרכזי — המוחלט או היחסי — שהיה, לפי דעתה, מטביע 
את חותמו על אותה תקופה. יתר על זה וחשוב מזה: כך נוהגים גם 
רובם־ככולם של סופרי תולדות־החינוך החשובים, אף־על־פי שאינם 
עוסקים בפילוסופיית־ההיסטוריה כמקצועם־הם; אך קשה — אם לא 
מן־הנמנע — לכתוב את תולדות־החינוך בלי להיזקק לערכי התרבות 
הגדולים שריכזו מסביבם את התיאוריות ואת הפראקטיקה החינוכית 
גם־יחד, ושהם־הם גם עניינם של פילוסופי־ההיסטוריה. לא ייפלא איפוא 
שאין לך כמעט אחד מחלוצי החינוך הגדולים — מאפלטון דרך רוסו 
ופסטלו־צי עד ספנסר, טולסטוי ודיואי — שלא עמדה להם פילו¬ 

סופיה¬ של ־היסטוריה, או על־כל־פנים פילוסופיה־של־תרבות, שלהם־ 
עצמם. את הערכים שביקשו להגשים בהצעת תיקוניהם במסכת החינוך 

הם חיפשו או מצאו מוצעים או מוגשמים בעבר מיתי או היסטורי. הפד־ 
גדגיה היתה להם המעשה המתבקש ממדרשם ההיסטורי־הפילוסופי. 

תרגום שפת הלכות הערכים אל שפת המעשה החינוכי נעשה על־ידי 
הדגשת תכונות מסוימות ועל־ידי כיוונן ואימונים־בהן. הערך העליון: 
דרך־משל, אלוהי הצדק, דורש פיתוח תכונות החסידות והצדק, וכך 
נערכים זה כנגד זה ערך ותכונה; כגון ערך ההומניות — ותכונות 
חיבת־אדם וסבלתנות; ערך המולדת — ופאטריוטיות ורוח הגותית; 
מסורת — ונאמנות לאוצרות העבר, חוש היסטורי; מעמד — וסולי־ 
דאריות בין חבריו, רוח מהפכנית; יופי — והנכונות להנאה, ליצירה, 
לביקורת וכיוצא־בזה. אין לך ערך שניתן לתרגמו לחיי־המעשה בלי 
תכונות מגשימות, שבידי החינוך לפתחן ולחזקן; ואין לך תכונה שלא 
תקבל את כיוונה מהערך שהיא באה להגשימו ושרק בידי פילוסופיית 
ההיסטוריה או התרבות לקיימו אגב שימת לב אל תקופת הגשמתו 
המסוימת. 

14 . פילוסופיית־התרבות כשהיא לעצמה קשורה קשר מהודק רב־ 
יתר אל,הפדגוגיה. מבחינה היסטורית יש לומר שלא נמצא הוגה פדגוגי 
חשוב אהד שלא נתן לעצמו ולקוראיו דין־וחשבון מפורט על דמות 
ההווה שבתוכו הוא נתון ושממנו הוא יוצא. מובן, רק בתוך מסגרת 
רחבה יותר נוכל לגשת אל התפקיד המאלף, לנתח את "תורות ההווה" 
השונות של הפדגוגים הגדולים, על טיפוסיהם השונים, כגון טיפוסים 
אסכאטולוגיים, הרואים את הוום כאחרית־הימים, דוגמת קומיניוס,' או 
כגון טיפוסים אחרים הקובעים להוום את מקום המשבר והמפנה תוך 
ההתפתחות, המכוונת אל תכלית קבועה, דוגמת פיכטה, וכן לברר השפעתן 
של תורות אלו ואחרות מבחינת הפאת 1 ס המיוחד של החינוך ומטרותיו 
ודרכיו. לאחר שעבודה זו תיעשה, נדע להבחין בתוך פילוסופיית התר¬ 
בות והחינוך גם־יחד בין שיטות דינאמיות וסטאטיות, בדרגה זו או 
אחרת, בין שיטות אוטופיות, ביקורתיות וכר — והדברים ארוכים. 

15 . כאן וכעת נסתפק בציון נקודות מגע אחדות החשובות להווה 
שלנו. בכל נסיון להכיר את ההווה משמשים־בערבוביה מוטיווים היסטו־ 


. 1640 , 3 ן 1£1 ג 1 < 1 ^ 110 ^^ 1 ( 1 ז 3 ם 1 ת 16 ו 11 ת 00 . 1 . 1 

ריים ומטא־היסטוריים. בכדי לנקוט דוגמאות המוזכרות לעיל: התפיסה 
האנציקלופדית של קו־מיניוס היתר. בעלת פאתו־ס משיחי, לאמור: אם 
יצליח הנסיון לאסוף ולסדר את ידיעת האמת המצויה בעולם, אך מפוזרת 
בין העמים והדתות, ואם ידיעה כללית ואין־סופית זו תילמד בדרך האחת־ 
והיחידה של ״הדידאקטיקה הגדולה״, או־אז וראי כי ייגאל העולם — 
עולם מלחמת־שלושים־השנה! — מפירודיו ההרסניים, ויהיה גם הוא 
אחד ומושלם. בתפיסה זו חדל ההווה מלהיות תקופה היסטורית רגילה, 
דהיינו תקופה בין שאר תקופות, והוא נעשה תקופה בעלת איכות מיוחדת־ 
במינה, ולא רק מבחינת אופיר. האינדיווידואלי, אלא נבדלת באופן מהותי 
מכל שאר התקופות שקדמו לה. ההסתכלות במתרחש למעשה באותו 
ה 1 וה: רצח על־מקום שלום, פירוד על־מקום אחדות וכיו״ב — אינה 
משמשת לגביה אלא שירות דיאלקטי: כביכול, את אופיו האמיתי של 
ד.ד. 1 וד. אין למצוא בהופעתו הגלויה, אלא בגרעינו הנסתר המנוגד לה 
לחלוטין. 

תפיסת הווה זו היא איפוא מנוגדת להווה ההיסטורי: רק כשהוא יצורף 
מסיגיו ההיסטוריים, ייראה גרעינו האמיתי בעליל. ולאחר שייראה, 
לא תהיה עוד היסטוריה: כמו ב״מדינה" לאפלטון, ואף בהרצאותיו של 
הגל על תולדות הפילוסופיה המסתיימות בשיטה האחרונה והמוחלטת, 
שיטתו של הגל עצמו, והוא־הדין בחברת־העתיד המארקסיסטית האל־ 
מעמדית — שבהן־כולן תחדל ההתפתחות. באשר כל המשנה מהשלימות 
המושגד.— ידועל־התחתונה. כל פילוסופיה אסכאטולוגית היא פילוסופיה 

ז ▼ 

נגד ההיסטוריה: אהרית הימים היא־היא קץ דברי־הימים. — אצל פיכטה מו¬ 
פיעים ד.מ 1 טיווים ההיסטוריים והמטא־היסטוריים במתכ 1 נת־תער 1 בת אחרת, 
אגב הבלטת הראשונים רב־יתר מאשר אצל קומיניוס. בספרו ״קווי־יסוד ■ 
של תקופת ד.ה 1 וד.", הקודם בזמן ובשיטה לנאומיו הפדגוגיים "אל האומה 
הגרמנית" והמשמש להם בסיס ומפתח, תופס פיכטה, אמנם, את זמנו 
כתקופה בין תקופות, אך לא כתקופה רגילה, אלא כתקופת־מעבר בין 
שתי תקופות־ירידה שקדמו לה ובין שתי תקופות־עלייה שיבואו אחריה. 
אחרית־הימים איננה עדיין ממש מאחורי כתלי הה 1 וה, אבל הדרך אליה 
ברורה וקבועה כבר עכשיו. תקופת ד.ד. 1 וד. נתפסת בדרך היסטורית, 
באשר קוויה הממשיים נכנסים אל תוך תיאורה (קץ ההשכלה, ביקורת 
הרומנטיקה ועוד), אבל היא מקבלת את טעמה ומשמעותה מתוך אספק־ 

לריה מטא־היסטורית, תוך יחסה אל אחרית־הימים ותוך דמותה של זו, 
הידועה כבר היום ושבכוחו של החינוך להקדימה ולהרבה. האומה שתזכה 
לכך תהיה הראשונה בעמים, עם הגאולה שייגאל על־ידי הגאולה ויביאנה 
לשאר האומות, ואלו תלכנה, אם־כי באיחור, בדרכה־היא. הה 1 וה שהוא 
בדיוק באמצע הזמנים, העם הגרמני שהוא בדיוק באמצע העמים כנושא 
יעוד אנושי־על־לאומי, אף אל־לאומי (הציטאטות המרובות מנביאי־ 
ישראל אינן כלל מקריות כאן!) — זו תפיסתו הפילוסופית־החינוכית 
של פיכטה לגבי ההווה. 

16 . אם נשקול, נוכח שתי דוגמאות אלו, את מידת השיתוף של מוטי־ 

ווים היסטוריים ומטא־היסטוריים בדמות ההווה שלנו מבחינה צורנית 

*•* 

(לא ננסה כלל לתת כאן דמות תכנית של ראייתנו את התקופה, בעולם 
הגדול ובעולמו של ישראל) — הרי יש לומר, שתהליך המעטת כמותם 
(אם כי לאו־דווקא איכותם) של המוטיווים המטא־היסטוריים הרחיק¬ 
לכת עוד יותר מאשר באותה כברת־זמן שבין קומיניוס ופיכטה. שלושה 
גורמים לכך: 

א) בינתיים נתחזקה במאוד תודעתנו הביקורתית, בקו של החשבת 
התנאים החברתיים והלאומיים, הגיאוגראפיים והכלכליים והשפעתם הכבירה 
על פרטות וכללות התנאים המטאפיזיים־החינוכיים, שהם כמעט תנאים־ 

ז 1 ד ׳ 

יחידים שבגירסות קומיניוס ופיכטה כאחד. במלים אחרות, הסוציולוגיה 
מצרה אצלנו את רגליה של פילוסופיית־התרבות. יש ותנאים "ריאליים" 
אלה תופסים את כל מקומם של התנאים המטאפיזיים (באסכולות המארק־ 
סיטטיות, בסוציולוגיה החילונית ועוד), ואצל כל אדם מודרני, אף אם 
הוא בעל אמונה דתית, הם באים להשלים ולפרש אותם. הווה אומר, 
כל נסיון להגיע לידי תמונה מקפת על ההווה שלנו יגביל את עצמו 
על־ידי השאלה, כיצד תצויר תמונה זו בתנאים המיוחדים של מקום 
מסוים. תמונת־העולם תהיה איפוא מותנית בעמדתו של המסתכל, ותנאי 
זה מוכר ומודע בתודעתו של זה. בלשון משל: שמש זו של הערך 
המרכזי המשתלט על תקופתנו, אף אם נזכה לגלותה, הרי קרניה יישברו 
שבירים־שבירים בפגעם בקרקעה המסוים של כיכר ארץ מסוימת. אמת, 
הן מפריחות אותה, אבל היא לא רק מקבלת אותן, אלא גם משנה ומחזירה 
אותן. 

ב) גורם שני, הפועל באותו כיוון, הוא קיצורה של פרספקטיוות 
העתיד הנהוג בימינו. אין אנחנו מדברים על אחרית־הימים, אלא על 
תוכנית־החומש הקרובה, המחייבת אותנו, עם סיומה, לגשת לתיכון 
תוכנית חדשה, מוגבלת וקצובה גם היא. המגמה האסכאטולוגית החבויה, 
בעצם הדבר, אף בתוך כל תיכון ותוכנית זמנית ומוגבלת, בחינת מגמתו 
המכוונת האמיתית, נחבאת כאן אל כלי הטכניקה הממוכנה. 

ג) ועוד: מידת פעולתו של האדם הבוחר והשפעתה מורגשות הדגשה 
יתירה בעצם רעיון "התיכון". אפילו בפילוסופיה הוולונטאריסטית המוב¬ 
הקת של פיכטה אין שתי ברירות בפני האדם: קו התפתחותה של 
ההיסטוריה העתידה הוא בעל כיוון בלתי־הפיך. אמת, האדם ההוגה 
והרוצה ליצ 1 ד אידיאה מתהווית זו שתגשים את עצמה, יכול לעשות כן, 
ואדרבה! אך אם לא !ירצה בכך יהיה "לא־כלום", אבל קו ההתפתחות 
לא ייהפך על־פיו. בדומה לכך אצל קומיניוס ואצל מארקס: הגאולה 
בוא־תבוא; אלא בידי חינוכו של המאמין או בתודעתו־העצמית של 
המעמד להחישה בעתה. בניגוד לכל ־אלה סבור איש התיכון המודרני, 
כי הברירה ניתנת לפניו ועליו להכריע, האם יבחר בהצלת עולמו, או 
יחדל — ויבוא עליו ועל התרבות כולה החורבן המלא, שוב לא עד כדי 
אחרית־הימים אבל כדי המשך העתיד המקוצר, משך דורו או דור־ילדיו 
הכפוף לאחריתו. ך.ן ולאו וךפ;א בןדיה — כך עומד האדם בין היצירה 
והתז־הו, אך הוא מייחס להכרעתו האישית את הכוח ל!כ 1 ת או לחייב 
עולם־מלא. מבחינה זו אף ההבדל העמוק, האם האדם חושב את עצמו 
כיצור אוטונומי לגמרי, או כשותפו של הקדוש־ברוך־הוא במעשי־ברא־ 
שית, אינו בעל חשיבות מכרעת, באשר גם שותף זה בן־חורין הוא 
להיפטר מהשותפות אגב מרידה בה, ויבחר באבדנו. 

17 . אלה הם הסייגים העיקריים המצמצמים את תקפות המ 1 טיווים 
ה^טא־היסטוריים בתפיסת תקופתנו־אנו את ההווה, אך אין בכוהם 
לבטלם לגמרי. עצם המושג "הווה" כולל בתוכו יסוד מטא־היסטורי, 
שכן הוא חורג ממסגרת הרגע הנוכחי, החולף ושאינו ניתן לתפיסה, 
כאמור לעיל. כל מי שמדבר על "ההווה שלנו" שוב אינו מדבר על ההווה 
גרידא, אלא מכניס אל־תוכו הן חלק מהעבר הקרוב, החל בסוף התקופה 
הקודמת, שאת גבולותיה קיבל מפילוסופיית־ההיסטוריה, והן חלק מה־ 

עתיד — הקרוב, והרחוק, או רק זה־הקרוב — שאת דמותו הוא מצייר 
לו בעזרת פילוסופיית־התרבות, ואגב הסתייגות סוציולוגית מרחיקת־ 
לכת. 

וכאן צפה שוב בעייתיות חינוכית מיוחדת, הכרוכה בפגישתם של 
שלושת ה״זמנים" בתהליך החינוכי. מציינים ברגיל כי סוכני החינוך, 
הן אלה המשפיעים עליו השפעה חברתית והשקפתית כללית מכרעת, 
אם־כי ממרחק מסוים, והן אלה המשפיעים עליו פחות ומקרוב, מבחינת 
הטכניקה החינוכית וההוראתית, המופקדת בידי המומחים שחינוך הצעי¬ 
רים הוא מלאכתם — מציינים איפוא שכל ה״סוכנים" האלה הם באי־כוח 
העבר וערכיו לגבי הנוער שהוא בא־כוח העתיד. היגד זה אין בו אלא 
מחציתה של האמת. נכון שמבחינה ביולוגית מקופל בקכום החניכים 
הצעירים עתיד רב־יתר מאשר בסכום המחנכים המבוגרים; שכן סטא־ 
טיסטית יש לשער שהצעירים יאריכו־ימים יותר מהמבוגרים (אגב, בימי 
מלחמה גט יחס זה עשוי להשתנות במידת־מה לרעת הצעירים). אך שלא 
ביולוגית, אלא מבחינת פילוסופיית־התרבות והשפעתה על החיים, מקופל 
עתיד אצל המחנכים המבוגרים, יותר מאצל הצעירים, ומכל־שכן אצל 
הילדים הרכים. דמות העתיד, הניזוגית מערכי העבר לא פחות משתלויה 
בכך עצם מורשת התרבות, הרי היא חיה במוחותיהם ובלבותיהם של 
המבוגרים, אם בצורת תמונה ברורה ואם בצורת תקוות או פחדים עמומים. 
ודמות זו מטביעה את חותמה על מעשה החינוך כולו, ביודעים ושלא 
ביודעים. וייתכן אפילו שאין גורם חינוכי כביר ממנו, אף־כי דברים 
אלה אינם ניתנים למדידה. 

ואם יטען בעל־הדין, כי אין משום דרכו של הנוער ללכת בעיניים עצו¬ 
מות אחרי אותה דמות־העתיד שמראים לו מחנכיו, כי להיפך, דרכו 
למרוד בה, הרי יש להשיב כי גם מרד הנוער (שאינו שוה ־עוצמה בכל 
עת) מכוון נגד מטרה מסוימת שהציבו לפניו, ולכן דמות־העתיד קובעת 
על־כל־פנים את דרכו של הדור הבא, אם במישרים, על־ידי הליכה 
בכיוונו, אם בעקיפין, על־ ידי תגובה עליו. כך נפגשים בתהליך החינוכי 
עודף (משקל) העתיד הביולוגי מצד הנוער עם עודף (משקל) העתיד 
הפילוסופי מצד המבוגרים. 

18 . ראיית מצב זה כהווייתו מעמידה את המחנך בפני קושי נוסף בתים־ 
קודו האחראי. כל־עוד עשה כשליח פילוסופיית־התרבות בלי לעמוד 
על טיב שולחו, לפי־ תומו עשה; אך בהגיעו לידי הכרת הצירוף שבינה 
ובין הפדגוגיה יתגנב אל לבו ספק מכביד, אם־כי גם מפרה: הרי תפיסת 
ההווה על־ידי הפדגוג משפיעה על דרך חינוכו, וכיצד יגיע לידי תפיסה 
מתוקנת ועניינית, שיהיה בה משום מזיגה נאה בין ירושת העבר וסיכויי 
העתיד? שמא נטעה בראייתו ונטעה אחרים ויכין את הצעירים המופ¬ 
קדים בידו בכיוון עתיד חזוי והזוי שאין לו שחר, והם יימצאו בתוכו 
ללא מצפן אשר ידריכם בדרך נכוחה למען ילכו בה ולא יכשלו בה ? 

קושי זה משותף, במידה מסוימת, לכל מי שפעולתו תלויה בהכרתו 
העיונית, שכן חיפוש האמת תהליך אין־סופי הוא, והפעולה תידרש 
תמיד, אלא שעמדתו של המחנך מסובכת שוב ביותר, בהיות מושא 
הגותו, פני ההווה, קשה להכרה שבעתיים ובהיות מושא פעולתו, הנוער, 
נוח להשפעה שבעתיים. סבך זה, שאפשר לנסחו במשפט הקצר, כי 
אי אתה פטור לעולם מלהמשיך את הגותו וכי מצווה אתה לעולם להפ¬ 
סיק את הגותו לשם פעולה שהזמן גרמה — ממנו יש דרכי מוצא שונות, 
מהן שלוש בלתי־כשרות ותדירות, ושתיים כשרות ונדירות ביותר. 

19 . שלוש דרכי המוצא הבלתי־כשרות מיוצגות על־ידי: 

א) מוג־הלב האינטלקטואלי המסתתר מאחורי ׳המצב הבלתי־מושלם 
זלא־מוגמר׳ שבו נמצא חיפוש האמת, על־פי הגדרתו. כיוון שהאמת 
אינה ניתנת להשגה בין כה וכה, והדרך אליה אין־סופית היא, אין אנשים 
אלה מרגישים חובה להבחין ולהכריע בין דרגות האמת הניתנות להכרה 
עוד במשך תהליך חיפושה. הם חיים חיי עיון (ב׳\ח 13 קתז 0 ןח 00 ב! 1 ׳\) 
מזויפים, באשר נוח להם בפרובלמאטיקה לשמה, המשחררת אותם מחיי 
המעשה ( 3 ז\ 11 :> 3 113 ׳\) ונותנת להם ליהנות מכל שלטון, אף משלטון 
בלתי־צודק, הרואה שתיקתם כהודאה בו. 

ב) בעל האחריות המחולקת, המפריד הפרדה גמורה בין תחום העיון 
ותחום המעשה שבחייו ובחיי ציבורו. בתחום העיון הוא עלול להגיע לידי 
מסקנות קיצוניות למדי, ובחיי המעשה יהיה איש מתון מאוד, או, לעתים 
דחוקות יותר, גם להיפך. הוא מבחין יפה־יפה בין "דת" ו״פוליטיקה", 



בין פיייוסופיית ההיסטוריה יפדגוגיה 


18!1 


או בין "מוסר" ו״כלכלה" ועוד, ואין תחומים אלה יונקים זה מזה. כשהוא 
בעל אידיאולוגיה, מחדשת, אף מהפכנית, חייו הפרטיים נשארים ללא כל 
שינוי, שכן אינו מנסה לאחות את עצמו ואינו מבקש לרוץ אחרי השינוי, 
בכדי לאחד את מעשהו המפגר עם מדרשו־החלוץ. שר ההגשמה אינו 
מכה בו, ודווקא לכן תורותיו יכולות להיות קיצוניות רב־יתר מאלו של 
אדם המצווה לעשות את אשר הגה ואמר. יש כאן הפרדה כמעט גמורה 
בין חיי עיון וחיי מעשה. 

ג) בעל הנשימה הקצרה, חסר הסבלנות הדרושה לתהליך ההגות. 
הוא ׳קופץ בראש׳ עיונו, משיג הישג מדומה ומשתמש בו תיכף לפעולותיו 
המעשיות, אגב ההשליה העצמית כאילו הגיע לידי מזיגה שלימה בין 
שניהם. כשהוא בעל אידיאולוגיה פילוסופית, הוא חסיד תורת הפראג־ 
מאטיזם, אותה תורה שאינה יודעת להבחין הבחנה רצינית בין תיאוריה 
ופראקטיקה ובאה לכן לידי טשטוש גבולותיהן. 

שתי דרכי־המוצא הכשרות מהסבך הנ״ל מיוצגות על־ידי: 

א) ההוגה הגדול, הנחבא אל כלי מחשבותיו והיודע כי חדר־עבודתו 
עלול להיות מרכז פעולות כבירות בעתיד, גם אם הוא אינו נכנס לתחום 
הפעולה כל־עיקר. דוגמאות לכך: שפינתה וקאנט. הם חיו חיי עיון 
מוחלטים וכשרים. 

ב) איש העיון והמעשה, היודע את גבול הישגיו בתחום המחשבה 
ולא יעבור עליו בקפיצת־הדרך, אך פועל את הפעולות, הנדרשות ממנו, 
כמקיים מצווה שהזמן גרמה. יכול שהוא יהיה רופא, המצווה לעזור 
לחולה שלפניו, גם אם תורת הרפואה העיונית עדיין לא הגיעה לידי 
בירורו האחרון של "המקרה" על כל סיבוכיו האפשריים. מצב זה לא 
ימנע ממנו לנסות למעשה את כל מה שעשוי להועיל, אך גם אם יצליח 
בנסיונו, לא יקיש היקש נחפז מהצלחתו על ההלכה הבלתי־פסוקה עדיין, 
אלא ישוב אליה תטרח בה כמקודם. הרי זהו בעל מזיגה נאה והשפעת־ 
גומלין פורה בין חיי עיון וחיי מעשה, ובא־ כוחה הטיפוסי של מזיגה 
זו הוא המחנך והמורה האמיתי. 

20 . עמדת־ ביניים זו של המורה משקפת במסגרת הטיפולוגיה הפר¬ 
סונאלית את עמדתה העיונית של הפדגוגיה במסכת המדעים. הערכים 

שהוכרו על־ידי פילוסופיית ההיסטוריה והתרבות דורשים מהפדגוג הג¬ 
שמה, ולאחר שיוגשמו במידת האפשרות ויימצא כי נפגמו בדרך זו, 
הוא נדרש לחזור אל צורתם הטהורה ולהשוותה עם הגשמתה הבלתי־ 
צרופה. אותו מתח שבין צו גישום הערכים והצו (המנוגד) להקדיש את 
כל־החיים להתבוננות־בערכים — הרי זה המתח אשר בנפשו הוא. אסור 
לו לומר כאותו בלען גדול: ״יאבדו שמים וארץ — ובלבד שאמצא תיקון 
לגירסה שלפני", ואסור לו ללכת עם המדינאי הגדול בדרך התעמולה 
המשכנעת וההנהגה ההמונית. עליו לעורר בלב חניכיו ביקורת מתמדת 
נגד עצמו, בשם הערכים שהוא בא־כוחם, ועליו לדרוש מהם ציות מסוים, 
בשם אותם ערכים. הקו המבדיל בין שני ציוויים ניגודיים אלה אינו קו 
קבוע אחת־לתמיד, אלא הוא משתנה מיום ליום, הכל לפי הערך הנדון 
והחניך המתחנך. 

חניכיו של המורה דומים לו כל עוד הם בגילם ׳הפלאסטי׳, אבל 
פורשים ממנו לכשיתבגרו, מי לחיי עיון, מי לחיי המעשה, והשאר — 
אם לא הרוב — לחיי הנאה. כל עוד צעירים הם — עתידם הבלתי־מפותה, 
המקופל בחייהם, עשירי האפשרויות ועניי המציאות, משקף את מתחו 
הגבוה והגדוש של המורה עצמו. אך לאחר שיביא את כל אחד מהם אל 
הדרך־לעצמו, יצטרך לוותר עליו, כמעט על כל אחד ואחד, אבל נוער 
חדש, בעל אותה תערובת, יצטרף אליו. דור אחר דור עובר לפניו ובוגד 
בו על־פי צו חייו, בעוד הוא נשאר נאמן לכל דור חדש כי־יבוא. כך 
הוא שומר על עלומיו, בעלי המתח בין ערכי הנצח ותביעת השעה החו¬ 
לפת, דוגמת אותו מורה יקר ונערץ [ש״ה ברגמן], שמסה זו מוקדשת לו, 
למועד ששים שלו. 

חינוך לשלום בעתות מלחמה 

משמעותו הכפולה של המושג "פרימיטיוויות" 

על בעית העילית 

אידיאלים ומטרות בחינוך 

על השפעה חינוכית 

חינוך בעולם של תמורות 

טוטאליות ואנטי־טוטאליטאריזם 
כקווי־יסוד במסורת היהודית 

על החופש האקדמי 

פילוסופיית ההיסטוריה ופילוסופיית התרבות 

כמדעי־יסוד לפדגוגיה 


העטיפה: 


חיתוך־עץ - "מורה" מאת יעקב שטיינהרט 
עיצוב: מיכל לשם. 


ספרית פועלים/דעת זמננו 







